
ĮVADAS 


Skaitydamas Cajaus Bekkerio, mūsų draugo iš karinio jūrų lai- 
vyno, vaizdingus ir gyvus pasakojimus vėl prisiminiau K junginio 
laikus, pirmiausia daugelį nepamirštamų jo vyrų. Nauji paskutinių 
permainingų metų įspūdžiai ir uždaviniai į atminties užkaborius 
nustūmė anų dienų siluetus ir įvykius. Bekkerio aprašymai atgai- 
vino praeities paveikslus, jie vėl atgijo ir pasipuošė spalvomis. Kny- 
goje tarsi įtemptame filme rutuliojasi įvykiai: kukli mažųjų kovos 
junginių (Kleinkampfverbūnde) pradžia, jų tikslai, augimas, vokiečių 
požiūriu visiškai nauja struktūra ir formavimosi ypatumai, virsmas 
į tvirtą vyrų bendruomenę. 

Ypač jaudina suvokimas, kad tuo metu, kai pralaimėto karo lemtis 
nusimanančiam Žmogui darėsi vis ryškesnė, Vermachto struktūroje 
galėjau suformuoti junginį, kuriame, priešingai nei diktavo ligtolinės 
karinės formos, kur kas didesnę vertę nei paklusnumas įsakymui tu- 
rėjo asmeninė iniciatyva ir atsakomybės jausmas. Laipsnis ir karinės 
pareigos mūsų dalinyje tik tuomet tapdavo svarbios, jei autoritetas 
remdavosi ne įstatymu, o asmeninėmis savybėmis. 

Junginio idealą gerai nusako Nelsono mintis: „A band of brothers“ 
— brolybės sąjunga. Suprantama, sunkiomis paskutinių karo metų 
sąlygomis, kai trūko galimybių išsirinkti tinkamas vadovaujančias 
asmenybes, o reikalavimai sunkioms kovinėms užduotims nuolat di- 
dėjo, šį idealą ne visada pavykdavo pasiekti. Bet ir šiandien esu tos 
nuomonės, kad ši nuoširdi ir tam tikra prasme naujoviška atmosfera 
tarp kareivių turėjo milžinišką įtaką K vyrų koviniam ryžtui ir jų iško- 
votiems laimėjimams. 

Kaip tik šie ypatingi K junginio fluidai yra ta jungtis, iki šiol laikanti 
vyrus draugėje - bet kurioje Vokietijos vietoje, kad ir koks jų amžius, 
ankstesnės pareigos, profesija, religija ar politinės pažiūros. Labai no- 
rėčiau, kad ši knyga taptų dar viena mus jungiančia grandimi. 

Kaip buvęs mažųjų kovos junginių admirolas, norėčiau pridurti dar 
vieną dalykinį pastebėjimą apie K vyrų kovinių užduočių prasmę ir 
ribas —- mažasis kovos junginys, nesvarbu, kokiai ginklo rūšiai jis pri- 
klausytų, visada yra tik konvencinių kovos priemonių priedas ir nie- 
kada negali jų pakeisti. Nors ir nedidelis, bet sukomplektuotas iš gerai 


parengtų, ryžtingų vyrų, junginys gali suskaldyti arba sukaustyti ge- 
rokai didesnes priešo pajėgas. 

Tokiose aukštos civilizacijos tautose kaip baltoji rasė kitaip nei, pa- 
vyzdžiui, japonų kamikadzės kovinės priemonės ekipažui, atlikusiam 
kovos veiksmus, turi likti realus šansas išgyventi. 

Pavienių kovotojų sėkmės garantas yra ne tiek kūno jėga, kiek valia 
ir pasiaukojimas. Kietas ir visapusiškas, beveik sportinis parengimas 
didina sėkmės tikimybę ir mažina nuostolius. 

Idealus pavienis kovotojas yra vyras, veikiantis be įsakymo ir savo 
iniciatyva vykdantis vadovybės valią. 

Buvusių K vyrų ir jų giminių vardu man tenka tik padėkoti Cajui 
Bekkeriui ir visiems, suteikusiems informaciją šiam jaudinančiam pa- 
sakojimui ir sudariusiems galimybę jam atsirasti. Tegul ši knyga lieka 
kaip atsiminimas apie tuos, kurie išgyveno šiuos įvykius; viso pasau- 
lio skaitytojai galės patirti, ko pasiekė pavieniai kovotojai ir ką jie gali 
pasiekti; ji primins ir tuos draugus, kurių jau nėra tarp mūsų. 


HELLMUTHAS HEYE, 
Bundestago narys, 
tuo metu karinio jūrų laivyno mažųjų kovos junginių admirolas 


IŠ PRADŽIŲ ŽODIS APIE TAI, 


kaip susikūrė mažųjų kovos junginių vadovybė / OKM (Oberkommando 
der Kriegsmarine, karinio jūrų laivyno vadovybė) vertina tradicinę gin- 
kluotę / Revoliucinis britų komandos kreiserio „Tirpitz“ puolimo poveikis / 
Apsilankymas pas kunigaikštį Borghese'e, italų vadovavimas / Stebuklin- 
gas žodis „Nelly 2“ / Pirmieji 30 K vyrų / Autorius pasakoja, kaip atsirado 
galimybė parašyti šią knygą. 


Jaunas vyras, tikėdamasis sužavėti klausytojus, tik ką baigė skaityti 
pranešimą. Baltaplaukis kapitonas pirštais barbeno į stalą ir purtė gal- 
vą. Jaunuolis suprato grimztąs į dugną. 

— Mano ponai, ką jūs pasakysite apie fantastinius mūsų jaunojo 
draugo išvedžiojimus? 

Ponai truktelėjo pečiais, vienas iš jų sumurmėjo kai ką panašaus į 
„Neįgyvendinama, pone kapitone“. Šis vėl atsisuko į jaunuolį: 

— Negi jūs iš tiesų manote, kad pavieniai plaukikai sugebėtų prisi- 
artinti prie sunkiai ginkluotų priešo kovinių ir transportinių laivų ir, 
sakykime, galėtų juos apgadinti? 

Taip, jis tuo tikėjo, bet kapitonas net neleido jam atsakyti ir kalbėjo toliau: 

— Mano jaunasis drauge, gerbiu jūsų idealizmą ir azartą. Bet ar pa- 
galvojote apie tai, kad jūrų laivynas turi savas tradicijas? Karo jūroje 
taisyklės yra gerokai aiškesnės nei kitose Vermachto dalyse. 
Nemanau, kad mūsų žaidimo taisyklėse yra vietos jūsų idėjoms. 

Netrukus jaunasis vyras paliko karinio jūrų laivyno vadavietę Ber- 
lyne ir slėpdamasis gaivioje medžių paunksmėje nukėblino gatve. 
Beveik taikią vasaros dieną radijas kažkur griaudėjo naujausią ypa- 
tingąjį pranešimą apie povandeninių laivų veiksmus. 1942-ųjų liepa. 
„Povandeniniai laivai, laivynas ir torpedinių katerių atakos kaip senų 
senovėje“, — mąstė jaunuolis, o galvoje pynėsi ne visai rišlios mintys 
apie kovojančius karius: „Taip, juk taip ir yra: tradicijomis garsus lai- 
vynas ir reglamentuotos karo jūroje taisyklės...“ 

Jis buvo ne vienintelis, kurį laivyno vadovybė draugiškais žodžiais pa- 
lydėjo lauk. Tarp idėjų ir išradimų, metų metais tarsi lietus lyjančių kari- 
nio jūrų laivyno vadovybei ant galvos, buvo ne vienas drąsus pasiūlymas 
panaudoti pavienius kovotojus. Dauguma jų net nebuvo išklausytos. 


Vokiečių linijinis laivas „Tirpitz“. 


Kapitonas leitenantas! ir minų ieškotojo katerio kapitonas siūlė pa- 
statyti vienviečius povandeninius laivus pakrantės apsaugai. Jų 
planai ir memorandumai atgulė į archyvą. Kitas Pirmojo pasau- 
linio karo laivyno karininkas jau prieš kelis dešimtmečius ragino 
sprogmenų prikrautus greitaeigius katerius siųsti į priešo laivus, 
o jiems atsitrenkus detonuoti užtaisą. Šią mintį išplėtojo ne laivy- 
nas, o kontržvalgyba. Dar 1929-aisiais sukurtą planą ant torpedos 
užsodinti raitelį, kuris ją nukreiptų tiesiai į tikslą, laivynas taip pat 
permetė abverui. Jaunuolis, kuris siūlė plaukikams giliai po vandeniu 
ant priešo laivų bortų pritvirtinti bombas su laikrodiniais mechaniz- 
mais, galų gale taip pat atsidūrė abvere. 

Abveras tapo didžiausiu nepripažintų naujų kovos metodų 
sandėliu Vokietijoje. 


1 Karinio jūrų laivyno karininko laipsnis, atitinkantis kapitono laipsnį armijoje (čia ir toliau - vertėjo 
pastabos). 


II 


Kai 1943 m. rugsėjo 22-osios rytą keturi mažųjų anglų povandeni- 
nių laivų pilotai buvo paimti į nelaisvę gąsdinamai beveik iki dan- 
tų ginkluoto linijinio laivo „Tirpitz“, vokiečiai lengviau atsikvėpė: tik 
paskutinę akimirką pavyko sustabdyti drąsų ir pavojingą užpuolimą. 
Bet džiaugtasi kiek per anksti. Mažieji anglų povandeniniai laivai 
„X-Craft“ jau prikabino dvi magnetines minas prie „Tirpitz“ kilio, ir 
šios netrukus detonavo. Laivo pažeidimai buvo tokie dideli, kad re- 
montui teko panaudoti pusę laivų statyklos pajėgumų jo švartavimosi 
vietoje Šiaurės Norvegijoje. Tinkamas naudoti laivas tapo tik po ilgus 
mėnesius užtrukusių darbų. 

Šis įvykis vokiečių kariniame jūsų laivyne sukėlė grandininę reak- 
ciją, prilyginamą mažai revoliucijai. Anglai, 1941 m. gruodžio 18 d. 
patyrę italų torpedų pilotų antpuolį prieš laivus „Oueen Elizabeth“ ir 
„Valiant“ Aleksandrijos uoste, tikriausiai drąsindami save sakė: „Mes 
taip irgi mokame.“ Panašiai šį kartą reagavo vokiečiai. Karininkams ir 
laivų komandoms, išgirdusiems apie „Tirpitz“ ataką, teko pripažinti 
priešininkus. Jauniems kareiviams įvykis žadino troškimą atlikti kai 
ką panašaus. „Čia tai bent, - kalbėjo jie, - nepaisant nieko prasibrauti 
pro stipriausią gynybą, padėti miną, o tuomet išlipti ir išrėžti: taip, aš 
tai padariau - čia tai dalykas!“ 


Mažasis povandeninis anglų laivas „X-Craft“ 


Kunigaikštis Junio Valerio 
Borghese sveikina mažųjų 
kovos flotilės „Decima 
MAS“ laivų kareivius. 

1944 m. vasaris. 


Bet ne tik jaunikliai taip galvojo. Ir vadovybėje įvyko perversmas. 
Grosadmirolas Dėnitzas buvo nusprendęs „suintensyvinti“ kovos 
veiksmus. Jis kalbėjo, kad pagal britų pavyzdį planuojąs sukurti 
„Mountbatteno organizaciją“*. Mažieji kovos junginiai taip pat rado 
vietą šiame plane. Italų ir anglų įrodymų visiškai pakako, kad su- 
prastum, jog saujelė narsių karių gali ne tik laikinai išvesti iš rikiuotės 
didelius laivus, bet taip pat sukaustyti didžiules priešo pajėgas ir ati- 
traukti jas nuo kitų svarbių kovinių užduočių - šimtus darbininkų lai- 
vų remontui, šimtus gerai apginkluotų kareivių sustiprintai svarbių 
objektų apsaugai. Tai kodėl gi tokios pačios vokiečių kovos priemonės 
negali sukelti priešui analogiškų padarinių? 

Britų „Tirpitz“ puolimas tapo sąrėmio skausmu susiformuojant vo- 
kiečių K junginiams - karinio jūrų laivyno mažųjų kovos priemonių 
komandoms (Kommandos der Kleinkampfmittel der Kriegsmarine). 


III 


— Kuo galiu jums padėti? — su santūria pagarba kunigaikštis J. Va- 
lerio Borghese paklausė svečio, karinio jūrų laivyno karininko. Net 
ir praėjus daugeliui mėnesių po tėvynės kapituliacijos, žymusis 


2 Lordas Louisas Mountbattenas - vienas iš britų karinio jūrų laivyno vadovų Antrojo pasaulinio karo 
metais. 

„Decima MAS.“, sėkmingosios mažųjų kovos priemonių flotilės, va- 
das išliko lojalus vokiečiams. Kapitonas leitenantas Heinzas Schom- 
burgas, oficialiai atsiųstas į Borghesių būstinę kaip vokiečių karinio 
jūrų laivyno vadovybės Italijoje ryšių karininkas, atsakė: 

— Tikiuosi, kad galėsime būti vieni kitiems naudingi. Visada pra- 
neškite man, jei pageidausite kokių nors medžiagų, kuro ar dar kokių 
kitų reikmių. Vyriausioji mano vadovybė suinteresuota, kad „Decima 
MAS.“ nieko netrūktų. 

„Kodėl jis nepasako, ko iš tiesų čia atėjo?“ — pagalvojo Borghese. 
Schomburgas delsė, nenorėdamas iš karto atskleisti visų kortų. Aukš- 
čiausiais apdovanojimais už narsą įvertintas italas labai skyrėsi nuo 
karštakraujų savo kraštiečių. Jis atrodė veikiau šaltas nei ugningas, 
labiau nuosaikus nei atviras ir nuoširdus. Tačiau bet kuriuo atveju 
žvalaus proto ir pasitikintis savimi. 

Savaime suprantama, kad vokiečiai, patys paskubomis kurdami 
K junginius, norėjo pasinaudoti „X. MAS.“ patirtimi. Galbūt galima 
tiesiog perimti vieną ar kitą italų kovos priemonę. Pereinamuoju lai- 
kotarpiu sustabdytą gamybą vėl galima būtų atnaujinti. Jei italai dar 
galėtų išdėstyti savo sekėjams, kaip naudoti tas priemones, pamokytų 
triukų ir gudrybių, būtų didelis žingsnis į priekį. 

Su „Decima MAS.“ vokiečiai elgėsi kaip su mimoza. Jei tik jie norė- 
davo vykdyti diversinius išpuolius, jiems buvo suteikiamos visos rei- 
kalingos priemonės. Tačiau jie turėdavo veikti savarankiškai. Jiems, 
ne taip kaip kitur, nebuvo peršama vokiečių guvernantė. Toks veiks- 
mas galėjo pagrįstai įžeisti jų savimeilę. Italai atsitraukė pamažu, vis 
labiau suprasdami, kad vokiečiams nelieka šansų laimėti. 

Bet iki tol italų mokiniai jau atmintinai mokėjo pavienių kovotojų 
abėcėlę. 


IV 


Vieną 1943-iųjų gruodžio dieną jūrų artilerijos vyresnysis leitenan- 
tas Hansas Friedrichas Prinzhornas strimgalviais paliko priešlėktu- 
vinės gynybos mokyklą, kur jis tuo metu vedė mokymus. Apie tai, 
kad išvyksta, jis nepranešė net savo vadui ir niekada nebegrįžo atgal. 
Skubaus išvykimo priežastimi tapo telefono skambutis. Geras pažįs- 
tamas, kalbėdamas telefonu, pasakė: 

— Mesk viską ir atvyk pas mane į Heiligenhafeną prie Baltijos jūros. 
— Kol Prinzhornas dvejojo, jis pridūrė: - Slaptažodis „Nelly 2“. 

O kreipinys atsirado tokiomis aplinkybėmis: 1942-ųjų vasarą vo- 
kiečių armijos per Rostovą puolė Stalingrado kryptimi, bet vokiečių 
užnugaryje liko sovietų užimtas Kubanės pusiasalis. Paskubomis bet 
kaip suformuota jūreivių komanda gavo užduotį iš Krymo Kerčės ke- 
liu pulti sovietų pozicijas. 

Keletą dienų anksčiau į komandos kambarį su žemėlapiais prasmu- 
ko žavi ukrainietė mergina ir kreipėsi į vadą kontradmirolą Scheurle- 
ną - ji prašė leisti pasikalbėti su vyresniuoju leitenantu Prinzhornu. 
Šio tuo metu nebuvo, ir admirolas linksmai paklausė, gal jis galįs ką 
perduoti. Ji atsakė: 

— Perduokite jam labų dienų nuo Nellės, o jis jau supras! 

Admirolas nuoširdžiai išpildė prašymą, ir operacija „Nelly“ ilgiems 
metams tapo Prinzhorno priedanga. Kai reikėjo sugalvoti kodinį ko- 
mandos operacijos prieš sovietus pavadinimą, buvo panaudotas 
„Nelly 2“ kodas, nes Prinzhornas smarkiai prie jos prisidėjo. Pagal 
savo sumanymą, paruošimą ir įvykdymą „Nelly 2“ tapo pavyzdžiu 
vėlesniems K junginio koviniams veiksmams. 

Ši istorija papasakota todėl, kad ji yra tipiška K junginio kūrimo 
pradžiai. Per keletą dienų ir valandų iš įvairiausių pasaulio kampelių 
buvo surankioti kareiviai kandidatai, tinkami K junginiui, o visi biu- 
rokratiniai sunkumai - tiesiog stebuklas - dingo vos ranka mostelėjus! 
1943-1944 m. sandūroje Heiligenhafene susirinko apie 30 įvairiausio 
rango karininkų ir kareivių. Nors tuo metu jiems nebuvo keliami jokie 
konkretūs tikslai, komandos jausmui įsižiebti užteko vien supratimo, 
kad jie yra išrinkti ypatingai misijai. Jie ir sudarė karinio jūrų laivyno 
specialiųjų pajėgų branduolį. 


V 


Apie tai, kaip po tokios pradžios per trumpą laiką susiformavo 
K junginys, kaip per keletą savaičių buvo suprojektuotos, pagamintos 
ir išbandytos mažosios kovos priemonės, kurios tapo tikra revoliucija 
tradiciniame kariniame jūrų laivyne, kaip būriais veržėsi savanoriai 
ir kaip jie po kruopščios atrankos bei apmokymo naudoti mažuosius 
įrengimus tuoj pat buvo metami į kovą, ką jie tuo metu išgyveno, bus 
pasakojama šioje knygoje. 

Kai prieš dvejus metus manęs paklausė, ar galėčiau parašyti tokią kny- 
gą kaip ši, turiu prisipažinti, atsakiau skeptiškai. Šiuo metu Vokietijoje 

nėra jokių karo archyvų, kuriuose studijuojant mūšių aprašymus ir karo 
veiksmų dienoraščius galima būtų rasti pageidaujamą informaciją. Net 
ir nedaug istorikų, tyrinėjančių karo veiksmų jūroje istoriją, dažniausiai 
turi remtis ta archyvine medžiaga, kurią jiems suteikia buvę priešai. Nu- 
sprendžiau surasti kuo daugiau buvusių K vyrų ir iš jų pačių lūpų išgirsti 
arba iš atsitiktinai išsaugotų asmeninių užrašų sužinoti jų išgyvenimus. 
Bet kaip jų rasti? Pavieniai straipsniai, pasirodantys pokarinėje vokiečių 
spaudoje, sutartinai trimitavo, kad visi šie vyrai buvo neatsakingai pa- 
siųsti į mirtį ir beprasmiškai paaukojo gyvybę. Susidarė įspūdis, kad ra- 
siu tik vieną ar kitą išgyvenusį. Bet klydau. Pateiksiu pavyzdį, kaip mez- 
gėsi kontaktai. 

Prieš kurį laiką ieškojau atsargos viceadmirolo Hellmutho Heye'ės, 
anuometinio K junginio vado. Šiandien jis yra jūrų laivyno miesto Vil- 
helmshafeno deputatas Vokietijos Bundestage Bonoje. Be kitų patari- 
mų, jis man pateikė ir tokį siūlymą: 

— Tik pasibaigus karui anglų karininkas man patvirtino, kad vienas 
mūsų torpedų pilotų, jaunas kursantas, paskandino britų kreiserį in- 
vazijos laivyne. 

Admirolo paklausiau, kuo vardu šis vyras ir kur gyvena, bet jis ne- 
galėjo man to pasakyti ir nusiuntė pas tuometinį vienviečių torpedų 
flotilės vadą. Aš jį taip pat aplankiau 
tolimuose Vokietijos pietuose. Deja, 
prieš pat vyrų operaciją jis buvo sun- 
kiai sužeistas sąjungininkams bom- 
barduojant ir negalėjo prisiminti, kas 
nutiko artimiausiomis dienomis po 
sužeidimo. Dar paklausiau jo, ar pri- 
simena kokį nors flotilės kursantą, 
kuris tokį žygį galbūt galėtų atlikti. 
Jis iš atminties man išvardijo daugybę 
pavardžių, bet adresų nežinojo. 

Atsidūrus šiame aklagatvyje vienas 
mano draugas pasiūlė kreiptis į ko- 
mandos vyresnįjį. Kiekvienas karinio 


Viceadmirolas Hellmuthas Heye 
1944 m. pradžioje iš savanorių 
suformavo karinio jūrų laivyno 
K junginį. 

jūrų laivyno karininkas pagal savo stojimo tarnybon metus priklauso 
tam tikrai komandai. Šiose lygiaverčių karių bendruomenėse vyrau- 
davo labai gera atmosfera. Jei mano ieškomas vyras, torpedos pilo- 
tas, 1944-ųjų liepą dar buvo kursantas, tiksliau, dar tik ruošėsi tapti 
karininku, vadinasi, į tarnybą kariniame jūrų laivyne jis turėjo būti 
pašauktas tarp 1941-ųjų galo ir 1943-iųjų pradžios. Parašiau visiems 
komandų vyresniesiems ir paklausiau jų apie flotilės vado paminėtą 
kareivį. Ir bingo! Gavau atsakymą: „Tikrai taip, kursantas P. priklausė 
mūsų komandai. Remiantis skirtingais draugų pasakojimais, po indi- 
vidualios užduoties Senos deltoje jis negrįžo į bazę ir tikriausiai žuvo. 
Šiems pasakojimams prieštarauja informacija, kad P. 1945 ar 1946 m. 
pateko į ypatingą anglų tardymo stovyklą. Po karo komanda su juo 
nebuvo užmezgusi ryšio. Galiu jums tik pranešti tuometinį jo tėvų 
gyvenamosios vietos adresą...“ 

Tikėdamasis, kad tėvai vis dar gyvena tuo pačiu adresu, parašiau 
jiems ir paprašiau pranešti, koks jų sūnaus likimas. Po kelių dienų 
gavau jo paties atsakymą! Susiradau jį, ir mano rankose atsidūrė 
nepriekaištingai tvarkingas dienoraštis. 

Kaip minėjau, tai tik vienas pasakojimas, o tokių istorijų atradau 
šimtą. Visiems jiems, nuo admirolo iki paskutinio vyro, esu dėkingas 
už tai, kad ši knyga atsirado. Tai K vyrų istorija, ir aš tikiuosi, kad, 
nors turinys ir jaudina, sugebėjau ją papasakoti objektyviai. 


Cajus Bekkeris 

1 skyrius 


YPATINGOS PASKIRTIES KARINIO 
JŪRŲ LAIVYNO KOMANDOS 


Keistas Naujųjų metų sutikimas 1944-aisiais / Išankstinis reikalavimas 
K vyrams: baltos liemenės / Kuo įsipareigodavo savanoriai / Nuotrupos apie 
apmokymus pagal anglų pavyzdį / „Mažas“ Obladeno drąsos išbandymas / 
Ženklo vagystė iš Miuncheno geležinkelio stoties / Oficialiai teigiama: moky- 
mai vyksta savo iniciatyva / Viskas ne taip paprasta / Du mažieji povandeni- 
niai laivai priešo „draugiškai perleisti kaip pavyzdžiai“ / „Lydeka“ — pirmasis 
vokiečių dvivietis povandeninis laivas / Viceadmirolas Heye tampa K vyrų 
vadu / MEK'ų aprūpinimas šešioms savaitėms į dykumą. 


K junginiui vadovaujantys karininkai: vadas kapitonas Frauenheimas (centre) ir kapitonas 
leitenantas Obladenas (kairėje), planavęs daugumą K junginio operacijų. 

Iš pradžių tai buvo tik niekuo neišsiskiriantis barakas prie Heiligen- 
hafeno ant Baltijos jūros kranto. Jis atrodė panašesnis į vištidę nei į 
būsimųjų K vyrų buveinę. Netrukus prie jo buvo prijungtos artilerijos 
kareivinės, nes barakas nepajėgė sutalpinti plūstančių savanorių. 

Tik ką baigėsi 1944-ųjų Naujieji, šventinę nuotaiką vėl pakeitė blaivi 
karo kasdienybė, o barake trisdešimčiai kareivių šio staigaus susirin- 
kimo iniciatorius, kapitonas leitenantas (ypatingasis vadas) Oblade- 
nas pirmą kartą jiems paaiškino, kokiu tikslu iš tikrųjų juos sukvietė. 

Obladenas išdėstė, kad karinis jūrų laivynas ketina sudaryti agre- 
syvias šturmo grupes. Idėją remia laivyno štabo viršininkas admiro- 
las Heye. Kaip tik šio aukšto pareigūno autoritetui reikia dėkoti, kad 
jiems visiems pavyko čia atsidurti be ilgų kalbų. Vėliau jie tikriausiai 
sudarysią atskirą, savarankišką dalinį. 

Jie visi esą čia pakviesti dėl tinkamų charakterio savybių, o jų kareivių 
knygelės turėtų būti tyros kaip angelų... Ar fizinės jų savybės atitiks iš- 
keltus aukštus reikalavimus, labai greitai paaiškės per mokymus. Apie 
tikslus dar nedaug ką galima pasakyti. Jie tapsią arba mažų ryžtingų ko- 
mandų nariais, arba pavieniais kovotojais, valdančiais naujus ginklus. 


|: 


Admirolas Karlas Dėnitzas sveikina povandeninio laivo komandą 
Vilhelmshafene. 1940 m. kovas. Vokietijos federalinis archyvas, 
nuotrauka 1011!-MW-5564-25 / Wachter / CC-BY-SA 3.0. 

Bet pirmiausia, prieš pradedant bet kokius veiksmus, į šią tarnybą 
esą reikią užsiregistruoti savanoriškai. Jie turi keletą dienų ir gali vis- 
ką gerai apgalvoti. 

Asmeniniuose admirolo Heye'ės užrašuose apie šį junginio „kūrimo- 
si“ laikotarpį rašoma: 

„Karo padėtis 1943-1944 m. žiemą leido mums vykdyti tik gynybi- 
nius kovos veiksmus jūrose. Buvo žinoma, kad susiklosčius tokioms 
sąlygoms pirmenybę teikiau daugeliui mažų laivų ir kovos priemo- 
nių, o ne dideliems junginiams. Dėl tokių mano pažiūrų grosadmirolas 
Dėnitzas iškėlė ypatingą užduotį sukurti naujoviškų, mažų kovos prie- 
monių junginius. Veiklos pradžioje į pagalbą laivyno vado pareigoms 
man komandiravo korvetės kapitoną Frauenheimą. Dar pasikviečiau 
atsargos kapitoną leitenantą Obladeną, o kiek vėliau korvetės kapitoną 
Bartelsą, nes abu šiuos vyrus laikiau geriausiai tinkamus iškeltai už- 
duočiai vykdyti. 

Žinoma, einant penktiesiems karo metams buvo nepaprastai sunku su- 
kurti naujovišką junginį ir pradėti visiškai naujos rūšies ginkluotės gamy- 
bą. Be to, viskas turėjo vykti labai greitai. Nebuvo laiko ilgam vystymui 
ir tikrinimui. Gavau didelius vyriausiojo vado įgaliojimus, o tai padėjo 
išvengti ilgų biurokratinių kelių. Galėjau tiesiogiai bendrauti su karinio 
jūrų laivyno vadovybės tarnybomis ir, tai itin svarbu, su pramone. Šia ga- 
limybe labai gerai pasinaudojau, kitu atveju junginio sukūrimas ir apgin- 
klavimas nebūtų buvęs įmanomas. 

Tarp pramonininkų radau daug supratingumo ir paramos. Padė- 
jo tai, kad įžvalgūs Žmonės nematė perspektyvų ligšiolinėje laivų 
statybos politikoje. O šie mažieji naujos rūšies ginklai žadino kie- 
kviename žmoguje tūnančią išradėjo dvasią. Ne tik inžinieriai, bet ir 
darbininkai domėjosi šia iniciatyva ir padėjo man kuo tik galėdami. 

Mes patys neturėjome jokių praktinių įgūdžių, kaip atlikti tuos 
kovos veiksmus. Tik labai bendrais bruožais žinojome, kad italai 
turi įvairių mažųjų kovos priemonių, taip pat buvome susipažinę 
su keletu tokio pobūdžio anglų operacijų. Apie japonų puolimą ma- 
žaisiais povandeniniais laivais nežinojome visiškai nieko. Laivyno 
vadovybės specialiųjų komandų operacijos, kaip ir anglų veiksmai, 
pavyzdžiui, nukreiptos į priešo meteorologines stotis, nuolat žlug- 
davo dėl transporto priemonių ir tinkamų kareivių stokos. 

Žmogaus valdomas italų gamybos laivas torpeda „Maiale“ 


Iš pradžių turėjome tokius tikslus: 

1. Sukurti specializuotų mažųjų povandeninių laivų koncepciją pa- 
gal britų pavyzdį, paleisti gamybą ir apmokyti personalą; jie būtų 
skirti individualioms karių operacijoms, pavyzdžiui, įsiskverbti į prie- 
šo uostus ir kt. 

2. Paruošti karinio jūrų laivyno operatyvines komandas (smogiamą- 
sias grupes) taip pat pagal anglų pavyzdį, kad jomis iš mažųjų arba 
povandeninių laivų galima būtų užpulti svarbius taškus priešo pa- 
krantėje (radarų stotis, pabūklų pozicijas ir kt.)...“ 

Taigi pirmieji 30 būsimų K vyrų būriavosi Heiligenhafene, beveik 
visi be išimties užsirašė savanoriais ir ėmė laukti ateinančių įvykių. 

Pirmiausia teko tesėti pasižadėjimus. Jie pasižadėjo griežčiausiai lai- 
kyti paslaptis, nevykti už dalinio ribų ir atsisakyti atostogų, nutraukti 
visus „ryšius su civiliu pasauliu“, įskaitant pasižadėjimą mėnesių mė- 
nesius neperduoti jokio gyvybės signalo į namus, jei ypatingos aplin- 
kybės reikalautų laikytis visiškos tylos. Jie įsipareigojo visą save skirti 
tikslui pasiekti (to nereikėtų painioti su savęs paaukojimu) ir atverti 
tam visus savo kūno ir dvasinius pajėgumus. 

Tuomet prisistatė mokytojai iš pėstininkų ir pionierių dalinių, pus- 
karininkiai, turintys kovinės patirties Rusijoje, — tai reiškė sunkiau- 
sią sausumoje įgytą kovinę patirtį, - todėl atitinkamai atšiaurus buvo 
vyrų, paskirtų į smogiamąsias komandas, mokymas. 

Vėliau pasirodė sporto, plaukimo ir džiudžicu treneriai, nes reikėjo 
kūną paruošti bet kokiam fiziniam krūviui, taip pat įvaldyti gynybos 

nenaudojant ginklų meną ir išmokti padaryti taip, kad priešininko 
sargybiniai taptų neveiksmingi. 

Paskui atėjo eilė vairavimo meistrams ir radistams, K vyrai turėjo 
tapti kuo universalesniais kariais. Kiekvienas privalėjo mokėti prak- 
tiškai viską, kiekvienas nedvejodamas bet kuriuo metu turėjo sugebėti 
perimti savo draugo užduotį. 

Dar vėliau atvyko nardymo specialistų, K vyrams teko išmokti naudo- 
tis akvalangais ir oro balionais - kas Žino, į kokią situaciją teks pakliūti. 

Galiausiai į darbą kibo kalbų mokytojai, ne tiek mokę gramatikos 
taisyklių, kiek akcentavę kareivišką svetimų kalbų žargoną ir kalę tai- 
syklingą svetimų žodžių tarimą; atsidūrus bjaurioje situacijoje tokios 
žinios galėtų tapti puikiu įrankiu, maskuote! 

Po mokslų atėjo eilė vertimams; teko versti anglų „Commandos“ 
mokymų statutą, prie Djepo iškovotą trofėjų. Pradedantieji K vyrai su 
dideliu susidomėjimu kaip pavyzdį nagrinėjo specialiųjų pajėgų pa- 
rengtą, feldmaršalo Rommelio štabo Šiaurės Afrikoje užpuolimo ope- 
racijos (nepavykusios) nubraižytą planą. Dar didesnį pasitenkinimą 
jie pajuto iš šio aprašymo supratę, kad anglus spaudė ne ką mažiau 
nei juos pačius. 

Į Heiligenhafeną nuolat atvykdavo „jaunimas“, nieko nenutuokian- 
tis apie jiems numatytas užduotis. Jie buvo filtruojami ir tikrinami, ar 
yra tinkami. Tik nustačius, kad kandidatas atitinka reikalavimus, jį 
šiek tiek supažindindavo su situacija ir teiraudavosi, ar šis nori likti, ar 
ne. Daugelį išsiųsdavo namo taip ir nesužinojusius, ko jie iš tiesų buvo 
atvykę į Heiligenhafeną. 

Akivaizdu, kad teko susidurti su kadrų problema, nes užsitęsus 
karui buvo sunku rasti komandoms nepriekaištingo charakterio ir 
fiziškai pajėgių kareivių. Kitoms, tradicinėms, karinio jūrų laivyno 
pajėgų rūšims nuo pat karo pradžios ne tik atitekdavo šauniausi ka- 
rininkai ir įgulų nariai, jie buvo užsitikrinę perspektyviausios jau- 
nimo dalies monopolį. „Ginklo garbės supratimas“ kariniame jūrų 
laivyne buvo labai išpuoselėtas, šį reiškinį beveik galima būtų pava- 
dinti partikuliarizmu. Koks įžūlumas - reikalauti perleisti savo žmo- 
nes, ir ne bet kokius, 0 geriausius, naujai komandai! Bet kitų laivyno 
pajėgų (taip pat ir iš kitų Vermachto dalių) savanoriai, ar iš didelio 
nuotykių troškulio, ar norėdami išmėginti save viliojančioje kovinėje 
užduotyje, po truputį vis dėjosi prie naujosios komandos. 

Bet šiuos visokių vėjų suneštus karius sulieti į vienalytę bendruomenę 
pavyko greičiau, nei tikėtasi. Pirmojo K būrio vyrai, norėdami panai- 
kinti bet kokius tarp jų esančius skirtumus, atsisakė skiriamųjų ženklų. 

Anų laikų prisiminimų nuotrupose minimi keisčiausi mokymo metodai. 

Juose pasakojama: „Naktį mus dažnai išvydavo lauk. Kartą aklinoje 
tamsoje bėgte įkopėme į kalvą ir iš viršaus įsibėgėję per krūmus tu- 
rėjome šokti į nežinią. Tikriausiai prieš tai buvo patikrinta, iš kokio 
aukščio teks kristi, bet pratimas tikrai kėlė pavojų. Kritome žemyn iš 
trijų ar keturių metrų aukščio ir toliau ritomės skardžiu žemyn.“ 

„Mūsų grupei teko išlaikyti vadinamąjį Obladeno narsos išbandy- 
mą, - nė nemirktelėjęs pasakoja kitas. - Mes, aštuoni ar dešimt vyrų, 
laukuose turėjome sugulti ratu galvomis į vidurį ir sudaryti maždaug 
keturių metrų skersmens apskritimą. Rato viduryje buvo padedama 
rankinė granata su ištrauktu žiedu. Skaičiuodavome sekundes, ir 
bum!, skeveldros tik švilpdavo mums pro..., ach, tiesa, pamiršau pri- 
durti, kad būdavome su plieniniais šalmais. Bet vis dėlto...“ 

„Esu kilęs iš Dresdeno, - pasakoja trečiasis, — ir kaip tik vieną dieną 
buvau išsiųstas į Miuncheną. Negaunu nei komandiruotės įsakymo, 
nei apskritai kokių nors dokumentų. Turiu išvengti bet kokių patikri- 
nimų. Tikėdamasis, kad tuo atveju, jei būčiau pagautas, jie manęs bent 
jau neignoruos, išsiruošiu į kelionę. Kaip įrodymą, kad tikrai buvau 
Miunchene, turiu parvežti nublizgintą metalinį Vermachto stoties ap- 
saugininko tapatybės Žetoną, tarsi puošmeną, nešiojamą ant krūtinės 
ir įrodantį jo kontrolieriaus funkcijas. Šios užduoties dalies įvykdyti 
negalėjau, reikėjo būti kišenvagiu. Tada perone išmontavau emaliuotą 
firminį ženklą, darbdaviai liko patenkinti tokiu pakeitimu. Ženklą vė- 
liau anonimiškai išsiuntėme paštu.“ 

Oficialiame mokymų plane tokios užduotys slėpėsi po šauniu pava- 
dinimu - iniciatyvos ugdymas. Panašių nuotykių galima būtų papasa- 
koti dar daug, pavyzdžiui, apie tai, kad tokioms išdaigoms su dideliu 
džiaugsmu būdavo pasirenkami policijos arba kareivinių patruliai, 
arba tai, kad kartą beveik pavyko pavogti visiškai ginkluotą (vokie- 
čių) povandeninį laivą, arba apie daugelį per mokymus vykdytų drą- 
sos išbandymo treniruočių. Bet jau užteks pasakoti. Keletas savaičių 
intensyvių tokio pobūdžio mokymų K vyrams suteikė pasitikėjimo sa- 
vimi jausmą, tikėjimą, kad galima išsisukti net ir iš kebliausių padėčių. 

— Visas šis reikalas turėjo ir kitą medalio pusę, - pasakojo vyresnysis 
leitenantas Prinzhornas, vienos iš komandų vadas. — Laikui bėgant 

žmonės tapo tokie rafinuotai sukti, kad užsimanę kaip tik išmanyda- 
mi už nosies ėmė vedžioti ir savo viršininkus. 

Kartą vieną K vyrą, beje, tai atsitiko daug vėliau Italijoje, svetimo 
dalinio karininkas dėl kažkokių priežasčių laikinai uždarė į areštinę. 
Šis susprogdino kameros duris (sprogmenį nešiojosi kišenėje) ir gerai 
nusiteikęs grįžo į savo komandą. Galjis veikė vedamas gerų ketinimų, 
K junginyje nebuvo tokios bausmės kaip areštas. Aukščiausia draus- 
minė nuobauda - išmetimas iš junginio. Bet tokio pobūdžio „iniciaty- 
vos“ ir tarp šių vyrų buvo veikiau išimtis... 


* 


1944 m. sausio 17 d. vakare „Abu P“ (du kursantai Pettke ir Pothas- 
tas) buvo atskirti nuo draugų ir nuvesti prie nuošalaus namelio ant 
paties Baltijos jūros kranto. Sargybiniai praleido, ir vadas Obladenas 
atidarė duris. Ant grindų blankiai apšviesti beveik per visą kambario 
ilgį gulėjo du pailgi plieniniai gaminiai, šiek tiek panašūs į storus ci- 
garus. Viduryje kyšojo po kauburį, o tai leido spėti, kad prieš akis yra 
du miniatiūriniai povandeniniai laivai. 

— Na, ar išdrįsitė jais išplaukti? —- paklausė Obladenas. 

„Abu P“ apžiūrėjo plienines žuvis atidžiau ir pamatė, kad įrengimai 
pagaminti gana šiurkščiai, iš vos kelių sukniedytų detalių. Jie nederėjo su 
visiems žinoma „kruopštaus vokiško darbo“ koncepcija; iki šiol net karo 


Žmogaus valdomas britų gamybos laivas torpeda „Chariot“. 


metu, dažnai prasilenkiant su tikslingumu, darbas būdavo atliekamas 
solidžiai ir kruopščiai. Šie gaminiai atrodė primityviai ir bjauriai; buvo 
matyti, kad laivai statyti vadovaujantis racionalumu, nekreipiant dė- 
mesio į grožį ar net patogumą. 

- Žinoma, plauksime, - pagaliau atsakė Pettke. 

— Ar yra kokia nors naudojimo instrukcija? - paklausė Potthastas. 

— Instrukcijos mums neatsiuntė, - atsakė Obladenas. 

„Abu P“ nustebę pakėlė akis. Šypsodamasis Obladenas paaiškino: 

— Šiuos abu parodomuosius prietaisus mums ką tik atsiuntė iš Angli- 
jos. Ne tiesiu keliu. Priešai juos perdavė mums Norvegijoje. Ten spe- 
cialiosios pajėgos šiuos prietaisus panaudojo operacijoje prieš mus, o 
vėliau mes juos sužvejojome vandenyje. Čia juos atgabeno oro trans- 
portu. 

Abu jūrininkai kursantai, anksčiau priklausę 3-iajai greitaeigių ka- 
terių flotilei Viduržemio jūroje ir tik atsitiktinai perduoti į naująją 
komandą, iš pirmųjų 30-ies K vyrų buvo vieni iš tų, kurie turėjo jū- 
rininkų patirties. Todėl jie ir buvo atrinkti išmėginti mažųjų priešo 
povandeninių laivų „skonio“. Vadovybė labai norėjo sužinoti tikslius 
duomenis, kaip šios kovos priemonės veikia vandenyje, ir kitas jų sa- 
vybes. Bandymas galėjo duoti akivaizdžios naudos pačių tik ką pra- 
dėtai konstruoti įrangai. 

„Abu P“ smarkiai apsiriko manydami, kad į rankas jiems pateko 
nuostabūs žaisliukai, kuriais jie galės nardyti po Baltiją kur tik užsi- 
geidę. Jiems teko vykdyti ribotą, technikų sudarytą plaukimo planą. 
Bet koks rankos judesys buvo surašytas minutės tikslumu. Juos ati- 
džiai saugojo, bet kada galėjo atsitikti kas nors nenumatyta, bet dar 
svarbiau buvo išlaikyti paslaptį. Jie patys vargu ar suprato savo darbo 
svarbą arba, koks bus jų pateiktų pastebėjimų rezultatas. 

Tikrovėje sumanyta bandymų seka suteikė komandai galimybę iš- 
analizuoti britų mažųjų povandeninių laivų galimybes. Iš admirolo 
Heye ės kalbų galima suprasti, kad pirmųjų vokiečių gaminių planai 
kai kuriomis detalėmis panėšėjo į angliškus pavyzdžius. Jis rašo: 

„Savo pirmąjį mažąjį povandeninį laivą lydeką gaminome tik mažomis 
serijomis. Niekada neketinome jo naudoti masinėms atakoms. Pagal ga- 
mybinius brėžinius laivas turėjo sverti 7 tonas, buvo varomas elektros 
variklio (akumuliatoriaus) ir ginkluotas magnetine mina, atlaisvinama 
iš povandeninio laivo, lydekai prisiartinus prie priešininko laivo. Planuo- 
ta, kad laivas galės veikti 90-ies jūrmylių spinduliu. Kadangi tinkamo 

Mažasis povandeninis laivas lydeka. 


kompaso nepavyko rasti, grosadmirolo Dėonitzo įsakymu teko įmon- 
tuoti mažą rutulinį kompasą. Dėl šios priežasties laivas trečdaliu padi- 
dėjo, mechanizmui įdėti atsirado storas pilvas, o dėl papildomų elek- 
tros sąnaudų sumažėjo veikimo spindulys. 

Buvo planuojama dideliais povandeniniais laivais atitempti šiuos lai- 
velius arčiau priešo pakrantės ir tuomet paleisti į savarankišką operaci- 
ją. Dar gaminant mums ėmė kilti abejonių dėl tokio tik mina ginkluoto 
laivo praktinio panaudojimo. Pritvirtinti miną prie laivo korpuso yra 
labai sunku, ir ši operacija retai sulauktų sėkmės. Konstruktoriams su- 
tikus, atlikome pirmą pakeitimą, po laivu pakabinome iš vidaus iššau- 
namą torpedą. Vėliau įgyvendinome dar vieną pakeitimą - vietoj minos 
pritaisėme „baterijos galvą“ (papildomas akumuliatorius siekiant pa- 
didinti veikimo spindulį). Trečiąja galimybe tapo prie galvos pritaisyta 
kabina, skirta kariui (plaukikui) nugabenti arčiau priešo. 

Kurdami miną ir galvodami, kaip ją pritvirtinti, susidūrėme su dide- 
liais sunkumais. Dar prieš baigiant galutinai pagaminti laivą, patirtis 
jau rodė kitas tokio objekto panaudojimo galimybes, todėl nutarėme 
nenaudoti jo fronte, o kibome į tai, kaip patobulinti konstrukciją. 
Lydeką, turinčią akumuliatorinę galvą, naudojome kaip mokomąjį lai- 
vą. Pagrindinė nauda vis dėlto buvo ta, kad konstruktoriai susipaži- 
no su naujo pobūdžio darbais. Kuriant sukaupta patirtis labai padėjo 
vėlesnėms statyboms (pirmiausia dviviečiam povandeniniam laivui 
ruonis). Pateikėme užsakymą sukurti miniatiūrinį rutulinį kompasą 
mažiesiems povandeniniams laivams, nors šis svarbus prietaisas iki 
karo pabaigos taip ir nebuvo pagamintas.“ 


* 


Tuo metu Heiligenhafene keletas žmonių iš pirmųjų K vyrų buvo 
atskirti nuo likusiųjų, tarp jų buvo ir „Abu P“. Jie turėjo ruoštis pilotuo- 
ti dar nepagamintą kovos priemonę, tikriausiai mažuosius povandeninius 
laivus. Kapitonas leitenantas Obladenas pasakė, esą bet kokiu atveju 
jiems teks kovoti su šiais metais laukiamos invazijos laivynu. Praėjo 
sausis ir vasaris, į šalį atėjo kovas, o jie vis dar nežinojo, kaip atrodys 
naujasis jų ginklas. Taigi priverstiniu būdu jie ugdė kantrybę. 

1944 m. kovą viceadmirolas Heye pasitraukė iš laivyno vadovybės 
ir ėmė vadovauti neseniai įkurtam K junginiui. Savanorių registravosi 
vis daugiau. Komisija važinėjo po puskarininkių ir karininkų rengimo 
mokyklas, išsirinkdavo geriausiai pasiruošusius fiziškai ir klausinėda- 
vo, ar šie norėtų prisidėti prie ypatingos paskirties komandos. Prieš 
paskirstydami į atskiras komandas, plūstantį papildymą nukreipdavo 
į dideles kareivines Liubeke kodiniu pavadinimu „Akmeninė portupė- 
ja“. K junginio štabas „Kranto portupėjos“ pavadinimu buvo įrengtas 
Timendorfo paplūdimyje. Dar viena nauja didelė stovykla „Mėlynoji 
portupėja“ buvo įrengta po Reichsvaldo pušimis Liubeko Šliutupės ra- 
jone ant pat Travės upės kranto. Vėliau portupėjų palengva vis daugėjo. 

Mokymai Heiligenhafene vyko nenutrūkstamai ir pasiekė apogėjų. 
1944 m. pavasarį pirmieji K vyrai jautėsi puikiai tiek dvasiškai, tiek 


MEK 71 baidarininkų 
grupės pakeliui į operaciją. 

MEK 71 baidarininkų grupės Pulos uoste 
(dabartinė Kroatijos teritorija). 


kūnu. Tuometę jų savijautą geriausiai apibūdina patarlė, kad jie „nebi- 
jojo nieko pasaulyje, tik Dievo“. 

Pagaliau pavyko gauti įrangą, ir buvo sudarytos pirmos trys karinio 
jūrų laivyno operatyvinės komandos (MEK, Marine-Einsa-Kommandos): 

MEK 60, vadovaujama vyresniojo leitenanto Prinzhorno; 

MEK 65, vadovaujama vyresniojo leitenanto Richardo; ir 

MEK 71, vadovaujama vyresniojo leitenanto Walterso. 

Kiekvienai MEK be vado priklausė dar po 22 kareivius. 

Jų dispozicijoje taip pat buvo 15 automobilių, tarp jų 3 ryšių automo- 
biliai, 2 amfibijos, 1 mobilioji virtuvė ir keletas transporto automobilių 
personalui, įrangai ir amunicijai. Jie buvo visiškai motorizuoti, į visus 
komandos vado pageidavimus buvo iki smulkmenų atsižvelgta. Ap- 
rūpinimo maisto produktais ir ginkluote užteko „šešioms savaitėms 
dykumoje“. Vadinasi, šešias savaites dalinys galėjo išgyventi negau- 
damas papildomo tiekimo. 

Taip apsiginklavę MEK'a išvyko į Daniją ir Prancūziją, į kovinės dis- 
lokacijos vietas. Apie jų operacijas dar papasakosime. 

2 skyrius 


VIENVIETĖS TORPEDOS 
„NEGRAI 


Dėnitzo telegrama / Bet kokias ribas peržengusi operacija / Dviejų pilotų 
torpedos idėja / Gerosios ir blogosios jos savybės / Sūrio gaubtas iš organinio 
stiklo / Bet kvėpuoti būtina / Šansai išlikti gyvam 50 : 50 / Pirma operacija po 
penkiolikos mokymų / Kelionė į Italiją su kliūtimis / Startas prie Tore Vajani- 
kos / Šį kartą žvaigždės tikrai nemelavo / 1944 m. birželio 21 d.: pirmas 17-0s 
negrų puolimas / Bet priešų laivynas dingo / Du sargybiniai paskandinami / 
Negras įsiskverbia į Ancijaus uostą / „Neužmik, antraip tu žuvęs" / Sutiki- 
mas „Monte Keselringe“. 


Kai vyresnysis laivyno leitenan- 
tasi Hannas Kriegas perskaitė tele- 
gramą iš Berlyno, iš nuostabos jam 
ištyso veidas. Nors iki tol jaunam 
povandeninio laivo karininkui teko 
išgyventi ne vieną pavojingą situa- 
ciją, nedaug kas galėjo išvesti jį iš 
pusiausvyros. Bet kad vyriausiasis 
vadas grosadmirolas Dėnitzas iš- 
kviestų jį į Berlyną, ir dar vestuvių 
dieną... 


Laivyno kapitonas leitenantas Johannas Otto 


Kriegas (Knygoje jis vadinamas Hannu Kriegu 
— red. past.). 

Eskadrinis minininkas „Legion“ gelbsti vokiečių povandeninio laivo U-81 pamušto britų 
lėktuvnešio „Ark Royal" komandą. 


Jau daugiau nei dvejus metus Hannas Kriegas valgė kietą povande- 
nininko duoną Viduržemio jūroje. Jis tarnavo budinčiuoju karininku 
laive U-81, vadovaujamame vyresniojo leitenanto Guggenbergerio ir 
1941 lapkričio 13 d. nuskandinusiame britų lėktuvnešį „Ark Royal“. 
Jam teko dalyvauti ir daugelyje mūšių su konvojais. Prieš kelias sa- 
vaites Kriegas tapo povandeninio laivo kapitonu, bet priešas neleido 
jam sušildyti naujosios kajutės. Kariniame Pulos uoste Adrijos jūroje į 
laivą pataikė aviacinės bombos ir išvedė jį iš rikiuotės. 

Tai įvyko 1944-ųjų kovą. Be sukeltų rūpesčių, laivo praradimas 
Hannui Kriegui atnešė ir šį tą teigiamo — leitenantis buvo išleistas 
atostogų tėvynėje! Tuo metu Liudvigsburgo miestelyje Viurtemberge 
jis stovėjo priešais jauną nuotaką ir ruošėsi nerti į pirmą ne karinį šių 
permainingų metų nuotykį, kai netikėta kliūtimi tapo jo rankose atsi- 
radusi telegrama: 

„Nedelsiant prisistatyti pas mane į Berlyną. 

Grosadmirolas Dėnitzas.“ 

Tą dieną nuotaka tikriausiai neminėjo geru žodžiu vyriausiojo karo 
laivyno vado, nors „Liūtas“ (taip admirolą vadino povandenininkai) 
ir nenutuokė apie vestuves. Kitu atveju ir pats būtų bent sveikinimą 
atsiuntęs! Nenusisekusio jaunikio argumentai, esą kvietimui turi būti 
labai rimtos priežastys, nuotakos taip pat neįtikino, nes kas pasaulyje 
gali būti svarbiau už vestuves. 

Iš tiesų kas galėjo būti taip svarbu ir neatidėliotina? Šis klausimas 
nuolat sukosi vyresniojo leitenanto Kriego galvoje, kai jis sėdėjo trau- 
kinyje pakeliui į Berlyną. Gal reikės „Liūtui“ papasakoti apie laivo 
bombardavimą? O galjis laukia pranešimo apie padėtį Viduržemio jū- 
roje? Tai įmanoma, bet vargu ar tikėtina. Dėl tokių priežasčių grosadmi- 
rolas nekviestų jo kaip akis išdegęs į jūrų laivyno vadavietę. Ne, turi 
būti visai kitos priežastys. Gal ypatingos paskirties dalinys? O gal 
naujo ginklo išbandymas? 

Apie tai pagalvojęs, vyresnysis leitenantas Kriegas prisiminė italus, 
sutiktus Specijos uoste. Dalinys vadinosi „Decima Flotiglia MAS.“ Re- 
gis, jų būta pasiutusių vyrukų, nes ir vokiečiai rodė pagarbą šiems 
ginklo broliams, o tai retai pasitaikydavo. Kriegas gerai prisiminė tą 
1942-ųjų pavasario dieną, kai vadas Gugenbergeris už „Ark Royal“ 
nuskandinimą buvo italų apdovanotas medaliu už narsą. Tą pačią 
dieną apdovanojimą gavo ir kapitonas leitenantas von Tiesenhause- 
nas, savo laivu U 331 prie Afrikos krantų nuskandinęs linijinį laivą 
„Barham“, taip pat italas kunigaikštis Borghese, povandeninio laivo 
kapitonas, priklausantis tai paslaptingai „Decima MAS.“ Jo nuopel- 
nas tai, kad Viduržemio jūroje likę du britų linijiniai laivai „Oueen 
Elizabeth“ ir „Valiant“ ilgiems mėnesiams buvo išvesti iš rikiuotės. 


Britų karališkojo jūrų laivyno linijinis laivas „Oueen Elizabeth“ Aleksandrijos uoste, apsaugotas 
antitorpediniu tinklu. 

Įdomiausia, kad italai linijinius laivus užpuolė ir smarkiai apgadino 
ne atviroje jūroje, o Aleksandrijos uoste. Žinoma, įplaukti į uostą po- 
vandeniniu laivu buvo neįmanoma, Kriegas tai gerai žinojo. Bet jis su- 
prato, kaip italai įgyvendino savo sumanymą. Prie pat pirmųjų tinklinių 
užtvarų kunigaikštis Borghese nuleido povandeninį laivą ant dugno. 
Tuomet pora šių velniūkščių paliko laivą ir, pasiėmę torpedas ar kitus 
į torpedas panašius sprogmenis, nuplaukė. Aplenkdami visas apsau- 
gos priemones jie pateko į uostą ir giliai po vandeniu prisiartino prie 
sunkių laivų. Nors šių kolosų denį saugojo galingi šarvai, penki 
metrai žemiau vaterlinijos jų niekas nesaugojo. 

Vis dėlto norint leistis į tokias operacijas reikėjo drąsos ir suma- 
numo, netgi labai daug drąsos. Todėl vokiečiai ir gerbė šiuos ginklo 
brolius. Niekas nežinojo, ar šie „X. MAS.“ žmonės veikė pavieniui, ar 
plaukdavo kelių narių komandos, ar torpedas jie tempdavosi paskui 
save, ar leidosi jų tempiami, kas padėdavo jiems judėti, ar varikliai 
buvo maitinami elektra, ar jie naudodavo nardymo rezervuarus, ar 
suspaustą orą — visų šių techninių detalių vokiečiai nežinojo. Visuo- 
met, kai pokalbis pakrypdavo panašia tema, italai tik paslaptingai 
šypsodavosi. Ne, apie tai jie nieko negalį sakyti. Taip toli draugystė 
nebuvo pažengusi. Povandenininkai suprato italus. Apie slaptus da- 
lykus nekalbama, jie ir patys būtų taip pasielgę. 

Keista, staiga pamanė Hannas Kriegas, kad kaip tik dabar, važiuo- 
damas į Berlyną, prisimenu tokius dalykus! Bet jis greitai nuvijo min- 
tis apie tai, kad vyriausiasis vadas jį kviečia norėdamas sukurti vo- 
kišką „Decima MAS.“ versiją. Toks operacijų pobūdis nederėjo prie 
vokiško mentaliteto. O italai tokiomis sąlygomis jautėsi kaip Žuvys 
vandenyje. Šie džiaugsmingi pietiečiai mėgo išskirtinumą, visa, kas 
neįprasta. Tai ne paprastų karo veiksmų kasdienybė, kuri šimtams ir 
tukstančiams kartojasi visuose frontuose, tai dalykai, neturintys jokių 
taisyklių. Kiekviename nepaprastos narsos reikalaujančiame Žygyje 
slypėjo galimybė pelnyti nepaprastą šlovę. O šis veiksnys, šypsoda- 
masis galvojo leitenantas Kriegas, vienas svarbiausių italams. Tai juos 
įkvepia drąsiai žvelgti mirčiai į akis, veikiau mirties ieškoti nei nuo jos 
bėgti; tokia mirtis šlovinga, ir žuvusiojo vardas nepradings užmirš- 
tyje, didvyrių vardai skambės visos tautos lūpose. Taip, tuo galima 
susižavėti! Vokiečiams šis modelis vargu ar tinkamas; jų kovingumo 
priežastys glūdi visai kitur. 

Na, žinoma, mąstė Hannas Kriegas, mintys nepadės man atsakyti 
į pradinį klausimą, kodėl taip skubiai prireikė vykti į Berlyną. Ką 
sumanė „Liūtas“? 


„Pažvelk čia, Hannai.“ 

Grosadmirolas Dėnitzas kreipėsi „tu“ į visus laivo vadus, vargu 
ar rastum tokį, kurio vardo jis neprisimintų. Vos tik Hannas Kriegas 
prisistatė vyriausiajam vadui, Dėonitzas nieko nesakęs nuvedė jį prie 
žemėlapių stalo. Ant jo gulėjo brėžinys. Pažvelk čia, tokie buvo pirmi 
Dėnitzo žodžiai. 

Vos metęs žvilgsnį Kriegas suprato, kad brėžinyje pavaizduota tor- 
peda. Tuomet jis pastebėjo, kad iš tiesų ten dvi torpedos, priekyje ir 
gale konstruktoriaus sujungtos sankabomis. Pažymėta, kad tarp jų yra 
7 cm atstumas, o žiūrint į kitą projekciją iš viršaus buvo matyti, kad 
jos pakabintos vertikaliai viena virš kitos. Vadinasi, dviguba torpeda. 
Hannas Kriegas ėmė suprasti, kam jis čia reikalingas. 

Apatinė iš jų buvo normali kovinė, paprastai vokiečių naudojama ka- 
riniame jūrų laivyne G7E tipo torpeda, varoma elektros varikliu. Kons- 
truktorius pateikė viršutinės torpedos išilginį pjūvį, todėl buvo matyti 
vidinė jos sandara. Ji taip pat buvo G7E tipo torpeda, tik priekinėje 


Dvi įprastos elektrinės torpedos, tik viršutinės priekinėje dalyje ne sprogstamasis užtaisas, 
o miniatiūrinė kabina pilotui - jos sudaro vienvietę torpedą negrą. 

Torpeda G7E. 


dalyje vietoj sprogstamojo užtaiso žiojėjo įprojektuota tuščia erdvė, ku- 
rioje kaip tik galėjo tilpti žmogus. Apie tokį panaudojimą bylojo ir virš 
kameros suprojektuotas įlaipinimo liukas. Trys rankenos kameroje leido 
atlikti pagrindines valdymo funkcijas: 1) paleisti ir sustabdyti elektros pa- 
varą, 2) atlikti posūkius, 3) atkabinti apatinę kovinę torpedą, kartu palei- 
džiant jos variklį ir taip iššaunant į taikinį. 

Neliko jokių abejonių, kad dvigubą torpedą valdyti ir prižiūrėti 
turėjo žmogus! 

Vyresnysis leitenantas Kriegas pajuto, kaip kraujas suplūdo jam į gal- 
vą. Kilo noras prasisegti apykaklę ir įkvėpti oro. Taip jau būdavo susi- 
jaudinus. Pagrindinė šio naujo ginklo idėja aiški. Torpeda, vis dar bai- 
siausias jūros karo ginklas, nepastebimai atplukdoma visai arti priešo 
laivo ir iššaunama tik tuomet, kai pataikymas garantuotas. Nepaprastas 
sumanymas! Kriegas įtemptai galvojo apie detales, mėgindamas surasti 
silpnąsias šios sistemos vietas. Bet susižavėjimas idėja užtemdė kritinį 
jo mąstymą. Be to, grosadmirolas tylėdamas stovėjo greta ir laukė atsa- 
kymo. Kriegas pasisuko į jį ir pripažino, kad idėja nuostabi. 

Donitzas akimirką vos pastebimai šyptelėjo. Jis tikėjosi, kad jaunasis 
karininkas susižavės užduotimi, kurią kaip tik ketino jam patikėti; šiai 
užduočiai jis ir buvo atrinktas. Lemiamu pasirinkimo veiksniu tapo 

faktas, kad Kriegas neteko laivo ir nevadovavo jokiai įgulai. Naujo 
ginklo bandymui „Liūtas“ niekada neatšauktų iš fronto veikiančio lai- 
vo kapitono, jei ši priemonė sukurta ne povandeniniam laivui. 

Grosadmirolo veidas surimtėjo. Jam kalbant apie vienvietes torpe- 
das, veide buvo matyti veikiau skepsis nei įkvėpimas. Jis pasakojo, 
kad yra daug idėjų ir naujų ginklų konstrukcijų, kai kurios jų teoriš- 
kai atrodo iš tiesų naudingos. Bet jūrų laivyno konstruktorių taryba ir 
jūrų karinė vadovybė į šiuos dalykus žiūri nepatikliai. Labiau linksta- 
ma toliau gaminti jau išbandytus ir pasiteisinusius įrengimus nei au- 
koti tarsi bandomuosius triušius jau ir taip nedideles esamas pajėgas. 

Bet šis atvejis kitoks. Ketinama panaudoti tik dvi įprastinės torpedas, 
daugiau nieko. Vieną iš jų teko šiek tiek perdaryti, su šia užduotimi 
lengvai susitvarkė TVA (Torpedo-Versuchs-Anstalt, Torpedų bandymų 
centras). Mintis kilo TVA, jos tėvas - jūrų laivyno inžinerijos karinin- 
kas Mohras. Šiuo atveju gaminant torpedas neatsiranda papildomų 
rūpesčių. 

Tokių vienviečių torpedų panaudojimo galimybė atrodo labai vilio- 
jamai. Ji gerai tiko Dėnitzo „karo veiksmų intensyvinimo“ programai. 
Kariniam jūrų laivynui jis vadovavo jau daugiau nei metus, 0 per tą 
laiką vokiečiai ir jūroje buvo priversti iš puolimo pereiti prie gynybos. 
Povandeninių laivų kare teko daryti priverstinę pertrauką. Priešo gy- 
nyba, ypač konvojų apsauga, tapo per stipri. Visose jūrose vokiečių 
povandeniniai laivai būdavo iš anksto aptinkami ir prispaudžiami po 
vandeniu, o jei pavykdavo atsikratyti persekiojimo, bombardavimo ir 
giluminių bombų, gilumoje jie tapdavo per lėti ir bejėgiai, todėl pavy- 
kusią torpedų ataką lemdavo sėkmė ir atsitiktinumas. Naujieji, grei- 
tieji povandeniniai laivai, kaip katė su pele galintys žaisti su dabartine 
priešo gynyba, dar nebuvo pagaminti. Tai kodėl gi nepanaudojus bet 
kokios paprastos, naujos konstrukcijos, galinčios nugabenti ir pasiekti 
priešą išbandyta ir galinga torpeda? 

Degdamas nekantrumu Kriegas sekė vyriausiojo vado minčių eigą. 
Jis pats galėjo tik patvirtinti: anksti aptinkami povandeniniai laivai 
negali prisiartinti prie priešo. Vienvietes torpedas aptikti ne taip pa- 
prasta. Abi jos plaukia po vandeniu. Iš vandens turi kyšoti tik piloto 
galva, daugiausia pečiai. Dar reikia išbandyti, kaip apsisaugoti nuo 
bangų. Žinoma, nešančiosios torpedos veikimo spindulys labai ma- 
žas. Baterijų galingumas ribotas, bet veikimo spindulį galima padi- 
dinti tik greičio sąskaita. Tenka rinktis arba didelį greitį, arba ilgesnį 


32 


veikimo nuotolį. Aišku, pilotas negali veikti atviroje jūroje ar vykdyti 
visos dienos Žygių. Jis to neatlaikytų. Tačiau pakrantės vandenyse to- 
kios operacijos visai įmanomos. Įmanomos visur, kur priešą skiria tik 
nedideli atstumai. Pavyzdžiui, ginantis nuo invazijos... 

Dėnitzas pirmiausia galvojo apie Italiją. Frontas dar driekėsi į pie- 
tus nuo Romos. Bet ilgoms pakrantėms užnugaryje apsaugoti neužte- 
ko pajėgų, išsilaipinant papildomoms sąjungininkų pajėgoms fronto 
užnugaryje taptų neįmanoma pasipriešinti. Remdamiesi savo priva- 
lumu jūroje, tūkstančiais laivų jie be vargo galėtų užtikrinti tiekimą 
placdarmui. Tai šansas vienvietėms torpedoms. Nuo vokiečių kranto 
jos galėtų lengvai pasiekti reide stovinčius priešo laivus ir iššauti už- 
taisus. Tokia užduotis visai įmanoma! 

— Su sąlyga, kad šie daikčiukai veikia taip, kaip mums apie juos pa- 
sakoja, - tarė Donitzas. - Pirmiausia juos reikia išmėginti. 

— Ar galiu paklausti, pone grosadmirole, kiek vienviečių torpedų jau 
yra pagaminta? 

— Nė vienos, - atsakė Dėnitzas ir nusišypsojo, pamatęs išplėstas ka- 
rininko akis. — Kol kas tai tik idėja. Prieš gaminant daugiau torpedų, 
tau teks pabandyti ją valdyti. 

— Klausau, pone grosadmirole, - atsakė Kriegas. Jam truputį gniaužė 
kvapą. Buvo 1944 m., kovo 10 d. Sąjungininkai galėjo kasdien sudaryti 
naujus placdarmus už vokiečių fronto linijos. Tikėtina ir didelės inva- 
zijos galimybė Prancūzijos pakrantėje. O šis ginklas galėjo tapti veiks- 
minga kontrpriemone. Bet ji dar tik popieriuje. Daugių daugiausia — 
pagamintas vienas bandomasis prototipas. Gal jį išbandys ateinančią 
savaitę, 0 gal dar kitą. Tai bent tempas naujam ginklui... 

Tikriausiai Dėonitzas atspėjo jo mintis. 

— Pastatyti linijiniam laivui, - pasakė jis, - mums reikia ketverių 
metų, 0 pagaminti dešimt vienviečių torpedų užtenka keturių dienų. 
Tai didelis skirtumas. 

— Taip, pone grosadmirole. 

— Taigi, Hannai, padaryk tai, - tarė Dėonitzas ir atsisveikindamas pa- 
davė ranką. Trumpai padvejojęs pridūrė: — O vestuves spėsi atšokti 
iškart po bandymo, sutinki? 

Juokdamasis Kriegas padėkojo. Savaime suprantama, nauja užduotis 
jį be galo žavėjo. Jis atidavė pagarbą ir paliko kambarį. Jau beveik išėjus 
pro duris vadas dar kartą pakvietė jį grįžti ir piktai dėbtelėjęs tarė: 

— Dar štai ką pasakysiu tau, Hannai, kad ir kaip puikiai veiktų tas 
daikčiukas, jam valdyti K dalinys negaus iš manęs nė vieno povande- 
ninio laivo jūreivio, supratai? 


- J 


Kriegui atvykus į torpedų bandymo centrą Ekernferdėje, bandy- 
mams viskas jau buvo parengta. Keli technikai ir darbininkai dėliojo 
paskutinius vienvietės torpedos akcentus ir dar tą pačią dieną baigė ją 
tvarkyti. O jau kitos dienos vakare Berlyną pasiekė toks pranešimas: 
„Vienvietės torpedos bandymas pavyko patenkinamai. Perdirbtas 
G7E tenkina lūkesčius, keliamus nešančiajai torpedai. Kriegas.“ 

Dar niekada naujas ginklas nebuvo kuriamas tokiu tempu. Bet prie 
jo dirbantys vyrai dvi paras nesudėjo bluosto. Ne viskas, kas nu- 
braižyta popieriuje, klostėsi sklandžiai. Reikėjo įveikti kai kuriuos 
sunkumus, sugalvoti ir įdiegti nemažai pakeitimų. Galų gale išė- 
jo „patenkinamas“ rezultatas, kaip telegramoje Dėonitzui paminėjo 
Kriegas, bet iki tobulos konstrukcijos dar toli, teko susitaikyti su 
daugybe rimtų trūkumų. 

Trūkumus lėmė problema, kur įkurdinti pilotą. Pagal konstrukto- 
riaus Mohro koncepciją, izoliuotas nuo vandens žmogus turėjo sėdėti 
nešančiosios torpedos viduje. Tačiau į torpedos kamerą negalima su- 
kišti Žmogaus tarsi lenktinio peilio. Uždavinį galima buvo išspręsti 
tik pasodinant žmogų vertikaliai, tarsi į „kabiną“, kur kojas jis laikytų 
ištiestas į priekį, o galva ir pečiai kyšotų iš įlaipinimo liuko. 

Kursantas Potthastas, su trimis draugais jau anksčiau savanoriu už- 
sirašęs į šią komandą, trumpai supažindino Hanną Kriegą su torpeda. 
Tada Kriegas pats ją išmėgino. Bandymas vyko dar tos pačios dienos 
vėlyvą popietę. Gatava bandomoji torpeda iš pažiūros taikiai kybojo 
ant TVA krano gervės Ekernferdės įlankoje. Kriegas įsispraudė į siau- 
rą sėdynę, švelniai nusklendė atbulas ir paniro į vandenį. 

Du vyrai užsandarino įlipimo skylę, uždengdami plyšį tarp kor- 
puso ir sėdinčio piloto guma impregnuotu brezentu. Ši priemonė 
turėjo apsaugoti piloto „kajutę“, kad korpusą užliejantis vanduo 
nepatektų į vidų. Torpedos plūdrumas buvo sureguliuotas taip, 
kad ji plauktų paviršiumi. Jei vanduo pateks į vidų, svoris padidės 
ir ji lengvai galės nuskęsti. Su savimi Kriegas turėjo akvalangą, ne- 
žinia, kas gali atsitikti... 

Plaukianti vienvietė žmogaus valdoma torpeda negras (kairėje); 
vienvietės torpedos negro valdymo kabina (dešinėje). 


Pagaliau pasirengta. Kriegas nuspaudė judėjimo svirtį, dar spėjo 
linktelėti liekantiems neramiai laukti ir pajuto truktelėjimą pirmyn. 
Torpeda pajudėjo! 

Žinoma, pradinis G7E torpedos 20 mazgų greitis sumažėjo daugiau 
nei dukart. Svarbu nuplaukti kuo didesnį atstumą. Teko numatyti, 
kad iki tol, kol torpeda atsidurs netoli priešo ir galės būti iššauta, ke- 
lyje reikės praleisti keletą valandų. O kadangi savo eiga dar teks grįžti 
į krantą, atstumas, kurį privalu įveikti, padidėja dukart. Toks uždavi- 
nys išsprendžiamas tik aukojant greitį. 

Nors vyresnysis leitenantas Kriegas skrodė mažas Baltijos bangeles 
vos 7 mazgų greičiu, jam atrodė, kad sėdi greitaeigiame kateryje. Toks 
įspūdis susidarė galvai kyšant visai prie pat vandens paviršiaus. Jo 
akys galėjo būti apie 50 cm virš vandens, o kelionei jūra tai yra la- 
bai nedaug. Jau po kelių minučių šliūkštelėjęs jį užliejo jūros vanduo. 
Torpedos priekis nuožulniai leidosi žemyn, ir bangos, kad ir nedide- 
lės, ritosi korpusu aukštyn, tėkšdamos purslus pilotui į veidą. Nors 
vilkėdamas neperšlampamu kostiumu, tris kartus per trumpą laiką 
išpraustas šio dušo, Kriegas peršlapo iki paskutinio siūlelio. Jis ne- 
suprato, ar vanduo jau pateko į kajutę, bet tapo aišku, kad brezentas 
nuo vandens ilgai nesaugos. Todėl nelaukdamas, kol torpeda taps 


35 


povandeniniu laivu, o pačiam teks 
griebtis akvalango, jis iškart pasuko 
atgal į prieplauką. Prisiartinęs prie 
krantinės beveik elegantiškai prisi- 
švartavo. 

Sprendimas su brezentu netiko, 
jo vietoje reikėjo naudoti iš pat pra- 
džių konstruktoriaus numatytą or- 
ganinio stiklo gaubtą, pilotui skirtą 
vietą paverčiantį tikra kabina. 

— Man labiau patiktų, jei galima 
būtų apsieiti be gaubto, — mąsliai 
tarė Mohras. 

— Neįmanoma esant net menkiau- 
siam bangavimui, — atsakė Kriegas. 
— O kokie kupolo trūkumai? 

— Trūkumas tas, kad atsirastų de- 
guonies stoka, - pasakė Mohras. - Kupolas sandariai uždaromas ir 
priveržiamas. Oro jis taip pat nepraleidžia. Mažoje kabinoje esančio 
oro pilotui užtektų vos vienai ar dviem valandoms. Sprendimas su 
deguonies regeneracija netinka. Balionai, suspaustas deguonis, kalio 
kapsulės. Pasakykite man, kur visa tai sudėti torpedoje? 

Kriegas neatsakė nieko. 

— Noriu jums kai ką parodyti, — tarė Mohras kiek šyptelėjęs. - Mes 
jau turime sprendimą. Tik neišsigąskite. 

Nors ir buvo geranoriškai perspėtas, Kriegas išsigando tokio spren- 
dimo. Norint laimėti vietos oro balionams, teko išimti vieną iš dviejų 
torpedoje įtaisytų 110 voltų baterijų. Varomoji galia sumažėjo dar du- 
kart, nors ir viso baterijų komplekto pajėgumai kėlė abejonių. 

— O kiek mazgų ji šiuo atveju išspaudžia? — atsargiai pasiteiravo 
Kriegas. 

— Greitis visuomet priklauso nuo maršruto ilgio. Jei skaičiuojame, 
kiek pajėgumų prireiks septynių valandų kelionei, tuomet greitis bus 
apie keturis mazgus. 

— To visiškai nepakanka! Esant tokiam greičiui net lėčiausias konvo- 
jus paspruks nuo mūsų. 

Nustebęs Mohras pažvelgė į jį. 

— Negi su šiomis priemonėmis jūs ketinate užpulti plaukiantį konvojų? 


Pilotas lipa į negro kabiną. 

Meskite tai iš galvos! Tokia torpeda - tai ne povandeninis laivas. Šis 
ginklas pritaikytas kovai su stovinčiais laivais netoli kranto arba reide, 
arba uoste. 

Nusileisdamas Kriegas linktelėjo. Žinoma, tenka apsiriboti. Duotos 
aiškios veiklos ribos: priekrantės operacijos ramioje jūroje; greitis apie 
4 mazgus; septynių valandų kelionė. Kaip tik vienai nakčiai, juk tor- 
pedas panaudoti galima tik naktį, nes dieną priešas kontroliuoja jūrą, 
ir net toks mažas taikinys kaip vyro torsas ar stiklo rutulys bangose 
neprasprūs jam pro akis. Tokios ribos. Bet ir jos leido daug ką pasiekti, 
o vienvietes torpedas padaryti baisiu ginklu. Siekti ne neįmanomo, 0 
išnaudoti visas galimybes - štai kaip reikia elgtis. 

Kriegas daugelį kartų dieną ir naktį lipo į vienvietę torpedą, pirmąją 
visame vokiečių kariniame jūrų laivyne. Naudojo jis tik vieną bateriją. 
Dabar jau nebeatrodė, kad laksto greitaeigiu kateriu per bangas. Kartais 
jis plaukdavo viena nešančiąja torpeda, kartais apačioje prisikabindavo 
ir antrąją. Vairuodavo jis tik užsidėjęs stiklinį gaubtą, nors kvėpavimo 
aparatas dar nebuvo įtaisytas, jo apskritai net nebuvo. Jis mėgino ir ty- 
rinėjo viską, ką per parą galima buvo išbandyti ir ištyrinėti. 

Kai temstant jis pagaliau paskutinį kartą grįžo į TVA ir išsiropštė 
iš siauros kabinos, sprendimas jau buvo priimtas. Nors trūkumai ir 
išryškėjo per bandymus, vienvietė torpeda naudoti tiko. Pagal savo 
paskirtį ji galėjo tapti sėkmingai pritaikomu ginklu. 

Tačiau iš kur gauti joms vairuotojų, pilotų, pasižyminčių drąsa to- 
kiomis nepaprastomis aplinkybėmis ir dar turinčių jūreivystės bei 
povandenininkų įgūdžių? Visą personalą sudarė keturi kursantai jū- 
rininkai ir keletas kareivių, turinčių tarnybos laive patirties. O kiti? Ar 
grosadmirolas Donitzas ir toliau prieštaraus tam, kad povandeninių 
laivų jūreiviai pilotuotų naująjį ginklą? 


+ 


Taip, vyriausiasis vadas prieštaravo. Kai po kelių dienų į Ekernfer- 
dę atvyko 40 kareivių, pasiryžusių tapti pirmaisiais vienviečių tor- 
pedų „kapitonais“, tarp jų vargų ar buvo bent vienas vyras, turintis 
jūrininko parengimą. Bet vyresnysis leitenantas Kriegas patenkintas 
prasitarė, kad šie žmonės laikosi gana šauniai ir operaciją tokiomis 
neįprastomis priemonėmis galima jiems patikėti. Šiuos vyrukus už- 
grūdino kieta vyresniojo leitenanto Obladeno mokykla, ir šiai ypatin- 
gai užduočiai visi užsirašė savanoriais. Netrukus Kriegas sužinojo, ką 
tai reiškia. Šių vyrių niekas negalėjo išvesti iš pusiausvyros. 

Iš pradžių jis parodė keletą torpedų-treniruoklių, pagamintų nau- 
jokų atvykimo proga. Paskui bendrais bruožais paaiškino užduotį: 
vykstant priešo invazijai iš jūros prisiartinti prie laivų, laukiančių 
priešais placdarmus, ir juos torpeduoti. Kurį laiką jis pasakojo apie 
būdus, kaip galima atlikti ataką, ir pagaliau tarė: 

— Esant palankioms oro ir jūros sąlygoms bei priešo padėčiai yra 
50 proc. tikimybė, kad ataka pavyks ir jūs su nešančiąja torpeda sė- 
kmingai grįšite į vokiečių krantą. Saugia operacijos nepavadinčiau. 

Visi tylėjo. 

— Pasakoju jums atvirai, nes privalote suprasti, kad tokia operaci- 
ja nebus lengvas pasivaikščiojimas. Dalyvauti joje gali tik savanoriai. 
Kiekvienas iš jūsų gali pasitraukti ir už tai nesulauks jokių sankcijų. 

Jie toliau tylėjo, o keli net ėmė šypsotis. Nieko naujo — K dalinyje 
viskas daroma savanoriškai. Jų sprendimas prisidėti prie komandos, 
įsitraukimas į MEK, ir dabar su šiomis torpedomis — visuomet tik sa- 
vanoriškai, ir kad neturėtų šeimos, ir kad nebūtų vienturtis sūnus. 
Viskas tikrai negali būti taip pavojinga, kaip čia pasakojama. Bet tiek 
to, jei reikia, galima dar tuziną kartų užsiregistruoti savanoriu. 

Visi 40 atvykusių karių pasiliko. Lengva nebuvo, tarnyba prasidėdavo 
anksti ryte ir su vakaru nesibaigdavo. Vos tik „kapitonai“ (taip juos nuo 
šiol vadindavo) susipažino su savo laivais — į visus šonus siūbuojančio- 
mis torpedomis, vis dažniau ėmė kartotis naktiniai mokymai. Pirmiausia 


Grosadmirolas 
Karlas Dėnitzas 
kalbasi su 

K junginio vyrais. 

reikėjo apsiprasti su naktinio žygio sąlygomis. Nepraėjus nė aštuonioms 
dienoms prasidėjo šaudymo pratybos. Transportiniai laivai kapitonus ir 
jų torpedas nugabendavo į Ekernferdės įlanką, ten jie persėsdavo į savo 
nešančiąsias torpedas ir iššaudavo mokomuosius ungurius" į taikinių ma- 
ketus. Iš pradžių šaudydavo dieną, o vėliau ir naktį. 

Beje, tuo metu naujagimis gavo vardą. Pavadinimas „vienvietė tor- 
peda“ buvo per ilgas ir nepatogus kasdien vartoti. Jis tiesiog pats pra- 
šėsi trumpinamas. Kai kurie kariai torpedą vadino unguriu, bet jūrų 
laivyno Žžargone unguriu buvo vadinama paprasta kovinė torpeda. 
Dubliavimas galėjo sukelti maišalynę, be to, norėjosi turėti kai ką ypa- 
tingo. Paprastai naujam kūriniui būdavo suteikiamas išradėjo arba 
konstruktoriaus vardas, tik šį kartą metodas pasirodė esąs netinka- 
mas: žodis „Mohr“* skamba vaikiškai mielai, tik nelabai pagarbiai. Bet 
kartą vienam iš technikų šovė mintis. Tamsiaodis yra negras, tarė jis, o 
negras gali būti geras, lengvai įsimenamas kodinis pavadinimas. Taip 
ir liko, vienvietes torpedas imta vadinti negrais. 

Negrų pilotų mokymų programos niekaip nepavadintum tradicine, 
kai prie ginklo pratę karininkai ir puskarininkiai perduodavo savo pa- 
tirtį nepatyrusiems kareiviams. Iš kur kas nors galėjo turėti patirties 
naudodamas negrus? Šiuo atveju mokytojai žinojo ne ką daugiau už 
mokinius, bet tai tik dar stipriau sutelkė visus į draugišką bendruo- 
menę. Negrai neturėjo tokių aprašymų ir instrukcijų, kaip, pavyzdžiui, 
kulkosvaidis, kuriose būtų sukauptos visos žinios apie ginklą, išsa- 
miai išdėstytos visos jo panaudojimo galimybės ir aplinkybės. Šiuo 
atveju kiekvienam atskirai, su atsidavimu, bet nepamirštant atsargu- 
mo, pasitelkus pojūčius ir intuiciją, teko tyrinėti ir bandyti negrus. Jie 
atrodė tarsi nuotykiui pasiruošęs sąmokslininkų būrys. Jei tik kuris 
nors vienas atrasdavo ką nors naujo, nedelsdamas pasidalydavo su 
kitais. Todėl šie, net ir tokie trumpi, mokymai atnešė nemažai patobu- 
linimų ir daug patirties. 

Jau pačioje bandymų pradžioje kapitonai, dideliam savo liūdesiui, 
pastebėjo, kad prikabinta kovinė torpeda dar labiau mažina negrų 
greitį. Ypač per antpuolį didele problema galėjo tapti tikrinant ga- 
lutinai nustatytas 3,2 mazgo greitis. Iššovus ungurį, 1e970 greitis pa- 
didėdavo iki 4,2 mazgo. Toks nemalonus atradimas atkreipė negrų 


3 Jūreivių Žžargonu taip būdavo vadinama torpeda. 
4 Mauras, tamsiaodis (vok.). 

pilotų dėmesį į dar vieną problemą. Dėl mažo kelionės spindulio 
operacijos galėjo būti vykdomos tik priekrantės zonoje, kur per po- 
tvynius ir atoslūgius galimos stiprios jūros srovės ir dideli nukrypi- 
mai nuo kurso, nes kai kuriose vietose jūros srovių greitis siekdavo 
5-7 mazgus. Jei negrui tektų irtis prieš srovę, kapitonams liktų tik 
stebėtis, kad, praėjus kelioms kelionės valandoms, tikslas nė per my- 
lią nepriartėjo. Reikėjo gauti kiekvienos pakrantės, kiekvieno uosto 
tikslius okeanografinius duomenis. Prie jau žinomų sąlygų, kurių 
reikėjo norint sėkmingai įvykdyti negrų operaciją (naktis, geras ma- 
tomumas, rami jūra), prisidėjo dar viena: išplaukti galima tik pra- 
sidėjus atoslūgiui, o grįžti su potvynio vandenimis. O kuo daugiau 
sąlygų teko įvykdyti, tuo mažesnė buvo tikimybė, kad visos jos taps 
tinkamos kaip tik tą pačią naktį. 

Bet įvairios jūros srovės galėjo ir padėti, ypač tada, jei jų kryptis būtų 
palanki puolimui. Tuomet ji negrams labiau padėtų nei trukdytų. Vis- 
kas priklausė nuo iš anksto sumaniai apskaičiuoto ir numatyto kurso. 
Teoriniai skaičiavimai rodė, kad negras su per atoslūgį atsitraukian- 
čiu vandeniu link priešo taikinių galėjo plaukti dukart greičiau nei 
variklio jėgos varomas ramiame vandenyje, o iššovus torpedą prasi- 
dedant potvyniui ar sėkmingai pakeitęs kursą į priešingos krypties 
srovę galėjo sėkmingai grįžti ten, iš kur pradėjo savo kelionę. 

Vis dar neišspręsta liko oro atnaujinimo mažoje kabinoje problema. 
Kabinos atmosfera buvo prisotinta deguonies, bet prietaisas, galėjęs 
iš oro pašalinti iškvėptą, žalingą anglies dvideginį, vis dar nebuvo 
pagamintas. Negrų kapitonai nuolat kentėjo nuo apsinuodijimo CO.. 
Per didelės apkrovos taip pat darė savo. Vien tik ilgas valandas trun- 
kančiose pratybose sėdint kabinose K vyrams darydavosi bloga. O 
per ilgesnes keliones tekdavo kovoti su stiprėjančiu galvos skausmu 
ir bjauriu pykinimu. Kai kurie vyrai paskutinę akimirką atverdavo 
gaubtą, tada į negrus pritekėdavo vandens ir jie grimzdavo į jūros du- 
gną, o narams tekdavo šokti į vandenį ir gelbėti apalpusius draugus. 
Dažnai tik dėl lydinčių laivų šalia plaukiančių draugų pavykdavo 
išvengti, kad negrų pilotai neuždustų pasibaigus orui. Vieno iš kapi- 
tonų dienoraščio užrašai leidžia pajusti nekantrų laukimą: 

„Kovo 22-oji, diena iš dienos nekantriai laukiame naujųjų Drage- 
rio kalio kvėpavimo aparatų, o jie vis dar nepasirodo. Mūsų abejo- 
nes tramdo beveik mistinis tikėjimas negrais. Tačiau kad ir kokie geri 
mūsų norai, be kvėpavimo aparatų neįmanoma! Juk negalime alpda- 
mi vykdyti puolimo...“ 

Jau po dviejų dienų kapitonų gretomis tikrąja to žodžio prasme 
nuvilnijo palengvėjimo atodūsis. Galiausiai buvo atvežti kvėpavimo 
prietaisai ir į kabinas įmontuoti kalio įrengimai. Pagaliau jie negrų pi- 
lotus išvadavo iš didžiausio rūpesčio! 

Dar nepasibaigus 1944-ųjų kovui, iš Berlyno buvo gautas paklausi- 
mas, ar negrų flotilė jau pasirengusi kovai. Nuo tos dienos, kai Dėni- 
zas pasakė Kriegui „padaryk tai“ ir šiam teko pirmą kartą išbandyti 
vienvietę torpedą, nepraėjo nė trys savaitės. Planuojamos operacijos 
vieta atitiko tuometes prognozes. Kelias vedė į Italiją. Ten sąjungi- 
ninkai vokiečių užnugaryje prie Ancijaus ir Netūno įlankos tvirtino 
savo placdarmą 40 kilometrų į pietus nuo Romos. Vokiečiai apsupo 
placdarmą, bet neturėjo jėgų jo sutriuškinti, iš apsupties pozicijų jie 
puikiai matė, kaip sąjungininkų laivai netrukdomi kursuoja į Ancijaus 
uostą. Atstumas buvo vos devynios jūrmylės. 

Be abejo, sąlygos puikiai tiko negrų puolimui. Bet ar jie jau tapo 
tinkami naudoti? Ar dviejų savaičių parengimo užteko, kad iš jūros 
nemačiusių vyrų būtų nulipdyti pavojingi, devyniais vandenimis 
prausti torpedų raiteliai? O kovos priemonė, negras, ar pakankamai 
išbandyta, ar pasiteisins kritiniu momentu? 

Visi svarbūs klausimai išspręsti taip, kaip juos įprasta spręsti Kjungi- 
nyje, nes negrų flotilė kaip tik jam priklausė. Sprendimai priimti ne prie 
žalia gelumbe aptraukto stalo. Vyriausiasis vadas (viceadmirolas Heye 
kaip tik perėmė vadovavimą šiam junginiui) pats atvyko pas kapitonus, 
pats patikrino jų pasirengimo lygį ir pasiteiravo jų nuomonės. 

Nuskambėjo K vyrams tipiški atsakymai. Nebuvo nė vieno, kuris 
nenorėtų tuoj pat vykdyti užduotį. Kam jie užsiregistravo savano- 
riais? Juk ne tam, kad iki karo galo būtų siuntinėjami iš vienos moky- 
mų stovyklos į kitą ir gautų geriausią aprūpinimą, kokį tik vokiečių 
Vermachte galima įsivaizduoti! Ne, visi veržėsi veikti, į frontą! Šis no- 
ras būtų ne ką mažesnis ir tuomet, jei susipažinimas su negrais būtų 
trukęs vos keletą dienų. Jie norėjo parodyti, kad drąsą ir sumanumą 
derinant su nepaprastomis kovos priemonėmis galima pasiekti laimė- 
jimų kovojant net ir su daug kartų stipresniu priešu. Jie tiesiog degė 
norėdami tai įrodyti. 

Taigi į Italiją. Pagalvojęs apie savo mintis kelionėje, vyresnysis leitenan- 
tas Hannas Kriegas nejučiomis nusišypsojo. Italija išaugino vyrų, kuriems 
toks kovos būdas jau buvo įaugęs į kraują, o pavienių kovotojų pasiekimai 
buvo akivaizdūs. Ar ne italai turėtų būti vokiečių mokytojai? Bet tik ne 

tada, kai kalbame apie negrus. Jie turėjo keletą metų savo ginklų, 
kiaulių, techniniam vystymui ir tuziną specialistų, galinčių parengti 
joms pilotus. Mes, galvojo Hannas Kriegas, tą patį privalėjome įgy- 
vendinti per keletą savaičių. O prieš mokymus daugelis K vyrų buvo 
ne tik nematę torpedos, bet apskritai niekada neplaukioję jūroje. Jam 
atrodė, kad vokiečiai netinkami tokiam kariavimo būdui. Bet „kapi- 
tonai“ greitai leido jam suprasti savo klaidą. 

Už negrus jie buvo pasiruošę paaukoti galvą. 

Kaip tik dėl šios priežasties Kriegui teko dar kartą ieškoti savanorių, 
tik šį sykį atvirkštine tvarka. Jis ieškojo vyrų, savanoriškai atsisakančių 
dalyvauti pirmoje operacijoje ir pasirengusių likti namie. Mat tuo metu 
flotilė turėjo tik 30 parengtų negrų. Bet savanorių neatsirado. Kriegui 
teko pačiam išrinkti kapitonus, kuriems nebuvo leista vykti drauge. 

Dar tą pačią dieną treniruotes teko nutraukti, o visą veiklą nukreip- 
ti tolimai kelionei pasirengti. Joje atsirado tokių nenumatytų sunku- 
mų, kurių negalėjo nupiešti net lakiausia vaizduotė. Visų sprendimų, 
nesvarbu, kam ir kada, teko ieškoti improvizuojant. Kaip numatyti 
transportavimo reikalavimus, kai reikia gabenti visiškai naujos rūšies 
ginkluotę? Be to, negrai buvo apgaubti paslapties skraiste, šiuo atve- 
ju - įvynioti į brezentinius apvalkalus, nevalia, kad pašaliniai ką nors 
sužinotų apie šias kovos priemones. 

Pagaliau 1944 m. balandžio 13 d. jie pasiekė nedidelį pinijų miške- 
lį, esantį maždaug už 25 km į pietus nuo Romos netoli Praticos di 
Mare. Jame dieną negrai buvo gana gerai užmaskuoti nuo priešo žval- 
gybinės aviacijos akių. Iš karto prasidėjo pakrantės žvalgyba. Reikėjo 
surasti vietą, kur vienvietės torpedos be didelio vargo galėtų panirti 
į savo stichiją. Bet pasakyti lengviau nei padaryti. Šalia nebuvo net 
menkiausio uosto. Joks kranas ar gervė negalėjo padėti perkelti negrų 
į gilesnius vandenis. Vokiečiams priklausė pakrantė smėlėtu, plokščiu 
paplūdimiu. Kai kuriose vietose nubridus į jūrą 100 ir daugiau metrų 
kojos vis dar siekdavo dugną. Tai bent perspektyvos! O negrus kartu 
su kovinėmis torpedomis ir viduje sėdinčiu pilotu reikėjo nugabenti 
taip toli į jūrą, kad kovinė torpeda nebeliestų dugno ir galima būtų 
plaukti elektros varikliu. 

Galiausiai netoli sugriautos Tore Vajanikos pavyko rasti vietą, kur 
20-30 metrų nuo kranto jau buvo gana gilu. Trūkumas tas, kad nuo 

šios vietos iki reide prie Ancijaus stovinčių priešo laivų susidarė 19 jūr- 
mylių atstumas, o vokiečių frontą nuo laivų skyrė vos devynios jūrmy- 
lės. Bet čia negrus nuleisti į vandenį tiesiog nebuvo jokių galimybių, 
todėl trumpasis maršrutas, nors ir turintis privalumų, palyginti su il- 
guoju, taip ir liko tik teorinis. Be to, 30 jūrmylių kelio kaip tik užteko: 
18 pirmyn iki tikslo, 10 atgal iki vokiečių linijų, o 2 jūrmylės sudarė 
kapitonų „rezervą“, jų turėjo užtekti manevrams netoli tikslo ieškant 
patogios pozicijos priešo laivams torpeduoti. Žygyje atgal pastebėjus, 
kad vokiečių fronto linija jau praplaukta, 1e974 reikėjo paskandinti gi- 
lumoje, o pačiam grįžti į krantą savomis jėgomis. Taip įsakyta, nes ne- 
šančiąsias torpedas iškelti į krantą tokiomis sudėtingomis sąlygomis 
nebuvo jokių galimybių, o jei priešas kartais išplėstų placdarmą, jam 
nevalia rasti sekliame vandenyje paliktų vienviečių torpedų. 

Nuspręsta, kad ataka vyks per jaunatį, naktį iš 1944 m. balandžio 
20-osio0s į 21-ąją. Prognozės žadėjo tinkamą orą. Naktis turėjo būti tam- 
si, bet Žvaigždėta. Naktimis prieš operaciją negrų pilotai buvo karš- 
tligiškai mokomi orientuotis pagal žvaigždes. Tokie įgūdžiai padidi- 
no jų saugumą. Nors plaukimo kryptis būdavo iš anksto numatyta, 
plaukdami kapitonai orientuodavosi pagal nedidelį rankinį kompasą, 
o šis dėl šalutinio aplinkos poveikio lengvai galėjo būti išvestas iš ri- 
kiuotės ir rodyti blogą kryptį. Tamsa gerai saugojo negrus nuo priešo 
žvilgsnio, bet ir kapitonai matė ne per daugiausia. Jų akys buvo viso 
labo 50 cm aukštyje virš vandens paviršiaus, o tai trukdė gerai matyti. 
Tad galimybė orientuotis pagal žvaigždes galėjo tapti lemiama navi- 
gacijos pagalba. Kapitonai įsidėmėjo, kokią žvaigždę ar žvaigždyną 
tam tikru nakties metu turėtų matyti priešais save norėdami plaukti į 
rytus, pietus, vakarus ar šiaurę. 

Ne tik žvaigždės padėjo orientuotis negrų pilotams. Iš kranto jiems 
skirti signalai vėliau pasirodė esantys labai naudingi. 

1. Priešakinėse linijose stovintys daliniai prieš vidurnaktį turėjo už- 
degti pašiūrę ir pasirūpinti, kad keletą valandų ji skaisčiai liepsno- 
tų. Kaip vėliau patvirtino visi grįžtantys kapitonai, ši liepsna gerai 
matėsi iš jūros. Grįžtant praplaukus liepsnos signalą galima buvo ra- 
miai skandinti nešančiąją torpedą ir drąsiai plaukti į vokiečiams pri- 
klausantį krantą. 

2. Vokiečių priešlėktuvinės gynybos baterija kas 20 minučių Anci- 
jaus uosto kryptimi šaudydavo švytinčius užtaisus. Šūvio nuotolio 
nepakakdavo reide stovintiems laivams apšviesti, bet ne9rams tai tapo 
papildomu krypties indikatoriumi. 

Reikėjo išanalizuoti priešo įpročius ir parinkti tinkamą puolimo mo- 
mentą, todėl priešo laivų judėjimas kurį laiką buvo stebimas. Paaiškė- 
jo, kad reide ties Ancijumi paprastai būna nuo keturių iki aštuonių lai- 
vų ir stovi jie apytiksliai keturias dienas. Ankstyvą balandžio 20-osios 
rytą pastebėtas atvykstantis naujas konvojus tapo dar viena aplinky- 
be, leidžiančia tikėtis sėkmingos negrų operacijos. Norint laivus skan- 
dinti reikia turėti ką skandinti! Ir jie kaip tik atvyko. Taigi pirmyn! 

Vos tik 1944 m. balandžio 20 d. sutemo, tuo metų laiku Dievo pa- 
mirštose kopose užvirė gyvenimas. Sunkiam fiziniam darbui, negrams 
nunešti į vandenį, armija atsiuntė 500 kareivių. Iš pradžių Hannas 
Kriegas išsigando tokios masinės pagalbos, bet netrukus paaiškėjo, 
kad nepakenktų ir dukart daugiau pagalbininkų. 

Technikai ir torpedų mechanikai dar kartą patikrino kiekvieną 
negrą. Ne visai paprastas uždavinys vėlų vakarą smėlingoje dirbtuvė- 
je, likus vos keletui valandų iki operacijos. 

Apie devintą valandą vakaro prisistatė kapitonai, jų buvo 30. Gerai 
pailsėję ir ką tik sočiai pavakarieniavę. Mintis, kad jie galbūt ką tik 
suvalgė paskutinę vakarienę, puikios nuotaikos nesugadino. Žinoma, 
buvo justi tam tikra įtampa ir susijaudinimas, tačiau šie jausmai ne- 
turėjo nieko bendro su mirties ar apskritai baime. Juos labiau jaudino 
klausimas, ar pavyks aptikti priešo laivus ir pamušti juos torpeda. Dėl 
savęs jie neturėjo iliuzijų, kas lemta, tas ir atsitiks. Apie tai, kad siaus 
tarsi vilkai išgąsdintų avių bandoje, nebuvo ko ir kalbėti. Per moky- 
mus užteko laiko, kad suprastum negrų galimybių ribas. Jas lėmė trys 
pagrindiniai ginklo trūkumai: nedidelis greitis; blogas matomumas; 
primityvus taikiklis (organiniame stikle pilotui prieš akis buvo įrėžta 
skalė, o išorėje, torpedos galvoje priešais kupolą, iš vandens kyšojo 
geležinis strypas, turintis tarnauti kaip kryptukas). Bet ir privalumai 
akivaizdūs: tikslūs duomenys apie priešo laivų lokalizaciją; iš anksto 
apskaičiuotas maršrutas pirmyn atgal; galimybė prisiartinti nepaste- 
bėtam ir užklupti priešą visiškai nepasiruošusį. 

Operaciją pradėti planuota 22.00-22.30 val. Kapitonai susėdo į 
siauras negrų kajutes. Kiekvienas užsidėjo akvalangą. Užsimaukš- 
lino šalmą su apatinėje dalyje įtvirtintu vamzdžiu orui, sujungtu 
su kvėpavimo aparatu, ir vamzdžio galą įsidėjo į burną. Užvožė ir 
pritvirtino plastikinius gaubtus - negrai tapo paruošti operacijai. 

Tuomet dirbti pradėjo penki šimtai armijos kareivių. Negrus su trans- 
portiniais vežimėliais įsibėgėjus reikėjo taip toli nustumti į jūrą, kad 
torpedos galėtų pradėti plaukti savo eiga. O tai reiškė, kad vyrams 
iki kaklo teko bristi į vandenį. Po trisdešimt iš kiekvieno šono čiupo 
vežimėlį ir pasileido. Tam, kad ratai neįklimptų smėlyje, iš kokosų, 
kanapių ir vielos vežimėliams buvo paruošti platūs plaušiniai takai. Iš 
viso driekėsi šeši tokie takai. Jie ne tik kirto paplūdimį, bet nutįso dar 
gana toli į jūrą. Penkis kartus panaudojus plaušinius takus visa flotilė 
turėjo atsidūrti jūroje. 

Bet ne viskas klostėsi taip sklandžiai, kaip norėta. Sausumoje „trans- 
portininkai“ matydavo taką, o vandenyje ratai dažnai nuslysdavo į šalį 
ir įklimpdavo. Vežimėlius tekdavo traukti atgal, plaušiniai takeliai su- 
sivydavo ir suplyšdavo. Be to, vanduo dar buvo žiemiškai šaltas. No- 
rėdami vėliau turėti bent kokį nors sausą ir šiltą drabužį, kareiviai iš- 
sirengdavo iki apatinių kelnių arba į vandenį brisdavo visai nuogi. Jie 
stingo ir keikė karinį jūrų laivyną paskutiniais žodžiais. Jei nėra uosto, 
kur šiuos juodus vamzdžius galima būtų padoriai nuleisti į vandenį, 
geriau tegul jie lieka namie! „Landseriai“ nesuprato šios operacijos uni- 
kalumo, jiems buvo nė motais, kad stumdami torpedas jie daugiausia 
prisideda prie operacijos sėkmės. Priešingai, ilgametė patirtis juos iš- 
mokė išnaudoti kiekvieną galimybę ir vengti beprasmių, sunkių darbų, 
neturinčių nieko bendro su kovos veiksmais fronte. O ši vietovė patyru- 
siam pėstininkui teikė puikias galimybes „nusiplauti“... 

Taip per trumpą laiką 500 karių gretos greitai sumažėjo daugiau nei 
per pusę. Po to, kai dvi negrų partijos atsidūrė vandenyje, kiekvienam 
vėlesniam etapui ėmė stigti tvirtų rankų, pasiruošusių stumti vežimė- 
lį. Kai kuriuos negrus, jei toliau stumti nepavykdavo, tiesiog išversda- 
vo į seklų vandenį. Lai plaukia sau patys! Tačiau jie neplaukė. Negrai 
įstrigo smėlyje ir negalėjo pajudėti. Kapitonai turėjo daug vargo, kol 
sveiki pagaliau išsiropštė iš taip negarbingai prisišvartavusių kovos 
mašinų. Nieko nepadarysi, jokios priemonės negelbėtų norint vėl už- 
kelti ne9grus ant vežimėlių ir stumti juos toliau. 

Praėjus apytiksliai valandai 17 vienviečių torpedų sėkmingai pasie- 
kė pakankamą gylį ir dingo naktyje Ancijaus kryptimi. Trylika likusių 
tapo minėtų nesklandumų aukomis; jos gulėjo sekliame priekrantės 
vandenyje ir kitą dieną jas teko susprogdinti. 

Bet vis dėlto 17 negrų skynėsi kelią jūra. Septyniolika begarsių, ne- 
matomų kovos priemonių - pirmoji aktyvi naujojo vokiečių K jungi- 
nio flotilė. Ar žygis bus apvainikuotas sėkme? 

Prieš startą K vyrus suskirstė į tris grupes. Pirmajai vadovavo vy- 
resnysis leitenantas Kochas, jai iškeltas uždavinys apiplaukti Ancijaus 
kyšulį, įsiskverbti į Netūno įlanką ir joje ieškoti priešo laivų. Antra 
didesnė grupė, vadovaujama leitenanto Seibicke ės, turėjo pulti reide 
priešais Ancijų stovinčius laivus. Likę penki negrų pilotai, vadovauja- 
mi vyresniojo kursanto Potthasto, nutarė įsiskverbti į Ancijaus uostą 
ir iššauti torpedas į uoste stovinčius laivus arba į prieplauką ir taip 
sukelti sumaištį uoste. 

Tarp 17-os sėkmingai startavusiųjų 16974 buvo visa Netūno grupė; jai 
teko sukarti ilgiausią maršrutą, todėl ji pirma atsidūrė vandenyje. Tarp 
likusiųjų buvo beveik pusė Ancijaus reido grupės ir du pilotai, kurie 
ketino įsiskverbti į Ancijaus uostą. Taip prasidėjo jų kelionė į nuotykius. 

Pasukus į jūrą, pakrantės kontūras dingo iš akių, plaukti teko orien- 
tuojantis tik pagal iš anksto apskaičiuoto kelionės kurso duomenis. 
Kurse buvo numatyta, kad maždaug iki antros valandos nakties jiems 
teks plaukti beveik pietų kryptimi, paskui, norint patekti į įlanką arba 
pasiekti Ancijų, staigiai sukti į rytus. 

K vyrų pranešimuose atsispindi nepaprasta įtampa, ji kaustė juos 
šio pirmojo priešo puolimo metu. Tamsią naktį aiškiai buvo matyti 
žvaigždės ir net žvaigždynai. Dangaus šviesuliai patikimai gelbėjo na- 
vigacijai, todėl vyrai galėjo orientuotis beveik vien pagal Žvaigždes. 
Vėjo, galima sakyti, nebuvo justi, ir rami jūra puikiai įvykdė ir šią ne- 
grams svarbią sąlygą. 

Vyresnysis kursantas Voigtas, kuris priklausė Ancijaus reido gru- 
pei, priešingai nei tikėtasi, nugara jautė ne šaltį, o malonią šilumą, 
sklindančią po visą kūną. Šis pojūtis ramino, vadinasi, kalio kapsulė, 
į kurią jis remiasi nugara, veikia ir iš jo įkvepiamo oro išvalo žalingą 
anglies dioksidą. 

— Visoje kelionėje įtemptai žvalgiausi aplink, - pasakojo Voigtas, - nors 
ne kažin ką galėjau įžiūrėti. Tačiau tikėjausi, kad besiartinantį laivą pa- 
žinsiu iš prastai pritemdytos šviesos ar kitų ypatybių, o siluetą apskritai 
turėjau įžiūrėti iš gana didelio atstumo. Siluetų lentelę turėjau šalia savęs. 

Voigtas išsiskyrė nepriekaištingu naktiniu regėjimu, be to, jis buvo 
vienas iš nedaugelio negrų pilotų, kurie turėjo navigacijos ir jūrininko 
žinių, nes ruošėsi tapti jūrų karininku. 

— Kuo labiau artėjau prie Ancijaus, tuo atidžiau klausiausi garsų 
vandenyje, ypač sprogimų. Visi draugai startavo anksčiau ir turėjo 

anksčiau pasiekti tikslą. Jeigu jie pataikytų į laivą, galėčiau orien- 
tuotis pagal detonaciją. Vėliau pagalvojome, kad priešo apsaugos 
kateriai, saugodami laivus, į vandenį nevienodais tarpais gali imti 
mėtyti gilumines bombas. Jei mano kursas teisingas, turėčiau girdėti 
ir šiuos sprogimus. 

Tuoj po pirmos valandos, nieko panašaus neišgirdęs, nutariau kuo 
skubiau pakeisti kursą. Baiminausi, kad būsiu per toli nuplaukęs 
į jūrą. Bet nieko panašaus. Pakeitęs kursą jau po dešimties minučių 
pamačiau šviesas. Tikriausiai atsidūriau visai netoli Ancijaus. Apie 
1.25 val. priešais plaukimo kursą išvydau nedidelį laivą, plaukiantį 
pro mane maždaug 300 m atstumu. Pabūklo nepastebėjau. Laivas ati- 
tiko karinio žvejybinio katerio dydį ir judėjo Ancijaus kryptimi. Dar 
kurį laiką priešais šviesas mačiau jo siluetą, o vėliau jis dingo iš maty- 
mo lauko. Apie 1.45 val. išvydau kitą karinį laivą, šis stovėjo. Nenorė- 
damas, kad sargybinis mane pamatytų ar išgirstų, išjungiau elektros 
variklį ir leidausi nešamas inercijos. Toks laivas nevertas torpedos. 
Tolėliau tikėjausi išvysti desantinių arba transportinių laivų, tačiau 
nebuvo matyti jokių siluetų. Tuoj po antros atsidūriau taip arti kran- 
to, kad galėjau įžiūrėti detales: molą, pavienius pastatus, švyturį ar 
bažnyčios bokštą. Pastebėjau dar vieną katerį, nes išgirdau jį siunčiant 
signalus Morzės abėcėle. 

Supratau, kad išvysiu ir didelius laivus, jei tik jie stovi reide. 

Norėdamas palikti uostą Voigtas vėl pasuko pietų kryptimi. Bet lai- 
vų nebuvo matyti. Tuomet jis pakeitė kursą ir nuplaukė tolyn į jūrą, 
nes pagalvojo, kad esant tokiai ramiai jūrai laivai galėjo išmesti inka- 
rus toliau nuo uosto. Tačiau ir vėl nieko, o šios beprasmės paieškos 
vargino ir slėgė. 

Laikas bėgo, ir negro kapitonas ėmė nerimauti dėl kelionės atgal. Bet 
prieš grįžtant reikėjo prasmingai atsikratyti kovinės torpedos. Labai 
reikėjo, kad greitis padidėtų vienu mazgu, nes lengva srovė, padėjusi 
jam atplaukti anksčiau nei numatyta, trukdys grįžtant atgalios. Žino- 
ma, savo torpeda Voigtas norėjo padaryti kuo didesnę žalą. Bet šiuo 
metu jis būtų apsidžiaugęs priešais savo nosį išvydęs vieną tų dviejų 
mažųjų laivų, kuriems anksčiau kilniai leido pasprukti. Tik tada jis 
niekaip nesitikėjo, kad daugiau nepavyks pastebėti nė vieno garlaivio. 

— 2.40) val. vis dar neturėjau jokio taikinio. Po vienos ar dviejų minu- 
čių išgirdau per vandenį nusiritant sprogimo bangą. Nesupratau, iš 
kurios pusės ji sklinda, ugnies niekur nebuvo matyti. Bet netoli savęs 

išvydau nuo laivo kylančią trasuojančią kulką. Tai turėjo būti vienas 
iš sargybinių laivų, o nemačiau jo, nes stovėjo atsisukęs į mane laivo 
priekiu. Pastebėjau jį plaukiant tiesiai į mane, ir aš, norėdamas pasi- 
traukti jam iš kurso, staigiai pasukau jo kairiojo borto kryptimi. Bet 
sargybinis tik palengva suposi vandenyje ir atgręžė man ilgąjį savo 
bortą. Pamaniau, kad jis laukia signalo iš kranto, galinčio paaiškinti 
jam sprogimo kilmę. 

Nenorėjau prarasti tokios puikios progos. Vėl pasisukau į priešą, kol 
taikiklio linijoje pasirodė kaminas ir tiltelis. Kai nuspaudžiau paleidi- 
apie 400 metrų. Kaip numatyta, torpeda iškart atsikabino ir praėjus 
65 sekundėms pasiekė taikinį. Atrodė, kad pamuštas laivas subyrėjo į 
gabalus. Pasipylė trasuojančios kulkos. Ant kranto sušvito du prožek- 
toriai ir nukrypo į dangų, daugiau nieko nemačiau, nes nusisukau ir 
pasirinkau šiaurės vakarų kursą. 

Voigto niekas nepersekiojo. Netikėtumas tikrai veikė. Maždaug po 
pusvalandžio toli priekyje jis pastebėjo gaisro liepsnas. Tai tikriausiai 
sutartas fronto linijos ženklas. Bet iki jo buvo dar tolokai. Jam už nu- 
garos ir nuo kranto dabar stipriai šaudė nesitaikydami, tik norėdami 
sutrukdyti kitoms atakoms. Voigtui šaudymas netrukdė. Jam labiau 
rūpėjo, ar užteks 110 voltų baterijos galios nunešti jį už vokiečių lini- 
jos, nes jau kelias valandas ji teikė me9rui varomąją jėgą. Daug kartų 
keisdamas kursą priešais Ancijų jis prarado nuplaukto atstumo kon- 
trolę. 

Voigtas po truputį, bet nepaliaujamai artėjo prie krante degančios 
liepsnos. Po ketvirtos valandos ji tik retkarčiais sužaižaruodavo prieš 
visiškai užgesdama dienai auštant. Negras dar nebuvo priplaukęs ženklo 
vietos, nors ir sparčiai artėjo prie jos. Voigtas ketino plaukti tol, kol vei- 
kė variklis ir kol netapo taip šviesu, kad galėtų pasirodyti bombonešiai. 
Apie 5.20 val. jis nutarė, kad dabar tai jau tikrai bus pasiekęs saugią ribą, 
o be to, kiekvieną minutę negre darėsi vis pavojingiau. 

Artėjo laikas išlipti! 

Pakrantė atrodė ranka pasiekiama, toli plaukti nereikėtų. Šį atstumą 
įveikti padėtų akvalangas. Iš pradžių Voigtas atvožė stiklinio gaubto 
užraktą ir pabandė, ar prieš uždegdamas sprogmens degiklį lengvai 
galės numesti jį į šoną. Sprogti turėjo po trijų minučių. Užteko laiko 
ramiai atverti kupolą, išlipti pačiam ir ištraukti kojas iš kajutės. „Ka- 
gabalus, bet išlipant laivas sujudėjo, į kabiną pribėgo vandens ir negras 
vairininkui iš po kojų nugarmėjo į gilumą. 

Vis dėlto K vyrui teko plaukti apie ketvirtį valandos, kol pasiekė 
krantą. Čia jį netrukus apspito kariai, nors iš jūros pasirodęs vienišas 
vyras įvarė jiems nemažai baimės. 

Į savo klausimą vyresnysis kursantas gavo raminantį atsakymą, kad 
krantą jis pasiekė praplaukęs du kilometrus nuo vokiečių fronto linijos. 


+ 


Vyresnysis kursantas Karlas Heinzas Potthastas plaukė į savo tiks- 
lą - Ancijaus uostą palei pat krantą. Jis tikėjosi, kad taip plaukdamas 
tikrai nepaklys, be to, šitaip vylėsi lengviausiai prasibrauti pro priešo 
gynybines užtvaras, nes manė, kad priešo gynybiniai laivai patruliuos 
toliau nuo kranto. 

Būdamas grupėje su keturiais mažiau patirties turinčiais draugais, 
Potthastas norėjo išlaikyti juos netoli savęs ir kompaktiška grupe nu- 
plaukti į uostą. Kabinoje jis turėjo signalinę mėlynos šviesos lempą ir 
mirksinčia lempos šviesa rodė kelią iš paskos plaukiantiems pilotams. 
Tačiau planas žlugo. Be Potthasto, iš šios grupės vandenį sėkmingai 
pasiekė tik vienas kapitonas, bet vyresnysis kursantas ir jį iš karto pa- 
metė iš akių. Negrai negalėjo plaukti grupėmis, kaip dideli kariniai 
laivai; labai jau ribotas matomumas ir galimybė orientuotis aplinkoje. 
Dar vienas, papildomas, įrodymas, kad šis ginklas skirtas ryžtingam 
vėtytam ir mėtytam atsiskyrėliui kovotojui, galinčiam pasikliauti tik 
pačiu savimi. 

Nepatyręs jokių nuotykių, Potthastas pasiekė Ancijų. Tuomet judėji- 
mo svirtį perjungė į padėtį „pusė eigos“, neskubėdamas aplenkė molą 
ir įsuko į uosto vartus. Molo gale stovėjo sargybinis. Sargybinio siluetas 
buvo aiškiai matyti žvaigždėto dangaus fone. Potthastas praplaukė vos 
už 30 m nuo patrulio. Prie vidinės molo sienos švartavosi nedidelis 
pakrančių garlaivis, be jo uoste daugiau nieko nebuvo matyti. K vy- 
ras ilgai ir kruopščiai taikėsi į garlaivį. Taikytis teko smailiu kampu į 
laivo ašį, todėl taikinys atrodė gana siauras. Be to, torpedos sprogdi- 
klis aktyvindavosi tik tuomet, kai ji nuplaukdavo tam tikrą atstumą. 
Kapitonas nuspaudė šūvio svirtį, nieko nelaukdamas apsisuko ir nu- 
plaukė į atvirus vandenis. Kurtinamu garsu maždaug po 35 sekundžių 
torpeda sprogo. Potthastas neturėjo kada net žvilgterėti į sprogimo 
padarinius, reikėjo pasirūpinti savo paties saugumu. Krante iškart 
kilo sambrūzdis, pasigirdo šūviai, prožektoriai ėmė naršyti dangų. 
Vyravo didelė sumaištis, niekas nesitikėjo užpuoliką pamatyti visai 

čia pat vandenyje. Niekieno nepastebėtas ir saugus, Karlas Heinzas 
Potthastas pasitraukė iš pavojingos zonos ir pasuko neg74 vokiečių 
fronto link. Kelionė atgal tapo sunkiausia operacijos dalimi. Štai ką 
negro pilotas rašo savo dienoraštyje: 

„Vis kartojau sau: tik neužmik! Neužmik, antraip tu Žuvęs! Esu pa- 
vargęs; kai atvožiu kupolą, išsliuogiu iš skęstančio negro ir leidžiuosi 
nešamas prie kranto, jaučiuosi tiesiog visai nusivaręs... Savo užduotį 
įvykdžiau. Nemačiau kitų laivų prie uosto molo.“ 

Netūno grupės kapitonai taip pat veltui ieškojo priešo laivų, numa- 
tytų pirmajai K junginio flotilės atakai. 

Vyresniojo kursanto Pettke'ės ir grandinio Bergerio pasakojimu, 
nors jie giliai įsiskverbė į įlanką, paieškos liko nesėkmingos. Kurgi 
dingo laivai? Jei per puolimą nepavyksta aptikti taikinių, tai labai siu- 
tina. Jau dėl to, kad negrus vienaip ar kitaip tenka prarasti; kaip minė- 
ta, gamtinės sąlygos neleido vėl iškelti jų į krantą, nors ir sveikus, juos 
reikėjo skandinti arba susprogdinti. 

Grįžtant atgal grandiniui Bergeriui taip pat pavyko torpeduoti nedi- 
delį karo laivą. Neskaitant mažojo garlaivio, tai buvo antrasis sargybi- 
nis, kliudytas per Ancijaus operaciją. Bet jais trofėjų sąrašas ir baigėsi. 
Į jį neįrašytas nė vienas transportinis ar desantinis laivas. Nors išvaka- 
rėse pranešta apie penkis pastebėtus laivus, įlankoje jų rasti nepavy- 
ko. Piršosi tik vienas paaiškinimas: dar vakare jie bus išplaukę! 

Ši karti patirtis temdė nuoširdų negrų kapitonų džiaugsmą veikian- 
čia ginkluote. Vienvietės torpedos pasiteisino be jokių abejonių. At- 
metus nesklandumus torpedas nuleidžiant į vandenį, tik kelios jų pa- 
tyrė techninių gedimų, privertusių pilotus anksčiau laiko nutraukti 
užduotį. Devyni kapitonai galėjo pasigirti sėkmingai įvykdę užduotį. 
Vienas pranešė, kad jį persekiojo priešo apsauginis transportas. 

Tas faktas, kad pavyko paskandinti du patruliuojančius apsaugi- 
nius katerius, net nepastebėjusius užpuolikų, patvirtino, kad priešui 
puolimas buvo visiškai netikėtas. Tuo labiau liūdino, kad didieji laivai 
dingo. K vyrai buvo visiškai įsitikinę, kad jeigu pamatė mažuosius, 
judriuosius, laivus, „didieji šešėliai“ tikrai negalėjo likti nepastebėti. 
Bet to, kas įvyko, nebepakeisi. Netikėtumo efektas - stipriausias negrų 
ginklas — jau praeityje. Kai kitą dieną sąjungininkai sužinojo, kokiais 
ginklais buvo užpulti, ėmė saugotis. Jiems pavyko iš vandens ištrauk- 
ti visiškai sveiką vienvietę torpedą. Jos pilotas žuvo. Nieko neįtarda- 
mas, jis įkvėpė anglies dioksido ir prarado sąmonę... 

Apleistas negras, nustebusių anglų rastas 
Ancijaus (Italija) pakrantėje. 


Negrįžo dar du draugai. Ir šiais atvejais nelaimės priežastimi tapo 
nelaimingi atsitikimai, o ne priešo gynybiniai veiksmai. Labai gaila 
prarastų žmonių gyvybių, tačiau vertinant tai grynai karo požiūriu, 
netektis gerokai viršijo priešo nuostoliai. Negrai gerai atlaikė bandy- 
mą. Tapo aišku, kad per ateinančius mėnesius jie dar pravers... 

Į štabą kalnuose pakvietė vyriausiasis vadas Italijoje, todėl trumpam 
teko apsilankyti Romoje civiliais drabužiais — vokiečių kareiviams 
buvo draudžiama atvykti į „atvirąjį miestą“. Roma, tarsi priešingybė 
jų pačių pavojingam gyvenimui, pasitiko tariamai nerūpestinga ir ne- 
paveikta karo, o „Monte Keselringe“, kaip jie vadino štabą, jų garbei 
surengtos ceremonijos pompastika šokiravo ir trikdė. K vyrai jautėsi 
esą kariai, atlikę savo pareigą, nors, deja, pasiekę mažiau, nei tikėjo- 
si. Prie Ancijaus tikėtasi išgirsti „griaustinio trenksmą“, tačiau iš tiesų 
pavyko tik švelniai pasibelsti į sąjungininkų tvirtovės jūroje vartus. 
Tad kaip suprasti priėmimą „Monte Keselringe“? Ar tik ne bandoma 
iš jų lipdyti savotišką didvyrių kultą? Kas atsitiko su Vokietija? 
Negrų kapitonams šis reikalas „pakvipo“ neskaniai. Netrukus K jun- 
ginio pirmoji flotilė visa sudėtimi grįžo prie Baltijos jūros. 

3 skyrius 


„NEGRAI PUOLA 
INVAZIJOS LAIVYNĄ 


Naujos operacijos tikslas / Nepaprastai sunkios kovos sąlygos Senos įlankoje 
/ Torpedų raitelių puolimai birželio 5-8-osi0s naktimis / „Negras“ paskandi- 
na anglų kreiserį HMS „Dragon“ / Sunkiai sužeistas vyresnysis kursantas 
Potthastas patenka į nelaisvę / Tardomos slaptosios britų tarnybos / „Negrų“ 
operacijų galas. 


Tuo metu Vokietijoje buvo pagamintos naujos vienvietės torpedos, 
ir flotilė nieko nelaukdama galėjo vėl vykti į Italiją. Bet daugėjo pra- 
nešimų apie galimą sąjungininkų invaziją netoli Lamanšo arba Atlan- 
to pakrantėje. Vokiečių karinio jūrų laivyno vadovybė suprato, kad, 
būdami pranašesni jūroje, priešai užgniauš bet kokį vokiečių laivyno 
mėginimą pridaryti desantiniam laivynui nuostolių. Tačiau vokiečių 
laivyno likučiai vis vien ieškos savo 
šanso. Jie puls kasnakt visais laivais 
ir valtimis, turinčiais pabūklų ar ki- 
tokių ginklų. Taip pat mažosiomis 
kovos priemonėmis ir negrais. Prie 
Ancijaus / Netūno placdarmo jie 
įrodė esą pasirengę vykdyti ope- 
racijas ir kokie sėkmingi gali būti 
tokie puolimai, nors iš pradžių vo- 
tiškai. Žinoma, sąjungininkų inva- 
zijos placdarmo apsauga jūroje bus 
nepalyginti stipresnė ir atidesnė. 


K junginio operacijų vadovas kapitonas 
Fritzas BOhme Senos įlankoje. 

Eskadriniai minininkai, korvetės ir greitaeigiai artilerijos kateriai ne- 
truks sukurti sistemą, kaip aptikti ir sunaikinti negrus. Bet kol visa tai 
atsitiks, prireiks keleto naktų, kurias negrai galės išnaudoti netikėtam 
priešo puolimui ir savo triumfui. Ar bus tikslinga tęsti panašius ant- 
puolius, paaiškės vėliau. Bet kokiu atveju neg7y puolimui galėjo būti 
tinkamos viso labo trys ar keturios naktys per mėnesį, atitinkančios 
visas tam reikiamas sąlygas; be to, dar reikėjo, kad ir oras tuo metu 
būtų puikus - jokio vėjo ir mažas bangavimas. Vadinasi, dažnai siųsti 
negrų atlikti užduotį nepavyks. Sudėjus visus negrų pilotus nesusida- 
rytų net eskadrinio minininko ekipažas, bet aplinkybėms susiklosčius 
sėkmingai jie galėtų padaryti tai, ko eskadrinis minininkas niekada 
nepajėgtų atlikti. Kariniu požiūriu nebuvo dėl ko atsisakyti vienviečių 
torpedų operacijų. 

Bet kokia operacija tokia nykštukine priemone ir bet koks sunkia 
torpeda ginkluoto pavienio kario įsiskverbimas į liūto urvą reikalavo 
nepaprastos drąsos, išradingumo ir ryžto. Tokius darbus galėjo atlikti 
tik savanoriai, puikiai psichologiškai parengti kareiviai, kupini ryžto 
vykdyti panašias užduotis. Reikėjo jiems kuo tikroviškiau parodyti, 
kas jų laukia. Čia ne vieta iliuzijoms. 

Iš anksto į numatomą invazijos regioną K junginys išsiuntė opera- 
cijų vadovą. Jis gavo visus įgaliojimus ir turėjo paruošti atvykstan- 
čiai mažųjų kovos priemonių flotilei tinkamas operacijos pradžios 
sąlygas. Ši užduotis teko jūros kapitonui Fritzui Bėhmei. Šis pasiti- 
ko ilgą keturiasdešimties negrų, jų pilotų ir aptarnaujančio persona- 
lo koloną ir apgyvendino juos miške už kelių kilometrų nuo Senos 
įlankos pakrantės. Startui buvo pasirinktas nedidelis Pajūrio Vilero 
paplūdimys, maždaug 10 km į pietvakarius nutolęs nuo Truvilio. 
Didžiausią rūpestį jam kėlė klausimas, kaip reikės sklandžiai nu- 
leisti negrus į vandenį. Jis gerai žinojo, su kokiais sunkumais teko 
susidurti prie Ancijaus / Netūno. Todėl iš anksto „apsirūpino“ dviem 
pionierių, atitinkamai paruošusių krantą, kuopomis. Pionieriai išva- 
lė spragas tankioje spygliuotų vielų, pakrantės kliūčių ruožų ir minų 
laukų raizgalynėje, dengusioje visą smėlėtos pakrantės atkarpą. Du 
taip paruošti takai vedė į dvi dambas, per atoslūgį toli nutįstančias 
į jūrą, 0 per potvynius - visiškai užliejamas vandens. Ant dambų 
jie surentė medines paleidimo platformas. Pakilus vandeniui negrus 
specialiais vežimėliais lengvai galima buvo nugabenti į jūrą. Dieną 
paleidimo įrenginius slėpė maskuojamasis tinklas. Lieka neaišku, ar 

sąjungininkų lakūnams pavyko juos pastebėti. Kad ir kaip ten būtų, 
įrenginiai taip ir liko neužpulti priešo. 

Pirmomis liepos naktimis laukta, kad sutaps visos neg74 puolimui 
reikalingos palankios sąlygos. Potvynis piką pasiekdavo tarp 22 ir 
23 valandos: idealus laikas negrams, nes pirma - drąsiai išplaukti jie 
galėjo tik užėjus sutemai, antra — norint per kelias valandas pasiekti 
priešo laivų dislokacijos vietą, reikėjo atoslūgio vandens pagalbos. 
Pasiekus tikslą užtektų laiko ramiame vandenyje įvykdyti torpedų 
ataką, 0 prasidėjus naujos dienos potvyniui, žinoma, pageidautina 
dar prieš išbrėkštant dienai, srovė juos vėl atneštų atgal prie vokie- 
čių užimto kranto. 

Liepos 2—4 d. operacijoms trukdė jūrą čaižantis lietus ir gūsingas 
vėjas. Tik liepos 5-ąją oras pagaliau pasitaisė. Vakare apie 23 val. 30 
vienvietės torpedos pradėjo savo nuotykius nuo paleidimo platformų. 
Likę flotilės negrai ir tie, kuriems pavyko sugrįžti ir jie pasirodė esan- 
tys dar kartą reikalingi, startavo naktį iš liepos 7-osios į 8-ąją. Visus 40 
siųsti vienu metu buvo nepatartina, kapitonas B6hme būgštavo, kad 
jie tik kliudys vieni kitiems. Be to, startas taip užtruktų, kad paskuti- 
nis trečdalis vargu ar suspėtų nakčia pasiekti priešą. 

Abi šios vasaros naktys tapo negrų operacijų prieš invazijos frontą 
pradžia, epogėjumi ir, tiesą sakant, pabaiga bent jau ta prasme, kad ši 
kovos priemonė kėlė realią grėsmę sąjungininkų laivams. Pasitvirtino 
hipotezė, kad negrų stiprybę lėmė netikėtumo efektas. Netikėtumas ir 
tam tikras sąjungininkų bejėgiškumas truko vos vieną naktį. Jau kitą 
naktį abiejų veiksnių nebeliko, sąjungininkai suformavo gynybą. Nors 
viso invazijos laivyno atžvilgiu negrų atakas galima būtų palyginti su 
adatos dūriu drambliui, vis dėlto jų laimėjimai akivaizdūs. Nereikėtų 
pamiršti, kad į kovą su stipriausiu pasaulyje laivynu stojo pavieniai 
kariai, nors jų krūtinėje plakė liūto širdys. 


+ 


Paklausykime, ką savo pranešime pasakoja vyresnysis jūrų kursan- 
tas Karlas Heinzas Potthastas, dar balandį su negru įsiveržęs į Anci- 
jaus uostą. Po to, kai buvo sunkiai sužeistas flotilės vadas vyresnysis 
leitenantas Hannas Kriegas, jis, kaip daugiausia patirties turintis 
negrų kapitonas, ėmė vadovauti jaunesniesiems savo draugams. Die- 
ną ir naktį su navigatoriais jis ieškojo optimalaus kurso, kuriuo pilotai 
galėtų aklai pasikliauti per operaciją. 

Vienvietės torpedos pilotas Waltheris Gerholdas. 


„Britų karo laivai be perstojo apšaudė mūsų sunkiai kovojančių 
landserių pozicijas priešais invazijos placdarmo frontą, - rašoma Pott- 
hasto pranešime. - Mūsų operacija turėjo vienintelį tikslą - nutildyti 
šią bateriją. Tamsoje laivai atrodė kaip tamsūs, ugnimi spjaudantys 
kalnai jūroje. Tankioje eilėje rikiavosi linijiniai laivai, kreiseriai ir es- 
kadriniai minininkai - kas nors ir mums turėtų tekti! Manau, kad 
sėkmės šansai čia gerokai didesni nei prie Ancijaus, kur mes negalėjo- 
me aptikti priešo laivų.“ 

Ji prasidėjo 1944 m. liepos 5 d. vakare: pirma vokiečių vienviečių tor- 
pedų operacija iš Senos įlankos prieš sąjungininkų invazijos laivyną. 

„Kapitonas Bo6hme asmeniškai atsisveikino su kiekvienu iš mūsų. 
Nugabenti negrus į vandenį lentų takeliais sekėsi gerai. Praėjus ketu- 
riasdešimčiai minučių nuo tada, kai įlipau, atsidūriau atviroje jūroje. 
Draugus pamečiau iš akių, nes likau arti kranto. Toks planas man la- 
biausiai patiko, nes jis puikiai veikė prie Ancijaus: plaukiant pakrante 
mažiausiai šansų susidurti su priešo gynyba, o iš čia - tiesiausias ke- 
lias į priešo būrį!“ 

Bet šį kartą Potthastui nepasisekė. Maždaug po dviejų valandų ke- 
lionės jis pastebėjo, kad negro galas darosi vis sunkesnis ir laivagalis 
vis giliau grimzta į vandenį. Nešančioji torpeda veikė tvarkingai, va- 
dinasi, vanduo pateko į kovinę torpedą. Elektros variklis dar veikė, 
kai netrukus negras vandenyje atsistojo piestu, o Potthastas savo kabi- 
noje ne sėdėjo, o gulėjo ant nugaros. 

„Kai po vandeniu atsidūrė visa kabina ir aš nieko daugiau negalėjau 
matyti, viltis apie sėkmingą žygį teko palaidoti. Reikėjo atkabinti ko- 
vinę torpedą! Surizikavau atkabinti ir „iššauti“ ją vertikalioje padėty- 
je. Atkabinti pavyko, bet galinis stabilizatorius stipriai trinktelėjo į ne- 
šančiąją torpedą. Dabar vanduo ėmė sunktis ir į mano kabiną, tačiau 
kupolas bent jau suposi vandens paviršiuje. 

Viduje jaučiau tuštumą. Beprasmiškai priekaištavau sau. Pagaliau 
susitelkiau į neišvengiamą operaciją: atėjo laikas atpalaiduoti kupolo 
skląsčius. Veiksmus atlikau beveik negalvodamas. Reikėjo kuo sku- 
biau palikti negrą. Per porą sekundžių liuką užliejo vanduo. Atsispir- 
damas per plonus batų padus paskutinį kartą pajutau liuko kraštą. 
Prieš pradėdamas plaukti sugriebiau akvalango deguonies balioną ir 
išsekęs pakibau kaip veidrodis lygioje jūroje... 

Maždaug po valandos į rytus nuo Orno deltos pajutau dugną po kojo- 
mis. Vanduo siekė virš pilvo, kai ėmiau bristi į krantą. Kur minų laukai? Už 

švelnios bangų mūšos priešais, maždaug už 150 m, pastebėjau kran- 
to įtvirtinimus. Po 4 km kelionės pėsčiomis pasiekiau pirmą vokiečių 
pėstininkų atsparos tašką. Truputį vėliau prislėgtas stovėjau priešais 
štabo gydytoją ir savo draugus... Geriausias būdas atsikratyti tos sle- 
giančios nuotaikos - tai planuoti antrą operacijos pusę.“ 

Jūrų kapitonas B6ėhme įsakė pakrantėje įrengti keletą apžvalgos 
punktų. Tarp antros ir ketvirtos valandos nakties, tuo metu, kai negrų 
kapitonai teoriškai turėjo pasiekti tikslą, punktai ant kranto fiksavo 
nemažai sprogimų, kuriuos neabejotinai sukėlė į taikinį pataikiusios 
torpedos. Sprogimus lydėjo arši gynybinė priešo ugnis, stebėtojams 
priešais akis virš jūros išsiskleisdavusi kaip tankus tinklas, supintas iš 
trasuojančių šūvių trajektorijų. 

Kitą rytą iš Žygio grįžtantys negrų pilotai prieglobstį rado norman- 
diškoje pilyje. Kiekvieną sugrįžėlį bičiuliai džiaugsmingai pasvei- 
kindavo, o likusių gyvųjų skaičius nuolat augo. Jų buvo 14. Iš trisde- 
šimties išplaukusiųjų atgal grįžo keturiolika... Liko tik tikėtis, kad iš 
šešiolikos negrįžusiųjų draugų kuo daugiau gyvų pateko į nelaisvę. 
Per mokymus Hannas Kriegas ne kartą aiškino, kad taip dažnai pro- 
paguojama ir šlovinama didvyriška mirtis iš tiesų yra beprasmė. 

- Jei atlikote šūvį, - sakydavo jis, - ir nematote galimybės grįžti pas 
saviškius, prisiartinkite, paskandinkite laivą ir šaukitės pagalbos! Jei 
pasiaukosite — nuo to niekam nebus geriau. Labai svarbu išlikti gy- 
vam, net ir patekus į nelaisvę. 


Vienvietė torpeda negras rengiama operacijai - uždedamas stiklinis gaubtas. 

Beje, šį 1944 m. liepos 6-osios rytą grįžusiųjų pranešimai apie 
sėkmingą operaciją neleido įsivyrauti slogiai nuotaikai dėl negrįžusių 
draugų. Pasitvirtino, kad anksčiau stebėtojų registruoti sprogimai iš 
tiesų buvo sėkmingi antpuoliai. Pasirodė, kad ypatinga sėkmė lydėjo 
vyresnįjį grandinį raštininką Geroldą. Jis pranešė, kad torpedavo di- 
delį karinį laivą, ne mažesnį už eskadrinį minininką. Bet ir be Geroldo 
laimėjimo rezultatai buvo neblogi. Ir vėl tarp labiausiai pasižymėjusių 
buvo jūreivis grandinis Bergeris, jau Italijoje paskandinęs sargybinį 
katerį. Šį sykį jam po ranka pakliuvo didelis desantinis laivas. Vyres- 
nysis kursantas Potthastas, kitados neatsispyręs įkyriems prašymams 
ir leidęs šiam žaliam jaunuoliui tapti negro kapitonu, prisimena: 

— Daug kartų Bergeris kabinosi man ant kaklo ir dėkodamas čiauš- 
kėjo, kad kadaise liepiau jam atmintinai iškalti visus žvaigždynus, dėl 
to dabar jis niekada nepasiklystų jūroje. 

Negrų flotilės vadovybė nedelsdama ėmė vertinti šios sėkmingos 
operacijos rezultatus. Reikėjo panaudoti dar likusias vienvietes tor- 
pedas, o kapitonai - pasinaudoti pirmosios operacijos nakties patir- 
timi. Potthastas taip pat nekantriai laukė kitos nakties, nes būtinai 
norėjo dalyvauti antrajame puolime. Sprendimas, kad jam šį kartą 
neleidžiama vairuoti negro, trenkė lyg perkūnas iš giedro dangaus. 
Esą nevalia Potthasto dar kartą statyti į pavojų, nes jo patirtis reika- 
linga naujokų mokymams. 

Vyresnysis kursantas audringai pasipriešino tokiam sprendimui, 
nors ir nežinojo, kas tai sugalvojo. Bet niekas negelbėjo: visi devyni 
likę negrai (vienas išėjo iš rikiuotės antskrydžio metu) turėjo savo pilo- 
tus, 0 vienuolika nešančiųjų torpedų, parplukdytų grįžtančių pilotų, 
buvo iš naujo užtaisytos ir taip pat turėjo savo šeimininkus. Potthastui 
padėjo atsitiktinumas. Vienas jaunas bocmanas prieš operaciją prara- 
do savitvardą ir prisipažino, kad bijo vykdyti operaciją. Į jo pareiškimą 
buvo atsižvelgta, štabo gydytojas išrašė jam pažymą ir išsiuntė atgal. 
Nieko nelaukdamas Potthastas ėmėsi iniciatyvos ir liepė atsilaisvinusį 
negrą subalansuoti pagal jo svorį. Tai bent pasisekė, pasirodo, pavyks 
išplaukti į ataką su dvidešimčia paskutinių paruoštų negrų! 

Norėdami pailsėti ir sukaupti jėgų būsimai naktinei operacijai, lie- 
pos 7-osios popietę kapitonai prigulė pailsėti. Vakare prieš 23 val. 
Pajūrio Vilero paplūdimyje atgijo vaizdas, jau matytas prieš porą 
dienų. Potthastas pasakoja: 

— Šį kartą pasirūpinau, kad į vandenį patekčiau beveik paskutinis. 
Krante liekantys draugai dar kartą atsisveikino belsdami į stiklinį kupolą. 

Vienvietės torpedos negrai Lyneso kaimelyje Danijoje. Pirmame plane - vienvietis 
povandeninis laivas ruonis. 


Paleidimo platforma nepriekaištingai atliko savo darbą, ir aš lengvai 
nutolau nuo kranto. Šį kartą turėjo pasisekti geriau, tikėjau savo 
sėkme. Buvo nuostabu plaukti vasaros naktį ir prisiminti, kaip šau- 
džiau per daugybę treniruočių. Ekernferdėje visada buvau taikliau- 
sias šaulys... Prieš akis iškilo Dėnitzo paveikslas, prisiminiau, kaip 
mus lankydamas jis uždėdavo ranką kuriam nors ant peties ar, len- 
gvai stuktelėjęs kumščiu į krūtinę, staiga paklausdavo: „Gal kuris iš 
jūsų norėtų su manimi pasikeisti vietomis? Nedvejodamas prisidėčiau 
prie jūsų.“ Mes neieškojome žodžio kišenėje, bet tarp mūsų neatsirado 
nė vieno, pasiruošusio perimti vyriausiojo vado atsakomybę. 

Dar prieš tris susidūriau su pirmosiomis apsaugos katerių grandi- 
nėmis, iš viso tokių grandinių suskaičiavau šešias. Prasilenkėme maž- 
daug 300 m atstumu. Šiems mažiems knysliams nenorėjau eikvoti tor- 
pedos ir džiaugiausi, kad jie manęs nepastebėjo. Šiąnakt negras veikė 
nepriekaištingai. Buvau tvirtai nusprendęs surasti ir atakuoti didelį 
priešo karo laivą. 

Apie pusę keturių išgirdau pirmus giluminių bombų sprogimus. Pra- 
sidėjo šaudymas, bet šį kartą flakas? šaudė ne į orą. Tikriausiai mėnulio 
šviesoje jie pamatė vieną iš mūsiškių. Deja, mūsų pasirodymas tomiams“ 
jau nebuvo staigmena. 


5 Priešlėktuvinės gynybos pabūklas. 
6 Taip pašiepiamai vadinti amerikiečiai. 

Vandeninės bombos nepadarė man jokios žalos, pajutau tik lengvą 
vibraciją. Penkiolika minučių ramiai plūduriavau išjungęs variklį ir 
laukiau, kaip toliau klostysis įvykiai. Pro kairį bortą praplaukė būrelis 
krovininių laivų, atstumas iki jų atrodė per didelis, be to, galvoje su- 
kosi tik viena mintis apie karo laivą! 

Vėl pradėjau plaukti ir prieš pat ketvirtą valandą priartėjau prie es- 
kadrinio minininko. Mano spėjimu, jis galėjo priklausyti „Hunt“ kla- 
sei. Bet kai mus skyrė 500 m atstumas, jis ėmė ir apsisuko. Dėl menko 
negro greičio neturėjau jokių šansų jį pasivyti. Bangavimas truputį su- 
stiprėjo. Patenkintas konstatavau, kad nuovargio nejaučiu, nekamuoja 
jokie kiti nepatogumai, nors jau ilgiau nei 5 valandas buvau kelyje. 

Po 20 min. ties kairiuoju bortu pastebėjau keletą karo laivų. Mūsų 
kursai kirtosi. Didžiausias iš jų plaukė rikiuotės gale. Apskaičiavau, jei 
junginys nekeis kurso, prie galinio laivo turėčiau priartėti kaip tik per 
šūvio nuotolį. Atstumas tarp mūsų greitai mažėjo. Pirmieji du laivai 
pasisuko, tikriausiai ketino suformuoti naują rikiuotės tvarką. Galinis 
laivas pasirodė esąs didelis eskadrinis minininkas, jis laukė manevro 
pabaigos. Laivas tik labai lėtai judėjo vandeniu, atrodė, kad jis drei- 
fuoja. Kiekvieną minutę artėjau prie eskadrinio minininko. Mus skyrė 
500 m, prisiminiau savo paties pamokas: nešauti per anksti, stengtis 
pagerinti padėtį. Atstumas sumažėjo iki 400 m, priešas atsuko man 
ilgąjį savo bortą, 300 m - iššoviau ungurį... 


Vienvietė torpeda negras, vokiečių palikta Lyneso kaimelyje Danijoje. Eriko Johanseno 
nuotrauka, 1945 m. liepa. 

Nieko nelaukdamas pasukau į kairę. Šūvio metu pamiršau užfik- 
suoti laiką. Akimirkos bėgo kaip valandos, nieko nesigirdėjo. Nusi- 
vylęs palenkiau galvą į priekį. Tuomet vandeniu nuskriejo siaubingo 
smūgio banga. Negras beveik iššoko iš jūros. Nuo pamušto laivo į orą 
šovė ugnies stulpas. Po kelių sekundžių ugnis ėmė akinti mane, tirš- 
tus dūmus vėjas nešė į mano pusę ir uždengė viską aplink. Kurį laiką 
visiškai negalėjau orientuotis. 

Tik išsisklaidžius dūmų uždangai vėl išvydau pamuštąjį laivą. Toje 
pusėje, į kurią pataikė torpeda, siautėjo stiprus gaisras. Siluetas atrodė 
gerokai trumpesnis nei anksčiau. Supratau, kad sprogimas nuplėšė 
laivui visą galinę dalį. 

Kiti eskadriniai minininkai dideliu greičiu plaukė artyn ir mėtė gi- 
lumines bombas. Sprogimai į visas puses svaidė mano negrą. Visais 
ant denio esančiais ginklais įgulos pleškino aplink niekur nesitaikyda- 
mos. Manęs jie nematė, man pavyko pasprukti iš minininkų lengvųjų 
ginklų veikimo spindulio. Netrukus jie liovėsi persekioti ir nuskubėjo 
pamuštam laivui į pagalbą. 

Buvo dar tamsu, bet žvaigždžių nesimatė. Gal tam trukdė susijaudi- 
nimas. Nežinojau, nei kur esu, nei kokiu kursu plaukia negras. Tikriau- 
siai nuojauta mane apgavo, ir, užuot grįžęs į rytus, plaukiau į vakarus. 
Tik po 40 min. pastebėjau, kad dangus man už nugaros ėmė švisti ir 
kad plaukiu netinkamu kursu. Apsisukau ir ėmiau plaukti į brėkš- 
tančio ryto pusę. Du eskadriniai minininkai ir fregata aplenkė mane 
plaukdami lygiagrečiu kursu, bet manęs nematė. Tuomet pasirodė še- 
šios korvetės ar kiti mažesni kariniai laivai. Apie pusę šešių už manęs 
išdygo greitaeigis kateris. Jau gerokai prašvito. Buvau tikras, kad šį 
kartą būsiu aptiktas. Bet ir šis laivas praplaukė pro šalį manęs neužpuolęs. 

Mano kelionė tęsėsi jau šešias su puse valandos. Geležinės valios 
pastangomis kovojau su nuovargiu. Bet tikriausiai tuo metu užmigau, 
nes atsiminimų filmas ėmė ir nutrūko... 

Krūptelėjau nuo kieto, metalinio trenksmo. Atsisukau, ir tą akimirką 
man apmirė širdis. Vos už 100 m pamačiau korvetę. Blykstelėjo pabū- 
klų ugnis, o aš instinktyviai įlindau kuo gilau į kabiną ir susigūžiau. 
Tikslus šūvis supurtė ne974. Variklis iš karto nustojo veikęs. Aplink 
mane pakilo vandens fontanai. Pakliuvau į tikrą pragarą. Virš galvos 
sutrupėjo stiklinis gaubtas. Ranka perbraukiau veidą. Delnas liko kru- 
vinas. Sąmonė ruošėsi mane palikti... 

Instinktas Karlui Heinzui Potthastui padiktavo tik vieną mintį, ir 
kiekviena kūno ląstelė jai pakluso: „Kuo greičiau lauk iš meg70, ne- 
svarbu kaip!“ 

Jis ir šiandien neatsimena, kaip tai įvyko. Ar reikėjo atšauti kupolo 
skląstį? Ar užteko jėgų kupolui numesti? O gal iš skęstančio negro jis 
išlindo tiesiog per sudužusį kupolo stiklą? Jis to nežino. Nieko ne- 
jautė, neprisimena jokio skausmo. Sąmonė ėmė grįžti tik tuomet, kai 
kažkas, ilgu kabliu užkabinęs už drabužių, vandeniu pritraukė jį prie 
laivo. Ant apatinio virvinių kopėčių laiptelio, pakabintų prie laivo 
borto, nulipo leitenantas, anglų leitenantas. Tarsi negyvėliui po pa- 
žastimis jis užnėrė kilpą, ir Žmogaus kūnas kaip ryšulys pakilo į vir- 
šų. Potthastas spjaudėsi kraujais. Jam trūko plaučiai. Anglų jūreiviai 
tarpusavyje kalbėjo, kad jis ilgą laiką išbuvęs po vandeniu, o iškilęs į 
paviršių klaikiai rėkęs. 

— Jie mane ištraukė, nunešė į pastogę ir kajutkompanijoje paguldė 
ant sofos. Gydytojas paėmė švirkštą ir suleido vaistų. Paskui davė 
karštos arbatos ir pudingo su razinomis. Po kelių minučių viską išvė- 
miau. Užėjo savotiškas nuovargio miegas, iš kurio vėl buvau pažadin- 
tas, kai ėjau į viršutinį laivo denį ir iš ten buvau nuleistas į greitaeigį 
katerį. Šiuo kateriu mane jie nuplukdė į kažkokį sąjungininkų uostą 
invazijos placdarme. Ten sutikau dar vieną draugą, vyresnįjį grandinį. 
Sunkiai sužeistas, jis taip pat pateko į nelaisvę. Anglai pasakojo, esą 
mes - vieninteliai gyvi šią naktį jiems į rankas patekę torpedų raiteliai. 


Britų karališkojo laivyno kreiseris „Dragon“. 

Į sąjungininkų rankas patekusi vokiečių vienvietė torpeda negras Lyneso kaimelyje Danijoje. 


* 


K junginio operacijų vadovybė greitai iš įvairių anglų šaltinių suži- 
nojo, kad britų admiralitetas gedi dėl 5 000 tonų kreiserio HMS „Dra- 
gon“ netekties". Per operaciją kreiseris buvo perleistas lenkų kariniam 
jūrų laivynui tremtyje, o jo įgulą sudarė lenkų jūreiviai. Kreiserio ne- 
pavyko išgelbėti pataikius torpedai, ir laivo liekanos buvo paliktos 
tarnauti „bangolaužiu“ priešais invazijos pakrantę. 

Ši netektis patirta per pirmąją liepos savaitę, kaip tik per abiejų 
negrų operaciją. Vyresniajam grandiniui Geroldui, vieninteliam svei- 
kam grįžusiam iš operacijos ir galinčiam pretenduoti į tokio pobūdžio 
pergalę, vėliau buvo įteiktas Geležinio kryžiaus Riterio kryžius. Pro- 
pagandos žmonės pasinaudojo šansu, ir Geroldo pergalė audringai 
atšvęsta prieš jo norą. O Vokietijoje niekas net nežinojo tikrųjų opera- 
cijos aplinkybių. Geroldo pilotuojamas negras startavo naktį iš liepos 
5-osios į 6-ąją ir tikrai torpedavo priešo laivą, labai tikėtina, kad tai 
buvo minų paieškos laivas „Cato“, prarastas kaip tik tą naktį. O krei- 
seris HMS „Dragon“ torpeduotas ir paskandintas apie 4.30 val. ankstų 
liepos 8-osios rytą. 


7 HMS (Her Majesty Ship) - jos Didenybės laivas. 

Dar tą pačią dieną, kai tokiomis dramatiškomis aplinkybėmis Pott- 
hastas pateko į nelaisvę, kurjerinis anglų lėktuvas nuskraidino Karlą 
Heinzą į Londoną. Ten jis buvo nugabentas į draugišką „ligoninę“, ir 
nors joje Potthastą slaugė ir greitai pastatė ant kojų, netrukus Karlas 
Heinzas suprato, kad tas pastatas — ne šiaip sau paprasta ligoninė, o 
namas, skirtas britų slaptųjų tarnybų reikmėms. 

Vos tik Potthastas truputį sustiprėjo ir galėjo kalbėti, prasidėjo ap- 
klausos. Karininkai jas atlikdavo korektiškai, nors joms reikėjo didelės 
ištvermės ir atkaklumo. 

Anglai žinojo visas smulkmenas apie ankstesnį jaunojo K vyro gyve- 
nimą ir pokalbiui naudodavo tokius argumentus: 

— Mes žinome, kad buvote auklėjamas krikščioniškai. Mūsų akyse 
nesate „nacis“, bent jau ne ta prasme, kaip mes šį žodį suprantame. 
Praeityje patyrėte siaubingų išgyvenimų ir tikriausiai sutiksite su 
mūsų nuomone, kad bet koks mėginimas toliau tęsti karą pareikalaus 
iš jūsų tėvynės tik naujų beprasmių aukų. Todėl prašau padaryti išva- 
das ir padėti mums kuo greičiau baigti karą. 

Tuomet prasidėdavo pavojingi pokalbiai apie smulkmenas. Būdavo 
nuolat kartojama, kad apie K junginį ir taip viskas žinoma, Potthastui 
reikia tik tas Žinias patvirtinti. Buvo parodyti tikslūs žemėlapiai, ku- 
riuose sužymėtos visos galimos K flotilės slėptuvės, keliai ir galimų 
operacijų vietos. Apie visas tas vietas būdavo pedantiškai klausinėja- 
ma, nuolat kartojami klausimai, ar jūs buvote čia arba ten, ar atsime- 
nate šią vietą, aną, kokią dar. 

Potthastas atsitraukė į gana paprastą „gynybos liniją“. Jis atsakinėjo 
maždaug taip: 

— Jei aš atsiminčiau bent mažą dalelę tų visų dalykų, kurių mane 
klausinėjate, jei galėčiau parodyti vieną ar kitą vietą, kas tuomet atsi- 
tiktų? Jūsų oro pajėgos netrukus ten paklotų bombų kilimą. Ir nužu- 
dytų mano draugus. Ne, tik ne juos. Aš nenoriu tapti draugų žudiku. 
Ir to - tojūs negalite iš manęs reikalauti! 

Gynybos linija atsilaikė. Apklausos karininkams teko pripa- 
žinti argumentus. 

Po šešių savaičių apklausos pasibaigė. Šią žinią Potthastui pranešė 
vienas jo pašnekovų iš britų slaptosios tarnybos. Baigdamas anglas 
tarė: 

— Beje, galite save pasveikinti. Jūs paskandinote kreiserį. 

Vokietis nustebęs pakėlė akis. Praėjusios savaitės jį išmokė nepasiti- 
kėti. Jis atsakė: 

— Netikiu. 

— Atsiprašau, o kodėl gi net šia Žinia netikite? 

— Paleidau torpedą į eskadrinį minininką. Ar jis paskendo, nežinau. Bet 
kuriuo atveju tai buvo ne kreiseris. 

Anglas kiek šyptelėjo. 

— Tą naktį Senos įlankoje nebuvo nei nuskandintas, nei torpeduotas joks 
sąjungininkų eskadrinis minininkas. Mes viską kruopščiai patikrinome. 

— Bet mačiau paskirus pabūklus... 

— Taip, žinoma. Kliuvo ne pačiam naujausiam mūsų kreiseriui, o HMS 
„Dragon“. Jums jis galėjo pasirodyti kaip didelis eskadrinis minininkas. 

Vadinasi, tai tiesa, pamanė Potthastas. Žinoma, jis neatkreipė dėmesio 
į atstumą, torpeda plaukė kur kas ilgiau, nei jis tikėjosi, netgi pagalvojo, 
kad pramovė pro šalį. Žinoma, dydis buvo panašus į eskadrinio mini- 
ninko, o vis dėlto, pasirodo, lengvasis kreiseris, tikras kreiseris! Argi ne 
toks buvo operacijos tikslas išvesti iš rikiuotės tas plaukiojančias bateri- 
jas? Kreiseris! 

— Tik gaila, kad kaunatės ne toje pusėje, - tarė anglas. 

— Gaila, - atsakė jam Karlas Heinzas Potthastas, - kad mes apskritai 
kariaujame tarpusavyje... 

Britų karališkojo laivyno eskadrinis minininkas,Isis“. 

Prieš invazijos laivyną K junginio negrų flotilė buvo panaudota dar du 
kartus: paskutinę liepos dekadą ir naktį iš 1944 m. rugpjūčio 16-osios į 
17-ąją. Gali būti, kad britų eskadrinį minininką HMS „Isis“ per ataką 
taip pat nuskandino negras, bet apskritai reikšmingų pergalių pasiekti 
nepavyko, o nuostoliai kiekvieną kartą augo. Priešai organizavo tinka- 
mą gynybą, ir negrai jos nebegąsdino, nes jau seniai prarado stipriausią 
savo ginklą - netikėtumą. Admirolo Heye'ės žodžiai pasitvirtino: 

— Reikia pagaminti daug mažų įvairių ginklų serijų. Kai tik priešas 
įpras kovoti su viena mūsų ginklų rūšimi, turėsime patraukti ją iš kovos 
lauko ir nustebinti jį nauja visiškai kitokios rūšies kovos priemone. 

Tačiau pramonė nespėjo vykdyti vyriausiojo vado planų. Užuot gami- 
nusi daug mažų serijų, ji sugebėjo pagaminti tik pusę tuzino skirtingų 
partijų, bet didelės gamybos apimties ginklų. To priežastis jau anksčiau 
minėjome. Iš ginkluotės, pagamintos vokiečių K junginiui, priešo puoli- 
mo operacijoms pavyko panaudoti gal trečdalį. 

Negrus taip pat teko atitraukti iš fronto. Mėginimai vienvietes torpedas 
pritaikyti povandeninėms operacijoms buvo nesėkmingi. Ši ginkluotės rū- 
šis gavo kiaunės pavadinimą. Keletą kiaunių flotilių paskirstė ir išsiuntinėjo 
po įvairias kovos veiksmų zonas, daugiausia į Italiją. Bet nematydami 
sėkmės perspektyvų iki karo pabaigos jų taip ir nepanaudojo. 


Transportuoti parengta vienvietė torpeda negras. 

4 skyrius 


SPROGSTAMOSIOS 
VALTYS „LĘSIAI“ 


Idėja: greitaeigės nuotoliniu būdu valdomos valtys su sprogstamuoju už- 
taisu / Operacijos prie Ancijaus ir Havro žlunga, valtys netinka veiksmams 
jūroje / „Lešių“ kovos veiksmų sistema / Kapitonas leitenantas Bastianas va- 
dovauja K flotilės 211 operacijai / Per dvi rugpjūčio naktis „lęšiai“ nuskan- 
dina 12 laivų apytiksliai 43 000 bendru tonažu / Dalyvių pasakojimas apie 
sėkmingą junginio operaciją. 


Jūrų kapitonas Fritzas Bohme, K junginio operacijų vadovas invazi- 
jos fronte, sąjungininkų laivyno puolimui Senos įlankoje nesitenkino 
negrais. Tam jis galėjo panaudoti visai kitokios rūšies kovos priemones, 
pirmiausia mažas motorines valtis su 300 kg sprogstamosios medžia- 
gos kroviniu, vadinamuosius lęšius, kurie iš esmės skyrėsi nuo negrų: 


30 mazgų greičiu mažytė valtis skrieja banguotu jūros paviršiumi. Tai sprogstamoji 
valtis lęšis, o trys vyrai, iki liemens panirę į bangas, sudaro jos komandą. 

1) pasižymėjo dideliu 30 mazgų greičiu, 

2) lęšių vairininkai puldavo ne pavieniui, o tarpusavyje sąveikaujan- 
čiomis grupėmis, sudarytomis iš trijų valčių ir penkių K vyrų įgulos, 

3) vairininkui iššokus iš valties iki taikinio ji būdavo vairuojama iš 
vado valties ultratrumposiomis bangomis. 

Kitas į akis krintantis skirtumas neturėjo nieko bendro su operacijos 
pobūdžiu. Negrai geriausių rezultatų pasiekė per pirmąsias operacijų 
naktis, o vėliau neturėjo kuo pasigirti. Lešiams būdinga visiškai prie- 
šinga situacija: tik 1944-ųjų rugpjūtį jiems pavyko pralaužti sąjungi- 
ninkų gynybą ir paskandinti daugybę laivų. O pirmi bandymai liepą 
patyrė visišką nesėkmę valtims „prasmengant skradžiai“ tikrąja to 
žodžio prasme. 

O atsitiko štai kas. Vos gavus pranešimą, kad sąjungininkai pradėjo iš- 
silaipinti Kotanteno pakrantėje, K junginio vadui, viceadmirolui Heye'ei 
teko greitai spręsti sunkų klausimą, kuri iš jo dispozicijoje esančių prie- 
monių jau tinkama kovos veiksmams, kurią flotilę pirmiausia pasiųsti į 
kovą su priešu Senos įlankoje. Negrams trūko dar dviejų savaičių treni- 
ruočių. Naujos koncepcijos bebro tipo vienviečių panerti galinčių laivų 
pagaminta viso labo tik pustuzinis mokomųjų egzempliorių. O Iešiai? 


Italų gamybos MTM klasės sprogstamoji valtis. 

Sprogstamoji valtis /ešis pristatoma kariuomenės karininkams. 


Žinių apie juos buvo sukaupta mažiausiai, nors amžiumi jie smarkiai 
pranoko kitus ginkluotės modelius. Bet laivyno jie nedomino. Apie 
30 parengtų sprogstamųjų valčių K junginys perėmė iš Brandenburgo 
pulko, vokiečių kontržvalgybos specialios paskirties sabotažus orga- 
nizuojančio dalinio. 

Perdavimą organizavo admirolas. Savo reikalavimą jis išsakė pa- 
tiems aukščiausiems vadovybės šulams: 

— Karines operacijas jūroje turi vykdyti tik karinis jūrų laivynas! 

Kai tokia pati frazė visoms kitoms kariuomenės rūšims nuskambėjo 
ir iš vyriausiosios Vermachto vadovybės lūpų, Brandenburgo pulkui 
nebuvo jokių galimybių pasilikti sprogstamąsias valtis savo žinioje. 

Gavę valčių, naujieji K junginio vairininkai ėmė sukti bandomuo- 
sius ratus Liubeko įlankoje. Bet ar jau galima jas panaudoti kovinėje 
operacijoje? „Pakrantės medžiotojų“, taip sprogstamųjų valčių vairi- 
ninkus vadino Brandenburgo pulke, bandymų poligonas buvo Lange- 
nargene, Bodeno ežere. Jame valtys pasirodė labai sėkmingai. Bet kaip 
seksis jūroje? „Pakrantės medžiotojų“ mėginimas pulti sąjungininkų 
laivus Italijoje prie Ancijaus / Netūno placdarmo 1944-ųjų balandį bai- 
gėsi nesėkme. Lengvos iš pušų medienos pagamintos valtys netiko 

plaukti esant didesniam, jūriniam, bangavimui. Bet norėjosi dar kartą 
pamėginti. Kaip ir anksčiau, taip ir šį kartą K junginiui, paskutinių 
karo metų kūdikiui, teko veikti katastrofiškai trūkstant laiko. Prasidė- 
jo invazija, lemtingas karo etapas. Priešo laivyną reikėjo pulti visomis 
įmanomomis priemonėmis. 

1944 m. birželio 10 d. vykdyti skubių parengiamųjų darbų į Havrą 
atvyko kapitonas Bohme. O po dešimties dienų pirmoji lęšių flotilė (10 
komandinių katerių ir 20 sprogstamųjų valčių), vadovaujama kapito- 
no leitenanto Kolbe ės prisistatė į paskirties vietą. Iš pradžių ją įkūrė 
apleistos laivų statyklos teritorijoje šalia vieno iš Senos intakų. Čia jie 
galėjo visiškai nebijoti priešo aviacijos antskrydžių. Birželio 29-osios 
vakare šį mažiausią vokiečių karinio laivyno junginį perkėlė į karinio 
uosto vandenis, nes naktį ketinta pradėti operaciją. 

Valtys turėjo vieną nemažą trūkumą. Nežinodami, kokius atstu- 
mus tenka įveikti per jūrines operacijas, „pakrančių medžiotojai“ 
valtyse įtaisė tokias kuro talpas, kad su pilnais bakais galima buvo 
nuplaukti tik 20 jūrmylių. Bet to nepakako didesniems atstumams 
įveikti, todėl valtims paskubomis primontavo papildomus kuro ba- 
kus. Vidutinis atstumas nuo Havro iki sąjungininkų išsilaipinimo 
vietos buvo apie 25 jūrmyles. Neliko nieko kito, tik didelę kelio dalį 
tempti lęšius kitomis transporto priemonėmis. Šią užduotį turėjo at- 
likti minų traleriai. Jie jau stovėjo prie krantinės ir ruošėsi pagloboti 
tuos viščiukus lęšius. 

Bet dar prieš sutemstant, viščiukai netikėtai parodė juose slypinčią 
griaunamąją galią, be to, nukreipė ją į visiškai netinkamą objektą. Tuo 
metu, kai pavieniai vairininkai tikrino elektrines valčių sprogdiklių 
sistemas, galingas sprogimas sudrebino visą uosto akvatoriją ir jame 
stovinčius laivus. 

Kas gi atsitiko? Netrukus visi pamatė, kaip vienas iš tralerių apvirto 
ir per kelias minutes pradingo po vandeniu. Vėliau ant kranto buvo 
rasta medžio atplaišų ir kitų į šipulius sudaužytų sprogstamosios val- 
ties dalių. Sužeistas tralerio jūreivis papasakojo, kad likus sekundės 
dalims iki sprogimo dar spėjęs išgirsti garsiai riktelint: „Ak, šūdas!“ 
Piršosi išvada, kad vienas iš K vyrų, prie paskandinto tralerio savo 
lešyje tikrinęs sprogdiklį, nuo sprogdinimo mechanizmo pamiršo at- 
jungti sprogstamąjį užtaisą... Operacija prasidėjo nelabai sėkmingai. 
Netrukus laivuose atrišus švartavimosi lynus, keisti kinkiniai pajudėjo 


70 


Italų greitaeigė valtis su sprogstamuoju 
užtaisu, kurią naudojo italų flotilė „Decima 
MAS“ ir vokiečių K junginio vyrų komanda 
Italijoje. 


į pirmą priešo puolimo operaciją. Kiekvienas traleris, kaip mama viš- 
čiukus, paskui save vedė nuo trijų iki penkių /ešių. Abiejose pusėse 
po Iešį buvo pririšta prie laivo borto, o kiti tempiami šiems iš paskos. 
Šitaip lęšius ketinta nutempti iki Orno upės žiočių, o nuo ten į ataką jie 
jau turėjo plaukti savo eiga. Bet dauguma iš jų taip toli nenuplaukė. 

Vos tik Havras liko už nugaros ir „motininiai“ laivai padidino greitį, 
daugumai sprogstamųjų valčių vairininkų tik vargais negalais pavy- 
ko tvarkytis su buksyravimo keliamais iššūkiais. Mažieji /ešiai drąsiai 
stojo į beviltišką kovą su banguojančia jūra. Trijų balų stiprumo ban- 
gos kartkartėmis smogdavo jiems klastingus smūgius, ir lešiai vienas 
po kito tapo jų aukomis: vienas nuėjo velniop trūkus lynui, kuriuo jis 
buvo tempiamas, kitą apvertė banga, dar kitus taip užpylė vanduo, 
kad sušlapę laidai sukėlė trumpą jungimą. Taip smarkiai nukentėjusi 
flotilė, dėl papildomo gedimo pati bet kuriuo metu galinti išlėkti į orą, 
visai netiko invazijos laivyno puolimui. Todėl ekipažai vienas po kito 
suko į krantą ir visomis išgalėmis mėgino jį pasiekti, o tuos, kuriems 
pavyko, surinko vokiečių užimtoje pakrantėje. 

Kai traleriai pagaliau pasiekė paskirties vietą, iš aštuonių Havro 
uostą palikusių sprogstamųjų valčių grupių tik dvi liko visiškos ko- 
vinės parengties. Jos pasileido ieškoti priešo. Bet atšiauri, ūkanota 
naktis neleido joms pasidžiaugti sėkme. Be to, smarkiau nei su priešu 
vairininkams teko kovoti su jūra. Tai didinant, tai mažinant greitį pa- 
vyko sklandžiai ristis per bangas. Brėkštant rytui jie pagaliau pasiekė 
krantą. Naktis atnešė karčios, bet naudingos patirties. Štai kas būna, 
kai sausumos žiurkės jūrinių kovos priemonių bandymus atlieka eže- 
ruose, o K vyrams, tikintiems, kad gavo tikrą jūrinę valtį, vėliau tenka 
patirti visišką nesėkmę. Bet iš nesėkmės buvo padarytos atitinkamos 
išvados; tokia nesėkmė daugiau neturėtų pasikartoti. 


5 

K junginys pats ėmė modernizuoti lęšius. Konstruojant padėjo senie- 
ji brėžiniai, bet patirtis diktavo daugybę patobulinimų, ir valtys tapo 
labiau pritaikytos jūrinėms operacijoms. Ši neatidėliotina programa 
užtruko keturias savaites. O tuo metu pilotai, įsikūrę po pušimis idi- 
liškoje „Mėlynosios portupėjos“ stovykloje Travės Žiotyse, pratinosi 
valdyti naująsias puolimo sistemas. 

Sprogstamosios valtys /ešiai. Viduryje - vado lęšis (pilotas ir du nuotolinio 
valdymo operatoriai), dešinėje - sprogstamasis /ešis. Aiškiai matyti sprogdiklio 
lankas, priekinėje dalyje - kontaktinis sprogdiklio varpas. 


Sprogstamoji valtis /ešis. Laivas varomas „Fordo“ V8 varikliu, prie vairininko 
liluko —- UKW nuotolinio valdymo antena, gale - dėžė su sprogmenimis. 


73 


Buvo planuojama tokia operacijų eiga. 

Lęešių grupė kreiseriniu 12 mazgų greičiu, ne maksimaliomis variklio 
apsukomis, prisiartina prie numatomos priešo laivų telkimosi vie- 
tos. Planuota, kad kiekviena iš dviejų grupės sprogstamųjų valčių 
bus valdoma tik vairininko, o vado valtis plukdys ne sprogstamąjį 
užtaisą, bet du K vyrus. Vado valties vairininkas kartu turėjo vado- 
vauti ir visai grupei. 

Visi trys Iešiai plaukia netoli vienas kito. Aptikę priešo laivų siluetus 
trumpai pasitaria pasirinkdami taikinius ir pasileidžia į ataką. Opera- 
cijos pradžioje reikėjo išlaikyti šaltus nervus, nes greitis vis dar turėjo 
būti nedidelis. Per anksti paleidus variklį dirbti visomis apsukomis, 
nors duslintuvai šiek tiek slopino garsą, priešas galėjo atkreipti dėme- 
sį į variklio riaumojimą ir atlikti gynybinį manevrą. 

Taip po truputį lęšiai slenka prie savo aukų, o vado valtis seka abiem 
sprogstamosioms valtims iš paskos. Pasikeitus sutartiniais ženklais tu- 
rėjo prasidėti žūtbūtinės lenktynės. Viena ranka vairininkai paleidžia 
valtį visa eiga. Kita ranka aktyvina sprogstamojo užtaiso sprogdiklius 
ir tuo pat metu įjungia nuotolinio valdymo prietaisą. 3,6 1 „Fordo“ V8 
benzininis variklis 95-iomis arklio galiomis šauna lengvas, medines 
valtis į priekį. Dar kurį laiką vairininkai lieka sviediniu virtusioje val- 
tyje ir patikrina kursą, ar nenukrypta nuo taikinio. Pagaliau, iki tai- 
kinio likus keletui šimtų metrų, smagiu šuoliu palieka valtį ir laikosi 
jūros paviršiuje tol, kol juos suranda ir išgriebia draugai. 


Sprogstamojo /ešio pilotas įjungia nuotolinį /ešio valdymą ir iššoka 
iš bomba virstančios valties. 


74 


Bet pirmiausia vado valties ekipažas turi atlikti kitas užduotis: be 
vairininkų likusių sprogstamųjų valčių valdymą perima dviejų pa- 
pildomų K vyrų komanda. Ultratrumpųjų bangų siųstuvais jie gali 
valdyti lešių vairus. Kiekvienas jų ant kelių turi po mažą juodą UTB 
siųstuvą ir valdo savo laivą. Kad vienas kitam nemaišytų, siųstuvai 
suderinti skirtingais bangų dažniais. Pakreipdami valdymo rankeną į 
vieną arba kitą pusę, jie gali su valtimi atlikti tokius manevrus: 1) vairą 
į dešinę, 2) vairą į kairę, 3) sustabdyti variklį, 4) paleisti variklį, 5) lėtoji 
eiga, 6) greitoji eiga, o vėliau, jei /ešis prašauna pro taikinį, 7) koman- 
da: sprogdinti. Sausumoje ši valdymo sistema buvo žinoma „Galijoto“ 
vardu, ją pasitelkus valdomas savaeigis šarvamušis užtaisas ant vikš- 
rų („Galijotas“). Užtaisas nuvairuojamas prie šarvuoto priešo tanko ir 
detonuojamas. 

Naktį abu vairininkai gal ir pajėgtų įžiūrėti miglotus taikinių šešė- 
lius, bet kaip sekti miniatiūrines bangomis skriejančias sprogstamą- 
sias valtis? Sprendimas labai paprastas: prieš iššokdami į vandenį, 
įjungiant nuotolinio valdymo prietaisą, lešių vairininkai uždega ir 
signalines lemputes: žalia lemputė /ešio priekyje, raudona kiek žemiau 
už žaliąją, valties gale. Abi šviesos matomos tik iš galinės pusės. Šios 
šviesos padėjo orientuotis vairininkams per atstumą. Jei raudona švie- 
sa žibėdavo po žaliąja, o tiesiai prieš šią matydavosi taikinys — lęšio 
kursas teisingas. Jei raudona šviesa nukrypdavo nuo žaliosios į ku- 
rią nors pusę, vadinasi, valtis nukrypo nuo kurso ir plaukia priešinga 


Apie 60 km per 
valandą greičiu 
sprogstamoji 
valtis /ešis lekia į 
taikinį. 

kryptimi nei ta, į kurią nukrypo raudonoji. Tuomet UTB siųstuvu tek- 
davo pasiųsti komandą sukti į kitą pusę tol, kol spalvoti taškai vėl im- 
davo rodyti tinkamą kursą. Nors teoriškai valdymas atrodo paprastas 
ir aiškus, iš tikrųjų atlikti tokią operaciją buvo tikras menas. 

Priešas taip pat nesnaudė. Kovinė operacija - visai ne tas pats, kas 
pulti mokomuosius taikinius Baltijoje. Sąjungininkų apsaugos pajėgų 
buvo pilna visur. Pamatę užpuoliką ar bent įtarę jį esant, prožektoriais 
ir signalinėmis raketomis jie naktį paversdavo diena ir vandenį nusė- 
davo ugnimi. Tame žaidime lęšiai turėjo tik du kozirius: mažo laivelio 
greitį ir manevringumą bei vairininko sugebėjimus. Pastarojo užduo- 
tis — ne tik pabėgti nuo persekiotojų, bet dar surasti šiame pragaro 
katile kažkur vandenyje plūduriuojančius iš sprogstamųjų valčių iš- 
šokusius abu draugus. O tuo metu, ant bangų besisupančioms valtims 
atliekant visus tuos manevrus, kiti du ekipažo nariai neklysdami turė- 
jo aptikti švytinčius taškus, siųsti valdymo signalus ir vairuoti ginklą 
tiesiai į taikinį. 

Štai kas atsitikdavo, kai sprogstamoji valtis pataikydavo į laivą. 

Aplink priekinį laivo bortą, maždaug 15 cm atstumu nuo korpuso, 
spyruoklėmis buvo pritvirtintas metalinis apvadas. Apvadą paveikus 
80 kg jėgai, tai yra valčiai atsitrenkus į taikinį, susispaudžiančios spy- 
ruoklės sprogdiklis uždegdavo dagtį, dvigubu Žiedu juosiantį visą 
laivo priekį. Sprogimas suplėšydavo priekinę dalį į gabalus, o galinė, 
sunkioji, dalis su varikliu ir 300 kg sprogstamuoju užtaisu tuojau pat 
nuskęsdavo. Kitas, uždelsto veikimo, sprogdiklis suveikdavo po 2, 5 
arba 7 sekundžių, nelygu, koks uždelsimo laikas iš anksto nustatytas, 
ir detonuodavo sprogmenį tam tikrame gylyje visai šalia laivo kor- 
puso arba po juo. Todėl sprogimo poveikis būdavo kaip sunkiosios 
jūrinės minos. 

Tik pabaigus puolimo operaciją ir išžvejojus vandenyje besisupan- 
čius draugus, vado valtis pasileisdavo gelbėtis kiek tik leidžia variklis 
ir mėgindavo išsisukti nuo greitųjų katerių persekiojimo. Jei ir šitai 
pavykdavo, tuomet dar prieš išauštant dienai reikėdavo pasiekti uos- 
tą ir dingti nuo vandens paviršiaus, kad priešo šturmo lėktuvai nega- 
lėtų jų aptikti ir sunaikinti. 

Štai tokia buvo Iešių puolimo sistema ir prieš ją, kitaip nei prieš ne- 
paslankius negrus, priešui ne taip lengvai sekėsi sukurti veiksmingą 
gynybą. Todėl, kaip matysime vėliau, šios sistemos aukomis tapo 
daugybė sąjungininkų laivų. K vyrų patirta nesėkmė per pirmąją 

Vienas iš ryšininkų vado valtyje 

ima valdyti nepilotuojama tapusią 
sprogstamąją valtį lęšį ir vairuoja ją tol, 
kol ši pataiko į taikinį. Tuo metu kiti du 
vado valties ekipažo nariai iš vandens 
ištraukia draugą. 


operaciją, praėjus vos trims savaitėms nuo invazijos pradžios, nedavė 
jiems ramybės. 

Kai pagaliau, įveikę visus kelionės sunkumus, subombarduotais 
keliais komanda pasiekė Senos įlanką, liepa jau skaičiavo paskuti- 
nes dienas. Naujasis K flotilės 211 vadas buvo kapitonas leitenantas 
Bastianas, anksčiau vadovavęs Senos įlankos pragaro katile kovoju- 
siam torpediniam kateriui „Žuvėdra“. Jo dispozicijoje esančią flotilę 
sudarė 48 lęšiai - 32 sprogstamosios ir 16 komandinių valčių. Opera- 
cijas reikėjo pradėti kuo arčiau fronto linijos. Tam buvo pasirinktas 
Hulgato paplūdimys, esantis visiškai greta negrų dislokacijos vietos 
Pajūrio Vilero. Vėlų 1944 m. rugpjūčio 2-osios d. vakarą lęšiai pakilo į 
pirmąjį puolimą, o naktį iš rugpjūčio 7-osios į 8-ąją invazijos laivyną 
puolė likusios grupės ir tos valtys, kurias per paskutines dienas vėl 
pavyko paruošti operacijai. 


+ 


Vyriausiasis grandinis Leopoldas Arbingeris, vieno iš vadovaujan- 
čių lęšių vairininkas, pasakoja: 

— Kai tik užėjo sutemos ir neliko pavojaus, kad būsime priešo už- 
pulti iš oro, nuleidome valtis į vandenį. Mano grupei priklausė tik 
viena sprogstamoji valtis, nes antroji buvo apgadinta dar krante, ją 

transportuojant, ir kovinei operacijai netiko. Plaukė tokios sudėties 
komanda: sprogstamojoje valtyje vyresnysis grandinis Gorzawskis, 
vado valtyje - grupės vadas ryšių vyresnysis puskarininkis Linderis, 
nuotolinis vairininkas ryšininkas Preussas, o aš vairavau valtį. 

Tuoj po 23 val. atsisveikinome su flotilės vadu ir gavome leidimą 
startuoti. Priešais Hulgatą plytėjo minų laukas, jame mums buvo pa- 
likti tik siauri tarpai. Mūsų draugai, išplaukę pripučiamosiomis valti- 
mis, pažymėjo abi tako puses vos vos raudonais žibintais. Nenukentė- 
ję pasiekėme saugius vandenis ir pasukome lygiagrečiai kranto linijai. 

Jūra buvo rami ir lygi. Švelnios bangelės nekėlė rūpesčių. Plaukė- 
me visai kitokiomis sąlygomis nei per pirmąją operaciją birželį, kai 
visas savo jėgas ir dėmesį skyrėme kovai su bangomis. Dangus buvo 
aptrauktas lengvais debesimis ir pro debesų properšas retkarčiais pa- 
žvelgdavo mėnulis. Plaukėme neišleisdami iš akių kranto linijos ir po 
kiek laiko iš kranto kontūrų nustatėme, kad atsidūrėme ties Orno žio- 
timis, vadinasi, pasiekėme priešo užimtą teritoriją. 

Norėdami išvengti čia prasidedančių minų laukų, pakeitėme kursą 
ir pasukome tolyn į jūrą. Vos tik atsukome laivo uodegą į kranto pusę, 
iš ten į mus kažkas iššovė signalinę raketą. Nedelsdamas sumažinau 
laivo greitį, nejudantį objektą sunkiau pastebėti. Gorzawskis lygiai 
taip pat pasielgė su savo Ięšiu. Netrukus viskas nurimo, ir mes vėl 
pajudėjome. Bet danguje tuojau pat užsižiebė nauja raketa. Vėl apmi- 
rėme. Toks žaidimas pasikartojo keletą kartų. Kai tik vandens pavir- 
šiumi nuaidėdavo variklio burzgimas, iš kranto pusės pasigirsdavo 
šūvis, bet tik signaline raketa. O kai mes išjungdavome variklį, priešas 
taip pat nurimdavo. Galiausiai nusprendėme tiesiog plaukti tolyn iš 
pakrantės baterijų ugnies zonos. 

Netrukus mėnulio šviesoje Gorzawskis pastebėjo truputį toliau jūra 
plaukiantį laivą. Pasukome jo link, bet greitai pamatėme, kad apsiri- 
kome. Tai, ką palaikėme toliau jūroje plaukiančiu laivu, iš tiesų buvo 
netoli mūsų plaukianti kita lęšių grupė. 

Kranto linija dingo iš akių. Judėjome šiaurės vakarų kryptimi, prie- 
šo invazijos laivyno uostų link. Apie 0.40 val. toli priekyje pastebė- 
jome nereguliariai kylančias signalinės raketas. Laivų, iš kurių buvo 
šaudoma, dar nematėme, bet su malonumu pasinaudojome krypties 
nuoroda. 

K vyrams artėjant link pirmojo sąjungininkų invazijos laivyno uosto 
ties Kurseliu, neįvyko „jokių ypatingų incidentų“. Su įsivaizduojamomis 

Greitaeigės valtys su sprogstamuoju užtaisu pasirengusios operacijai. 


tankiomis priešo karo laivų apsaugos grandinėmis neteko susidurti. 
Tik kartą tolumoje jie pastebėjo tris ar keturis laivus — apsauginius 
katerius. Bet junginys judėjo dideliu greičiu ir po keleto minučių vėl 
dingo iš akių. Lešių vairininkai net nepakeitė kurso ir nesumažino ei- 
gos, nes priešui jie visai nerūpėjo, tikriausiai jų net nepastebėjo. Tokia 
įvykių eiga ramino. Jie buvo pasiruošę tam, kad iki aptinkant sprogs- 
tamosios valties vertą taikinį, priešas juos pastebės, persekios ir ap- 
šaudys. Vyrai tikėjo, kad pavyks pralaužti priešo gynybinį žiedą, nes 
lešiai pasižymėjo dideliu greičiu ir manevringumu, be to, į tokį mažą 
taikinį vandenyje nepaprastai sunku pataikyti. Tai akivaizdžiai liudija, 
kaip lęšiai smarkiai skyrėsi nuo negrų, kurie veikė toje pat akvatorijo- 
je. Vienintelis negrų kapitonų ginklas buvo 90 proc. nematomumas. Ir 
vos tik pastebėti, jie atsidurdavo visiškoje priešo valioje - jų laukdavo 
arba kerštas, arba pasigailėjimas. Lešių pilotai tikėjosi, kad priešas juo 
aptiks, bet gyvybės ir mirties žaidime, kurio pasitikti plaukė, turėjo 
savo kozirius. Iš tiesų per abi naktis, kai K flotilės 211 sprogstamosios 
valtys puolė sąjungininkų invazijos laivyną, priešo jūros ginkluotosios 
pajėgos nesunaikino nė vieno lęšio, nors beveik visus juos pastebėjo ir 
persekiojo. Nedidelių nuostolių, kaip vėliau matysime, teko patirti dėl 
visai kitokių priežasčių. 

Čia pirmą kartą atsiskleidė tikroji K junginio strategija: nustebinti 
ir suklaidinti priešą drąsiai puolant jį keliomis skirtingomis ginkluo- 
tės rūšimis, parinkus joms visiškai skirtingas strategijas. Nors Senos 
įlankoje negrai ir lęšiai niekada neišplaukė į operaciją tą pačią naktį, 
priešui teko atsižvelgti į tokią galimybę. 

— Apie pirmą valandą iš daugelio ženklų supratome, kad priešo in- 
vazijos uostas jau netoli, todėl kas penkias minutes išmesdavome po 
atsivežtą negro kupolą, - toliau pasakoja /ešio pilotas Arbingeris. 

Ant šių plūdurų iš organinio stiklo buvo nupieštos galvos, ir bangose 
besisupantys burbulai imitavo vienvietes torpedas. Sąjungininkų ap- 
saugos kateriai turėjo pradėti šių muliažų medžioklę ir taip nukreipti 
dėmesį nuo tikrojo pavojaus šią naktį - sprogstamųjų valčių. 

Arbingeris pasakoja toliau: 

— Priešo veiksmai tapo aktyvesni, daugėjo iššaunamų signalinių ra- 
ketų, todėl mes darėmės atsargesni. Atidžiai žvalgėmės aplink. Nuo 
kranto lengvosios priešlėktuvinės baterijos nesitaikydamos šaudė trik- 
dančiąją ugnį į jūros pusę, bet mūsų tie šūviai nepasiekdavo. Pavieniai 
giluminių bombų sprogimai rodė, kad apsaugos kateriai dirba savo 
darbą. Mes girdėjome garsus, laivų nematėme. Mėnulis tik retkarčiais 
išlįsdavo iš už debesų. Tirštesnės sutemos mums buvo į naudą. 


Persekiojamas /ešis paleidžia dūmų uždangą. 

Apie 1.30 val. trumpam sušvitus mėnuliui kairėje pusėje pastebėjo- 
me tris laivus. Mums pasirodė, kad jie nejuda, tikriausiai stovi išmetę 
inkarus. Gorzawskis, juos pamatęs, su savo lęšių prisiartino prie mūsų 
valties borto. Išjungtais varikliais supomės greta ir tarėmės. Mums 
taip ir liko neaišku, ar tolumoje pastebėjome didesnius, ar mažesnius 
laivus, esančius arčiau mūsų. Ankstesnis nuotykis su kita lęšių grupe, 
mūsų palaikyta priešo laivais, išmokė mus atsargumo. Nutarėme su- 
mažinę eigą priplaukti arčiau. Mėnuliui pasislėpus už debesų pame- 
tėme taikinį iš akių, bet apie 15 minučių plaukėme tuo pačiu kursu. 
Netikėtai sušvitus signalinei raketai aiškiai išvydome didelius tų laivų 
siluetus. Mūsų skaičiavimu, mus vis dar skyrė apytiksliai dviejų jūr- 
mylių atstumas. 

Vėl trumpai pasitarėme su Gorzawskiu ir nutarėme, kad taikinys 
vertas dėmesio. Nusprendėme pulti laivą kairėje borto pusėje, nes 
mums jis pasirodė ilgiausias ir didžiausias. Palinkėjome vieni ki- 
tiems nenusisukti sprando ir pajudėjome į priekį. Sprogstamasis Ię- 
šis ėmė plaukti priekyje, o aš su vado kateriu nusekiau jo trajektorija 
visiškai greta. 

Jau po kelių minučių priekyje plaukiantis Gorzawskis keletą kartų 
uždegė žalsvai raudoną signalą rodydamas, kad yra pasirengęs ata- 
kai. Ryšininkas Preussas dar pasakė: „Tikiuosi, jis nepamirš įjungti 
nuotolinio valdymo.“ Jis pats, valdymo pultą įjungęs ir suderinęs, jau 
seniai laikė jį paruoštą ant kelių. Staiga /ešis priešais mane pašoko ir 
jūroje paliko baltų putų pėdsaką. Aš taip pat paleidau variklį visa eiga 
ir stengiausi neatsilikti. Kad netrukdytų tykštantys purslai, laikiausi 
nuo jo maždaug 20 metrų. Nemačiau, ar vis dar plaukiame kursu į 
priešo laivą ir koks atstumas mus skiria. Visą dėmesį sutelkiau į Gor- 
zawskio veiksmus. Negalėjau pražiopsoti to momento, kai jis šoks iš 
valties. Tai mano užduotis - įsiminti ir apsisukus vėl surasti tą vietą, 
kur iššokusį draugą reikės iškelti ir priimti į savo valtį. 

Gorzawskis savo Iešyje pasisuko ir pamojo mums. Jis ruošėsi šuo- 
liui. Žalsvai raudonas signalas degė neužgesdamas. Gorzawskis dar 
kartą palinko į valties vidų paskutiniams pasiruošimams. Tuomet jo 
kūnas pakilo aukštai virš denio. Užlipęs ant siauro valties paviršiaus 
jis stryktelėjo vandenin palei šoninį bortą. Po sekundės mes prašvil- 
pėme visai šalia jo. Ryšininkas Preussas pranešė, kad viskas gerai, jis 
valdąs /ešį. Sumažinau greitį, ir atstumas tarp mūsų ir sprogstamosios 
valties ėmė didėti sparčiau. Kitą akimirką pats išvydau laivo siluetą, 

jo korpusą ir viršutinę konstrukciją. Man jis pasirodė labai didelis ir 
labai arti. Vienišas I/ęšis lėkė tiesiai į jį. Draugai ėmė įkalbinėti sukti 
atgal, esą žalsvai raudonas signalas matyti aiškiai. Aš dar labiau su- 
mažinau greitį, pasukau vairą į kairę ir, vandenyje nubrėžęs puslankį, 
pasirinkau priešingą kursą. 

Tą akimirką vandeniu nusirito sprogimo banga. Nustebau, negi čia 
mes pataikėme, bet mūsų lęšis dar neturėtų būti pasiekęs taikinio. Be 
to, sprogimas driokstelėjo gerokai toliau. Tikriausiai kažkuris iš mūsų 
draugų susprogdino laivą. Mums dėl to tikrai nepalengvėjo, dabar 
priešas taps tik dar budresnis. Bet mūsų /ęšis jau buvo pakeliui, po 
kelių minučių jis taip pat pasieks tikslą. Laivas, kurį pasirinkome tai- 
kiniu, stovi nuleidęs inkarą, jis neturi galimybių manevruodamas iš- 
vengti atakos. Mes privalome pataikyti! Lindneris ir Preussas akylai 
stebėjo signalinių lempučių šviesas. Aš įdėmiai žiūrėjau į jūrą priešais 
save ieškodamas Gorzawskio. Buvome nuplaukę nuo jo vos kelis šim- 
tus metrų. 

Viskas aplink atgijo. Keletas signalinių raketų vienu kartu pakilo į 
dangų. Mums už nugarų pradėjo loti lengvasis priešlėktuvinis pa- 
būklas. Paklausiau, ar čia į mus šaudo. Bet ne, šaudoma buvo netoli 
mūsų taikiniu pasirinkto laivo. Tikriausiai kas nors pastebėjo mūsų 
sprogstamąją valtį. Jie turėtų būti nepaprastai geri šauliai, jei norėtų 
pašauti lęšį prieš atsitrenkiant jam į bortą. Naktis akimirksniu pavirto į 
dieną. Atrodė, kad šiaurės vakaruose dega dangus. Lindnerio nuomo- 
ne, ten kliuvo tanklaiviui. Neatsisukau pažiūrėti, bet visą laiką Žval- 
giausi po vandenį ieškodamas ketvirto mūsų komandos Žmogaus. 
Mūsų lęšis jau turėtų pataikyti, pamaniau. Per ataką nepasižiūrėjau į 
laikrodį. Man atrodė, kad nuo tada, kai Gorzawskis nušoko į vandenį, 
praėjo gal trys ar keturios minutės. 

Staiga šone, beveik statmenai mūsų plaukimo kryčiai, pastebėjau jį. 
Vos nepraplaukiau pro šalį. Jis jau seniai matė mus atplaukiant ir inten- 
syviai mojavo. Tą akimirką Lindneris ir Preussas kartu suriko. Tarytum 
žaibo šviesa blykstelėjo ant mūsų valties korpuso. Ją pamačiau net ne- 
atsigręždamas. Žalia ir raudona šviesos dingo tą pačią akimirką. Lęšis 
pataikė į taikinį, ir sprogimas suplėšė ją į gabalus. Po kelių sekundžių 
trenksmas atsirito iki mūsų. Jis buvo gerokai galingesnis už pirmąjį 
sprogimą. Pagrindinis mūsų lęšio užtaisas detonavo! 

Neišleisdamas Gorzawskio iš akių apsukau valtimi dar vieną pus- 
lankį ir, išjungęs eigą, iš inercijos nuplaukiau tiesiai prie jo. Pačiupo- 
me jį ir ištraukėme ant denio. Tai buvo nesunku — vanduo švelniai 
bangavo. Jis buvo kiaurai šlapias kaip viščiukas, bet veide švietė plati 
lyg mėnulis šypsena ir išlipęs pirmiausia pasakė, kad puikiai susitvar- 
kėme. Visiškai sutikome su jo nuomone. Visi labai džiaugėmės, bet 
tikrasis spektaklis dar tik prasidėjo. 

Gal pusę minutės atsisukę visi žiūrėjome į „mūsų“ laivą. Jo siluetas pasi- 
keitė, panašu, kad jis sviro į šoną. Šaudymas sustiprėjo, bet didesnė šūvių 
koncentracija buvo tolumoje, ten, kur degė tanklaivis. Visas dangus 
paraudonavo kaip kraujas, kartkartėmis buvo matyti pliūptelint lieps- 
nas. Arčiau mūsų taip pat šaudė. Tik dabar atskyrėme patrulinius 
katerius, skubančius į pagalbą skęstančiam garlaiviui. Į vandenį vėl 
ritosi giluminės bombos, tai vienur, tai kitur į vandenį susmigdavo 
trasuojančių kulkų papliūpa. Susidarė įspūdis, kad buvo šaudoma bet 
kaip ir bet kur, nieko nematant ir nežinant, nei kas, nei iš kurios pusės 
juos užpuolė. 

Vos tik paleidau variklį visomis apsukomis, vienas prožektorius 
atsisuko į mus. Silpstančios šviesos pluoštas praslydo pro valtį, su- 
stojo, grįžo atgal, bet mūsų neaptikęs vėl pasisuko. Prožektorius nar- 
šė pirmyn atgal nedidelėje erdvėje taip ir nesustodamas prie mūsų. 
Tikriausiai jau buvome išplaukę iš zonos, kur prožektoriaus šviesa 
galėjo padėti mus vizualiai aptikti. Bet mes vis vien ėmėme žaisti tą 
patį žaidimą kaip ir plaukdami pirmyn: vos tik smarkiau užriaumo- 
davo variklis, priešas, tikriausiai pasinaudodamas klausymosi apara- 
tūra, nustatydavo mūsų kryptį. Na, jei jau mus aptiko, vadinasi, ga- 
lima plaukti visa eiga. Pagaliau reikia iš čia išsikapstyti, „sėlindami“, 
plaukdami puse eigos savo kranto nepasiektume iki ryto. Už mūsų 
jau šaudė ir artilerija, bet visi šūviai krito toli nuo mūsų. Nė minutės 
neapleido raminantis jausmas, kad priešui nepavyko mūsų nei aptik- 
ti, nei taikliai apšaudyti. 

Sėdėdami visa eiga lekiančiame lęšyje, kuris dalijo jūrą į dvi galin- 
gas bangas abipus bortų, jautėmės nuostabiai. Buvo apėmęs visiš- 
ko saugumo jausmas, tarsi jau būtume parplaukę namo. Šaudymas 
vis labiau tolo nuo mūsų, todėl nepastebėjome, kad esame perse- 
kiojami. Maždaug po 15 ar 20 minučių atsigręžęs atgal Gorzawskis 
išvydo prožektoriaus šviesą, o netrukus ir dar vieną. Iš pradžių 

Greitaeigė valtis su sprogstamuoju 
užtaisu įplaukia į Algos salos uostą. 
Kairėje pusėje matyti Šv. Jurgio 
vienuolyno siena. 


jomis nesidomėjome. Bet laikui einant šviesos atkakliai persekiojo 
mus ir dar padidėjo. Supratome, kad mus persekioja du greitaeigiai 
arba artilerijos kateriai. Žinojome, kad abu šie laivai yra greitesni 
už mūsų lęšį. Po kiek laiko jie vis vien mus pasivytų, be to, radijo 
ryšiu mūsų pėdsakais gali užsiundyti dar daugiau persekiotojų. 

Neketinome laukti, kol taip nutiks. Pakeičiau kursą 90 laipsnių, ir vėl 
ėmėme plaukti tolyn į jūrą šiaurės kryptimi. Keletą minučių šiuo kursu 
plaukėme visa eiga, kiek tik išspaudė mūsų variklis, ir vieną po kitos iš- 
tuštinome penkių litrų dūminės uždangos talpas. Paskui sulėtinau eigą 
iki pusės, dar kartą pakeičiau kryptį, ir, pasislėpę už dūmų uždangos, 
tyliai pasitraukėme. Persekiotojų prožektorių šviesos dingo, ir dau- 
giau mes nematėme jų. 

Apie pusę keturių 4 K vyrai, plaukdami pietų kryptimi, priartėjo 
prie kranto ir, pasukę lygiagrečiai kranto linijai, tuoj po 4 val. pilkėjan- 
čiose priešaušrio sutemose atpažino baltus viešbučių pastatus Dovilio 
ir Truvilio paplūdimiuose. Šie gerai atpažįstami ženklai labai padėjo 
orientuojantis, nes lęšiai turėjo rinktis Truvilio uoste. Po 10-ies minu- 
čių Arbingeris pastebėjo ir šviesą, grįžtantiems lęšių vairininkams spe- 
cialiai įtaisytą prie Truvilio uosto vartų, ir netrukus valtis prisišvarta- 
vo prie tiltelio. Arbingeris pasakoja toliau: 


84 


— Draugai pasveikino mus garsiais šūksniais. Mūsų lęšis buvo ketvir- 
ta sėkmingai grįžusi valtis; kitos jau taip pat kažkur esą pasiekusios 
krantą. Labai džiaugėmės ir visomis keturiomis išropojome į krantą. 
Mėgindamas atsistoti pastebėjau, kad kojos visiškai neklauso. Vienas 
iš draugų taip ir nesugebėjo išlipti iš /ešio. Pora vyrų iš kranto koman- 
dos pakėlė jį ir išnešė ant kranto. Operacijos vadas, jūrų kapitonas 
Bohme laukė mūsų su buteliu degtinės ir pripylė mums po pilną stikli- 
nę šio gėrimo. Ryšininkas Lindneris raportavo jam apie mūsų sėkmę. 
Drebančiomis rankomis užsidegiau cigaretę. Visi juokėsi, klausinėjo ir 
pasakojo tuo pačiu metu, bet jautėmės visiškai nusivarę. Būdami jūro- 
je nuovargio nejautėme. Operacijai ir kelionei atgal išnaudojome visas 
dvasines ir fizines jėgas. Grįžus įtampa slūgo, per kelias minutes už- 
plūdo atsipalaidavimas ir glebumas, pasijutome galutinai išsunkti. Bet 
jaudulys liko ir ilgai mūsų neapleido; tik todėl, nors ir būdami mirtinai 
pavargę, dar kelias valandas negalėjome užmigti... 


* 


Per pirmąją naktį K flotilė 211 prarado vieną karininką ir septynis 
karius, tai yra dvi lęšių grupių komandas. Abi jos, baigusios operaciją, 
vado lęšiu mėgino grįžti atgal, bet taip užgaišo, kad išaušus dienai vis 


Britų eskadrinis minininkas „Ouorn“. 

dar laukė atviroje jūroje. Valtis aptiko priešo šturmo lėktuvai, užpuolė 
jas ir negailestingai sušaudė. 

Per dvi naktines operacijas šešiolika lęšių grupių (kai kurios jų į 
operaciją plaukė po du kartus) paskandino 12 sąjungininkų laivų, 
tarp jų eskadrinį minininką HMS „Ouorn“, tralerį HMS „Gairsay“, 
„Liberty“ tipo krovininį laivą ir didelį tanklaivį - bendras tonažas 
apytiksliai 43 000 t. Flotilės vadas kapitonas Bastianas pasakoja: 

— Apie tai, koks tarpusavio pasitikėjimas ir bendrumo jausmas sie- 
jo vyrus, daug pasako tai, kad iš grupės grįždavo arba visi, arba nė 
vienas. Tokia situacija, kad vado valtis grįžtų į uostą ir grupės vadas 
praneštų, kad sprogstamojo lęšio vairininkas Žuvo ar jo nepavyko rasti 
tamsoje stipriai apšaudant priešui, buvo tiesiog neįmanoma. Vairinin- 
ko ieškodavo tol, kol jį vienišą, bejėgiškai besikapanojantį vandenyje 
draugai pagaliau rasdavo ir ištempdavo ant borto net ir tuomet, jei 
paieškos užtrukdavo valandų valandas, o priešas spausdavo nepa- 
prastai smarkiai. Kaip tik dėl šios priežasties kelionė atgal kartais už- 
trukdavo, ir dienos šviesoje plaukiančias valtis lengvai sumedžiodavo 
priešo šturmo lėktuvai. Štai tokios buvo mūsų netekčių priežastys — 
ne pragariškas naktinis mūšis, per kurį, rodydami didelę drąsą ir su- 
manumą, lęšiai įveikdavo priešo gynybą. 

5 skyrius 


„KARIAI PLAUKIKAI, 
ARBA „JUROS KOVOTOJAI" 


Lažybos ir 12 šūvių Specijoje / „Nepastebėtiems galima patekti į bet kurį 
pasaulio uostą“ / Savižudžių komanda ar tikrieji šansai? / Šv. Jurgio vie- 
nuolyno mokiniai Venecijos lagūnoje / Vandens kostiumas ir jo funkcijos / 
Amfibijų puolimo sistema / Nakties vaiduokliai Venecijoje / 1944 m. birželio 22 d.: 
kariai plaukikai susprogdina du britų tiekimo tiltus per Orną / Upės vaga su 
torpeda ant pečių / Ant akiplėšiškumo ribos / Ilgiausia ir „kvapniausia“ jų 
gyvenimo diena. 


Vėlų nemaloniai šaltos ir drėgnos 1943-iųjų gruodžio dienos vaka- 
rą karininkų grupė, vadovaujama vokiečių jūrų kapitono, žingsniavo 
italų karinio uosto Specijoje molu. Jaunas kareivis prišoko prie jų ir 
pranešė: 

- Šeši jūros kovotojai - keturi italai ir du vokiečiai, kaip įsakyta, pa- 
sirengę vykdyti paskirtą užduotį! 
vius. Ponai iš jo palydos truputį dvejodami, bet smalsaudami taip pat 
priėjo arčiau. Tai štai kaip jos atrodo, tos vadinamosios amfibijos. Seši 
vyrai tamsiais kombinezonais labiau panėšėjo į dorus santechnikus. 
Jie stovėjo ramiai atsipalaidavę, kartais vienas ar kitas sumišęs šyp- 
teldavo, bet visai nedarė ryžtingų, mirti pasiruošusių kovotojų įspū- 
džio. Šie kareiviai teigė galintys nepastebėti priplaukti prie karo laivo 
ir prie jo borto pritvirtinti minas su laikrodiniu mechanizmu. Labai 
narsus pranešimas. Ką gi, ta akimirka atėjo, dabar jie galės parodyti, 
ką moka. 

— Lažinuosi iš bet ko, jiems nepavyks priplaukti nepastebėtiems! — 
tarė fregatos kapitonas, eidamas pro vieną plaukiką vokietį. Šią frazę 
jis ištarė arogantiškai ir šiek tiek ironiškai. Užkalbintas puskarininkis 


pajuto, kad dabar jo eilė parodyti, ką gali. 

— Pone kapitone, priimu jūsų lažybas! - atsakė jis greitai. 

Karininkas viltingai sustojo. 

- Žinote, neneigiu, kad jums gali pavykti, — tarė fregatos kapitonas, 
— pavyzdžiui, jei sargybiniai ant denio užmigtų. Bet šiuo atveju jums 
nepasisekė, naktis tam visiškai netinkama. Mes liksime budrūs. 

— Norėčiau, kad jie nemiegotų, — atsakė karys plaukikas. — Mes vis 
vien atliksime užduotį nepastebėti. 

— Paklausykite, jaunuoli, - įsiterpė kitas karininkas, — mes visi ilgus 
metus ėjome nakties sargybą jūroje. Mūsų regėjimas geras. Keblumų 
jums kelia tai, kad mes tiksliai žinome, kada turėsime saugotis. Jūsų 
puolimas numatytas šią valandą. 

— Tikrai taip, vėlių valandą, — šypsodamasis atsakė puskarininkis 
von Wurzianas. - Ar galiu pasiūlyti, kad stebėjimui taip pat panaudo- 
tumėte naktinius žiūronus. 

Karininkai papurtė galvas, o fregatos kapitonas pakartojo: 

— Kaip minėjau, lažinuosi iš bet ko, kad jums nepavyks. 

Dabar iniciatyvos ėmėsi von Wurzianas. Jis pasiūlė: 

— Tas, kurį jūs šiąnakt tarp dvyliktos ir pirmos valandos pamatysi- 
te ir šūksniu pareikalausite išlipti, kiekvienam iš jūsų įteiks po butelį 
putojančio vyno! 


Žž 


Žmonės amfibijos. Iš jų veidų matyti, kokių pastangų reikia atliekant užduotis. 

Italų instrukto- 
riaus nardymo 
kostiumas ir 
įranga, neturinti 
didelio akvalan- 
go; išsiskiria 


Vokiečių plaukikų 
arsenale buvo 
mažas Dragerio 
akvalangas ir 
plaukmenys. 
Nuotraukoje — 
vėliau pasaulio švininiai batai, 
rekordininku tapęs skirti Žygiui jūros 
Herbertas Kleinas. dugnu. 


— O kas tuomet, jei jūs, brolyčiai, nenorėsite išlipti? 

Prieš atsakydamas von Wurzianas akimirką padvejojo: 

— Tuomet šaukite! 

Žmogus, rašantis siužetą filmui, kažin ar galėtų sugalvoti ką nors la- 
biau intriguojančio, ir iš tiesų ta naktinė scena priminė nuotykių filmuo- 
se tvyrančią atmosferą. Šios akimirkos von Wurzianas laukė beveik 
dvejus metus. Niekas, išskyrus italus, nė vienas vokiečių karinės vado- 
1943-iųjų gruodį atvykusi komisija ketina patikrinti, ką slepia plaukikų 
pažadai. Šiam eksperimentui parinktas eskadrinis minininkas stovėjo 
uosto viduryje, šeši jūros kovotojai nustatytą valandą prie jo korpuso 
turėjo pritaisyti sprogmenis. Joks Žmogus nenorėjo tikėti, kad tokią už- 
duotį įmanoma atlikti. Von Wurziano širdis ėmė plakti tankiau. Beveik 
dvejus metus reikėjo laukti, kol liudytojams galės pateikti įrodymus. 
Ir štai sulaukė. Lažybos tik dar labiau sustiprino įtampą. Nors viskas 
vyko ekspromtu, geresnį reklaminį triuką vargu ar kas nors galėtų su- 
galvoti. Įaudrinti jausmai padidina publikos dėmesį ilgą laiką niekie- 
no nepastebėtai „prekei“. Bet „publika“ iš pradžių nenorėjo įsitraukti 
į žaidimą. Kur girdėta? Jie, karininkai, šaudys į savus kareivius? Čia 
tikriausiai tik nevykęs pokštas. 

— Atsiprašau, - nesutrikęs patikslino von Wurzianas, - jūs klystate. 
Jums tik atrodys, kad šaudote į mus, iš tikrųjų jūs mėginsite prakiur- 
dyti vandenį. 

Toks pasitikėjimas savimi darė įspūdį net jūrų kapitonui, kuris jau 
norėjo įsikišti ir užkirsti kelią šiam nesusipratimui. Įvertinę visas aplin- 
kybes, plaukikai turėjo veikti sąlygomis, maksimaliai atitinkančiomis 
kovines. Argi priešai, juos pastebėję, nešaudys? Žinoma, kad taip! Šių 
karių mokymo programoje sakoma: „Tinka viskas, kas užgrūdina.“ 
Jeigu jie tokie užtikrinti, kodėl gi nepanaudojus šaunamojo ginklo? 

Kiti kariai plaukikai neprieštaravo. Tikrai taip, jie pritarė lažyboms 
ir šypsojosi. Kodėl gi ne? Žinoma, pone kapitone. Antrasis vokietis 
tarė: 

— Bet prašau šaudyti tik pistoletais, o ne sunkiąja artilerija. 

Visi nusijuokė. 

Vadinasi, lažybos priimtos. Šiąnakt tarp dvyliktos ir pirmos valan- 
dos lankytis Specijos uoste taps pavojinga. Ketindami grįžti atgal po- 
nai apsisuko. 

— Dar akimirką, - šūktelėjo von Wurzianas, - lažybos nebaigtos. Už 
kiekvieną beprasmišką riktelėjimą, kuris priverstų pasirodyti tariamą 
plaukiką, tiksliau, už kiekvieną šūvį į vandenį, jūs liksite mums sko- 
lingi po butelį putojančio vyno! 

— Sutarta! Po trečiojo įspėjimo šauname! 

Tuomet komisija persikėlė į eskadrinį minininką, o plaukikai sulipo 
į kitą valtį ir lėtai išplaukė į įlanką už uosto ribų. 

Tą naktį nuo eskadrinio minininko denio nuskambėjo trisdešimt garsių 
šūksnių ir nuaidėjo lygiai dvylika šūvių: dešimt tarp dvylikos ir pusės 
pirmos ir du prieš pat pirmą. Tuo metu plaukikai prie minininko prislin- 
ko tarp 0.30 ir 0.50 val. Bet jų niekas nepastebėjo. Ponai iš komisijos liko 
visiškai sutrikę. Matė jie plaukikus ar ne? Aišku tik viena, į šūktelėjimus 
niekas neatsiliepė. Ar viskas tik miražas, gal jie šūkaliojo tepalo dėmėms 
ir plūduriuojantiems jūržolių kuokštams, gal jie šaudė į rąstgalius, švel- 
nios srovės lėtai nešamus palei bortą? 

Nesąmonė, kita galimybė atrodė daug patikimesnė: plaukikai visai ne- 
pasirodė prie laivo, jų ataka neįvyko ne pistoletų išsigandus, tikriausiai 
iškilo kokių nors techninių kliūčių. Įvykdyti užduotį — prie eskadrinio 
minininko korpuso pritvirtinti sprogmenis - nebuvo galimybių! 

Bet jų laukė netikėtumas. Kai komisijos karininkai susiruošė plauk- 
ti atgal į krantą, valtininkas, vakare atplukdęs juos į laivą ir dabar vėl 

Šios mažos, 7,5 ką sveriančios 
sprogstamosios žuvys spaustuvu 
būdavo pritvirtinamos prie apatinės 
išilginės laivo sijos giliai po vaterlinija. 


ketinantis perkelti į krantą, pasigedo vairo. Vyrukas atrodė visiškai su- 
trikęs. Vos prieš kelias valandas vairas dar buvo čia, o be vairo toli ne- 
nuplauksi. 

Tą akimirką pasirodė prie eskadrinio minininko besiartinantis kateris 
su jūros kovotojais. 

— Užduotis įvykdyta, kaip įsakyta! - raportavo von Wurzianas. 

Negi? 

Karininkai negalėjo patikėti tuo, ką išgirdo. Bet uosto naras, iš anks- 
to apdairiai rezervuotas amfibijų, ryte sunkiai triūsdamas vieną po 
kitos iš vandens ėmė traukti bombų imitacijas. Giliai po vandeniu 
sprogmenys buvo tvarkingai prikabinti prie minininko šoninės išil- 
ginės sijos. Atsirado ir transportinės valties vairas. Nakčia plaukikai jį 
išmontavo ir pasiėmė su savimi kaip papildomą nepastebėto užpuo- 
limo įrodymą... 

Savaime suprantama, kad komisijos karininkų skepticizmas virto 
nuostaba ir susižavėjimu. Kitą vakarą šeši jūros kovotojai dar kartą 
be garso nematomi prisiartino prie laivo, tik šį kartą pasirodė priplau- 
kę prie eskadrinio minininko borto. Žinoma, šįsyk niekas ir neketino 
šaudyti, ponams iš komisijos tiesiog labai knietėjo sužinoti, kaip jie 
įgyvendina savo sumanymą. Dėžė putojančio vyno teisėtai priklausė 
kariams plaukikams... 

Kitą dieną jie grįžo į nedidelį miestelį Dolomituose. Pastaruoju metu 
to miestelio baseine jie kasdien po keletą valandų treniruodavosi. 
Valdanjuje abu vokiečių plaukikai ėmė laukti parodyto „reklaminio 


91 


klipo“ efekto padarinių. Ar juos nedelsiant išsiųs vykdyti užduoties 
veikiant tikram priešui? Ne, iš pradžių savo patirtimi jiems teks pasi- 
dalyti su daugybe kitų kareivių. 

1944 m. sausio 2 d. į Valdanją atvyko 30 „naujokų“. „Seniai“, išgir- 
dę pavardes, tik sukluso: perimti amfibijų patirties susirinko vokiečių 
sportininkų plaukikų elitas. 


+ 


Kaip anksčiau minėta, nutekėjo nemažai vandens, kol Alfredo von 
Wurziano idėja vokiečių karo laivyno vadovybei pasirodė „tinkama 
karo tarnybai“. 1939-ųjų vasarą guvus berniukas iš Vienos priklau- 
sė išgarsėjusiai Hanso Hasso povandenininkų ekspedicijai, Kuraso 
vandenyse nardžiusiai tarp ryklių. Netikėtai prasidėjęs karas nutrau- 
kė ekspediciją. Į tėvynę teko grįžti per Ameriką, Indijos vandenyną, 
transsibiro magistrale kirsti Soviejų Sąjungą. Netrukus kaip ir visi 
jauni vyrai jie tapo kareiviais, bet 1942-aisiais gavo neribotas atosto- 
gas tęsti pradėtus povandeninius tyrimus. Šį kartą tyrimai vyko Egėjo 
jūroje. Von Wurziano dienoraštyje yra likęs toks įrašas: 

„„. naujasis Dragerio firmos akvalangas yra tikras stebuklas. Labai 
greitai prie jo pripratome, užsidedame jį tiesiog ant pliko kūno ir net 
nepastebime jo vos 4 kg svorio. Su nardymo kauke ir plaukmenimis, 
harpūnu ir kamera nardome į 25 metrų gylį. Su naujuoju aparatu to- 
kiame gylyje galime išbūti iki valandos. Nuostabus jausmas, nejau- 
čiant oro trūkumo stebėti ir tykoti žuvų. Vakar pavyko padaryti sen- 
sacingas ryklių ir didelių rajų nuotraukas...“ 

Drąsa padeda plaukikams išmokti nebijoti pavojaus. Narsa - įpro- 
čio reikalas, sako jie. Jei valdai situaciją, tau nieko neatsitiks. Kas yra 
ryklys? Gyvūnas, gyvas padaras, kaip ir daugelis aplinkui, pasiruošęs 
pulti, jeigu išsigandęs bandysi nuo jo bėgti, bet jis sustoja ir sutrinka, 
kai artiniesi prie jo arba nekreipi į jį dėmesio. Kaip jau minėta, narsa — 
įpročio reikalas. Ši patirtis von Wurzianui sukelia kitų minčių: 

„„. Šiandien vėl nėrėme prie nuskendusių laivų Pirėjo uoste. Čia vi- 
sai nėra justi karo. Kai pagalvoju apie draugus, kariaujančius fronte 
Rusijoje, manęs šis Žaidimas nedžiugina. Reikėtų jį pritaikyti karo 
reikmėms. Pavyzdžiui, panaudoti laivų puolimui. Reikia išmėginti šią 
galimybę...“ 

„Nakčia įsiskverbiau į saugomą Pirėjo uostą. Perlipau per molą, 
praplaukiau pro skylę tinkle, priplaukiau krovininio laivo bortą ir 

panėriau iki šoninės sijos. Manęs tikrai niekas nepastebėjo. O jei bū- 
čiau anglas, pritvirtinęs prie laivo bombą? Esu visiškai tikras, kad 
taip nekliudomas galėčiau patekti į bet kurį pasaulio uostą...“ 

Grįžęs iš Graikijos, jaunasis plaukikas nedelsdamas išklojo virši- 
ninkams savo sumanymą. Viršininkai pratęsė atostogas ir nusiuntė jį 
į vyriausiąją karinio jūrų laivyno vadovybę. Jau žinome, kad ten jo 
pasiūlymas buvo sutiktas su atsainia šypsena. Tuomet jis kreipėsi į 
pionierius, bet ir su jais susitarti sekėsi ne ką geriau. Tik 1943-iųjų pa- 
vasarį jį ir dar vieną vėliau prisidėjusį plaukiką pagaliau pakvietė į 
olimpinį baseiną Berlyne parodyti nardymo meno aukštesniesiems 
abvero karininkams. Na, o kas toliau? Von Wurzianas ir Ritchie Rei- 
mannas viltingai žvelgė į besiartinantį aukštą, plačiapetį vyrą. Jo vo- 
kiečių kalba pasižymėjo tuo kietu „r“ garsu, kaip jis paprastai taria- 
mas baltų kraštuose. Vyriškis tarė: 

— Džiaugiuosi turėdamas galimybę su jumis susipažinti. Jūs suren- 
gėte įspūdingą pasirodymą. Mano pavardė Wolkas, esu italų jūrų lai- 
vyno karininkas. Gal norėtumėte su manimi vykti į Italiją? - Nustebę 
vokiečiai dvejojo. Pastebėjęs sumišusį jų žvilgsnį, jis kreipėsi į atokiau 
stovinčius karininkus ir dar kartą nusišypsojęs pridūrė: - Savaime su- 
prantama, jūsų vyriausioji vadovybė tam neprieštarauja! 

Tuomet Alfredas von Wurzianas pirmą kartą išgirdo apie italų ka- 
rius plaukikus. Per artimiausias savaites jis patyrė dar ne vieną 
staigmeną. Pirėjo uoste jo puoselėta idėja buvo ne tik įgyvendinta Ita- 
lijoje, bet netgi ištobulinta iki smulkmenų! 

Tai buvo pirmas kartas, kai itališkoji „Decima MAS.“ leido vokiečių 
ginklo broliams žvilgtelėti į savo kortas ir priėmė du vokiečių karius į 
savo žymiosios flotilės mokomąjį junginį. Nuo 1943-iųjų gegužės von 
Wurzianas ir Ritchie Reimannas, patekę į kietą kapitono Wolko mo- 
kyklą, sėmėsi pietiečių sukauptos patirties, kol pagaliau Specijos uos- 
te įvyko anksčiau aprašytos kovinės operacijos pratybos, o tikrinimo 
komisijos ponai lažybose pralaimėjo daugybę butelių putojančio vyno. 

Dabar ir vokiečių karinis jūrų laivynas ėmė reikšti teises ir norą tu- 
rėti tokią perspektyvią narsių kareivių grupę, todėl į Valdanją atsiun- 
tė geriausius savo plaukikus. Kitų K junginio operatyvinių grupių ir 
plaukikų kovinės veiklos laikrodis ėmė tiksėti tik 1944-ųjų pradžioje. 
Dar prieš pusantrų metų entuziastinga jaunojo vyro idėja kėlė tik šyp- 
seną... Pusantrų metų nebesugrąžinsi. 

Keletas geriausių kovotojų plaukikų. Iš kairės į dešinę: Alfredas von Wurzianas (mokytojas), 
Rudis Ohrdorfas (Kruisschanso šliuzai Antverpene), kontržvalgybos kapitonas Helmersas, 
Karlas Kayseris (Orno kanalas Ankonoje), Gerdas Schmidtas, Richardas Reimannas (Ornas), 
Gerdas Olle (Neimegenas), Heinzas Bretschneideris (Ornas ir Neimegenas). 


* 


„Žinoma, naujokai liko pakraupę...“ 

Šis įrašas von Wurziano dienoraštyje trumpai ir aiškiai apibūdina, 
ką atvykę plaukikai galvojo apie kovines operacijas, nors juos atsiuntė 
mokytis kaip tik šių veiksmų. Tarp atvykėlių buvo garsių, žinomų ne 
tik Vokietijoje pavardžių: Erwinas Sietas, Herbertas Kleinas, Kuddelis 
Kayseris, Gerdas Schmidtas, Mandfredas Laskowsky, Heinzas Leh- 
mannas, Walteris Ernstas ir daugelis kitų, kurie pajuto pergalės skonį 
sportinio plaukimo baseinuose. Todėl naujajam „plaukimo treneriui“ 
jie nesivaržydami rėžė į akis savo nuomonę: „Jei tikitės, kad prisidėsi- 
me prie jūsų savižudžių komandos, klystate!“ 

Von Wurzianas pripažino, kad iš šalies žiūrint sumanymas galėjo 
atrodyti net labai pavojingas. Prie sunkiąja ginkluote iki dantų ap- 
ginkluotų priešo laivų jūros kovotojai po vandeniu turėjo priplaukti 
vien su nardymo kostiumu ir nedideliu akvalangu. Kokia čia lygybė: 
vienoje pusėje pavieniai Žmonės, kitoje - dideli laivai su visomis įma- 
nomomis apsaugos ir gynybos sistemomis! Tai nesąmonė, toks suma- 
nymas jokiu būdu negali baigtis geruoju! 

— Ar jums kada nors jau teko patirti malonumą nardyti tarp ryklių? 
— pasiteiravo von Wurzianas. 

— Mums dar nenusibodo gyventi, - pasipiktinęs atsakė vienas iš 
plaukikų. 

— Man taip pat, - iškart reagavo von Wurzianas, - bet tarp ryklių jau 
ne kartą teko plaukioti. Tos bjaurybės man nepaliko nė menkiausio 
įbrėžimo. Patikėkite, viskas priklauso nuo to, kaip atliekamas darbas. 
Tinkamai elgiantis, net pačios pavojingiausios situacijos tampa nekal- 
tos, kaip mėnesienos naktis prie Alsterio ežero. 

Niekas tuo nepatikėjo, todėl von Wurzianas pakreipė kalbą kita 
linkme: 

- Bet su tokiomis operacijomis mes neturime nieko bendro. Čia su- 
sirinkome tam, kad toliau intensyviai treniruotumės, taip pat ir šiuo 
metu. 

Atvykėlius tenkino toks paaiškinimas. Norint išlavinti savo galimy- 
bes ir pasiekti dar geresnių rezultatų, reikia treniruotis, kiekvienam 
šis įprotis jau buvo įaugęs į kraują. Be to, skųstis tarnyba nė vienas 
neturėjo jokio pagrindo, penkias ar šešias valandas per dieną praleisti 
vandenyje - gana smagu! 

Vaikinai kasdien vandenyje praleisdavo po penkias ar šešias valan- 
das, o dažnai ir dar daugiau. Per trumpą laiką plaukikai įgijo gerą for- 
mą ir tapo kur kas sukalbamesni. Tarp mokytojų ir mokinių pradžioje 
skambėjęs oficialus, priešiškas kreipinys „jūs“ greitai virto draugiš- 
ku „tu“. Vyravo puiki nuotaika, ir niekas daugiau nebeužsiminė apie 
„savižudžių komandą“. 

Treniruodamiesi sportininkai karštligiškai varžėsi tarpusavyje ir sie- 
kė vis geresnio laiko, norėdami „neoficialiai“ pagerinti Vokietijos ir 
Europos rekordus. Save jie vadino ne „kariais plaukikais“, o „sporto 
klubu“. Tik nuolat dūsavo: „Kaip gaila, kad nevyksta olimpinės Žžai- 
dynės!“ 

Nuolatinės intensyvios treniruotės greitai leido jiems vandenyje ju- 
dėti vikriai kaip žuvims, nesvarbu, su plaukmenimis ar be jų, dėvint 
vandens kostiumą su akvalangu ar neturint jų. Atėjo laikas, kai baseine 
jiems nebeliko ką daryti, treniruotis reikėjo kitomis sąlygomis, labiau 
atitinkančiomis būsimų operacijų aplinką. Italų kapitonas leitenantas 
Wolkas vėl surado idealias treniruočių sąlygas - Venecijos įlanką. Čia 
vienoje vietoje buvo viskas, ko galėjo prireikti plaukikams galutinai 
nušlifuojant įgūdžius: sūrus jūros vanduo ir nenuspėjamos potvynių 

Apleistame 

Šv. Jurgio vienuolyne 
Algos saloje 
Venecijos įlankoje 
visiškai slaptai 
vokiečių plaukikai 
buvo kruopščiai 
rengiami tapti 
amfibijomis. 


bei atoslūgių sukeliamos srovės; tamsi, neišmatuojama bedugnė ir 
įprastas, dumblu padengtas dugnas, labai tinkamas galimybių riboms 
išmatuoti vykdant juo pėsčiųjų žygius. Čia buvo ir surūdijęs, pusiau 
išardytas krovininis laivas „Tampico“. Jo pirmagalys gulėjo ant 
dugno, o užpakalinę dalį į viršų pakeldavo potvynio vanduo, todėl 
laivas puikiai tiko treniruotėms, atliekant operacijas ties laivo bortu ir 
dugnu. Greta esančiame uoste turint laivyno bazę galima buvo rengti 
tikroviškus priešo išpuolius. Ne mažiau svarbus ir dar vienas šio pa- 
sirinkimo aspektas: K vyrų buveine buvo parinkta neįprasta, roman- 
tiška ir nuo pašalinių akių gerai paslėpta vieta - mažoje įlankos saloje 
stovintis vienišas apleisto Šv. Jurgio vienuolyno pastatas. 

Išvalyti apšnerkštų patalpų kitiems „sporto klubo“ nariams pirmuosius 
pasiuntė penkis vyrus, vadovaujamus vyresniojo kursanto Fritzo Kindo. 
Penketukas, vieną vakarą pirmą kartą žengdamas į žmonių apleistą salą, 
tikriausiai pasijuto tarsi nuotykių ieškotojai. Čia buvo nedidelė įlanka, 
„Uostas“ su pirsu kelioms valtims prisišvartuoti. Iš uosto keli laipteliai 
vedė aukštyn į salos vidų, o per vartelius mūrinėje vienuolyno sienoje 
galima buvo patekti į vidinį kiemą. Priekyje buvo smėlėta aikštelė, apau- 
gusi žole, o toliau į viršų šovė nedailus vienuolyno pastatas. Už aikštės 
buvo matyti kažkas panašaus į amunicijos sandėlį, ir jį vargu ar galima 
būtų priskirti vienuoliams, todėl piršosi išvada, kad sala jau anksčiau 
buvo naudojama kariniams tikslams. Bet velniop ta karinė praeitis! Da- 
bar čia ruošiamasi įkurti viso labo tik poilsio namus tiems sužalotiems, 
kurie sveiksta... O kad maskuotė būtų visai tobula, „poilsio namams“ 

ėmė vadovauti štabo gydytojas dr. Wandelis. Vyresnysis kursantas Kin- 
das susimąstęs sustojo prie dviejų metrų aukščio vienuolyno tvoros. Va- 
dinasi, svarstė jis, vienuoliai ir kariai plaukikai turi šį tą bendro: ir vieni, ir 
kiti nenori, kad pašalinės akys matytų, ką jie veikia ir kuo užsiima! 

O kas gi vykdavo už vienuolyno sienų? Kaip kariai plaukikai tobu- 
lino pavojingo amato įgūdžius? Reikėjo išmokti veikti tikrovę atitin- 
kančiomis sąlygomis, todėl kovinių operacijų treniruotės dažniausiai 
vykdavo naktį, o jūros kovotojai naudodavo visą įrangos komplektą. 
Praėjo gana daug laiko, kol iš paprastų kareivių jie tapo tikromis „am- 
fibijomis“. 

Ant vilnonių apatinių drabužių jie vilkėdavo megztą storos bal- 
tos vilnos kostiumą, vadintą „šliaužtinukais“. Reikėjo labai saugo- 
ti žmogaus kūno šilumą ir neleisti kūnui sustingti ištisas valandas 
plaukiojant šaltame vandenyje. Todėl prieš užsivilkdami nardymo 
kostiumą, K vyrai dar apsivilkdavo kailines striukes, megztinius, 
vatines kelnes ir kitus panašius drabužius. Dviejų dalių nardymo 
kostiumus gamindavo iš plonos gumos, tokios kaip dviračio ratų ka- 
meros. Iš pradžių K vyrai įlįsdavo į kelnes, kurios baigdavosi sporti- 
niais bateliais. Ankštą guminę žarną užsitraukdavo iki pažastų, su- 
lenkdavo ją ir, paėmę už galo, vėl nutraukdavo žemyn maždaug iki 


K junginio vyrai mokomi džiudžicu kovos meno Algos saloje Šv. Jurgio vienuolyne. 

šlaunų. Ant viršaus apsivilkdavo prigludusius marškinius, taip pat 
nutįsusius iki šlaunų. Suėmę abiejų dalių galus plaukikai vynioda- 
vo juos kūnu aukštyn, kol guminis rumbas tarsi Frankfurto dešrelė 
stangriai apspausdavo liemenį. Bet ir tai dar ne viskas: suvyniotą 
jungtį apklijuodavo 25 cm pločio pilvo raiščiu su gumos tirpalu. Taip 
viršutinė ir apatinė dalys tapdavo vientisu vandeniui ir orui nelai- 
džiu kostiumu. Ties riešais ir kaklu marškiniai pasibaigdavo elas- 
tingais, prigludusiais guminiais atraitais, ir, kaip vėliau matysime, 
jiems buvo numatyta ypatinga paskirtis. Ant kostiumo dar tekdavo 
apsivilkti brezentinį apsauginį drabužį. Jis ne tik buvo skirtas mas- 
kuotei, bet dar ir saugojo tokią svarbią guminę dalį nuo perplėšimų 
ar kitokių pažeidimų. 

Tokia „pakuotė“ gelbėjo nuo šalčio. Bet galėtų kilti kitas jaudinan- 
tis klausimas, ką daryti, kad plaukikų, apsikrovusių visa amunicija 
— akvalangu, deguonies balionais, pistoletu ir kitais rakandais, nepa- 
siglemžtų vandens gelmė? Atsakymas būtų visai netikėtas: priešingai, 
jiems kildavo sunkumų panerti po vandeniu! 

O priežastis visai paprasta. Kuo storesnį drabužių sluoksnį dėvėda- 
vo vyrai, tuo daugiau oro juose susikaupdavo. Tarp kūno ir gumos 
sluoksnio susidarydavo šildanti ir į vandens paviršių kelianti oro pa- 
galvė. Ši didelė keliamoji galia leisdavo plaukikams be jokių pastangų 
plūduriuoti vandens paviršiuje. 

Bet vyrams reikėjo panerti po vandeniu! Problema buvo sprendžia- 
ma taip: lipdamas į vandenį kiekvienas K vyras užkišdavo pirštus už 
kaklą juosiančio guminio atraito. Vanduo, slėgdamas kostiumą, per 
mažą ertmę išspausdavo jame susikaupusį orą. Ši procedūra tęsdavo- 
si tol, kol plaukikas tikrąja to žodžio prasme atsidurdavo „iki kaklo 
vandenyje“. Tuomet pirštus atleisdavo, nes skystasis elementas netu- 
rėjo patekti į kostiumo vidų. Apvalkale likusio oro keliamosios galios 
užtekdavo jūros kovotojams, iki nosies plūduriuojantiems vandens 
paviršiuje, išlaikyti. 

Išleistas oras turėjo ir neigiamą aspektą: smarkiai sumažėdavo ši- 
lumos izoliacija. Todėl norint sumažinti plūdrumą buvo nutarta pa- 
didinti svorį apsijuosiant diržus su pritvirtintomis švino plokštėmis. 

K vyrai plaukdavo ant nugaros, truputį pasvirę į šoną. Jei nereikė- 
davo gabenti sprogmens, rankas laikydavo sukryžiavę ant krūtinės. 
Prie kojų būdavo pritvirtinti plaukmenys, judėjimas į priekį vykdavo 
palengva tarsi žirkles judinant kojas. Visus judesius reikėdavo atlikti 

K junginio vyrai plaukdavo 
ant nugaros, truputį pasvirę į 
šoną. Jei nereikėdavo gabenti 
sprogmens, rankas laikydavo 
sukryžiavę ant krūtinės. 


po vandeniu, nes menkiausias krustelėjimas vandens paviršiuje su- 
keldavo garsą ir bangas, o tai galėjo išduoti plaukiką. Iš vandens ky- 
šojo tik plaukiko veidas, tiksliau, tam tikros jo dalys - akys, nosis ir 
burna... Bet ir šias šviesias kūno dalis užmaskuodavo, ištepdami jas 
kremu, sumaišytu su suodžiais. Maskuotę užbaigdavo veidą dengiantis 
tamsiai žalias tinklas, pritvirtintas prie juodos megztinės kepurės. Šią 
vienintelę artėjančio jūros kovotojo žymę buvo labai sunku pastebėti. 
Net ir pamačius dar reikėjo suprasti, ar tai ne srovės nešama tepalo 
dėmė, uosto šiukšlių krūva ar jūržolių kuokštas... 

Dar vienas reikalavimas - leistis nešamiems srovės. Priešo maty- 
mo lauke buvo draudžiama plaukti, nes didesniu už aplinką greičiu 
judantis objektas galėjo atkreipti į save dėmesį. Tik srovė turėdavo 
atnešti prie objekto. Pavyzdžiui, prie išmetusio inkarą laivo reikėda- 
vo priartėti iš laivo priekio, nes inkaro laikomas pirmagalys visuomet 
atsisukęs prieš srovę. K vyras, prisiartinęs prie laivo per 200 ar 300 metrų, 
apmirdavo ir sustingdavo. Kūnas ir kojos laisvai kabodavo vande- 
nyje. „Stovintį“ narą vandens paviršiuje laikydavo tik oro pagalvė. 
Tamsaus tinko paslėptos akys pakeliui stebėdavo priešo laivą. Srovė 
pamažu nešdavo jį artyn. Sąstingis baigdavosi tik tuomet, jei keliais 
lėtais plaukmenų mostelėjimais tekdavo truputį pakoreguoti kursą. 
Net galva lengvai atsitrenkęs į laivo bortą plaukikas dar nejudėdavo, 
tik leisdavosi toliau nešamas palei aukštą kaip dangoraižis laivo bor- 
tą, kol, jo manymu, pasiekdavo laivo vidurį. 

Tuomet prasidėdavo sunkiausia šios nepaprastos operacijos dalis. 
Reikėdavo panerti ir labiausiai pažeidžiamoje laivo vietoje giliai po 

Du plaukikai mokomojo garlaivio laivagalyje prie sraigto. Per kovinę operaciją 
veidą ir rankas jie nusidažydavo juodai, o iš vandens kyšodavo tik nosies galiukas. 


vandeniu pritvirtinti atplukdytą sprogmenį. Panerti reikėdavo neiš- 
leidžiant nė menkiausio garso. Juk gali būti, kad vos už kelių metrų 
virš plaukiko prie turėklų budi sargybinis. Galbūt K vyras matė net 
jo cigaretės žiburėlį. Tai nieko nekeisdavo, nerti reikėdavo kaip tik 
čia. Net menkiausi burbulai, nuo akvalango pakilę į vandens pavir- 
šių, galėjo jį išduoti... 

Būdavo elgiamasi taip: plaukikas lėtai iškvėpdavo visą orą, tik visai 
nedaug jo likdavo plaučiuose. Jo plūdrumas būdavo taip sureguliuo- 
tas, kad tik nosis kyšotų iš vandens. Iškvėpto oro kiekio pakakdavo, 
ir plaukikas imdavo grimzti. Dabar sekundės jam virsdavo amžinybe. 
Tuščiais plaučiais ir ant krūtinės kabančiu akvalangu nepaprastai lėtai, 
metras po metro, jis grimzdavo palei laivo bortą į gąsdinančią bedugnę; 
kvėpavimo aparato nebuvo galima naudoti - dar ne dabar! Pagaliau pa- 
siekęs skersinę laivo siją viena ranka už jos tvirtai užsikabindavo, o kita 
atsukdavo deguonies baliono vožtuvą. Gyvybės elementas akimirksniu 
užpildydavo oro maišą, akvalango „plaučių kompensatorių“. Savaime 
suprantama, kad šios procedūros negalima buvo atlikti tol, kol plau- 
kikas stipriai neįsikibdavo į laivo šoninę siją, nes pripildytas ormaišis 
galėdavo vėl iškelti jį į paviršių. Tuomet laisva ranka reikėdavo į burną 
įsikišti akvalango kandiklį. Svarbią reikšmę turėjo oro likutis, nėrimo 
pradžioje buvęs K vyro plaučiuose. Paneriant keli centimetrai kandiklio 

prisipildydavo vandens. Šiuos vandens likučius reikėdavo pašalinti „iš- 
leidžiant paskutinį kvapą“, ir ne bet kaip, o tiksliai po šonine išilgine 
sija, kad oro burbulai neiškiltų į paviršių! Kai ir tai pavykdavo atlikti, 
užtekdavo tik šiek tiek pasukti vožtuvą prie kandiklio, ir giliai įkvėpęs 
plaukikas galiausiai pripildydavo oro savo plaučius... 

Žinoma, ši operacija buvo kartota šimtus kartų, kiekvienas jūros ko- 
votojas galėdavo atlikti ją ką tik pažadintas iš miego, ir ne bet kaip, o 
išlikdamas ramus bet kokioje situacijoje ir neišleisdamas nė menkiau- 
sio garso. Toliau viskas atrodydavo tarsi vaikų žaidimas. Gnybtais 
sprogmuo būdavo pritvirtinamas prie apatinės išilginės sijos. K vyras 
tolyn nuo puolamo objekto kurį laiką plaukdavo po vandeniu ir tik 
vėliau atsargiai iškildavo į viršų. Jei susiklostydavo tokios aplinkybės, 
kad į paviršių tekdavo iškilti prie pat laivo, jis pirmiausia iš maišo 
įkvėpdavo visą orą, vėl išpūsdavo jį po sija, o plaučiuose pasilikdavo 
tik tiek, kad palengva iškiltų į vandens paviršių. Priešingu atveju, ne- 
paprastos jėgos iškeltas, iš vandens jis iššoktų kaip delfinas - nežinia, 
kokios laimės reikėtų, kad budintis priešas jo nepastebėtų. 

Ne veltui taip išsamiai aprašėme visą operacijos eigą. Dabar skai- 
tytojas galės geriau įsivaizduoti, kokia geležine valia ir žaibiška re- 
akcija turėjo pasižymėti bet kuris K vyras, individualiai vykdantis 
tokio pobūdžio operacijas. Bent mažiausias nukrypimas nuo atidirb- 
tos schemos didino tikimybę būti aptiktam priešo, o priešui paste- 
bėjus laukė neišvengiama mirtis. Žinoma, Venecijos įlankoje puoli- 
mo schemos buvo nušlifuotos iki smulkmenų. Bet kokie sunkumai 
laukia per tikrą operaciją? Kokias nenumatytas kliūtis teks įveikti 
jūros kovotojams? Neišleidžiant iš akių tos aplinkybės, kad jūros ko- 
votojai daugiausia praktikavosi pulti laivus, o vėliau juos siųsdavo 
sprogdinti tiltų per upes priešo užimtose teritorijose, galima supras- 
ti, kad treniruotės labai skyrėsi nuo veiksmų, vykstančių tikrovėje. 
Treniruotėse jie naudodavo mažas sprogstamąsias „Žuvis“, sverian- 
čias viso labo 7,5 kg, 0 į upių operacijas plaukdavo su milžiniškomis 
3 t sveriančiomis torpedomis minomis. Abiejose upės pusėse tūnan- 
tis priešas kilus menkiausiam įtarimui padengdavo ugnimi visą van- 
dens paviršių, tad galima tik įsivaizduoti, kokia neišpasakyta drąsa 
pasižymėjo visi šie vyrai. Ir jų drąsa atsirado ne iš nevilties, o iš įsiti- 
kinimo: „Mums nieko neatsitiks!“ 

Ar iš teisų tai įmanoma? Kaip galėjo ši saujelė kareivių plaukti į puo- 
limus ir pasiekti tokių didžiulių laimėjimų, apie kuriuos dar išgirsime? 

Kaip jiems pavyko išgyventi karą, patyrus stebėtinai nedidelių nuostolių? 
Juk pradžioje jie ir patys ne iš bailumo galvojo, kad visas šis sumanymas 
yra artimas beprotybei. Vėliau juos sužavėjo sportinis treniruočių aspek- 
tas. O su laiku kaip tik mokymai įkvėpė jiems visiško saugumo pojūtį. 


+ 


„Dauguma dar neatsikratė nardymo baimės, - skelbia dienos įrašas 
von Wurziano užrašuose. - Keista, bet krizė prasideda keliskart 
sėkmingai panirus. Vakar su dviem plaukikais vėl nėriau po „Tam- 
pico“. Mus visus jungė lynas, karabinu kiekvienam pritvirtintas prie 
diržo. Be to, su savimi turėjau povandeninį prožektorių. Slegiančio- 
je tamsoje po laivagaliu abu prarado orientaciją, judesiai tapo neuž- 
tikrinti ir nervingi. Staiga vienas iš jų ėmė blaškytis. Visi požymiai 
rodė, kad jam trūksta oro. Tikriausiai, norėdamas išsitraukti kandiklį, 
jis griebė sau už burnos. Toks veiksmas reikštų tikrą mirtį. Man ne- 
būtų pavykę laiku ištraukti jį į vandens paviršių. Priplaukiau prie jo 
ir stipriai sudaviau per nugarą. Kad mane geriau matytų, pašviečiau 
prožektoriumi sau į veidą. Atrodo, tai jį apramino. Jis giliai įkvėpė ir 
nurimo...“ 

Šį keistą atsitikimą tikriausiai galima būtų paaiškinti taip: plaukikai 
kvėpuodavo per kandiklį, žarnele sujungtą su oro maišu, pritvirtintu ant 
krūtinės. Viršutinėje ormaišio dalyje buvo kalio kapsulė“, pašalinanti iš 
oro žalingąjį anglies dvideginį. Išvalytas, neutralizuotas oras maiše bū- 
davo papildomas deguonimi ir vėl tapdavo tinkamas kvėpuoti. Dėl sle- 
giančios baimės priepuolio, staiga prasidėjusio K vyrams atsidūrus po 
laivagaliu, patankėdavo kvėpavimas. Tankiai kvėpuojant, iškvėptas oras, 
nepatekdamas į „gydomąjį“ valymo ratą, vėl grįždavo į plaučius. Karštli- 
giškai alsuojant oras, galima sakyti, judėdavo žarnele pirmyn atgal taip 
jos ir nepalikdamas, oras darėsi vis prastesnis, vis labiau prisotintas CO.. 
Tokio oro poveikis Žmogaus organizmui yra nedviprasmiškas. Blogumas 
ir pykinimas kaitaliojasi su ūmiais galvos skausmais, o vėliau kyla baimė 
uždusti. Todėl atsiranda noras iš burnos išsiimti kandiklį. Staigus smūgis 
į nugarą ir jausmas, kad draugai yra šalia, leido vyrui su palengvėjimu 
atsikvėpti. Tolesni gilūs įkvėpimai į užnuodytus plaučius vėl atvėrė kelią 
deguoniui. 

— Kodėl staiga nustojai normaliai kvėpuoti? - jiems iškilus į paviršių pa- 
klausė von Wurzianas. 


8 CO,regeneracijai naudojamas kalio peroksidas. 

— Ir pats nežinau, - truktelėjęs pečiais atsakė plaukikas, — susidarė įspū- 
dis, kad prakeiktasis „Tampico“ mus prislėgs. Man atrodė, kad iš po tos 
dėžės gyvi neiškilsime. 

Tai tipiškas nardymo baimės jausmas. Beveik kiekvienam bent kartą ten- 
ka nugalėti tą „prakeiktą jausmą“, ir tik tada net didžiausiame gylyje plau- 
kikas pasijunta saugus „lyg žuvis vandenyje“. 

Būdavo ir kitų priežasčių apalpti po vandeniu. Jei šalia esantys kiti 
plaukikai nepastebėtų draugo glebumo ir neišgelbėtų jo, toks priepuo- 
lis baigtųsi neišvengiama mirtimi. Pavyzdžiui, sunegalavus virškini- 
mui geriau nenerti. Kai kūną vandenyje imdavo spausti didelis slėgis, 
žarnyne besikaupiančios dujos patekdavo į kraują. Prie jau anksčiau 
aprašyto persisotinimo anglies dvideginiu prisidėdavo papildomas 
deguonies trūkumo pavojus, nemalonus dar ir tuo, kad plaukikas 
prarasdavo sąmonę staiga, be jokių išankstinių požymių. Deguonies 
balionas buvo mažas ir negalėjo ormaišio nuolat papildyti šviežiu 
deguonimi. Tausojant šią gyvybiškai svarbią medžiagą nėrimo metu 
tekdavo keletą kartų atsukti ir iškart vėl užsukti deguonies įleidimo 
vožtuvą. Ilgai kvėpuojant tuo pačiu oru deguonies jame sumažėdavo. 
Todėl retkarčiais tekdavo „praplauti ormaišį“. Tam orą iš maišo reikė- 
davo įkvėpti ir, panašiai kaip prieš kylant į paviršių, išpūsti pro nosį, 
o maišą prileisti šviežio deguonies. 

Visų šių veiksmų reikėjo išmokti norint išvengti pražūtingo priešo 
poveikio. Ir K vyrai išmoko savo pamokas! Jie taip išlavino įgūdžius, 
kad laikui bėgant tapo nepamatuotai drąsūs... 

Pratimai neapsiribojo vien priartėjimu ir panėrimu po krovininiu 
laivu „Tampico“ bei tanklaiviu „Iliria“ ar kelių valandų žygiais dum- 
blėtu įlankos dugnu. 

Dažnai nakčia transportiniu kateriu plaukikus pro Lidą išveždavo 
į atvirą jūrą ir kažkur išsodindavo. Pagal kompasą jiems patiems rei- 
kėdavo grįžti atgal. Ir jiems pavykdavo, nors kai kurie į Šv. Jurgio 
vienuolyną grįždavo tik kitos dienos vidurdienį. 

Kai kada jie panirdavo į greitas atoslūgio sroves, vairuodavo siau- 
rais kanalais tarp priekyje susiformavusių salų ir mėgindavo įveikti 
stiprius sūkurius, susidarančius srovei susitikus su stovinčiu vande- 
niu. Susiformuodavo tikra vandens siena, bet gudrumu ir šią kliūtį 
pavykdavo įveikti. 

Kartais treniruočių poligonu jie pasirinkdavo neišmatuojamą Vene- 
cijos kanalų tinklą ir krėsdavo pokštus išsigandusiems miesto gyven- 
tojams. Iš anų laikų yra likę užrašų apie 1944-ųjų pavasarį ir vasarą: 

„Atodūsių tilto šešėlyje, kuriuo anuomet nuteistieji žengdavo į 
paskutinę kelionę, prasidėjo vaiduokliškas spektaklis. Ir iš tiesų Ve- 
necija netrukus ėmė tikėti vaiduokliais. Žiūrėk, nuo inkaro paslaptin- 
gu būdu atsipalaidavo prirakinta valtis su joje miegančiu valtininku. 
Brėkštant dienai atsibudęs Žvejys pasijusdavo atsidūręs kažkur vidu- 
ryje lagūnos. Sumišęs patikrina inkarą - o tas tvirtai įsirėžęs į grun- 
tą... Neįtikėtina! Iš barkasų prie daržovių turgaus kasnakt ėmė dingti 
vaisiai. Nors prekybininkai pastatė sargų, po kitos nakties krepšiai 
vėl liko pustuščiai. Pasitaikydavo, kad kokį vieną malonų vakarą gon- 
dolos kraštą sugniauždavo balta ranka. Aplink nebuvo matyti jokio 
žmogaus, nesigirdėjo jokio garso. Besibučiuojanti pora gondoloje sua- 
kmenėdavo, o gondoljeras iš baimės išdribdavo į vandenį... Pasirodo, 
tai tik pavargęs plaukikas nutarė truputį pailsėti...“ 

Įspūdingiausius pasirodymus jūros kovotojai surengdavo medžio- 
dami trofėjus skrupulingai saugomame italų karinio jūrų laivyno ar- 
senale. Kartą iš arsenalo į paslaptingąją vienuolyno salą jie parpluk- 
dė labai gražią irklinę valtį. Kitą sykį jiems beveik pavyko „pavogti“ 
italų greitaeigį katerį. Bet sargybiniai kaimyninėje valtyje pastebėjo ir 
pakėlė aliarmą. Juodi siluetai nuslydo į vandenį ir pradingo jame. Sar- 
gybiniai jiems pavymui ištuštino pilnas pistoletų-kulkosvaidžių ap- 
kabas. K vyrai tik šyptelėjo; jie žinojo, kad tie buki šoviniai jiems visai 
nekenksmingi, nes vandenyje jie iš karto sustoja ir netenka galios. Jie 
žinojo ir aibę kitų dalykų, vandenyje suteikiančių nepaprasto saugu- 
mo jausmą. 

„Vieni tikėjo dvasiomis, kiti — priešų sabotažo aktais, — rašė von 
Wurzianas. — Bet niekas, išskyrus Venecijos komendantą, nežinojo, 
kas už visko slepiasi. O jis privalėjo tylėti, nes dengė grifas „slaptas 
vadovybės reikalas“. Tačiau skundų segtuvas ant jo stalo kasdien 
darėsi vis storesnis. Kas naktį virš kanalų aidėjo šūviai. Įsiaudrinę 
sargybiniai šaudė į viską, kas jiems pasirodydavo įtartina. Bet vai- 
dentis nenustojo. Komendantas su tėviškais pagraudenimais užsi- 
minė apie vykstančias kiaulystes. Kitą naktį iš stropiai saugomos 
komendantūros nuo stalo dingo segtuvas su visais skundais. Miesto 
komendantas pasiskundė aukštesniajai vadovybei. Bet ar gali būti 
geresnė galimybė treniruotis kovinėmis sąlygomis?“ 

„Kovinių sąlygų“ neteko ilgai laukti. Kai pirmieji plaukikai baigė 
mokymo kursą ir vienuolyno celes užleido naujokams, taip pat no- 
rintiems išmokti „amato“, 1944 m. birželio 6 d. sąjungininkai Senos 

įlankoje pradėjo išsilaipinimo operaciją. Tuo metu K junginys turėjo 
30 visiškai paruoštų karių plaukikų, saują įžūlių vyrukų, pasiryžusių 
bet kokiai užduočiai. 

Kai birželio viduryje atėjo įsakymas pirmajam dešimtukui pasiruoš- 
ti operacijai, keliauti norėjo visi trisdešimt, ir dėl vietų įsiplieskė tikras 
karas. Vadovybė nusprendė, kas vyks į operaciją, todėl jai teko kęsti 
didelę pasiliekančiųjų priešpriešą. Visi suprato, kad operacija vyks 
invazijos regione, kur priešas turi gniuždančią karinę persvarą. Bet 
jie tvirtai tikėjo, kad narsus ir blaiviai mąstantis atsiskyręs kovotojas 
susidoros su kiekviena situacija. 


+ 


1944 m. birželio 22 d. Anglams pavyko išplėsti invazijos placdar- 
mą prie Kano. Pirmiausia per Orną ir upę su jūra jungiantį kanalą 
jie pasistūmėjo toli į rytus ir per keletą dienų į šį placdarmą atgabe- 
no 10 000 karių, o tai kėlė didelį pavojų vokiečių gynybinėms linijoms 
prie Kano. Tiekimas priešakinėms linijoms vyko dviem sveikais liku- 
siais tiltais per Orną ir jo kanalą. Priešas prie tiltų organizavo tokią sti- 
prią priešlėktuvinę gynybą, kad bet koks nusilpusios Liuftvafės puoli- 
mas tapo beviltiškas. Sausuma pionieriai taip pat negalėjo jų pasiekti. 
Tiltams sunaikinti liko trečia galimybė - kelias vandeniu. Šansas jū- 
reiviams! Viceadmirolas Heye pasiuntė karius plaukikus. Operacija 
turėjo tapti pirmu koviniu krikštu. Čia jie pagaliau parodys, ar sugeba 
ką nors daugiau, nei tik kvailinti Venecijos miestą... 

Trimis sunkiais itališkais lenktyniniais automobiliais „sporto klu- 
bo“ nariai pradėjo kelionę į Prancūziją. Dar neprivažiavus Paryžiaus 
vienas automobilis patyrė avariją, ir keturis sužeistus keleivius teko 
gabenti į artimiausią ligoninę. Šeši kariai plaukikai, lydimi von Wur- 
ziano, sėkmingai pasiekė Kaną. Šiam žmogui kovinę užduotį vykdyti 
uždraudė pats admirolas. Priežastis aiški, toks specialistas reikalingas 
kitiems apmokyti. Peršasi išvada, kad K junginio štabas nebuvo visiš- 
kai užtikrintas, kad plaukikai išgyvens kovinę operaciją... 

Birželio 22 d. Kane susirinko visi: MEK 60 operacijos vadovu paskir- 
tas vyresnysis leitenantas Hansas Prinzhornas, šeši sveiki Kaną pa- 
siekę kariai plaukikai ir abi torpedos, skirtos tilto taurams sprogdinti. 

Abi grupės upėje ir kanale ketino startuoti 23 val. Torpedos turėjo 
būti nuleistos į vandenį prieš pat operacijos pradžią — nelengva už- 
duotis, įvertinus, kad neturėta jokių pagalbinių įrengimų, 0 unguriai, 

kad ir kaip ten būtų, svėrė 16 centnerių. Du skriemuliniai mechaniz- 
mai prie mūrinės kanalo sienos privalėjo užtikrinti sklandų „laivo nu- 
leidimą į vandenį“, bet link upės, tekančios vos už kelių šimtų metrų, 
teko sukasti nuožulnų pylimą ir transporto vagonėlį su torpeda šiuo 
pylimu nustumti į upės vandenį. 

Britų frontas driekėsi už 500-700 m nuo tos vietos, kur K vyrai ke- 
tino pradėti operaciją. 22.40 val. torpedos buvo paruoštos. Vagonėlį, 
paslėptą krūmais apaugusiame upės šlaite, laikė tik lyno galas. Spro- 
gmenis dengė brezentinė maskuotė. Iš Vokietijos atvykęs torpedų 
mechanikas palindo po brezentu, reikėjo paskutinį kartą patikrinti ir 
paleisti laikrodinį sprogdinimo mechanizmą. Tą akimirką ėmė švilpti 
vidutinės artilerijos sviediniai, visai šalia torpedos nugriaudėjo spro- 
gimai. Staigus artilerijos antpuolis kaip tik ten, kur operacijai ruošėsi 
kariai plaukikai! Ar priešas nujautė, kas jo laukia, o galjis tiksliai žino- 
jo sumanymą? Gal jis dieną stebėjo šią vietovę ir matė paruošiamuo- 
sius darbus? 

Neliko laiko ieškoti atsakymų. Visi kiek kojos neša pasileido nuo 
upės ieškoti priedangos. Liko tik vienas Žmogus - torpedų mechani- 
kas. Rodydamas priverstinę ramybę, jis toliau krapštėsi prie sprog- 
diklio. Gal tuo metu, kai aplink sproginėjo sviediniai ir ore zvimbė 
skeveldros, jis jautėsi saugiai slepiamas brezentinės maskuotės. Vie- 
nintelės skeveldros galėjo pakakti. Vienintelis pataikymas, ir visas 
sprogmuo užtaisytoje ungurio kovinėje galvoje driokstelėtų į orą. Tuo- 
met, Dieve, pasigailėk vienišo vyro, kurį „saugo“ lininis brezentas... 
Bet nieko panašaus neįvyko. Staiga, kaip prasidėjęs, po dešimties 
minučių antpuolis baigėsi. Vyrai lindo iš visų plyšių ir iš nuostabos 
išplėtę akis artinosi prie visiškai sveikos torpedos, gulinčios ant vago- 
nėlio. Mechanikas kaip tik skaičiavo brezente skeveldrų paliktas sky- 
les. Suskaičiavo jų pusę tuzino. Kai prisiartino vyresnysis leitenantas 
Prinzhornas, mechanikas atsisuko ir raportavo: 

— Sprogdiklis paleistas. Ungurys išlėks į orą rytoj 5.30 val. 

Prinzhornas be žodžių ištiesė jam ranką. 

Dėl britų artilerijos poveikio torpedas nuleido į vandenį truputį vė- 
liau. Kaip numatyta, vagonėlis su torpeda sklandžiai nuriedėjo nuo 
kranto ir kartu su ja dingo vandenyje! 

Tarsi pametęs galvą, vienas iš plaukikų šoko iš paskos ir panėrė po van- 
deniu. Torpeda tvirtai įstrigo upės dugne. K vyras mėgino ją išjudinti, bet 

niekingoji nė nekrustelėjo. Jis iškilo į paviršių ir šūktelėjo krante stovin- 
tiems sutrikusiems draugams: 

— Ji dugne. Sunki kaip betono gabalas. Mes jos nepajudinsime iš 
vietos! 

— Dabar jau nieko nepadarysi, - tarė torpedų mechanikas, - sprogdiklis 
paleistas, pusę šešių driokstelės! 

— Niekas čia nedriokstelės! - atsakė Prinzhornas ir pasikvietė vairuo- 
toją. - Ar Žinai, kur čia netoliese yra atsargų sandėlis? 

— Taip, pone vyresnysis leitenante. 

— Tuomet lėk ir atvežk tuziną tuščių benzino kanistrų, aišku? Tik 
skubiai! 

Automobilis nurūko. 

Reikalai su torpeda prie Orno kanalo klostėsi ne ką geriau. Ji taip 
pat buvo per sunki ir nesilaikė vandenyje. Kaip galėjo šitaip nutikti? 
Juk torpedų svoris turėjo būti taip nukalibruotas, kad jos vos kyšotų iš 
vandens! Žinoma, taip ir buvo padaryta torpedų bandymų centre. Bet 
kažkas neatkreipė dėmesio į vieną smulkmeną: ungurius nukalibravo 
sūriam jūros vandeniui. Tas, kas tai darė, net nepagalvojo, kad Orno 
upės vanduo bus, žinoma, gėlas, o gėlo vandens keliamoji galia yra 
kur kas mažesnė... 

K vyrai dirbo apsipylę prakaitu. Panaudojus kanistrus, jiems iš tie- 
sų pavyko vėl suteikti torpedoms plūdrumą. Šie pilni oro skardiniai 
bakai veikė kaip pontonai: iš abiejų torpedos pusių pritvirtinus tiek 
kanistrų, kiek reikia, ji pakilo į viršų. Torpeda kreivai kabojo vandens 
paviršiuje. „Pontonai“ kyšojo iš vandens. Akylam stebėtojui nesun- 
ku aptikti tokį krovinį, ypač, jei traukiant jį, gale susidarytų bangelių. 
Sąlygos net nepanėši į idealias, kai nematyti nieko, visiškai nieko, iš- 
skyrus užmaskuotą plaukiko veidą. Bet argi tai pakankama priežastis 
K vyrams atsisakyti sumanymo? Jie trumpai apsvarstė visus privalumus 
ir trūkumus. Sprogdiklių laikrodžiai tiksėjo, tai lėmė apsisprendimą. 
Torpedos bet kokiu atveju sprogs 5.30 val., geriau jas nuplukdyti ar- 
čiau priešo tiltų. 

Improvizuotai patobulinusios sprogmenis abi grupės startavo smar- 
kiai vėluodamos. Kanale vyresnysis puskarininkis „Kuddelis“ Kay- 
seris, jaunesnysis ryšių puskarininkis Bretschneideris ir vyresnysis 
grandinis „Ritchie“ Reimannas; upėje vyresnysis kursantas Albertas 
Lindneris, kursantas Uli Schultzas ir trečiasis plaukikas. 

Operacijai 
pasirengę narai. 


* 


Toliau pateikta vyresniojo puskarininkio Kayserio pranešimo san- 
trauka pristato mums pirmosios grupės patirtus nuotykius. 

„Startavome trise tuoj po vidurnakčio, su savimi pasiėmę vėl iš- 
mokusią plaukti torpedą. Užduotis - nugabenti torpedą prie antrojo 
Orno kanalo tilto. Reikėjo atsargiai praplaukti pro pirmąjį tiltą. 
Nors šis tiltas taip pat buvo priešo teritorijoje, dėl mažos keliamosios 
galios nebuvo numatytas puolimo taikiniu. Atstumas iki pagrindinio 
tilto — pie 12 km. Torpedą reikėjo inkaru prikabinti prie upės dugno 
šalia vidurinės tilto atramos. Vėliau grįžti tuo pačiu keliu. 

Dangus buvo aptrauktas lengvais debesimis, bet po valandos visiš- 
kai apsiniaukė. Todėl naktis tapo labai tamsi, 0 tai mums buvo tik į 
naudą. 

Mudu su Bretschneideriu plaukėme priekyje. Kiekvienas iš mūsų 
rankose laikėme po lyno galą ir už jų traukėme torpedą į priekį. Pagal 
sumanymą Reimannas turėjo plaukti torpedos gale ir saugoti, kad jis 
neužsiskersintų. Torpeda, benzino kanistrais pakelta į beveik vertika- 
lią padėtį, netrukus vėl ėmė kelti naujų rūpesčių. Jos galas vis labiau 
sviro žemyn, ir Reimannas vos sugebėjo jį išlaikyti. Bretschneideris 
pakeitė Reimanną. Buvome dar neutralioje teritorijoje, tarp vokiečių 
ir anglų fronto linijų. Greitai supratome, kad taip keliaudami tikslo 
nepasieksime. 

Vyresnysis grandinis pasisiūlė einant kanalo dugnu po vandeniu 
nešti smunkantį torpedos galą, abiem rankomis iškėlus jį virš galvos. 

Torpeda buvo tik truputį sunkesnė už vandenį, todėl svėrė nedaug. 
Tačiau žingsniuoti po vandeniu visiškoje tamsoje, trukdant kvėpavi- 
mo aparatui, kiekvieną kartą nežinia kur dedant koją, ir dar nešti virš 
galvos iškėlus torpedą —- nepaprastas iššūkis. Bet mes vis tiek stūmė- 
mės į priekį. 

Mes abu toliau plaukėme pirmyn ir stengėmės kuo ramiau tempti tor- 
pedą į priekį. Dažnai torpedos galas imdavo skęsti, ir mes suprasdavome, 
kad Reimannas jį pametė. Tuomet nedelsdami sustodavome, ir netrukus 
Reimannas vėl jį rasdavo. 

Praėjo gana nedaug laiko, kai priekyje pamatėme pirmąjį tiltą, ne 
mūsų puolimo tikslą. Ženklais pasikalbėjome su Bretschneideriu. 
Aplink nieko nebuvo matyti, bet mums pasirodė, kad girdime sargy- 
binio žingsnius. Tai turėjo būti medinis tiltas. Atsargumo sumetimais 
panėrėme ir tiltą praplaukėme po vandeniu. Už lynų žemyn patrau- 
kėme ir torpedos galvą, kad ji nekyšotų iš vandens. Torpedos galą Rei- 
mannas dabar kiek galėdamas nešė ant peties, o vėliau prie krūtinės. 

Apie 1.30 val., kai pirmasis tiltas jau seniai buvo likęs mums už nu- 
garų, staiga visiškai netoliese išgirdome sviedinių sprogimus. Kele- 
tas sprogmenų nukrito į vandenį, ir mes aiškiai pajutome sprogimo 
bangų jėgą. Žinojome, kad jau seniai esame už priešo fronto linijos, 
todėl sviedinius iššauti galėjo tik vokiečių artilerija, bet jie mums buvo 
lygiai taip pat nemalonūs kaip prieš dvi valandas britų artilerijos svie- 
diniai. Kuo greičiau pasukome į šoną prie kranto ir pasislėpėme krū- 
muose. Sugulėme ir nejudėdami ėmėme ilsėtis. 

Po dešimties minučių artilerijos antpuolis baigėsi. Spėjau, kad svie- 
diniai skirti tam pačiam tiltui, kuris buvo ir mūsų puolimo tikslas. 
Gali būti, kad stropiai saugant paslaptį, artileristų niekas neinformavo 
apie mūsų užmačias. O mes, matydami, kaip arti sprogo sviediniai, 
nusprendėme, kad tiltas turėtų būti visai netoliese. 

Taip ir buvo. Nuplaukę vos 100 m pastebėjome tilto kontūrus. Artile- 
rijos ugnis tikslo nepasiekė. Pamatę pagrindinę tilto atramą, labai lėtai, 
gal tris ar keturis kartus per minutę, mosteldami pelekais, nuplaukėme 
jos kryptimi. Atramą pasiekėme nepastebėti ir šalia jos atsargiai panėrė- 
me. Kanalo dugną dengė smėlis ir žvyras. Be vargo grunte įtvirtinome 
mažus inkarus, laikančius torpedą. Sprogmuo plūduriavo visai šalia 
atramos, apie metrą pakilęs virš kanalo dugno. Laikrodinis mechaniz- 
mas tiksėjo. Įsitikinę, kad viskas gerai, nedidelę kelio dalį nuplaukėme 
po vandeniu, tuomet iškilome į paviršių. 

Puolimo tikslą pasiekėme pačiu laiku, nes vyresnysis grandinis Rei- 
mannas jautėsi visiškai išsekęs. Atgal plaukėme visi drauge, kad galė- 
tume padėti vienas kitam, jei baigtųsi jėgos...“ 

Tiek iš Kayserio pranešimo. Daugiau niekieno netrukdomi trys 
K vyrai grįžo atgal, ir Kano miesto pakraštyje juos pasitiko draugai. 
Plaukdami pro pirmąjį tiltą, kuriam buvo lemta išlikti, virš turėklų 
vyrai pamatė žibant cigaretės ugnelę. Šį kartą jie buvo tokie abejingi, 
kad nė neketino dar kartą nerti. Sargybinis jų nematė... Dar nepra- 
švitus Kayseris, Bretschneideris ir Reimannas sveiki ir gyvi prisistatė 
vyresniajam leitenantui Prinzhornui. Tik vėliau nuo įdėtų pastangų 
jie pasijuto kaip sudaužyti. Vienintelis dalykas, ko tuo metu norėjosi, 
— tai atsigulti, nesvarbu kur, tik atsigulti ir užmigti... 

Ojų draugai liko šiek tiek nustebę, nes nelaukė grupės grįžtant pra- 
ėjus vos keturioms valandoms nuo tada, kai jie išvyko. Įvykdyti už- 
duotį per tokį trumpą laiką - išskirtinis pasiekimas, nes ten ir atgal, 
kaip ne kaip, reikia nuplaukti 24 kilometrus. Kai draugai išgirdo apie 
kliūtis, kurias Kayseriui, Bretschneideriui ir Reimannui teko įveikti, 
jų nuomonė tapo dar skeptiškesnė. Kaip čia taip? Niekas nesuabejojo 
trijulės pasakojimu, kad torpedą, kaip įsakyta, jie pritvirtino prie 
antrojo tilto. Bet jei antrasis tiltas yra visiškai ne tas, kurį planuota 
sunaikinti? Skubiai pasitikrinus spėjimą naujame žemėlapyje įtarimai 
pasitvirtino: pasirodo, egzistavo dar vienas tiltas... Trečiasis tiltas sto- 
vėjo niekieno Žemėje, arčiau už abu minėtus tiltus. O K vyrų naudota- 
me užduoties brėžinyje jo trūko, buvo pažymėti tik du tiltai... 

Buvo per vėlu ką nors pakeisti. K vyrų trijulė paliko sprogmenis 
prie tilto, kurį reikėjo praplaukti. Bet tai ne jų kaltė, iki dviejų su- 
skaičiuoti jie mokėjo, tačiau, pasirodo, yra Žmonių, nesugebančių 
suskaičiuoti iki trijų. Kaip anksčiau minėta, buvo jau per vėlu ką 
nors keisti. Tiksliai 5.30 val. tiltas išlėkė į orą. Žinoma, išvesti šį tiltą 
iš rikiuotės — taip pat naudinga, nes ir jis stovėjo priešo teritorijoje. 
Nepaprastas karių plaukikų indėlis dėl to nė kiek netampa menkes- 
nis. Priešingai, jie labai džiaugėsi, kad bent šį tikslą pavyko pasiekti; 
kas žino, ar būtų užtekę jėgų iki pagrindinio tilto dar keletą kilome- 
trų plukdyti įnoringąją torpedą... 


+ 


Antrajai K vyrų grupei, kuri turėjo susprogdinti tiltą per Orno upę, 
įvykiai pakrypo visai kita linkme, nors susiklostė ne ką mažiau dra- 
matiškai. Rašytinių šaltinių neišliko, todėl teks remtis žodiniais daly- 
vių pasakojimais. 

Vyresnysis kursantas Lindneris, kursantas Schultzas ir trečiasis 
grupės narys operacijos pradžios turėjo laukti dar ilgiau nei jų drau- 
gai prie kanalo. Mėgėjiškas torpedų plūdrumo kalibravimas benzi- 
no kanistrais užėmė daug laiko. Bet pagaliau išlyginus pusiausvyrą 
torpeda gana gerai horizontaliai laikėsi vandenyje. Toks rezultatas 
labai pravertė. Ši plaukikų grupė turėjo dar vieną privalumą: upės 
srovės nešami, jie galėjo kur kas greičiau pasiekti tikslą. O apie grįži- 
mą prieš srovę turės laiko pagalvoti vėliau, kai kovinė užduotis jau 
bus įvykdyta... 

Pagaliau reikia paminėti, kad, be milžiniško fizinio krūvio, per ope- 
racijas K vyrus užguldavo neįtikėtina nervinė įtampa. Paprastai torpe- 
das iššaudavo iš specialiai tam sukurtų vamzdžių. Iki priešo ungurius 
transportuodavo specialūs dideli ir maži laivai, ir vieni, ir kiti - tikri 
technikos stebuklai. Sudėtingos skaičiavimo sistemos pateikdavo šū- 
vio duomenis. Iki tol, kol iššauta torpeda nuskriedavo priešo linkui, 
turėdavo padirbėti nemažai specialistų. 

O čia? Kadangi trūko įvairių techninių priemonių, vis daugiau jų 
funkcijų turėjo perimti žmogus. Jo nepaprastai išlavintas kūnas vyk- 
dė torpedų transportavimo funkciją, o žvalus protas pakeitė mašinos 
smegenis. Nuostabu, kokiais sugebėjimais disponavo gerai paruoštas 
K vyras ir kokios didelės buvo jo galimybių ribos. Bet ribos egzistavo. 
Nors jų nesimatė ir joks ženklas neįspėdavo, kad jos jau artėja. Staiga 
pasirodydavo, kad riba peržengta, panašiai kaip esant deguonies trū- 
kumui staiga prarandama sąmonė. 

K junginyje visi žinojo esant šią kritinę ribą, per paskutinius negai- 
lestingo karo metus kai kuriems junginio nariams teko ją peržengti. Ir 
pripažinti tai visai ne gėda. Pažymėtina junginio vadovybės reakcija 
į šį reiškinį. Visose operacijose bet kuris K junginio narys galėdavo 
dalyvauti tik pats išreiškęs norą. Buvo reikalaujama, kad tie, kas ne- 
sijaučia gana tvirtai prieš operaciją, joje nedalyvautų - jei sušlubavo 
sveikata ar nėra tikrumo, kad kovinė užduotis bet kokiomis sąlygo- 
mis bus sėkmingai įvykdyta. Kita junginio kertinė taisyklė sakė, kad 
kiekvienas individualiai kovojantis karys turi suprasti, kad yra didelė 
tikimybė per kovinę operaciją išlikti gyvam; kiekviena kovinė prie- 
monė sukonstruota, kiekviena operacija suplanuota taip, kad jos pa- 
baigoje karys turėtų galimybę pasiekti saviškius. Ir pagaliau jei priešo 
gynyba K vyrus aptinka ir persekioja ir jei nelieka galimybių pabėgti 
nuo persekiotojų, tuomet jie nedvejodami turėtų pasiduoti į nelaisvę, 
o ne žūti taip propagandos šlovinama „didvyrių mirtimi“. 

Šiuos principus gali patvirtinti bet kuris K vyras. Galbūt šiandien 
dėl to kas nors nustebs ir suabejos šiais žodžiais, nes sprendžiant iš 
nepaprastai drąsių K vyrų veiksmų jiems lengva ranka klijuojamos 
savižudžių etiketės. Bet iš tiesų vyravo kaip tik priešingas požiūris: 
„Savęs paaukojimo“ buvo stengiamasi išvengti. Junginio vadas 
viceadmirolas Heye taip pagrindė šią mintį: 

„Gali būti, kad ir mūsų tautoje atsiras vienas ar kitas žmogus, kuris 
ne tik pareikš esąs pasirengęs mirti paaukodamas save, bet taip pat 
turės dvasinių jėgų šį savo pažadą įvykdyti. Tačiau aš buvau ir esu 
tos nuomonės, baltosios rasės išsivysčiusioms tautoms tokie veiksmai 
jau nebūdingi. Žinoma, tūkstančiai drąsių vyrų, apimti staigaus ko- 
vos svaigulio, gali veikti nepaisydami pavojaus savo gyvybei, o tai 
labai dažnai atsitinka viso pasaulio ginkluotosiose pajėgose. Bet mirtis 
paaukojant save, kai žmogus iš anksto žino savo lemtį, vargu ar taps 
mūsų tautose priimtina kovos forma. Europiečiai neturi ne tik reli- 
ginio fanatizmo, įkvepiančio tokiems veiksmams, bet ir primityvaus 
mirties, kartu ir savo gyvybės, niekinimo...“ 

Nuolat pasitvirtindavo patirtis, kad vien susižavėjimu nieko nepa- 
sieksi, nesvarbu, kokios kilmės jis būtų. Trečiojo plaukiko atvejis, kuris 
su dviem jaunaisiais draugais turėjo nuplukdyti torpedą prie tilto Orno 
upėje, tik patvirtina taisyklę. 

Trečiasis priklausė idėjinių, vadinamųjų „150 procentų užtikrintų“ 
kategorijai. Jau mokymo kursas Šv. Jurgio vienuolyne ir Venecijos įlan- 
koje jam atrodė esąs per daug ištęstas ir pedantiškas. Jis buvo iš tų žmo- 
nių, kurie galvojo, kad šioje karo stadijoje Vokietija negali sau leisti taip 
kruopščiai ruošti kareivių. Reikia eiti į frontą, reikia pulti geriau šian- 
dien nei rytoj. Ojei 10 plaukikų nepasieks priešo taikinių, tuomet būti- 
na pasiųsti 20 - keletas iš jų vis tiek įvykdys užduotį. Tokiems atvejams 
kariniame jūrų laivyne buvo vartojamas terminas „kibirkštis“, o jų ini- 
ciatyvos neturėdavo pasisekimo. Gavęs įsakymą vykti į operaciją, tre- 
čiasis plaukikas buvo tarp dešimties jūros kovotojų, kurie turėjo vykti į 
Kaną, nors vadovybei dėl šios kandidatūros kilo abejonių. Jis priklausė 
rezervui ir turėjo plaukti tik išskirtiniu atveju. Kaip tik toks atvejis ir 
pasitaikė, kai keturi K vyrai susižeidė patekę į eismo įvykį. 

Ir štai žaidimas baigtas. Pradinės operacijos sąlygos nė iš tolo nepri- 
lygsta idealioms. Iš pradžių priešo artilerijos antpuolis, tuomet nusken- 
dusi torpeda, vėliau karštligiškos pastangos pakelti ją nuo dugno, daug 
vėlesnis startas. Prieš akis — be galo ilgi kilometrai 200 m pločio upe, 


112 


o jos krantuose išsidėstęs budi priešas. Staigus baimės priepuolis, kad 
nepavyks grįžti laiku, prieš išauštant dienai... Jauno Žmogaus nervinė 
sistema neatlaikė įvykių ir emocijų gausos. Kritinis taškas buvo pasiek- 
tas, nematoma riba peržengta... 

Plaukikų grupei pajudėjus dar nepraėjo nė minutė, o trečiasis jau 
skubiai pasuko į krantą. Krante likę draugai matė visą sceną ir nusku- 
bėjo į tą vietą krūmokšniuose pasižiūrėti, kas atsitiko. Trečiasis kaip 
tik lipo iš vandens. Mano kojos, pasakė jis. Kas atsitiko kojoms? Pele- 
aiškino tas. Ir dar kokiu balsu jis kalbėjo! Kiti susižvalgė. Gana, atgal į 
vandenį! Paragino vienas iš jų. Tik ne tai, matyt, pagalvojo jaunuolis ir 
tvirtai įsikibo rankomis, tik ne tai! Žodžių srautas liejosi jam iš burnos. 
O dar vėliau jis pravirko. Vaikino nervai visiškai pakriko, krizė jį ga- 
lutinai pribaigė. Pakeisti nieko nebuvo galima. Čia ne vieta apeliuoti į 
bailumą, tik ne čia, ne šioje pašėlusioje operacijoje! Jei užtenka drąsos, 
ištvermės ir moralinių jėgų —- tuomet pirmyn, jei ne - tenka pasitrauk- 
ti. Kito pasirinkimo nėra. 

Albertui Lindneriui ir Uli Schulzui atsibodo laukti. Norint įvykdyti 
užduotį ilgiau delsti nebuvo galima. Abu jaunieji kursantai trumpai 
pasitarė ir nusprendė plaukti dviese. Schultzas plaukė torpedos prie- 
kyje, Lindneris gale, ir greitai jie abu dingo iš krante stovinčių draugų 
akiračio. 

Nepatirdami daugiau jokių nuotykių, jie valanda po valandos ra- 
miai plaukė pasroviui upe. Anksčiau nei planuota susidūrė su kliū- 
timi: medine užtvara, sulaikančia plaukiojančias minas ir kitokius 
panašius sprogmenis. Iškart už jos pasirodė kylantis tilto siluetas. Be 
didelio vargo įveikę kliūtį, jie panėrė prie tilto atramos ir pritvirtino 
sprogmenį. Susitvarkė per keletą minučių ir nieko nelaukdami pasu- 
ko atgalios. 

Bet labai greitai pamatė, kodėl taip sklandžiai sekėsi keliauti pirmyn. 
Srovė Orno upėje buvo stipresnė, nei jie manė. Privalumas staiga tapo 
rimta kliūtimi grįžtant atgal. Penkiolika minučių jie plaukė norėdami 
palikti artimąsias tilto prieigas, bet tiltas vis dar buvo matyti. Judėti 
krantu būtų buvę kur kas greičiau, tačiau kas žino, kur stovi britų 
sargybiniai? Jie mėgino plaukti ir po vandeniu, tik prie dugno srovė 
buvo ne ką silpnesnė. 

Greitai Lindneris ir Schulzas suvokė, kad iki ryto nepavyks ne tik 
pasiekti vokiečių fronto linijos, bet taip pat ir palikti priešo užimtą 
teritoriją. Vienintelė išeitis - kur nors pasislėpus pralaukti dieną, o 

grįžimą atgal atidėti kitai nakčiai. Jiems pasirodė neprotinga slėptis 
aukščiau prieš tėkmę nuo tilto. Ryte pažadinti sprogimo priešai šią 
upės dalį tikriausiai krės labai kruopščiai. Vadinasi, atgal! Slėptuvę 
krante reikia rasti žemiau tilto. 

Rytuose jau aušo diena, kai du K vyrai dar kartą nėrė po tiltu pro 
sprogdinti paruoštą torpedą. Jie akylai stebėjo krantą, apaugusį tan- 
kiais krūmais. Pats laikas dingti iš vandens, jeigu nepastebėti krante 
nori susirasti slėptuvę. Netrukus jie rado gana gerai užmaskuotą duo- 
bę, kuri pasirodė jiems tinkama numatytam tikslui. Vos keletą sekun- 
džių per vėlai suprato, kad susmigo į dumblą, o dar po kelių sekun- 
džių jų nosis pasiekė „aromatas“... Jie atsidūrė išmatų duobėje netoli 
įsikūrusios priešo stovyklos! 

Vokiečių kareivių žargonu posakis „panirti į šūdą“ reiškia, kad tas, 
apie kurį kalbama, atsidūrė labai prastoje padėtyje. Lindneris ir Schul- 
zas, kuriems tokią nesėkmę teko patirti tiesiogine prasme, greitai su- 
prato, kad panerti į šūdus kartais ne taip ir blogai. 

Lygiai 5.30 val. apylinkę supurtė galingas sprogimas. Neliko abejo- 
nių, minutės tikslumu torpeda visą savo sprogstamąją galią išliejo ant 
tilto ir turėjo jį sugriauti! Visą dieną priešo paieškų komandos zujo 
pakrante ieškodamos diversantų. Neieškojo tik savo išmatų duobėje... 

Abu K vyrai savo likimą sutiko šaltakraujiškai ir, jei taip galima pa- 
sakyti, garbingai. Ši 1944 m. birželio 23 d. - kaip tyčia vasarą, kai nak- 
tys pačios trumpiausios metuose - jiems tapo pačia ilgiausia diena jų 
gyvenime. Ne dažnai du žmonės taip aistringai laukia artėjančios nak- 
ties. Kai ji pagaliau atėjo, plaukikai išsivadavo iš savo slėptuvės, nu- 
slinko į vandenį ir kurį laiką intensyviai prausėsi. Tuomet vėl susirado 
tinkamą vietą krante, atsargiai įveikė 400 m atstumą, skiriantį upę nuo 
kanalo, ir ramiu vandeniu, be srovės nuplaukė prie vokiečių pozicijų. 
Tokia mintis jiems šovė į galvą dieną tūnant pasislėpus, vadinasi, net 
ir ta kebli situacija nesunaikino jų minties galios. 

Lieka tik papasakoti, kaip susiklostė trečiojo šios grupės plaukiko li- 
kimas. Atsigaudamas po nervinio šoko, jis vis stipriau brandino ryžtą 
atitaisyti išvakarėse sugadintą reputaciją. Lindneriui ir Schulzui nepasi- 
rodžius nei išaušus rytui, nei visą kitą dieną, jo ryžtas tik dar labiau su- 
stiprėjo. Sutemus trečiasis plaukikas vienas išplaukė Orno upe žemyn, 
už priešo fronto. Jis norėjo rasti draugus. Kaip jis tai įsivaizdavo, lieka 
neaišku. Tokiam žygiui jis negavo nei užduoties, nei įsakymo; veikė 
grynai savo iniciatyva. 

Sąjungininkai bombarduoja Neapolį. Kariai plaukikai nuo treniruočių garlaivio denio stebi 
atskrendančius lėktuvus ir sprendžia, ar puolimo tikslas nėra slaptas jų mokymo centras. 


Savaime suprantama, kad, vokiečiams sėkmingai susprogdinus til- 
tą, prie upės anglai keletą kartų pagausino apsaugos postų ir sargy- 
binių. Plaukikui nepavyko išvengti sustiprintos sargybos dėmesio. 
Tikriausiai sunkiai sužeistas jis pateko į nelaisvę. Remiantis turimo- 
mis žiniomis, nelaisvėje jis netrukus mirė. 

Maždaug tuo pačiu metu, kai draugas atsidūrė nelaisvėje, Lindneris 
ir Schulzas sveiki ir gyvi prisistatė operacijos vadui. 

Pažvelgus į pirmąją vokiečių karių plaukikų operaciją upėje, matyti 
tokie rezultatai: sunaikinti du tiltai priešo užimtoje teritorijoje; iš ope- 
racijoje dalyvavusių šešių K vyrų grįžo penki, du iš jų tik praėjus dvi- 
dešimt keturioms valandoms nuo operacijos pradžios. Neabejotinai 
operaciją galima vadinti labai sėkminga. 

6 skyrius 


KOMANDOS PUOLA 
BATERIJAS IR ŠLIUZUS 


Mokslinis K junginio štabas / Kaip funkcionavo „Erdvės portupėja“ / Vi- 
siškai sveika kranto baterija „Bac du Hode“ patenka anglams į rankas / 
K vyrams iškeliama užduotis sunaikinti bateriją / Prinzhorno MEK puolimo 
planas ir jo įgyvendinimas / Diversantai ant Havro stogų? / Signalinės švie- 
sos žaidžia slėpynių / Pagaliau prie tikslo / Prie pabūklų per ambrazūras / 
Ši baterija daugiau nebešaudys / Antverpeno Kruisschanso šliuzo reikšmė / 
Amfibijos įveikia keturias tinklinės užtvaras / Skylė nardymo kostiume / Dra- 
matiški įvykiai prie šliuzo vartų / Beveik sustingęs nuo šalčio / Bet kelionė 
atgal sėkminga / Aeronuotraukos patvirtina sėkmingą sprogdinimą. 


„Mūsų komandos turėjo būti mažos, nuo aštuonių iki dešimties 
žmonių, su didesnėmis grupėmis kildavo bėdų. Kai priešas turėdavo 
tokį didelį kiekybinį pranašumą, mums tekdavo jį išlyginti pasinau- 
dojant išmintimi, klasta ir drąsa. Kuo mažiau žmonių galėjo įvykdyti 
užduotį, tuo geriau. Mažos grupės nekrisdavo į akis. Keletas Žmonių 
galėjo surepetuoti tikslų puolimo planą, kur kiekvienas turėdavo pa- 
sikliauti savo draugu. Ir jie žinojo - draugu galima pasitikėti.“ 

Iš šių žodžių, kuriuos pasakė vienos iš K vyrų komandos vadas, galima 
suprasti, kokią svarbią vietą operacijoje užėmė tikslus suplanavimas ir 
pasirengimas. K vyrams planuojant puolimą, iš kiekvieno fronto ruožo į 
K junginio štabą Vokietijoje būdavo išsiunčiama visa įmanoma medžia- 
ga, 0 iš ten pasipildavo klausimų. Kokios geografinės ir okeanografinės 
sąlygos sudaro numatyto taikinio aplinką? Kokių jūros srovių galima 
tikėtis? Kaip rasti tinkamą vietą pakrantėje? Ar yra įsimintinų orientavi- 
mosi taškų? Kur yra tinkamos sąlygos desantui? Koks salos ar krašto ap- 
rūpinimas? Ar pakankamai priedangos galima rasti? Į kokius ypatumus 
reikia atkreipti dėmesį, kad nesulauktume nemalonių staigmenų? 

Savaime suprantama, kad kelių kovotojų operacija, kai puolamas 
bent jau skaičiumi smarkiai pranašesnis priešininkas, galėtų pavykti 
tik tuomet, jei K vyrai labai tiksliai žinotų vietines sąlygas. Ši aplinky- 
bė tiko visiems be išimties K junginio daliniams, todėl dar 1944-ųjų 
pavasarį viceadmirolas Heye pradėjo ieškoti mokslo darbuotojų, tu- 
rinčių atitinkamų kompetencijų ir galinčių surinkti bei parengti me- 
džiagą kiekvienam išskirtiniam atvejui. 

Išoriniu veiksniu, kuris paskatino greičiau įkurti tokį mokslo štabą, 
tapo problemos, kilusios per vienviečių torpedų negrų startą puolant 
sąjungininkų desanto laivyną priešais Ancijaus-Netūno placdarmą 
(pasakojimas 2 skyriuje). Iš 30-ies puolimui paruoštų negrų į operaciją 
išplaukė tik trylika. Ateityje norėjosi išvengti panašių „nelaimingų at- 
sitikimų“. Jau po kelių savaičių 1944 m. gegužės 15 d. mokyklos pasta- 
te Šėnberge (Meklenburgas) darbą pradėjo „Erdvės portupėja“ - toks 
kodinis pavadinimas buvo parinktas mokslo štabui. Jos veikla vyko 
visiškoje tyloje. Niekas negalėjo suprasti, kad šie visai ne kariškai atro- 
dantys civiliai ponai priklauso tam pačiam K junginiui kaip ir drąsūs 
kariai vienišiai: amfibijos, torpedų ir sprogstamųjų valčių pilotai bei 
kiti K vyrai. Dar daugiau, tiksliu parengiamuoju savo darbu jie smar- 
kiai prisidėjo prie daugelio K vyrų operacijų sėkmės. 

„Erdvės portupėjos“ vadu tapo ilgametis geografijos muziejaus ku- 
ratorius Leipcige dr. Konradas Voppelis. Šalia rikiavosi daugybė stro- 
pių geografų, geologų, okeanografų, meteorologų ir matematikų. Jų 
nuostabių Žinių apie kiekvieną žemės lopinėlį visose Europos pakran- 
tėse šaltinį sudarė 30 000 tomų iš dalies dalykinės, iš dalies pasakoja- 
mosios literatūros (kaip antai kelionių aprašymai ir kita) biblioteka; 
250 000 sausumos ir jūros žemėlapių, 50 000 nuotraukų ir begalė ge- 
ografijos ir kitų panašaus pobūdžio žurnalų iš viso pasaulio. „Erdvės 
portupėjai“ dar priklausė kartografai, leidėjai, knygrišiai ir galinga 
fotografijos laboratorija, todėl mokslininkų darbo vaisiai galėjo būti 
nedelsiant padauginti ir pristatyti junginiui bet kokia pageidaujama 
forma. 

Štai kaip skambėjo pirmas „Erdvės portupėjos“ gautas įsakymas: 

„Pateikite mums tikslų Korsikos salos šiaurinės pakrantės vaizdą 
(su aprašymais, žemėlapiais, nuotraukomis). Pažymėkite keletą negy- 
venamų, nuošalių vietų, kuriose prie pat kranto galėtų priplaukti ir 
mūsų Žmones išlaipinti 2 m grimzlės jachta. Nubraižykite patogius 
maršrutus iš šių vietų į krašto gilumą.“ 

Per dvidešimt valandų kruopštaus darbo, atlikdama užduotį lai- 
krodžių dirbtuvės tikslumu, „Erdvės portupėja“ pristatė medžiagą, 
atsakančią į pateiktus klausimus. Tam prireikė perkrimsti ne vieną 
tuziną knygų, kranto aprašymų, tyrimų ataskaitų, žemėlapių, reljefo 
nuotraukų, negana to - begalę naujausių geografijos žurnalų apie 
neutralųjį užsienį. Iš šito kalno medžiagos ir daugybės visiškai skirtin- 
gų aprašymų, apimančių penkiasdešimties metų laikotarpį, atrinkti 
tai, kas tinka šiai dienai, kas padėtų atsakyti į iškeltus klausimus ir 
duotų trumpus, bet aiškius ir išsamius nurodymus, buvo tikras me- 
nas. 

— Kiekvienu atveju, - pasakoja dr. Voppelis, - mes stengdavomės 
pasiekti savo žinių ribas. Vyrai, kurie planavo operacijas pagal mūsų 
duomenis, turėjo nedvejodami pasitikėti mūsų nurodymais. Tai, ką 
mes manydavome esant naudinga, bet nebūdavome iki galo užtikrin- 
ti, pažymėdavome tam tikrais ženklais ir klaustukais. 

Iki karo pabaigos „Erdvės portupėja“ šitokiu būdu pagamino šim- 
tus tomų medžiagos. Aprašymai būdavo tokie išsamūs, kad grįžę iš 
operacijų K vyrai pritariamai kalbėdavo: 

— Dar niekada gyvenime neteko būti šiame žemės lopinėlyje, bet kie- 
kvieną takelį ir uolą galėdavome pasveikinti kaip seną pažįstamą — 
paveikslas lyg gyvas stovėdavo mums prieš akis. 


- 


Nutiko šis tas nemalonaus: 1944-ųjų rugpjūčio gale vokiečių kran- 
to baterija „Bac du Hode“ pateko priešui į rankas. Įvykiai rutuliojosi 
taip netikėtai ir greitai, kad jūros artileristams neliko laiko sunaikinti 
pabūklų ir amunicijos. Trys 15 cm ilgavamzdės patrankos ir betoni- 
nė ugniavietė! O visų blogiausia: priešas galėjo bateriją nedelsdamas 
panaudoti. Ji stovėjo pietiniame Senos žiočių krante tarp Hontlero ir 
Truvilio ir grasino šiauriniame krante vokiečių rankose likusiam Hav- 
rui. Tarp jų buvo vos 7 km atstumas... Havrui vadovaujantis admiro- 
las įsiuto. Iš švyturio pro žiūronus jis aiškiai matė, kaip anoje pusėje 
tomiai ruošia pabūklus. Reikėjo pašalinti grėsmę: bateriją sunaikinti 
bet kokiomis aplinkybėmis. Bet pasakyti lengviau nei padaryti. 

Kitą naktį jūrų artilerijos vyresnysis leitenantas su būriu vyrų mėgi- 
no krantu prasiveržti iki baterijos. Tuo metu anglai jau užėmė Honf- 
lerą. Aptiktas smogiamasis būrys per užvirusį mūšį buvo sumaltas į 
miltus. Pavojus Havrui liko. Admirolui šovė į galvą mintis išmėginti 


118 


Plaukikas su didžiuoju akvalangu neria 
į ilgą varginantį povandeninį žygį. 


paskutinę galimybę: kažkur po apylinkę dar šlaistėsi vyresniojo leite- 
nanto Prinzhorno MEK 'as. Šie K vyrai liko vienintelė jėga, kuriai dar 
galima būtų patikėti užduotį amžinai nutildyti bateriją. Admirolas lie- 
pė surasti Prinzhorną. Po valandos ryšininkas jį rado Ruane ir atvežė 
į Havrą. Prinzhornas prisistatė, o admirolas griaudėdamas išdėstė pa- 
dėtį. Galiausiai jis paklausė: 

— Na, ar pasiryžtumėte? 

— Taip, pone admirole, - nusišypsojo Prinzhornas. - Bet ar pavyks — 
tai jau kita istorija. 

— Aš jums taip pat kai ką galiu pasiūlyti, — tarė admirolas. — Vyrą, 
kuris pakrantę anoje pusėje pažįsta kaip savo kišenę. Jis gali nuvesti 
jūsų Žmones nuo vokiečių fronto iki pat baterijos. 

— Krantu? - paklausė Prinzhornas. - Tai beprasmiška. 

— O kaip jūs ketinate priartėti? 

— Jūra. Juk mes jūreiviai. 

— Prinzhornai, visa prieiga vandeniu užminuota. 

— Tuomet panaudosime plokščiadugnes valtis ir praslysime paviršiumi. 

— Gerai, gausite pėstininkų šturmo valtį. Nelieka laiko ilgai ruoštis. Rei- 
kalą derėtų sutvarkyti šiąnakt. 

Prieš atsakydamas „tikrai taip“ Prinzhornas akimirką delsė. Jau buvo 
popietė, o neparuoštos operacijos nieko vertos. Komandų operacijas rei- 
kėjo gerai apgalvoti ir parengti pasinaudojant visomis įmanomomis pa- 
galbinėmis priemonėmis, antraip jos pasmerktos žlugti. Bet šiuo atveju 
tikriausiai neliko nieko kito. 

— Vedlys man vis dėlto būtų reikalingas, pone admirole, - pasakė MEK 
60 vadas. 

— Nuo šiol jis nesitrauks nuo jūsų nė per žingsnį, - užtikrino admirolas. 
— Vyras tarnavo toje prakeiktoje baterijoje ir puikiai pažino padėtį. 

Aišku, tai buvo didelė pagalba. Prinzhornas atsisveikino ir vidury nak- 
ties vėl prisistatė. Visas dvi valandas jo smogiamasis būrys negalėjo susi- 
tvarkyti su šturmo valtimi. Variklis niekaip nenorėjo veikti. Prinzhorno 
vyrai buvo visų galų meistrai ir apie variklius turėjo neblogą supra- 
timą, bet šalia šio užsispyrusio pakabinamo kledaro ir jie pasijuto be- 
jėgiai. 

Admirolas jau nebesitikėjo sėkmės. Visai kitaip nei Prinzhornas. Da- 
bar prieš akis jis turėjo visą dieną pasirengti. Iš K junginio operacijų 
vadovo Prinzhornas gavo du vadų lęšius. Apie šias valtis dar liepą jis 
susidarė gerą įspūdį, kai susprogdinęs Orno tiltus sugriovė taip pat 
ir Orno šliuzą. Į lęšių išmetamuosius vamzdžius jie įtaisė dvigubus 
automobilių duslintuvus ir dabar galėjo negirdimai slysti vandens pa- 
viršiumi vis dar išvystydami 8 mazgų greitį. Norint priartėti prie „Bac 
du Hode“ bunkerių, ši priemonė tiko puikiai. 

Sunkiausia bus naktį iš jūros apskritai aptikti bateriją. Be rimtų 
orientyrų ją rasti galėtų padėti tik atsitiktinumas. Bet argi ne tam skir- 
ta visa diena? Prinzhornas pasakoja: 

— Priešpiet su MA vyruku“, pažįstančiu „Bac du Hode“ poziciją, nu- 
ėjome į Havro stebėjimo postą. Jis mane supažindino su apylinke. Kai- 
rėje prie pabūklų pamačiau baltą prožektoriaus tašką. Pagal MA vyro 
duomenis, jį ir artilerijos poziciją skyrė apie 100 metrų. Nuo kranto 
galima buvo įlipti į prožektoriaus būdelę, o iš jos kopėčiomis pasiekti 
aukštumą, ant kurios ir stovėjo patrankos. 100 metrų krūmais ir miš- 
riu mišku apaugęs šlaitas tik palengvina užduotį nuo prožektoriaus 
trobelės prisėlinti prie puolimo tikslo. Kaip tik šį kelią ir nutariau pa- 
sirinkti, nes tikėjausi, kad prožektorius bus geras orientyras nuo jūros. 
Čia ketinau pasiekti krantą, du sargybinius palikti saugoti valčių, kad 
vėliau nedelsdami galėtume leistis į kelią. 

Vėliau vyresnysis leitenantas Prinzhornas, lydimas vieno iš savo ko- 
mandos puskarininkių, slapčia nuvyko į Havrą. Pranešime jis pasako- 
ja apie savo kelionę: 

— Kaip ir anksčiau aš abejojau, ar mes be jokių optinių signalų suge- 
bėsime rasti tą vietą, kurioje planavome išlipti į krantą. Paprasčiausia 


9 MA (Marine-Artillerie) - jūros artilerija. 

Naras ruošiasi atlikti operaciją. 
Nuotrauka iš M. Jungo archyvo. 


ir saugiausia būtų; jei Havre ant patogiai išdėstytų namų stogų arba 
viršutiniuose jų aukštuose skirtingais aukščiais vienas paskui kitą 
būtų pastatyti rankiniai prožektoriai, o per juos išvesta linija per Senos 
įlanką rodytų tiesų kelią į prožektorių anoje pusėje. Jei mes nakčia, 
plaukdami lygiagrečiai priešo užimtam krantui, iš anos pusės pama- 
tytume juos atsiduriant vieną tiesiai virš kito, žinotume, kad esame 
šalia tikslo. 

Nieko neinformavę, nekrisdami į akis įgyvendinome savo planą ir 
ant stogų su prožektoriais tyliai pasodinome savo žmones. Mano nuo- 
mone, taip elgtis reikėjo dėl dviejų priežasčių: pirma - taip buvo už- 
tikrintas nepriekaištingas slaptumas, antra - nebuvau tikras, ar mano 
plano rodyti neužmaskuotą šviesos signalą griežtai neuždraustų atsa- 
kingi Havro karininkai. 

Be ketvirčio dvyliktą abu Iešiai išplaukė į Seną ir pasuko pietinio 
kranto link. Valtyje sėdėjo MEK 60 komandos vadas, vyresnysis lei- 
tenantas Prinzhornas, septyni jo komandos vyrai ir artileristas iš „Bac 
du Hode“ kaip „kranto locmanas“. Prinzhornas pasakoja toliau: 

— Naktis pasitaikė ūkanota, vietomis pakilo lengvas rūkas. Nuo 
priešo užimto kranto plaukėme tokiu atstumu, kad pro kairį bor- 
tą matėme tik blyškų pilką brūkšnį. Lęšiai slydo vandeniu visiškai 

tyliai, kuro padavimą sureguliavome taip, kad laisvąja eiga valtys 
plauktų apie 8 mazgų greičiu. Pagal mūsų skaičiavimus, po pus- 
valandžio plaukimo turėjome priartėti prie linijos Havre - „Bac du 
Hode“. Tikėjomės kiek anksčiau aname krante išvysti abiejų signali- 
nių prožektorių šviesas ir jomis vadovautis ieškodami kelionės tiks- 
lo. Jau plaukėme ilgiau nei valandą, bet neišvydome nė menkiausio 
ženklo. Visi komandos nariai akylai žvelgė į tamsą. Stebintys aplin- 
ką palei kairį bortą, mėgino įžiūrėti orientyrus krante, tokius kaip 
prožektoriaus būdelė ar betoniniai pabūklų bunkeriai. Bet vaizdas 
susiliejo į vientisą pilką brūkšnį. Pasitvirtino mano hipotezė, kad be 
pagalbinių priemonių niekaip nerastume išsilaipinimo vietos. Todėl 
visas viltis dėjome į savo žmones, kažkur Havre stovinčius su ranki- 
niais prožektoriais. Darėsi pikta, kad ir iš tos pusės nieko nematėme. 

Žinoma, priežasčių tam galėjo būti begalė. Pirmiausia neaišku, ar 
mūsų „švyturys“ Havre funkcionavo, antra, šviesos spindulius galėjo 
sugerti ir išbarstyti virš vandens kylančio rūko sluoksniai. Laikiau- 
si tos nuomonės, kad dėl nepalankios srovės (plaukėme prieš kylantį 
potvynio vandenį) į priekį judėjome gerokai lėčiau, nei planavome. 
Todėl griežtai laikiausi pasirinkto kurso, nors kai kurie vyrai manė, 
kad jau seniai esame praplaukę kelionės tikslą. 

Aš buvau teisus. Maždaug 0.50 val. staiga pamatėme abu šviesos 
signalus. Iš jų tarpusavio padėties supratome, kad dar nepriplaukėme 
linijos, vedančios į tikslą. Bet mūsų džiaugsmas truko vos 30 sekun- 
džių. Po šios trumpos akimirkos viena iš šviesų užgeso taip pat stai- 
giai, kaip anksčiau buvo pasirodžiusi. Kitas signalas ir toliau aiškiai 
matėsi, bet vien iš jo negalėjome nustatyti krypties. Todėl nutarėme 
išbandyti laimę ir vairą pasukome į krantą. Žinojome, kaip išsidėstę 
priekrantės minų laukai. Kai mums pasirodė, kad jau priplaukėme 
juos, išjungėme variklį ir kelionę tęsėme visiškai be garso irkluodami. 

Po pirmos dešimt aname krante vėl užsidegė antrasis signalinis Ži- 
bintas. Supratome, kad visiškai nukrypome nuo kelio. Srovė gerokai 
nunešė mus Senos aukštupio link. Apsisukome, išplaukėme iš minų 
lauko ir viską pradėjome nuo pradžių. 

Valtys išplaukė į senąjį kursą, ir mes viltingai stebėjome, kaip rody- 
damos mums kryptį šviesos ėmė artėti viena prie kitos. Kai tikėjomės, 
kad po kelių minučių pasieksime kurso liniją, abu signalai vienu metu 
užgeso ir daugiau nebepasirodė... 

Galima įsivaizduoti, ką jautė K vyrai, prieš pat tikslą antrą kartą 
atsidūrę kvailio vietoje. Bet dėl to kalti buvo ne jų draugai Havre. 

Uostamiestyje jau seniai galiojo užtemdymo taisyklė, o vyrai su įtar- 
tinomis lempomis rankose labai rizikavo, nes sustiprintos priešlėk- 
tuvinės apsaugos tarnybos darbuotojų galėjo būti aptikti ir apkaltin- 
ti esantys priešo diversantai, šviesos signalais rodantys kelią priešo 
bombonešiams. Žinoma, radarų amžiuje tokia pagalba priešui būtų 
labiau romantiška nei reali, bet jei vyrai būtų aptikti vokiečių, vargu 
ar jie galėtų tikėtis supratimo ir atlaidumo. O paskutinį kartą lempos 
užgeso todėl, kad per antskrydžius būdavo atjungiamas elektros tie- 
kimas, ir prožektoriai neteko maitinimo. 

Prinzhornas ir jo vyrai nė nenutuokė, kodėl užgeso žibintai. Be to, 
nederėjo tokiais klausimais kvaršinti sau galvos. Jie nutarė pamėginti 
pasiekti tikslą nematydami signalinės linijos. Prieš šviesoms užgęs- 
tant, vyrai buvo beveik priplaukę kursą į krantą. Vadinasi, kryptis pa- 
naši. Kliaudamiesi nuojauta, jie dar kurį laiką plaukė jūros kryptimi, 
nes anksčiau mėginant srovė juos nunešė gana toli į žemyno pusę. 
Tuomet pasuko į krantą ir vėl griebėsi irklų. Valtys lengvai užčiuožė 
ant kranto smėlio. Dabar atėjo eilė pasireikšti MA „Ilocmanui“. Labai 
greitai jis nustatė, kad šį kartą jų nuplaukta keletą kilometrų per toli 
į vakarus — prie Truvilio paplūdimio prieigų. Teko vėl irkluoti Sena 
aukštyn, nuplaukus dalį kelio patogioje vietoje palikti valtis ir toliau 
eiti pėsčiomis. Apie pusę trijų vietinis artileristas davė Prinzhornui 
sutartinį ženklą: iki baterijos liko 100 metrų! 

K vyrai tuojau sugulė į priedangą ir nejudėjo. Prinzhornas ir dar 
vienas karys vedlio padedami nuėjo prie baterijos išžvalgyti padė- 
ties. Po dvidešimties minučių jie grįžo. Žinios pasirodė esančios pa- 
lankios. Prinzhornas sušnibždėjo keletą nurodymų, ir būrys nusku- 
bėjo pirmyn... 

Galima įsivaizduoti, kaip atrodė kranto baterija: nuo užminuoto 
kranto aukštyn kilo status, krūmais apaugęs skardis, o viršutinėje jo 
dalyje - bunkerių sistema. Artilerijos ugniavietę dengė sunkūs beto- 
niniai kupolai. Po kiekvienu iš jų buvo įtaisytas 15 cm kalibro pabū- 
klas. Prie jo galima buvo patekti per bunkerius. Įėjimai į bunkerius 
buvo kitoje kalvos pusėje, o prie kiekvieno jų stovėjo po sargybi- 
nį. Bet buvo dar viena galimybė patekti į vidų. Patrankos vamzdžio 
anga betono luite buvo gana didelė, kad pro ją į vidų galėtų įlipti 
žmogus, jei tik jam pavyktų užsiropšti ant bunkerio „stogo“. Ir čia 
pravertė „locmano“ patarimas. Prie pabūklų vedė dar vienas, kaip 

Grupė narų išplaukia vykdyti operacijos. 


jis juokais pavadino, „privatus“ kelias, tik nedaug kam žinoma maža 
skylė aukštoje ir tankioje gyvatvorėje. Iš abiejų pusių bateriją supo 
mišrus, krūmų priaugęs miškas. Lygiagrečiai šalia minėtos gyvatvo- 
rės driekėsi miško keliukas, jungiantis pakrantės krūmynus su asfal- 
tuota gatve, už baterijos sukančia į krašto gilumą. Prie gatvės stovėjo 
barakai kareiviams, iš šios pusės prisėlino ir K vyrai. 

Prinzhornas pasakoja toliau: 

— Brendant vandeniu į krantą, lininiai maskuojantys drabužiai kiau- 
rai peršlapo. Dabar jie šiugždėjo vos pajudėjus, ir mes bijojome, kad 
mus girdės visi aplinkui 100 m atstumu. O mums reikėjo praeiti vos 
už 8 m nuo anglų sargybinio, saugančio įėjimą į bunkerį ir kartkartė- 
mis žengiančio į šalį vos keletą žingsnių. 

Įsakiau panaudoti ginklą tik pačiu kraštutiniu atveju, jeigu mus pa- 
stebėtų. Savo užduotį - susprogdinti pabūklus ir amuniciją - įgyven- 
dinti galėjome tik tuomet, jei tikslą pasiektume nesusidūrę su priešu. 

Visi septyni vyrai nepastebėti praslinko pro sargybinį. Ypatingas pa- 
siekimas žinant, kad su savimi jie tempėsi sprogmenų ryšulius. Akus- 
tinę pagalbą mums teikė sąjungininkų oro pajėgos. Beveik be paliovos 
danguje riaumojantys lėktuvų varikliai užgožė tuos garsus, kuriuos 
mes nenoromis sukeldavome... 

Vienas po kito jie pralindo pro skylę gyvatvorėje. Betono kupo- 
lai su pabūklais riogsojo visiškai šalia. Bet vis tiek komandos vadas 
tris vyrus išsiuntė į paskutinę žvalgybą. Po kelių minučių jie grįžo ir 

pranešė, kad viskas ramu. Atskirai pabūklų sargybiniai nesaugojo, 
priešo sulaukti kontrpuolimo. 

— Kiekvienas mano Žmogus tiksliai žinojo, ką jis privalo daryti, — to- 
liau pasakoja Prinzhornas. — Vieni turėjo į kiekvieno pabūklo vamzdį 
įkišti po sprogstamąjį užtaisą, kiti trys įsiskverbti tolyn prie amunicijos 
sandėlio bunkerio gilumoje. Prieš tai pasitikrinome laikrodžius. Suta- 
rėme, kad dagtis uždegsime praėjus lygiai trims minutėms nuo starto 
prie gyvatvorės. Vyrai prie vamzdžių galėtų anksčiau baigti savo darbą, 
bet nevalia statyti į pavojų draugų, nes jiems teks sukarti ilgesnį kelią ir 
vėliau grįžti pro patrankas. Šiems vyrams per tris minutes ir taip reikės 
mitriai suktis. Kai visi pasiruošę sužiuro į laikrodžius, sukomandavau 
„Nnulis!“, ir vyrai paknopstomis nulėkė. 

Viskas įvyko labai greitai ir tiksliai taip, kaip planavome. Niekas ne- 
sutrukdė operacijos. Anglų sargybiniai prie įėjimų į bunkerius, kaip ir 
barakuose miegantys jų draugai, visiškai nenutuokė, kas vyksta. Vie- 
nas po kito ėmė grįžti vyrai ir raportuoti, kad viskas yra gerai, dagtys 
liepsnoja. Padegimui naudojome povandenines dagtis, atsparias bet 
kokioms meteorologinėms sąlygoms. Po keturių su puse minučių pa- 
būklų vamzdžiai išlakstys į gabalus, o po penkių minučių į orą išlėks 
amunicija. 

Grįžę vyrai kaip pro šliuzą pralindo pro skylę gyvatvorėje ir susi- 
rinko ant miško keliuko. Kai visi kartu pasukome atgal, iki sprogimo 
buvo likusios trys minutės. Šį kartą nereikėjo eiti pro sargybinį, nu- 
bėgome prie pakrantės krūmų, nusileidome šlaitu žemyn ir saugoda- 
miesi minų žąsele vienas paskui kitą pasišalinome pakrantės smėliu. 

Užtaisai suveikė sekundės tikslumu. Susidarė įspūdis, kad į gaba- 
lus tuoj išlakstys visa pakrantė. Dar nebuvome pasiekę saugios zonos, 
kur sprogimas jau nekelia pavojaus. Susigūžę palaukėme, kol nukris 
grumstai ir akmenys. Sužeidimų pavyko išvengti. Sumanymas sunai- 
kinti bateriją pavyko. Niekieno neužpulti, grįžome prie valčių, o vė- 
liau taip pat sėkmingai pasiekėme Havrą. 


x 

Štai taip susiklostė viena iš dvidešimt keturių operacijų, MEK 60 
įvykdytų nuo sąjungininkų išsilaipinimo iki vokiečių fronto griūties 
Prancūzijoje. Dalinys įvykdė jas visas ir išgyveno. Pavojingiausiais 
išskirtiniais atvejais, kai niekas nebetikėdavo galimybe sėkmingai 


125 


atlikti kovinę užduotį, vykdyti ją būdavo pavedama K vyrams. Šio- 
mis įtemptų kovų savaitėmis jie tiko visur tarsi „mergaitė bet ko- 
kiam patarnavimui“. Ir darbo tikrai nestigo. Jie parodė pavyzdį, kad 
nedidelis būrelis bebaimių, puikiai paruoštų ir apginkluotų vyrų 
gali susitvarkyti su daug stipresniu priešu. Bet šie jų laimėjimai te- 
buvo taktinio pobūdžio, ir niekas nepuoselėjo minčių, kad jie galėtų 
turėti lemiamos įtakos sėkmingai karo baigčiai. Tai suprato visi K 
junginio nariai, nesvarbu, kokį ginklą jie naudojo priešui pulti. „Bac 
du Hode“ baterijos sunaikinimas, be abejo, buvo drąsus žygdarbis. 
Tie trys pabūklai tikrai daugiau nebešaudė į Havrą. Bet jau po ke- 
lių dienų vokiečiams teko palikti miestą ir uostą, nes sąjungininkai 
sausuma prasiveržė į žemyno gilumą. Prasiveržimas pavertė niekais 
visos operacijos prasmę, bet ne patį vyrų įvykdytą žygį. 

Po kelių savaičių vyresnysis leitenantas Prinzhornas ir jo vyrai pasi- 
rodė Olandijoje ir Belgijoje, kur sensacinga jo komandos operacija vėl 
davė pagrindą garsioms kalboms. Apie šias operacijas ir jų sėkmę vo- 
kiečių vyriausioji vadovybė nepratarė nė žodžio, bet kai kurie ženklai 
leido suprasti, kad sąjungininkai puikiai žino, su kokiu priešu jiems 
tenka susidurti. Pavyzdžiui, iš Kalė per vokiečių kalba transliuojamą 
propagandinę sąjungininkų laidą kareiviams buvo išsakyti šiurpūs 
grasinimai „Prinzhorno gaujos chuliganams“. Žinutė pamalonino 
K vyrus, smagu, kad „draugai iš dalinio su kitokiu pašto numeriu“ 
(kartais šiuo epitetu šmaikščiai vadindavo priešą) tiek dėmesio skiria 
jų veiklai. Iš visų nuveiktų darbų trys operacijos pasižymėjo ypatinga 
reikšme, kai taikiniais tapo: 

1) Kruisschanso šliuzas Antverpene; 

2) Neimegeno tiltas; 

3) Murdeiko tiltas per Diepą Olandijoje. 

Visomis šiomis operacijomis siekta vieno tikslo: sulaikyti ar bent jau 
pristabdyti priešo armijų skverbimąsi vakarų ir šiaurės kryptimis. Jo- 
mis norėta paralyžiuoti ypač jautrius, „nervinius“ mazgus už priešų 
fronto linijos. Savaime suprantama, šiuos mazgus priešininkai gynė 
visomis įmanomomis priemonėmis. Iš britų pokario pranešimų žŽi- 
nome, kad Neimegene aplink abu Valio tiltus priešlėktuvinė gynyba 
išdėstė daugiau kaip 200 pabūklų, skirtų nuo priešo oro antpuolių ap- 
sisaugoti. Vokiečių lėktuvai, pasiųsti bombarduoti šių tiltų, nesugebė- 
davo prasibrauti pro tokią geležies ir plieno uždangą. 

Bet panašios priemonės netiko K vyrams, kurie vadovavosi raciona- 
liu ir šaltu išskaičiavimu. Priešo gynyba taps neįveikiama tik tuomet, 

kai užpuolikai bus pastebėti ir identifikuoti. O vokiečių puolimo strate- 
gija rėmėsi maskuote, tai buvo komandos stiprybė. Jei žmogui užtenka 
šaltų nervų sargybiniams pro pat nosis ir užtaisytų ginklų vamzdžius 
prasiskverbti, minėti objektaištampa labai pažeidžiami. Tą aplinkybę 
reikia nuolat turėti omenyje, skaitant toliau aprašytas K vyrų operacijas 
Antverpene ir Neimegene. Nedera pamiršti, kad operacijas vykdė ne 
akli fanatikai ir savižudžiai, o žmonės, nuoširdžiai mylintys gyvenimą 
ir degantys sportiniu azartu, trokštantys esant realioms galimybėms 
panaudoti savo jėgą ir sumanumą bei pasiekti numatytą tikslą. 
1944-ųjų rugpjūčio gale tapo aišku, kad sąjungininkams pasisekė įsi- 
veržti į žemyną. Vokietijos gynybos frontas Prancūzijoje subyrėjo, at- 
galios plūstantį Vermachtą pavyko sulaikyti tik Reicho sienų gynybai. 
Po kelių dienų mobilieji sąjungininkų junginiai per Šiaurės Prancūziją 
įsiveržė į Belgiją. Po trumpo mūšio jiems pavyko užimti ir Antverpe- 
ną. Vadovaudamas sprogdinimo darbams žuvo vokiečių uosto kapi- 
tonas. Pagrindinis uosto šliuzas Kruisschanse liko nesunaikintas. 

Priešas pasiekė rimtą laimėjimą. Antverpenas, stiprus Vakarų Euro- 
pos uostas, galėjo priimti iš Anglijos uostų siunčiamus tiekimo krovi- 
nius, skirtus armijoms, kurios ruošėsi smūgiuoti į pat Vokietijos širdį. 
Nors uostas buvo tolokai nuo jūros, jo darbą smarkiai veikė potvyniai 
ir atoslūgiai. Todėl šalia nedidelio atviro uosto jis dar turėjo svarbų 
dokų uostą. Pasitelkus Kruisschanso šliuzą pagrindiniame uoste buvo 
palaikomas pastovus vandens lygis. Juo praplaukdavo visi atvykstan- 
tys ir išplaukiantys laivai. Ir šis šliuzas sveikutėlis pateko britams į 
rankas! Niekas neabejojo, kad tokiame gyvybiškai svarbiame taške 
vokiečiai bandys nugnybti tą priešų tiekimo bambagyslę. 

MEK 60 vadas išgirdo klausimą: 

— Prinzhornai, ar apsiimate vykdyti užduotį? 
armijoje, įsakyti. Prieš siunčiant karius į pavojingą operaciją svarbu 
įvertinti ir vykdytojų nuomonę. 

Prinzhorno reakcija taip pat nenustebino. Jo vyrams paprastai „tik- 
davo“ visos užduotys. Vėliau, vietoje įvertinus visus „už“ ir „prieš“, 
jei operacija tikrai pasirodydavo beviltiška, visada galima jos atsisa- 
kyti. 

Greitai įvertinus situaciją, buvo priimtas sprendimas, kad šliuzo 
ataką gali įvykdyti tik kariai plaukikai. Paskutinį kilometrą iki šliuzų 
priešas apraizgė tinklinėmis užtvaromis. Dėl sudėtingų srovių Šeldėje 

Antverpeno Kruisschanso šliuzas. 


K vyrams buvo neįmanoma plaukte įveikti visą atstumą pirmyn atgal. 
Nutarta lęšiais nugabenti juos prie šliuzo vartų ir ten išleisti į vande- 
nį. Toks planas susijęs su papildoma rizika. Nors Šeldė ir gana plati, 
antroje kelio pusėje abiejuose krantuose tykojo priešas. Reikėjo tikėtis, 
kad motorinėmis valtimis visą atstumą pavyks įveikti nepastebėtoms. 
Priešingu atveju plaukikai galėtų artintis prie šliuzo kuo atsargiau — 
kartą priešui pajutus pavojų, netikėtai jo užklupti nepavyktų. Reikėjo 
sulaukti tamsios, neįžvelgiamos nakties. Palankiausios klimato sąly- 
gos — storais debesimis aptrauktas dangus, dar geriau tirštas rūkas. 
Priartėjimui geriausia išnaudoti atslenkančią potvynio srovę, kad su 
atoslūgio vandenimis netektų kovoti didesnėmis variklio apsukomis. 
Žinoma, tada kariai plaukikai pasiektų šliuzą vandeniui pakilus į 
aukščiausią lygį ir darbuotis jiems tektų visai šalia tiltelio, gal metru 
žemiau, po vaikštančio sargybinio kojomis. Ši aplinkybė buvo taip pat 
visapusiškai apsvarstyta, bet plaukikai nematė čia esminių kliūčių. 
Galiausiai buvo apskaičiuota, kiek sprogmenų reikės norint efektyviai 
sunaikinti masyvius 35 m pločio šliuzo vartus, drauge neapsunkinant 
plaukikų per dideliu ir nepatogiu kroviniu. 

Per operaciją K junginys jau turėjo sukonstruotas torpedines mi- 
nas (orig. to-Mine): konkrečiai operacijai numatytas povandeninio 
sprogmens kiekis įdedamas į pailgą aliumininį korpusą, į kurį pripila- 
ma tiek balansinio užpildo (dažniausiai amoniako dujų), kad torpedi- 
nė mina, veikiama 30-40 g sunkio jėgos, plauktų vos žemiau vandens 
paviršiaus. Šį beveik besvorį sprogmenį ramiame vandenyje K vyrai 
galėjo puikiai valdyti beveik be pastangų. Paprastai du vyrai plaukda- 
mi lynu traukdavo torpedinę miną paskui save, o trečiasis kabodavo 
torpedos gale ir vairuodavo, kad cigaras (pailgo sprogmens pravardė) 
nenukryptų nuo kurso. Tokių niekada nesprogdindavo vandens pa- 
viršiuje. Jas visuomet palikdavo prie objekto pamatų, kad didelis van- 
dens slėgis dar labiau sustiprintų sprogimo efektą. Paprastas jungiklis 
su mygtukais labai palengvindavo K vyrų veiksmus pasiekus tikslą. 
Nuspaudus pirmąjį mygtuką atsiverdavo užpildymo sklendė ir mina 
nugrimzdavo į dugną. Antrojo mygtuko paspaudimas paleisdavo iš 
anksto nustatytą laikrodinį sprogdiklio mechanizmą. 

Kruisschanso šliuzui sprogdinti vyresnysis leitenantas Prinzhornas 
užsakė torpedinę miną su viena tona sprogmenų. Tiksliau sakant, no- 
rėdamas būti tikras, kad bent vienas krovinys atlaikys transportavimo 
išbandymus ir pasieks plaukikų starto pozicijas, jis užsakė dvi tokias 
minas. Kai dvi torpedinės minos buvo saugiai atgabentos į paskirties 
vietą, dubliavimo principą jis pritaikė ir pačiai operacijai. Dviem ne- 
priklausomoms grupėms pajudėjus vykdyti operacijos buvo daugiau 
tikimybių, kad bent vienai iš jų pavyks įgyvendinti sumanymą. Spe- 
cialūs sutarimai užtikrino, kad grupės netrukdys viena kitai dirbti ir 
nesukels pavojaus. 

Naktį į 1944 m. rugsėjo 16 d., esant tinkamoms oro sąlygoms, du Ig- 
šiai pasuko Šeldės upe aukštyn ir pradingo sutemose ir rūke. Kiekvie- 
ną jų sudarė vadovaujantis karininkas, valties vairininkas, trys kariai 
plaukikai ir tempiama torpedinė mina. Puolimas vyko dupletu. Kaip 
netrukus matysime, „Prinzhorno nosis“ (MEK 60 vadas dažniausiai 
„užuosdavo“ teisingą sprendimą) ir vėl neapvylė. 


* 


Lęšis, vadovaujamas vyresniojo leitenanto Dėrpinghauso, jau po ke- 
lių minučių iš akių pametė atsiliekantį antrąjį /ešį, kuriame plaukė ir 
pats Prinzhornas. Šio valtis nesugebėjo išlaikyti duoto tempo. Tikriau- 
siai jo tempiama torpedinė mina sukėlė didesnį vandens pasipriešini- 
mą nei Dėrpinghauso valtyje. 

Naktis buvo juoda kaip degutas, virš Šeldės driekėsi tirštas taip trokš- 
tamo rūko sluoksnis. Sąlygos puikios puolimui, bet ne itin tinkamos 
vairininkui - jos neleidžia greitai susiorientuoti pasirenkant tinkamą 
plaukimo kryptį. Jau išbandyta laisvąja eiga Ięšis ramiai plaukė savo 
keliu 8 mazgų greičiu, jį truputį stabdė tempiamas sprogmuo. Ant 
išmetamųjų vamzdžių buvo sumontuoti duslintuvai. Jie taip slopino 
variklio garsą, kad buvo girdėti lengvas vandens čiurlenimas, kurį 
kėlė iš vandens šiek tiek kyšantis smagiai lyno tempiamas sprogmuo. 
Prie 7-8 mazgų valties greičio pridėjus dar 4-5 mazgų Šelde aukštyn 
kylančio potvynio srovės greitį, galima buvo nesunkiai apskaičiuoti, 
kada apytiksliai ekipažas turėtų pasiekti Kruisschanso šliuzo vartus. 

Be teorinių skaičiavimų, K vyrai neturėjo kitų priemonių, galinčių 
padėti rasti tikslą. Nieko gudriau nesugalvosi: atitinkamu laiku teko 
sukti prie pat rytinio kranto ir ieškoti vartų, nors naktį, kai matomu- 
mas nesiekė nė trisdešimties metrų, visos pastangos priklausė nuo 
aklo atsitiktinumo. 

Jau beveik valandą Dėorpinghausas ir jo vyrai, kupini ryžto, po tru- 

putį virstančio neviltimi, ieškodami aukštų polių, reiškiančių netolie- 
se esant šliuzo vartus, įtemptai stebeilijosi aplink. Kilometrą po kilo- 
metro jie plaukė aukštyn upe, kai jiems pasirodė, kad tikslas jau seniai 
praplauktas, pasuko į priešingą pusę ir vėl viską pradėjo ir naujo. Pa- 
galiau už stropumą jiems buvo atlyginta. Dešinėje pusėje žemė staiga 
pradingo iš akių, dabar jie plaukė tiesiai į krantą. Ir štai priešais valtį 
pasirodė iš vandens kyšantis polių kuokštas — prieplaukos stulpas: 
jie atsidūrė priešingame krante. Dešinėje pusėje maždaug už 1 000 m 
Kruisschanso šliuzas! 
Aplink nieko nesigirdėjo ir nesimatė. Vis tiek iki sutartos valandos, kai 
abipusio saugumo sumetimais operacijos nutarta nepradėti vykdyti, 
dar toli. Vyresnysis leitenantas mąstė toliau: geriausiu atveju, jei kitos 
grupės plaukikams iš karto pavyko rasti šliuzo vartus, jie operaciją pra- 
dėjo pusvalandžiu anksčiau. Torpedinės minos sprogdiklis suveikia 
praėjus dviem su puse valandos nuo tada, kai nuspaudžiamas sprogdi- 
klio mygtukas. Atsižvelgiant į tai, kad kita grupė darbus pradėjo pusva- 
landžiu anksčiau, jo grupės plaukikų operacijai lieka dar dvi valandos. 
Vadinasi, nėra pavojaus patekti į sprogmens detonacinio poveikio spin- 
dulį! Beje, labai didelė tikimybė, kad kita grupė dar net neaplenkė jų. 
Tačiau teko apgalvoti kiekvieną smulkmeną; bet koks mažmožis galėjo 
kainuoti draugo gyvybę ir sugadinti visą operaciją. 

Lęšis prisišvartavo prie polių kuoro ir trys plaukikai tyliai niurkte- 
lėjo į vandenį: viršila Karlas Schmidtas, jauniausiasis puskarininkis 
mechanikas Hansas Gretenas ir jauniausiasis puskarininkis motoris- 
tas Rudis Ohrdorfas. 

— Atrišome torpedinę miną nuo buksyravimo lyno, - pasakoja viršila 
Schmidtas, - dar kartą pamojavome valtyje liekantiems draugams ir 
nuplaukėme vartų link. Kito kranto visai nematėme ir krypties laikė- 
mės pagal švartavimosi polius savo pusėje. Vos tik praplaukdavome 
vieną polių kuorą, netrukus pamatydavome kitą, priešais mus kyšantį 
iš vandens. Iš pradžių stiprūs sūkuriai labai trukdė plaukti, todėl tu- 
rėjome sukti visai arti kranto ir tikėjomės, kad kuorai mus slepia nuo 
priešo akių. 

Laikydamas lyną plaukiau priekyje, kiti du - torpedinės minos gale, 
nes patekus į naują sūkurį tapdavo labai sunku torpedą suvaldyti ir 
traukti pirmyn. 

Plaukdamas pro šeštą ar septintą kuorą atsidūriau visiškai greta jo ir 
pajutau, kaip kažin koks daiktas įsikabino man į nardymo kostiumą. 
Pamėginau išsivaduoti, bet čia pat pajutau, kaip kostiumas plyšo, šal- 
tas vanduo pateko vidun, ir aš akimirksniu visas peršlapau. Pamatę, 
kad sustojome, ir išgirdę tylius mano keiksmus, draugai prisiartino 
prie manęs. Pašnibždomis paaiškinau jiems, kas atsitiko. Jie patarė 
plaukti atgal prie valties, esą ir vieni susitvarkysią, bet aš atsisakiau. 
Nusprendžiau plaukti toliau... 

Skaitytojas tikriausiai jau neprisimena, kokį svarbų vaidmenį atliko 
sandarus, vandeniui ir orui nelaidus plaukimo kostiumas. Oro pagal- 
vė ne tik padėdavo jūros kovotojui laikytis vandens paviršiuje, bet taip 
pat saugodavo kūno šilumą ir neleisdavo sustingti valandų valandas 
praleidžiant šaltame vandenyje. Abu šiuos saugančius veiksnius virši- 
la Schmidtas prarado akimirksniu, vos tik praplyšo maskuojantis kos- 
tiumas ir guminis apvalkalas. Vanduo įsiskverbė į drabužius, vilnonis 
audeklas jį godžiai sugėrė ir, užuot saugojęs kūno šilumą, tarsi šlapias 
kompresas apdengė visą kūną. Ar ilgai jis galėjo išlikti gyvas tokio- 
mis sąlygomis? Didelė kelio dalis su visomis kliūtimis ir sunkumais dar 
driekėsi prieš akis, o vėliau tą patį atstumą vėl teks sukarti atgal. Karlas 
Schmidtas suprato patekęs į bėdą, bet, nors padėtis ir buvo sunki, ne- 
norėjo palikti draugų vienų likimo valiai. Daugiau jis netarė nė žodžio 
ir pasileido pirmyn. „Nutariau plaukti toliau“, - štai ir viskas. 

— Vandeniui susigėrus į drabužius, staiga sumažėjusį plūdrumą kom- 
pensavau prileisdamas šiek tiek deguonies į akvalango kvėpavimo 
maišą, tik tiek, kad laikyčiausi vandens paviršiuje. O tada nuskubėjome 
pirmyn, ilgiau delsti negalėjome. Mano kūnas nepaliaujamai judėjo ir 
ne taip greitai prarado šilumą. 

Po dešimties minučių atsitrenkėme į pirmąją tinklinę užtvarą. Grei- 
tai suradome, kur ji baigiasi, ir apėjome ją. Po dešimties minučių mus 
pasitiko kita užtvara. Ją įveikti buvo sunkiau, nes plieninių lynų tin- 
klus jungė piršto storumo metaliniai žiedai. Atbuli pasitraukėme nuo 
tinklo, Ohrdorfas liko prie torpedinės minos, o mudu su Gretenu 
pasukome į skirtingas puses ieškoti landos. Radome ją visai prie pat 
kranto; užtvara čia arba iš dalies atsipalaidavo, arba buvo netvarkin- 
gai pritvirtinta. Abiem tolesnėms užtvaroms, paskutinėms jų kelyje, 
nutiko lygiai tas pats. Ties kiekviena kliūtimi sugaišdavome apie 5 
minutes. Jei patiems būtų tekę karpyti skyles tinkluose, būtume už- 
trukę gerokai ilgiau. 

Jau nuo priešpaskutinės užtvaros pamačiau mūrinę krantinę ir spė- 
jau, kad tai galėtų būti kampinis šliuzo vartų mūras. Įveikę paskutinę 
užtvarą atsidūrėme vos už 50 m nuo mūsų tikslo. Emocijoms sustiprė- 
jus visai nejutau mane supančio stingdančio šalčio. 


Britų laivas tiesia specialų tinklą, apsaugantį nuo torpedų ir povandeninių laivų. 

Britų jūrininkai iš 
specialaus tinklo, 
apsaugančio 

nuo torpedų ir 
povandeninių laivų, 
išvalo jūros augalus. 


Tik dabar pastebėjome, kaip aukštai pakilęs vanduo, - mūsų galvos iš 
vandens kyšojo likus vos keliems metrams iki šliuzo rentinio paviršiaus. 
O viršutinis vartų kraštas driekėsi dar žemiau už mūrą. Kurį laiką ramiai 
laukėme ir tamsoje mėginome įžvelgti gynybines priešo priemones. Da- 
bar mums būtų labai pravertęs pabūklų griaudėjimas fronte ar koks kitas 
triukšmas, bet aplink liko tylu ir ramu. Ant grindinio krante Gretenas iš- 
girdo sargybinio žingsnius, tačiau jo paties nematėme. 

Visiškai ramiai, nesukeldami nė bangelės vandens paviršiuje, įvei- 
kėme paskutinę atkarpą ir galvomis atsirėmėme į šliuzo vartus. Kurį 
laiką vėl plūduriavome nejudėdami ir pakėlę maskuojančiais tinklais 
pridengtus veidus stebėjome lieptelį virš šliuzo, ar ant jo kas pasiro- 
dys. Aplink buvo ramu, ir aš daviau ženklą. 

Atsargiai nustūmėme torpedinę miną iki šliuzo vartų. Pažvelgiau į 
šalį pasitikrinti, ar Ohrdorfas pasiruošęs nerti su manimi. Sprogdiklį 
paleisti norėjome tik dugne, būdami tikri, kad sprogmenį paguldėme 
į tinkamą padėtį. Nuspaudžiau mygtuką ir tvirtai įsikibau į torpedą, 
ji turėjo nutempti mane žemyn. Torpeda kaip akmuo prasmego į van- 
denį, žemyn galva nutempdama mane į dugną. Kojos išniro iš van- 
dens. Ohrdorfui pasikartojo lygiai ta pati istorija... 

Paviršiuje likusį jauniausiąjį puskarininkį mechaniką Greteną su- 
kaustė siaubas. Ar tam jie, neišleisdami nė menkiausio garso, suko- 
rė visą kelią, kad prieš pat priešų sargybinio akis ir ausis garsiai ir 
aiškiai pliaukštelėtų pelekais per vandenį? Nuskambėjo toks garsas, 
tarsi žmogus, taikiai sėdėdamas vonioje, keturis kartus drąsiai suduo- 
tų delnu per vandens paviršių. K vyras įaudrintais pojūčiais išgirdo į 

aplinką išsiveržiant daugkartinį šliuzo kameros sustiprintą ir atkarto- 
tą aidą. Nustėręs ir iškėlęs veidą jis plūduriavo dabar jau raibuliuojan- 
čiame vandenyje ir laukė priešo reakcijos. 

Bet nieko neatsitiko, visiškai nieko. Lėtais, sunkiais žingsniais vyras — 
tikriausiai sargybinis! — lėtai perėjo tilteliu nuo vieno kranto iki kito. Van- 
deniu nuaidėjęs torpedinės minos smūgis į dugną kaip varpas nuskam- 
bėjo budinčio K vyro ausyse. Bet krante niekas nejudėjo, visiškai niekas... 

— Greitai atsidūrę po vandeniu, dėl staigaus slėgio pokyčio kūnui 
ir galvai pasijutome tarsi apduję, - toliau pasakoja viršila Schmidtas. 
— Atrodė, kad niekada nenustosime kristi žemyn. Dėl per potvynį pa- 
kilusio vandens lygio susidarė 15-18 metrų gylis. Galiausiai sunkiai 
dunkstelėjome į dugną. Slėgis atrodė nepakeliamas. Visa laimė, kad 
toks pats slėgis spaudė ir akvalango oro maišą ant krūtinės („priešinis 
plautis“). Antraip net ir akvalangas nebūtų padėjęs mums kvėpuoti. 

Torpedinė mina nusileido tinkamai. Nuspaudžiau sprogdiklio pa- 
leidimo mygtuką ir abu ėmėme kilti į viršų. Kilome taip pat smarkiai 
ir per greitai. Norėdamas sumažinti kilimo greitį ir neiššokti iš van- 
dens kaip žuvis skraiduolė, įkvėpiau orą iš maišo ir išpūčiau burbulus 
į vandenį. Sumanymas tik iš dalies pavyko... 

Jauniausiasis puskarininkis mechanikas Gretenas jau vylėsi, kad gal 
šiaip taip pavyko praslysti priešo nepastebėtiems, kai netrukus anks- 
tesnius garsus gerokai nustelbė audringas abiejų draugų išnėrimas. 
Jie kaip delfinai iki pusės iššoko į orą ir pliūkštelėjo atgal į vandenį. 
Vyrai garsiai alsavo, taškėsi vandenyje ir prunkštė. Praėjo kelios se- 
kundės, kol oro slėgis išsilygino ir nurimo kvėpavimas. Tik tuomet 
grįžo mintys apie maskuotę ir saugumą. 

Ir vėl, nors ir buvo sukelta triukšmo, jie liko nepastebėti. Vėl ramybė 
krante, joks sargybinis neatkreipė dėmesio į keistus garsus, niekas ne- 
pažvelgė į juos Žemyn nuo rentinio, nesukėlė aliarmo, nesušuko, ne- 
šovė, nenumetė vandenin rankinės granatos - jokio veiksmo, visiškai 
nieko! Reikia pripažinti, kad šiuo atveju K vyrams, be visų jų įgūdžių, 
drąsos ir ryžto, nemenkai padėjo ir sėkmė. Jei ne ji - kažin ar būtų pa- 
vykę išlikti gyviems šioje situacijoje. 

— Leidome sau trumpą atokvėpio akimirką, - pasakoja Karlas Schmid- 
tas. - Ilsėdamasis suvokiau tai, kas paskutinių minučių įvykių karuselė- 
je nešovė man į galvą: nuo šalčio sąnariai man beveik visai sustingo. Bet 
daviau ženklą, ir mes palengva nuplaukėme atgal. Buvo sunku, tačiau 
pirmąją užtvarą įveikiau. Draugai nesitraukė nuo manęs nė per grybšnį. 

Nejaučiau kūno ir nežinau, ar dar judinau kojas ir rankas. Judėjome pir- 
myn tik labai lėtai, jaučiau, kaip jie stebi mane. Neatsakinga buvo man 
ilgiau juos gaišinti. Kryptelėjęs galva sukviečiau juos (tokį judesį dar 
pajėgiau atlikti) ir pasakiau, kad plauktų pirmyn, aš pamėginsiu išlipti 
į krantą ir sušilti bėgiodamas, gal man pavyks prasibrauti iki saviškių, 
ar tegul jie paima mane į nelaisvę, bet taip aš nebegaliu tęsti kelionės. 
Nesutikdami su mano siūlymu draugai papurtė galvas. Norėjau jiems 
įsakyti, bet toks veiksmas nieko neduotų ir atrodytų juokingai. 

Tuomet jie iš abiejų pusių prisegė savo diržų karabinų kablius man 
prie diržo kilpų ir toliau tiesiog nutempė mane. Buvau sustingęs kaip 
lenta ir negalėjau gintis, be to, ir nenorėjau priešintis, džiaugiausi, kad 
jie rūpinasi manimi. Taip išėjo, kad visą atstumą jiems teko įveikti su 
nepatogiu kroviniu: pirmyn tempė torpedinę miną, atgal - mane... 

Praėjus septyniasdešimt penkioms minutėms nuo starto, grįžusius 
plaukikus draugai įsitempė atgal į valtį. Karlas Schmidtas jautėsi la- 
biausiai pavargęs, bet ir jo jėgos ėmė grįžti, kai stiprios rankos kruopš- 
čiai išmasažavo sustingusį kūną. 

Vyresnysis leitenantas Dorpinghausas ir vairininkas visą laiką dai- 
rėsi priešų ir antrojo lęšio, bet, kiek akys aprėpė, niekas nejudėjo. Vos 
tik plaukikai atsidūrė valtyje ir pranešė apie sėkmingai įvykdytą už- 
duotį, nieko nelaukdami vyrai atrišo lyną, ir Iešis pasuko kursu į Šel- 
dės Žiotis. 

K vyrams iš akių dar nebuvo pradingęs paskutinis švartavimosi 
polių kuoras ties šliuzo vartais, kai staiga iš kitos upės pusės dideliu 
greičiu jų link šovė motorinė valtis. Rūkas truputį prasisklaidė, ir ma- 
tomumas tapo geresnis. Bet to nepakako norint atskirti, ar čia plaukia 
komandos vado Prinzhorno lęšis, ar priešo patrulinis kateris. Atsar- 
gumas atsargumu, bet dabar, kai sunkiausia operacijos dalis dar pra- 
eityje, Iešio penketukas neturėjo visiškai jokio noro turėti kokių nors 
reikalų su priešu. 

Šį kartą jie pasirinko protingo drąsuolio variantą ir pasipustė pa- 
dus. Variklis suriaumojo, ir /ešis nuskriejo vandeniu 30 mazgų greičiu. 
Kitas kateris pasileido iš paskos. Dar kurį laiką jis buvo matyti, bet 
vėliau jį prarijo naktis ir rūkas. 

Toje įtartinoje priartėti mėginusioje valtyje iš tikrųjų plaukė antroji 
K vyrų grupė. Prinzhornas ir keturi jo komandos nariai antrame Ięšy- 
je visą laiką veltui ieškojo šliuzo vartų. Jie nuplaukė Šelde aukštyn, 
pasiekė Antverpeno upių uosto išorinius pakraščius. Pamatę inkarą 

išmetusį laivą suprato, kad nukeliavo per toli, apsisuko ir pagaliau 
pirmą kartą ėmė artėti prie šliuzo vartų kaip tik tuo metu, kai jų drau- 
gai kitame /ęšyje jau suko namų kursu. 

Prinzhornas, skirtingai nuo Dėrpinghauseno, buvo tikras, kad kitoje 
valtyje draugai, o ne priešai. Todėl bandė juos pasivyti, tik nenorė- 
jo išsiduoti rodydamas kokius nors signalus, nes visi buvo smarkiai 
įsiskverbę į priešo užimtą teritoriją. Iš to greičio, kuriuo lęšis dingo 
jiems iš akių, galima buvo spręsti, kad torpedinės minos jau nėra pri- 
kabintos laivagalyje, o Prinzhorno valčiai ji vis dar trukdė plaukti. Iš 
to Prinzhornas darė išvadą, kad kitos plaukikų komandos išpuolis 
greičiausiai pavyko, todėl taip pat nusprendė plaukti į bazę. Jo siste- 
ma, puolimą vykdyti „dupletu“, tikrai pasiteisino. 

Kelios minutės po penktos valandos Antverpeno uoste nugriaudėjo 
ypač galingas sprogimas. Kitą dieną darytose aeronuotraukose maty- 
ti, kad šliuzas sėkmingai sunaikintas. Vandens lygis per atoslūgį dokų 
uoste ir už šliuzo vartų — vienodas. Uostas tapo netinkamas jūriniams 
laivams. Priešui prireikė apytiksliai trijų mėnesių, kol jam pagaliau pa- 
vyko atstatyti tai, ką saujelė nuoširdžiai padirbėjusių vyrų sugriovė. 

7 skyrius 


NEIMEGENO TILTAI 


„Vienas iš drąsiausių karo žygių“ / Visi Liuftvafės ir pionierių puolimai 
nepasiekia tikslo / Paskutinė galimybė - K vyrai / Kieno - „lęšių“ ar amfibijų 
- šansai didesni / Hitleris atsiunčia „ypatingąjį įgaliotinį“ / Žvalgomąjį žygį 
pastebi anglai, tilto apsauga sustiprinama / Dviguba plaukikų operacija / Gele- 
žinkelio tiltas išlaksto į gabalus, automobilių tiltas sugadinamas / 10 plauki- 
kų žuvę, sužeisti arba patekę į nelaisvę. 


1944 m. spalio 6 d. Londono „Times“ rašė, kad vokiečiai, puldami 
anglų rankose esančius tiltus per slėnį prie Neimegeno, įvykdė „vieną 
drąsiausių operacijų per visą karą“. Kiti anglų laikraščiai apie įvykį 
rašė panašiai. Kai vokiečių vyriausioji Vermachto vadovybė po šešių 
savaičių pertraukos paskelbė operacijos detales ir pirmą kartą užsimi- 
nė apie sėkmingai veikiančius karinio jūrų laivyno karius plaukikus, 
anglų naujienų agentūra „Reuter“ išplatino šį pranešimą pažodžiui 
ir pridūrė: „Niekas oficialiai nepaneigė vokiečių pranešimų apie 
sėkmingus amfibijų žygius.“ „Picture Post“ paskutiniame 1945-ųjų 
sausio numeryje operaciją netgi pavadino „nuostabiausiu karo žyg- 
darbiu“. Tad kas gi taip paveikė britus, kad net sunkiausių ir nuož- 
miausių kovų įkarštyje britų spauda nesusilaikė pareikšdama pripa- 
žinimą vokiečiams? 

Už kelių kilometrų nuo Vokietijos ir Olandijos sienos Reinas iš- 
sišakoja į dvi deltos upes; šiaurinė šaka vadinama Leku ir teka pro 
Arnheimą, labiau pietuose esantis Valis liečia Neimegeną. Į abu 
šiuos miestus 1944-ųjų rugsėjį savo dėmesį sutelkė sąjungininkų 
ginkluotųjų pajėgų britų armijų grupė. Sugebėję čia įsitvirtinti, jie 
įgytų idealią tolesnio puolimo poziciją šiaurės ir vakarų krypti- 
mis, į pačią Vokietijos širdį. Bet prie Arnheimo britų oro desanti- 
ninkai buvo sutriuškinti sunkiose kovose, vis dėlto priešininkams 
pavyko atlaikyti vokiečių puolimus ir išsaugoti ištęstą placdarmą 

Tiltai per Valo upę Neimegene: kairėje - geležinkelio, 
dešinėje - automobilių. 


šiauriniame Valio krante. Ypač didelę reikšmę tam turėjo abu til- 
tai prie Neimegeno, per kuriuos nenutrūkstamu srautu buvo pa- 
pildomos atsargos. Abu tiltai beveik nepažeisti pateko anglams į 
rankas: geležinkelio tiltas, juo karštligiškai atsitraukiantys vokie- 
čiai tik nesmarkiai apgadino bėgius, ir masyvus automobilių til- 
tas, per kurį placdarmas be vargo buvo aprūpinamas sunkiaisiais 
tankais ir kitais ginklais. 

Tiltai tarsi krislas akyje dirgino vokiečius, ir jie darė viską, norėdami 
juos sunaikinti. O anglai saugojo juos kaip akies vyzdį ir per keletą 
dienų aplink tiltus įrengė beveik neįveikiamą gynybinį žiedą. Susi- 
klosčius tokiai situacijai, vyriausioji vokiečių vadovybė kreipėsi pa- 
galbos į K junginį. Pionierių smogiamieji būriai neprasiveržė iki tilto; 
Liuftvafė liovėsi bandžiusi tiltus sunaikinti bombomis; liko paskutinė 
galimybė - K vyrai. 

Iš pradžių jie įsikūrė neišvaizdžioje daržinėje prie upės, netoli Olan- 
dijos sienos, ir pradėjo parengiamuosius darbus. Prie Prinzhorno ir jo 
patyrusių karių plaukikų „štabo“ prisijungė MEK 65 vadas vyresny- 
sis leitenantas Richardas su savo žmonėmis. Bendromis pastangomis 
kuo išsamiau jie sprendė visus svarbius klausimus: upės tėkmė ir jos 
srovės ypatybės, tiltų padėtis, atstumas nuo vieno iki kito tilto, prieiga 
prie jų, kurios atramos geriausiai tinka sprogdinti, kokio galingumo 
užtaiso reikia, priešo gynyba krante ir ant tiltų, kelias atgal, laiko in- 
tervalai ir oro sąlygos, kitų Vermachto pajėgų pagalba imituojant ata- 
ką krante ir iš oro - maždaug tokią informaciją teko sukramtyti norint 

įvertinti savo galimybes ir atsakyti į sau užduotą klausimą, ar turime 
realių šansų, ar žygis beprasmiškas. 

Greitai pasidarė aišku, kad ši užduotis gerokai sudėtingesnė už vi- 
sas iki šiol K junginio vykdytas operacijas. Ėmė ryškėti dvi skirtingos 
nuomonės, kaip operacijos metu tapti padėties šeimininku. 

Richardas atstovavo nuomonei, kad tik plaukikai gali nepastebimai 
prisėlinti prie tiltų. Bandymą priartėti su Ięšiais būtinai pamatytų abie- 
jose upės pusėse tykantis priešas. 

Prinzhorno nuomone, tinkamomis oro sąlygomis panaudojus lęšius 
atsiranda daugiau šansų pasiekti tikslą. Plaukikų sėkmės tikimybę 
mažina tai, kad upės srovė ties tiltais yra labai stipri. Be to, kaip tik toje 
vietoje Valis daro nedidelį posūkį, ir visa srovės jėga nukrypsta į išo- 
rinį posūkio lanką. Jei, tarkime, K vyrams pavyktų pastebėti tilto atra- 
mą iki jos likus 150 m, kyla pagrįstų abejonių, ar šioje nedidelėje atkar- 
poje jiems pasisektų įveikti sraunią upės tėkmę ir plaukte pasiekti tilto 
taurą. Vieni jie gal ir nugalėtų srovę, bet per operaciją su savimi tektų 
vilkti sunkią torpedinę miną! O galingiems šių tiltų taurams reikėjo ne 
mažiau nei 3 t sprogmenų - kiekvienai atramai po dvi 1,5 t torpedines 
minas! Ar plaukikai pajėgūs susitvarkyti su tokiu gniuždančiu svoriu, 
ar srovė nepriplaks jų prie kranto tiesiai priešui į rankas? 

Aiškus buvo tik operacijai numatytų sprogmenų dydis ir svoris. 
Tilto atramos siekė 11 m ilgio ir 4 m storio. Šiuo atveju prie masyvių 
akmeninių stačiakampių neužteko upės dugne paguldyti paprasčiau- 
sios minos. Sprogimas gal ir apgadintų taurą, bet jo nenugriautų. No- 
rint nuversti atramą, reikia, kad sprogimas ją tiesiog iškeltų iš pamato. 
Du galingi užtaisai, nuleisti priešinguose tauro poliuose ir vienu metu 
susprogdinti, galėtų sukelti reikiamą sukimo momentą. Tik taip gali- 
ma įvykdyti sumanymą! 

Kaip anksčiau minėta, operacijai specialiai užsakytos torpedinės mi- 
nos, kiekviena su 1,5 t povandeninių sprogmenų užtaisu. Minos buvo 
5 m ilgio ir 56 cm skersmens. Kaip ir anksčiau, tiksliai nukalibravus 
plūdrumą minos kybojo panirusios prie pat vandens paviršiaus. Ke- 
letui valandų nustatytas sprogdiklio laikrodinis mechanizmas užsi- 
vesdavo iš specialaus lizdo ant korpuso ištraukus rankenėlę. Norint 
torpedinę miną nuskandinti ir pakloti ant dugno prie tilto kolonos, 
korpuse reikėjo nuspausti specialų mygtuką. 

Po dvi minas buvo sujungta į „paketą“. Jas surišo stipriu 15 m ilgio 
lynu. Vadovautasi tokiu sumanymu: K vyrams priartėjus prie tauro, 

„paketą“ reikėjo išskirti į dvi dalis, viena jo pusė turėjo nugulti į kai- 
rę, kita - į dešinę kolonos pusę. Geriausiu atveju, jei kairė torpedinė 
mina nugrimztų prie viršutinio tėkmės atžvilgiu atramos galo, dešinė 
atsidurtų ties apatiniu... — taip susidarytų reikalingas sukimosi mo- 
mentas! 

Pagaliau buvo paruošti trys „paketai“, vienas skirtas geležinkelio, 
kiti du - automobilių tiltui. Liko išspręsti tik ginčytiną klausimą, kaip 
nugabenti juos prie tiltų. 

Išsėmus teorinius svarstymus, atsakymo teko ieškoti atliekant prak- 
tinius bandymus. Du savanoriai plaukikai pareiškė esą pasirengę 
pamėginti plaukte įveikti visą 35 km atstumą, kol kas be torpedinių 
minų, ir gyvai išbandyti srovės jėgą prie abiejų tiltų. Vieną tamsią 
naktį jie nėrė į vandenį, o kitos dienos rytą sutartoje vietoje už anglų 
placdarmo vėl išlipo į krantą. Bandymas pavyko, priešas nepastebėjo 
plaukikų, bet bandymo rezultatai nedžiugino. Plaukikai pranešė: 

„Visai netikėtai priešais save, galima sakyti, jau virš savęs išvydo- 
me neryškius automobilių tilto kontūrus. Pasiekėme jį anksčiau nei 
planuota. Nepraėjus nė minutės nuo to momento, kai pirmą kartą jį 
pastebėjome, atsidūrėme po tiltu. Jei teisingai supratome, praplaukė- 
me tarp kranto ir pirmojo tauro. Kad ir kaip stengėmės, per tą minutę 
kolonos niekaip negalėjome pasiekti. 

Nešami stiprios srovės, plaukėme į upės vidurį, kad galėtume 
lengviau pasiekti vidurinę antrojo tilto atramą. Bet mums nesisekė, 
galinga srovė nunešdavo mus atgal. Ir pro šį taurą, nors iki jo buvo 
likę kokie du metrai, srovė neįtikėtinu greičiu pranešė mus pro šalį. 
Kartą praplaukus pro tiltus, jų neįmanoma pasiekti plaukiant prieš 
srOVĘ...“ 

Bandymas įrodė, kad plaukikai turi mažai šansų sėkmingai įvykdyti 
užduotį. Operacijos sėkmė priklausė nuo to, ar jiems pavyks pasiekti 
taurus, o juos pasiekti galima buvo tik gana anksti pastebėjus tiltus. 
Gal galima paprašyti Liuftvafės pagalbos, kad jie netoliese numestų 
keletą švytinčių bombų? Deja, klausimas, kaip laiku pamatyti tiltus, 
netrukus išsisprendė K vyrams labai nemaloniu būdu. Bet tuo metu 
dar viena mintis nedavė ramybės: jei plaukikams ir pavyktų pasiekti 
taurus, ar į tiltą atsitrenkiančios torpedinės minos neprispaustų ir ne- 
sutraiškytų vyrų? Ar ne geriau būtų sprogstamuosius paketus /ęšiais 
nutempti prie kolonų? Motorų galia padėtų juos išlaikyti srovėje ir 
minas nuleisti į joms skirtą vietą. 

Tuo metu vienas įvykis vos nepavertė niekais visų planų. „Fiurerio šta- 
bas“ į Neimegeną atsiuntė karininką, kuris turėjo tiesioginį raštišką Hitle- 
rio įsakymą vadovauti tiltų sprogdinimui ir nedelsiant įvykdyti užduotį. 
Tai buvo kontržvalgybos karininkas Hummelis, vyras, pasižymintis įspū- 
dinga praeitimi ir turintis daugybę slapyvardžių; kariniame jūrų laivyne 
ji pažinojo „kapitono Helmerso“ pavarde. Nustebę kariai plaukikai darži- 
nėje prie Neimegeno jį taip pat labai gerai pažinojo, nes keletą mėnesių per 
mokymus Valdanjuje ir Venecijoje Helmersas buvo vadovaujantis karinin- 
kas. Štai kaip susiklostė įvykiai: 

Kai viceadmirolas Heye 1943-1944 metų sandūroje įkūrė kariniojūrų 
laivyno mažuosius kovinius junginius, tarp daugelio įvairių planų jis 
ketino rengti ir karius plaukikus, mokytojais pasitelkdamas italus. Bet 
vokiečių abveras, ilgus metus karinio jūrų laivyno maitintas tokiais 
delikatesais, norėjo ir šio kąsnelio iš „Decima MAS.“ palikimo pyra- 
go. Admirolas nė nemanė laivyno plaukikus perleisti kontržvalgybai, 
o praktiškai SS. Savo nuomonę jis apgynė aukščiausiuose Vermachto 
karinės vadovybės sluoksniuose: visas kovines užduotis jūroje vykdo 
tik karinis jūrų laivynas! Po laivyno skėčiu pateko ir plaukikai. Net 
pats SS vadas Himmleris asmeniniame pokalbyje pritarė admirolo 
nuomonei, kad plaukikų junginiai visa sudėtimi, be jokių abejonių, 
turi likti laivyno dispozicijoje. Jis tik paprašė, kad K junginys priimtų 
į mokymus keletą savanorių iš kontržvalgybos ir SS ir išmokytų juos 
amfibijų gudrybių specialioms operacijoms upėse už priešo fronto li- 
nijos. Heye sutiko su sąlyga, kad per mokymus kareiviai bus atleisti 
iš tuometinių savo dalinių ir visu etatu priimti į karinį jūrų laivyną. 

Tarp kitų kontržvalgybos Žmonių į Valdanją ir Veneciją atkeliavo ir 
Hummelis Helmersas; būdamas aukščiausio rango karininku, kurį 
laiką jis mokėsi komandos vado funkcijų. Tarpininkauti tarp kontrž- 
valgybos ir K junginio Himmleris pasiuntė per Mussolinio išlaisvini- 
mo operaciją Gran Sase visuotinai labai išgarsėjusį SS vadą Scorzeny į. 
Atrodo, Helmersas taip pat priklausė Scorzeny 'io komandai. 

Bet dėl skirtingo požiūrio į karybą ši keista K junginio ir 55 santuoka 
neilgai tetruko. Admirolas Heye taip aiškina skyrybų priežastis: 

— Nesusipratimai pirmiausia prasidėjo todėl, kad 55 mums dažniau- 
siai atsiųsdavo vadinamųjų atgailautojų. Daugelis jų buvo nubausti 
už nusižengimus fronte ir dabar turėjo įrodyti savo patikimumą bei 
nuplauti garbę dalyvaudami ypač pavojingoje operacijoje. Iš pradžių 

Tarpininkauti kontržvalgybai ir K junginiui Himmleris pasiuntė per Mussolinio 
išvadavimo operaciją Gran Sase išgarsėjusį SS oberšturmbanfurerį Otto Scorzeny'į. 
Šis (stovi kairėje) kalbasi su K junginio narais. 


laivyne šis faktas nebuvo žinomas, jo aplinkybes išsiaiškinome tik vė- 
liau, kai su atgailautojais įvyko keletas nemalonių incidentų. 

Galima suprasti, kokį siaubą patyrė K junginiui vadovaujantys ka- 
rininkai, juk iš laivyno į K junginį galėjo patekti tik nepriekaištingos 
reputacijos žmonės. Todėl sužinojęs nemalonią naujieną K junginys 
nedelsdamas pareikalavo anksčiau minėtų „skyrybų“. 

Abveras įsteigė nuosavą plaukikų mokyklą, kapitonas Helmersas 
(žinoma, jis nebuvo vienas iš „atgailautojų“) taip pat atsuko laivynui 
nugarą ir daugiau nebepasirodė iki to laiko, kai su minėtu fiurerio įsa- 
kymu staiga išdygo rengdamasis Neimegeno tiltų puolimui. 

Kokių tikslų jis siekė? 

Iš pradžių jis norėjo mesti į šalį visus K vyrų planus bei sukauptą 
patirtį ir veikti visai kitaip. Pagrindinis operacijos sėkmės garantas — 
slaptas, nepastebimas prisiartinimas prie tiltų — jam atrodė ne toks jau 
svarbus. Likti nepastebėtiems gražu ir gerai, tai, žinoma, privalumas, 

bet jei tilto sargybiniams kiltų įtarimas, iš atplaukusių smogiamųjų 
katerių juos reikėtų apšaudyti automatiniais ginklais tol, kol plaukikai 
paskandins torpedines minas prie tilto taurų... 

K vyrai prisiminė „lakūną kamikadzę“, kuris su senučiu, sprogme- 
nų prikrautu JU-52 neseniai mėgino taranuoti tiltą. Priešlėktuvinė gy- 
nyba nesnaudė. Ji atidengė tokią stiprią ugnį, kad vienišas vokiečių 
lėktuvas subyrėjo ore. Be jokios abejonės, jei tik vokiečiai bus paste- 
bėti, dalis šios viską naikinančios ugnies galėtų būti nukreipta į upę. 
Esant tokiam jėgų santykiui svarbiausia likti nematomam, ne tik tam, 
kad išsaugotum Žmonių gyvybes, bet ir dėl to, kad operacija turėtų 
bent kokį sėkmės šansą. 

Pasirodžius Helmersui, MEK vadas Prinzhornas telegrama kreipėsi 
į K junginio vadą, prašydamas skirti jam kitą užduotį, ir įvykdė jau 
anksčiau aprašytą Kruisschanso šliuzų sprogdinimo operaciją 
Antverpene. Kai po šio sėkmingo akto vėl grįžo į Neimegeną, ten rado 
tokią situaciją. 

Helmersas pareikalavo įvykdyti bandomąjį prasiveržimą link tiltų. 
Jei per pirmąjį bandymą abiem plaukikams pavyko prasmukti nepa- 
stebėtiems, šį kartą abu triukšmingus šturmo katerius priešas aptiko 
dar net nespėjus jiems pasiekti pirmojo tilto, šiems teko apsisukti ir 
smarkiai apšaudomiems priešo pavyko laimingai pasiekti saviškius. 

Nuo tos akimirkos anglams tapo aišku, kad didžiausią pavojų tiltams 
kelia vanduo. Jie ėmėsi priemonių, galinčių sunaikinti ir paskutinius 
vokiečių šansus į sėkmę: įrengė „šviesos užtvarą“! Priešais pirmąjį, 
automobilių, tiltą anglai pastatė prožektorius ir jais apšvietė vandens 
paviršių. Tiltą nušvietė kabančios lempos. Anglai padidino sargybinių, 
dukart lengvųjų ginklų skaičių abiejuose upės krantuose prieš tiltus ir 
tarp jų, nes geležinkelio tiltas buvo už 500 m pasroviui nuo automobilių 
tilto, o ant pačių tiltų net įrengė kulkosvaidžių lizdus... 

Plaukikai su kaupu gavo tai, apie ką anksčiau svajojo: šviesos prie 
tilto! Dabar taikinys buvo matyti iš toli, bet šiuo dovanai gautu „priva- 
lumu“ jie visai nesidžiaugė. Kas pasaulyje sugebėtų stiprioje srovėje 
su trimis tonomis sprogmenų slapta prisiartinti prie tiltų, nušviestų 
akinama prožektorių šviesa, po šimtais šautuvų ir pabūklų vamzdžių, 
akylai stebint daugeliui akių? 

Praėjo savaitė, bet jokių veiksmų nebuvo. Reikėjo, kad iš pradžių 
priešas nusiramintų, nusilptų padidėjęs atsargumas. Iš tiesų praėjus 
savaitei automobilių tiltą jau nustojo šviesti prožektoriais. Tuomet 

K junginio 
narai išvyksta 
vykdyti karinės 
užduoties. 


plaukikai pasiryžo vykdyti puolimą. Bet kokia diskusija apie puolimo 
būdą tapo beprasmė. Jei apskritai užduotį dar galima įvykdyti, tai at- 
likti sugebėtų tik plaukikai. 


* 


Naktį į 1944 m. rugsėjo 29 d. apie 10 km prieš srovę nuo Neimegeno 
jie sulipo į vandenį. Operaciją pradėjo dvylika plaukikų, suskirstytų į 
tris grupes. Prie kiekvieno iš anksčiau aprašytų sprogstamųjų paketų 
plaukė po keturis vyrus. Sprogmenų paskirstymas objektams nepa- 
sikeitė: pirmoji grupė turėjo pulti geležinkelio tiltą, antroji ir trečioji 
— automobilių. 

Pirmajai grupei vadovavo jauniausiasis ryšių puskarininkis Heinzas 
Bretschneideris, jau anksčiau susprogdinęs tiltą per Orno kanalą inva- 
zijos fronte prie Kano. Jai dar priklausė bocmanas Jageris ir vyresnie- 
ji grandiniai Gerdas Olle ir Wolchendorfas. Šis ketvertukas išplaukė 
pirmas, nes iki taikinio reikėjo nuplaukti ilgesnį kelio galą. Bretsch- 
neideris pasakoja: 

— Sprogmenis nuleidžiant į vandenį kilo tiek daug problemų, kad, 
užuot startavę vidurnaktį, į kelią pajudėjome tik apie ketvirtą valandą 
ryto. Po visų patirtų vargų pirmoji operacijos dalis buvo tarsi poilsis. 
Leidomės nešami srovės ir tik retkarčiais mostelėdavome plaukmeni- 
mis, kad neiškryptume iš kurso. Mums reikėjo tausoti jėgas svarbiau- 
sioms minutėms pasiekus tikslą. Iš pradžių priešas buvo tik vakarinėje, 

o vėliau ir abiejose upės pusėse. Retkarčiais matėme kylančias švytin- 
čias raketas. Kai kur buvo šaudoma, tik ne į mus. Stengėmės laikytis 
upės viduryje, kad nepriplauktume per arti nė prie vieno kranto. 

Vos praplaukę paskutinę upės kilpą prieš Neimegeną, priešakyje 
pastebėjome automobilių tilto siluetą. Žemė aplink buvo nušviesta 
geltonomis ir raudonomis gaisrų varsomis. Norėdama nukreipti 
anglų dėmesį nuo puolančių amfibijų, apie pirmą valandą Liuftvafė 
įvykdė antskrydį. Bet kadangi mes keletą valandų vėlavome, puoli- 
mas nepasiekė tikslo. Blykčiojančios gaisrų ugnys apylinkę nudažė 
vaiduokliška šviesa. Tokiame fone tiltą matėme taip ryškiai, kad ge- 
riau nė nereikėjo. 

Tiltas stūksojo maždaug už 1 200 m nuo mūsų, švelnaus upės linkio 
gale. Apie šį upės posūkį buvome įspėti iš anksto. Greitai visu kūnu 
pajutome, kaip stipriai srovė ėmė nešti mus išorinio lanko link. No- 
rėdami, kad mūsų nenuneštų į vakarų krantą, privalėjome velniškai 
pasistengti. Po kelių minučių jau buvome prie pat tilto ir netrukus 
turėjome atsidurti priešo sargybinių stebėjimo lauke. Dar kartą įverti- 
nau atstumą iki kairiojo tilto tauro ir tikėjausi, kad lengvai praplauk- 
sime pro šalį. Tada apmirėme ir pasidavėme svorės nešami. Iš viršaus 
mūsų nebuvo matyti. 


> 


Jaunesnysis ryšių puskarininkis Heinzas Bretschneideris buvo vienas iš dviejų amfibijų, 
kurios per kovinę operaciją sėkmingai įveikė 36 km atstumą iki Neimegeno tilto. 

Taip lengvai ir be jokių kliūčių praplaukėme po automobilių tiltu. 
Iki vėl pajudėdamas, nekantraudamas tvardžiausi dar 15-20 sekun- 
džių; koks nors patrulis galėjo pažiūrėti ir pasroviui nuo tilto. Tuo- 
met, norėdamas pamatyti „mūsų“ tiltą, pasisukau į priekį, ir mane 
persmelkė stingdantis siaubas. 

Už dviejų šimtų metrų pasroviui per visą upę driekėsi kliūtis! Iš pra- 
džių pamačiau tik storą, mazgais nusėtą juodą liniją, o kitą akimirką 
jau supratau, kad tai pontoninis tiltas! 

Niekas net nenutuokė jį esant, ir tiltas tapo mums visišku netikėtu- 
mu. Kaip netrukus pastebėjome, statybos dar vyko; išgirdome dirban- 
čių pionierių šūksnius, prie pat vandens paviršiaus ties kūnų šešėliais 
matėme žibant cigarečių ugneles. Bet išvydome ir tai, kas galėjo reikšti 
mums išsigelbėjimą: vidurinių pontonų dar trūko. Skylė žiojėjo kaip 
tik toje vietoje srovės viduryje, kur mus nešė nenumaldoma jėga. 

„Laikytis vidurio“, - sušukau Olle'e, kuris plaukė priešais mane 
torpedinės minos priekyje. Tai buvo vienintelis mūsų šansas. Jei trijų 
tonų svorio sprogmuo trinktelėtų į pontoną, smūgis atkreiptų patru- 
lių dėmesį. Ojei užkliūtume už vieno iš daugelio prilaikančiųjų lynų, 
tektų atsisveikinti su mūsų ginkluote; stiprioje srovėje išnarplioti ją 
būtų neįmanoma. 

Kas sekundę artėjome prie kliūties. Iš visų jėgų stūmėme torpedinę 
miną reikiama kryptimi — ir mums pavyko! Šį kartą praplaukėme vos 
už kelių metrų nuo sargybinio, rankomis galėjome jį aptaškyti... 

Pasitelkus Bretschneiderio grupės ir kitų plaukikų patirtį sprogmuo 
vėliau buvo techniškai patobulintas: K junginio torpedinėse minose 
įtaisytas mažas cilindras su sriegiu, vienas plaukikas galėjo manipu- 
liuoti juo, atlikdamas vos kelis judesius. Taip prireikus galima buvo 
sumažinti sprogmens plūdrumą, ir plaukikai galėjo panardinti miną 
giliau, jei vandens paviršiuje netikėtai atsirasdavo kliūčių. Bet grįžki- 
me prie Bretschneiderio pasakojimo: 

— Praplaukę pontoninį tiltą neturėjome nė sekundės poilsio; artėjo 
lemiama akimirka, ar pavyks įvykdyti iškeltą užduotį. Nuo geležinke- 
lio tilto mus skyrė apie 300 m. Norint sėkmingai pasiekti tikslą - kairįjį 
taurą, reikėjo kuo skubiau palikti tėkmės vidurį. 

Tuojau supratome, kad teorinis srovės stiprumo apskaičiavimas ati- 
tiko tikrovę. Prieš atkarpą, kurioje stovėjo abu tiltai, upė suko į dešinę. 
Posūkio pradžioje, prieš pirmąjį tiltą, srovė nešė į išorę, į kairįjį krantą. 
Bet mūsų tiltas upę kirto jau už posūkio. Srovė rinkosi naują kryptį ir iš 
kairiojo krašto stengėsi grįžti į upės vidurį. 

Kai praplaukėme pontoninį tiltą, pabeldžiau į metalą sutartinį žen- 
klą: atsiskirti! Priekyje ir gale perpjovėme lynus, kurie iki tol laikė abi 
paketo dalis vienoje vietoje. Vienintelė jungtis liko ilgas ir labai tvirtas 
lynas, turintis apjuosti tilto atramą ir išlaikyti abiejose tauro pusėse 
paskirstytą svorį - kiekvienoje po 1,5 t. Wolchendorfas ir Jageris plau- 
kė dešinėje. Jiems reikėjo tik išlaikyti torpedinės minos kryptį. Buvo 
matyti, kad jie bet kokiu atveju praplauks dešine tauro puse. Norėda- 
mi savo torpedinę miną nustumti kuo toliau į kairę, mudu su Olle iš 
visų jėgų plaukėme prieš srovę. 

Plaukėme ant nugarų, įstrižai upės tėkmei. Mūsų pilvai buvo po tor- 
peda, o kūnai sudarė statų kampą su masyviu minos korpusu. Bijoda- 
mi, kad silpnumo akimirką nepaleistume sprogmens, trumpais virvės 
galais pririšome jį prie rankų. Kaip pašėlę kovojome su stumiančia 
srove ir traukiančia mina, jos abi dabar susivienijo prieš mus. 

Kovojome dėl kiekvieno centimetro. Bijojome, kad paskutinę sekun- 
dę mus tėkš į taurą ir sutraiškys. Mūsų pastangų vos užteko, pagaliau 
praplaukėme iš abiejų atramos pusių. Saugant taurą nuo ledų ir plau- 
kiojančių minų, jis buvo apkaltas medžiu, todėl minos nesuskambėjo 
kaip varpai, trinktelėdamos į akmeninį tauro pagrindą. 

Wolchendorfą ir Jagerį su jų sprogmeniu jau seniai pametėme iš akių. 
Už mūsų jų nebuvo; reikėjo tikėtis, kad srovė neišnešė vyrų už tilto, 
kol mūsų mina jų nesustabdė ir su visu kroviniu neprispaudė prie til- 
to atramos. Tikėjomės, kad lynas atlaikys staiga atsiradusią apkrovą, 
antraip visas mūsų darbas nueitų perniek. Ir lynas išlaikė. Praplaukus 
gal metrą pro taurą, jis įsitempė. Torpedinė mina staigiai sustojo, mes 
likome prikibę prie jos. Nebuvo abejonių: mūsų „atsvara“ pakibo prie 
apatinio tilto atramos galo. Tokios padėties privalumas - taurui sutei- 
kiamas sukimo momentas, jei abi minos susprogdinamos vienu metu. 

Po nežmoniškų pastangų drauge su Olle leidome sau minutę at- 
sikvėpti. Tuomet atsirišome ir sutikrinome laikrodžius. Norėdami 
sprogdiklius paleisti vienu metu, turėjome sekundės tikslumu kartu 
ištraukti abiejų minų svirtį. Nudreifavau po tiltu ir už tauro stovin- 
čiame vandenyje radau laukiančius abu draugus. Tada kita puse nu- 
plaukiau trumpą atkarpą iki minos. Buvo likusios kelios minutės 
iki 1944 m. rugsėjo 29 d. pusės šešių ryto, sprogdiklių laikrodžiai ėmė 
tiksėti. Nustatytu laiku mūsų torpedinės minos driokstelės. Liko tik 
nuskandinti jas ir nuleisti ant dugno... 

Bretschneiderio pasakojime nė žodžiu neužsimenama apie priešo 
gynybą, pastebėtus sargybinius ar saugumo priemones, kurių plauki- 
kai griebėsi priplaukdami tiltą. Tam tiesiog neliko nei laiko, nei gali- 
mybių. Raumens judesiai ir mintys buvo nukreiptos kovai su galinga 
srove, kitiems veiksniams neliko nė sekundės. Ir štai pagaliau „reikėjo 
tik nuskandinti jas ir nuleisti ant dugno“. 


+ 


Tuo metu upė nešė jau ir kitas dvi plaukikų grupes, plukdančias 
sprogmenis prie automobilių tilto kolonų. Kaip ir Bretschneiderio 
grupė, prie tilto jie prisiartino nepatyrę jokių nuotykių. Bet gal jie 
netiksliai apskaičiavo atstumą iki tilto, o gal per vėlai ėmė grumtis su 
srove, nešančia juos link išorinio posūkio lanko, kad ir kaip ten būtų, 
jie atsidūrė visai arti vakarinio kranto, po priešų akimis ir šautuvų 
vamzdžiais. Kas beliko daryti? Ar reikėjo mėginti įnirtingai plaukiant 
nutolti nuo pavojingai priartėjusios žemės? Tuomet priešas galėtų 
lengvai juos pastebėti! O gal reikėjo atsiduoti srovės valiai ir susitai- 
kyti su pavojumi būti visiškai išneštiems į krantą? Kad ir ką darysi, 
viskas beprasmiška, padėtis tapo beviltiška. 

Nuo kranto juos skyrė apie 50 metrų, ir atstumas su kiekviena mi- 
nute vis mažėjo. Tuomet antrosios grupės plaukikai priešais save pa- 
stebėjo kliūtį. Tai buvo nuo kranto į upę išsišovusi damba, dešinėje 
labiau į srovės vidurį užtvara baigėsi. Gal dar galima pasiekti dam- 
bos galą ir ją apeiti? Per vėlu. Netrukus grupė atsidūrė seklumoje prie 
dambos. Vandens gylis siekė tik iki juosmens. Jie įtempė visas jėgas ir 
kovojo, kad tik neužneštų ant akmeninio pylimo. Bet visos pastangos 
veltui, palietusi gruntą mina užstrigo... 

Kas toliau? Ką galima padaryti esant vos už 50 metrų nuo priešo 
pozicijų, užstrigus tarsi laivui ant rifo? 

Jie nejudėdami sustingo sekliame vandenyje, kiekvieną akimirką 
laukdami, kol pasigirs šūviai. Bet kol kas aplink liko ramu, jų dar nie- 
kas nepastebėjo! Tada jie atsargiai, centimetras po centimetro, patys 
gulėdami ar klūpodami vandenyje, pradėjo judinti torpedinę miną ir 
traukti ją nuo dambos. 

Tą akimirką už savęs jie išgirdo pavienius šūksnius, o tada naktį per- 
skrodė šūvių papliūpų garsai. Plaukikai sustingo vandenyje. Šūksniai ir 
šaudymas sustiprėjo, bet priešo dėmesys buvo skirtas ne jiems. Triukš- 
mas susitelkė prie kitos dambos, esančios truputį žemiau pasroviui. 


148 


Ir iš tikrųjų trečiąją plaukikų grupę srovė užnešė ant truputį žemiau 
pasroviui esančios dambos, ir jie buvo pastebėti nuo kranto! K vyrus 
ištiko blogiausia, kas tik galėjo įvykti. Iš pradžių šalių šansus galima 
buvo vertinti 50 : 50, dabar jie tapo 1: 1 000 plaukikų nenaudai. Toliau 
kovoti tapo beprasmiška. Anglai paplūdo ant dambos. Keturi K vyrai 
galėjo tik mėginti gelbėtis nuo priešo šūvių ir kuo greičiau dingti tolyn 
nuo mirtį nešančios minos. Vyrai išsilakstė kas sau... 

O tuo metu kitas ketvertukas vos už dviejų šimtų metrų nejudė- 
damas gulėjo šalia dambos. Netoliese besirutuliojantys įvykiai jiems 
tapo akivaizdžia pamoka. Jei nepavyks pajudėti iš vietos, su jais at- 
sitiks lygiai tas pats. Be to, iškritus antrajai komandai, jų torpedinė 
mina liko vieninteliu ginklu tiltui pulti. 

Jie girdėjo triukšmą ir šūvius, bet įvykių smulkmenų nežinojo. Su- 
prato, kad dabar, kai visas priešo dėmesys sutelktas į kranto vietą, yra 
menka galimybė išsikapstyti, be to, dar ir su torpedine mina, gal net 
pavyktų iki galo įvykdyti užduotį. 

Tai pirmyn! Neliko laiko maskuotis. Reikėjo veikti greitai. Traukda- 
mi sunkų sprogmenį vyrai sutelkė visas jėgas, nutraukė jį nuo dambos 
ir iš tiesų nutempė giliau į vandenį. Šlepsėdami sušoko iš paskos ir jau 
po kelių sekundžių plūduriavo srovėje už dambos! 

Aplink ėmė kilti vandens fontanai. Į juos šaudė, tačiau bent jau ne- 
reikėjo bejėgiškai gulėti prie tos prakeiktos dambos. Įnirtingai irda- 
miesi ir mojuodami plaukmenimis vyrai tolo nuo kranto. Bet atstu- 
mas iki pirmojo tauro buvo per didelis. Srovė greitai nešė prie tilto, 
ir savo tikslo pasiekti jiems nepavyko. Staiga vienas iš plaukikų šoko 
prie sprogmenų ir vienu metu atvėrė abu skandinimo vožtuvus. Likus 
keliems metrams iki tilto, surištas 3 tonų užtaisas ėmė grimzti ir arkos 
viduryje tarp vakarinio kranto ir pirmojo tauro nusėdo ant dugno. 
Sprogdikliai tiksėjo, mina paruošta sprogdinti, bet ne prie tilto atra- 
mos... 

Įvykdžius užduotį atlėgo įtampa, nuslūgo energinė įkrova. Vienas 
po kito jie išplaukė į krantą ir, suklaidinti olando, pateko į britų ne- 
laisvę. 


+ 
Jauniausiojo ryšių puskarininkio Bretschneiderio grupė apie šiuos 
įvykius nieko nežinojo. 
— Drauge su skęstančiomis torpedinėmis minomis mes panėrėme prie 

K junginio narų susprogdintas Neimegeno tiltas per Valo upę. 
Nuotrauka iš M. Jungo archyvo. 


upės dugno, — pasakoja jis, — ir patikrinome jų padėtį tauro papėdėje. 
Priglaudžiau ausį prie korpuso ir aiškiai išgirdau tiksint sprogdiklio 
laikrodį. Viskas gerai. Išnėrėme ir keletą minučių ilsėjomės, tik tuomet 
vėl atsidavėme srovei ir, neišleisdami nė menkiausio judesio, leidomės 
jos nešami. Pagaliau už mūsų likusį pavojingąjį tiltą prarijo naktis. 

Plaukiant pirmyn sprogstamasis paketas laikė mus visus krūvoje. Dabar 
drauge turėjome laikytis patys ir, nenorėdami prarasti sąlyčio, kartkartė- 
mis susikabindavome už rankų. Norint praplaukti anglų placdarmą dar 
reikėjo įveikti 24 kilometrus. Mūsų sėkmė dabar priklausė nuo ištvermės. 

Nors ir kaip stengėmės laikytis, greitai iš akių praradau Gerdą 
Olle'ę, paskui Wolchendorfą ir galiausiai Jagerį. Vienišumas dar la- 
biau sustiprino kūno nuovargio ir dėmesio atsipalaidavimo pojūčius. 
Maždaug 6.30 val. iš naujo tonizavo ir žvalumo suteikė toli už nugaros 
nuaidėjęs galingas sprogimas. Tai kliuvo tiltui! Mums pavyko, įveikė- 
me visas kliūtis ir sunkumus, dar liko įveikti viso labo kokius 15 ar 16 
kilometrų... 

Kartkartėmis tolumoje matydavau kylančias baltas trasuojančias kul- 
kas, tai draugai mums rodė sutartinį ženklą, kurioje vietoje jie mūsų 
laukia. Iki jų buvo dar gana toli, supratau, kad šią naktį nepavyks tiek 
nusikasti, nes jau brėško. Ėmiau ieškoti slėptuvės, kur galėčiau praleis- 
ti dieną. Netoli kranto pamačiau seną Žžvejybinį barkasą ir lengvai jį 

K junginio naras patenka į nelaisvę. 


Pirmosios vienvietės paneriančios kovos priemonės bebro, 
pavadinto „Adomu“, baigiamieji konstravimo darbai. 


pasiekiau. Laivas stovėjo seklumoje išmetęs inkarą ir atrodė visų ap- 
leistas ir užmirštas. Įlipau į jį, susiradau mažą kabiną ir dar atsimenu, 
kad iš vidaus užšoviau duris. Taip pat atsimenu, kaip pabudau dieną, 
buvo nežmoniškai šalta, o pro apskritą nešvarų langą į vidų skverbėsi 
blanki dienos šviesa. Ėjo trečia valanda. Pasistengiau truputį sušilti, vėl 
užmigau ir atbudau temstant pasiruošęs naujiems žygiams. Dar kurį 
laiką palaukiau, tada niurktelėjau į vandenį ir ėmiau plaukti, kas valan- 
dą artėdamas prie trasuojančių kulkų trajektorijų ir šią naktį vienodais 
intervalais brėžiančių linijas danguje. Pagaliau pasiekiau jas ir atsargiai 
nubridau į krantą... 

Pirmasis pasitikti Bretschneiderio spindėdamas džiaugsmu atėjo jo 
draugas Jageris. Jis ir pats tik ką grįžo. Jam taip pat teko „padienoti“, 
deja, ne tokiame patogiame apartamente kaip Bretschneideriui. Išli- 
pęs į krantą, jis staiga pamatė du artėjančius kareivius, nugalėjo juos 
panaudojęs džiudžicu veiksmus, dar gerą galą paplaukė tolyn ir pa- 
galiau visai dienai pasislėpė sename drevėtame medžio kamiene. Jis 
ėmė pavydėti Bretschneideriui, kai šis papasakojo apie kabiną. 

Abu ėmė laukti kitų draugų. Bet laukta veltui. Jiems vieninteliams 
pavyko sugrįžti. Iš dvylikos karių plaukikų, 1944 m. rugsėjo 29 d. 

išplaukusių pulti stipriai saugomų Neimegeno tiltų, dešimt (dalis iš 
jų po dramatiškos kovos) pateko į britų nelaisvę. Tik Bretschneideris 
ir Jageris kitą naktį pasiekė vokiečių linijas. Už savo drąsų žygdarbį jie 
buvo apdovanoti Auksiniu vokiečių kryžiumi. 

Geležinkelio tiltą pasisekė sunaikinti, dvi galingos plieninių lankų 
konstrukcijos suvirto į vandenį. Tik automobilių tilto pagrindų nepa- 
vyko pajudinti. Aeoronuotraukose matyti, kad tilto gale važiuojamo- 
joje dalyje Žioji didelės skylės, taigi jis liko bent apgadintas. Kadangi 
nuo šio tilto negrįžo nė vienas iš plaukikų, iš pradžių vokiečių pu- 
sėje niekas nežinojo, kaip susiklostė įvykiai. Neilgai trukus keliuose 
spaudos pranešimuose Londone pasirodė žinučių apie bebaimį anglų 
karininką, kuris pašalino sprogdiklius iš vokiečių sprogmenų. Šian- 
dien mes žinome, kad šis karininkas ant dambos išneštą sprogmenų 
paketą padarė nekenksmingą, o kitas užtaisas sprogo ant upės dugno 
po tilto arka ir paskleidė aplink tokią galingą sprogimo bangą, kad 
nesmarkiai apgriovė patį tiltą. Nešančiojo tauro ir prie jo pritvirtin- 
tos konstrukcijos iš bėdos netinkamoje vietoje nuskandinta torpedinė 
mina taip ir nepajudino. 

8 skyrius 


VIENVIETIS POVANDENINIS 
LAIVAS „BEBRAS“ 


Pirmasis startas Fekane / Naujas ginklas, sukonstruotas, pagamintas ir 
išbandytas per šešias savaites / Gyvenimo sąlygos „bebre“ / Pavojingi sa- 
varankiški savanorių bandymai / Žmonės, turintys „plėšrūnų savybių“? / 
Iš Roterdamo į Šeldę / Tragiškas skyrius / Diena „X minus 3“ — planuoto 
„bebrų“ Murmansko puolimo pradžia. 


Nuo 1944 m. rugpjūčio 20 d. Prancūzijoje nebeliko vokiečių fronto. 
Stipriems sąjungininkų tankų junginiams pavyko išsiveržti iš plac- 
darmo. Vokiečių Vermachtas visur plūdo atgal. Šimtai sąjungininkų 
naikintuvų ir bombonešių nepaliaujamai nešė mirtį, užkimštuose atsi- 
traukimo keliuose ji rinko gausų derlių. Tvyrojo chaosas. Šimtai tūks- 
tančių karių plūdo į šiaurę ir rytus. 

Bet viena visiškai motorizuota vokiečių kolona yrėsi prieš srovę ir, 
nepaisydama visuotinio atsitraukimo bei priešo antskrydžių, užsispy- 
rusi stūmėsi pirmyn, kol pasiekė Lamanšo sąsiaurio pakrantę. Nors 
kareiviai galinguose sunkvežimiuose ir brezentu dengtose priekabose 
dėvėjo pilkas uniformas, jie priklausė karinio jūrų laivyno daliniams. 
Kartais, kai kolonai judėti imdavo trukdyti neįveikiamos kliūtys, jos 
vadas panaudodavo ypatingą štai tokio turinio leidimą: 

„Korvetės kapitonas Hanzas Bartelsas yra karinio jūrų laivyno ypa- 
tingos komandos vadas. Jis vykdo tiesioginį mano įsakymą. Jo už- 
duotis slapta; niekas neturi teisės apie ją klausinėti. Tam, kad galėtų 
pasiekti tikslą ir įvykdyti užduotį, jam pageidaujant turi būti suteikta 
visokeriopa pagalba. 

Dėnitzas, grosadmirolas, 

vyriausiasis karinio jūrų laivyno vadas.“ 

K flotilės 261 maršas iš Belgijos iki sąsiaurio truko penkias dienas — 
nuo rugpjūčio 22 iki 27 d. Flotilė buvo aprūpinta naujausiais junginio 

Korvetės kapitonas ypatingos komandos vadas Hansas Bartelsas. 
Vokietijos federalinis archyvas, nuotrauka 146-2006-0124 / CC-BY-SA 3.0. 


Vienviečio povandeninio bebro tipo laivo galutinis variantas su 
dviem torpedomis išorėje prie laivo korpuso. 


ginklais bebro tipo vienviečiais paneriančiais laivais, o jiems iškelta už- 
duotis — veikti prieš sąjungininkų invazijos laivyną Senos įlankoje. Ka- 
dangi numatytas operacijų uostas Havre jau buvo evakuotas, jie pasuko 
į Fekaną ir iš ten ketino vykdyti antpuolius. 

Po nepaprastai varginančios kelionės, kai vyrams tekdavo nemie- 
gojus ištverti po 60 valandų, kranto komandos technikai ir meistrai 
dar 24 valandas beveik be pertraukų triūsė prie laivų ir darė viską, 
kad juos vėl būtų galima naudoti, nes daugybė oro antpuolių pali- 
ko savo pėdsakus. Flotilė turėjo arba pulti vieną iš artimiausių naktų, 
arba visai atsisakyti sumanymo; Fekane taip pat jau tvyrojo pasiren- 
gimo evakuacijai nuotaikos. Vos po kelių dienų čia galėjo pasirodyti 
sąjungininkų kariai. 

Tuo metu, kai techninio personalo draugai dirbo iki nukritimo 
tikrąja to Žodžio prasme, gydytojas bebrų pilotams nurodė kaupti jė- 
gas sudėtingai operacijai ir suteikė 20 valandų poilsio. Niekas neno- 
rėjo prisiimti atsakomybės siųsti jų tokios būsenos su mažyčiais lai- 
veliais į naktinę operaciją audringoje jūroje, tokiai užduočiai būtina 
sutelkti visas jėgas ir koncentraciją. 

Taigi operacijos pradžioje naktį iš rugpjūčio 29-osios į 30-ąją bent jau 
aštuoniolikos startavusių bebrų pilotai jautėsi atgavę jėgas ir pailsėję. 
Vėjo stiprumas siekė 4-5, o bangavimas - 4 balus. Tik geležinė K vyrų 

valia padėjo įvykdyti užduotį šiomis ypač nedėkingomis sąlygomis, 
nors tik du iš jų, jūrų leitenantas Dohse ir jauniausiasis ryšių puskari- 
ninkis Boschas, pasiekė priešo laivyną ir nuskandino didelį desantinį 
bei krovininį „Liberty“ tipo laivą. Į Fekaną Dohse grįžo tik kitą dieną 
apie 10 val. Pervargęs, šlapias, sužvarbęs, galbūt net apsinuodijęs 
anglies dioksidu, bet laimingas ir patenkintas savo pasiekimu. 

Rugpjūčio 31-ąją Fekaną teko galutinai palikti. K vyrai iš laivų flo- 
tilės bene paskutiniai paliko miestą. Didesniąją ginkluotės dalį teko 
susprogdinti ir jos atsisakyti. Tuos kelis laivų egzempliorius, kuriuos 
pavyko pakrauti ir išsivežti, atsitraukimo mūšiuose sunaikino įsiver- 
žę amerikiečių tankai. 


* 


Nepaprasta „vienviečių paneriančių kovos priemonių bebrų“ (ne- 
tinkamai vadinamų mažiausiais povandeniniais laivais) atsiradimo 
istorija neįsivaizduojama be demoniško jų „tėvo“, korvetės kapitono 
Hanso Bartelso veiklumo. Bebro prototipas atsirado ne konstruktorių 
braižymo lentose, jį sukūrė Bartelsas. 

1944 m. vasario 4 d., vos „priimtas į darbą“ K junginyje, buvęs minų 
ieškotojų laivo komendantas (už ypatingą drąsą per operacijas Norve- 
gijoje Bartelsas buvo apdovanotas 
Riterio kryžiumi), būsimasis bebrų 
komandos vadas drauge su kapito- 
nu leitenantu Obladenu prisistatė 
Liubeko Flenderio laivų statyklos 
vadovui. Obladenas, viešajamegy- 
venime pats buvęs pramonininkas, 
paprastai K junginiui nutiesdavo 
kelią ir sudarydavo sąlygas už- 
megzti tiesioginį ryšį su pramonės 
šulais. Abu karininkai pristatė 


Vienvietis povandeninis 
bebro tipo laivas „Adomas“ 
per pirmąjį bandymą. 


157 


Bartelso planą ir pasiteiravo, ar laivų statykla galėtų jį įgyvendinti. 
Vasario 9 d., per antrąjį pokalbį, buvo sukirsta rankomis, o jau po 
14-o0s dienų, vasario 23-iąją, atsirado pirminis brėžinys, kurio pagrin- 
du patyrę meistrai bendromis pastangomis kovo 15 d. baigė statyti 
pirmąjį bebrą, pavadintą „Adomu“. Kovo 18 d. Bartelsas pats jį išban- 
dė, bet per pirmąjį panėrimą į laivą pribėgo vandens ir savo jėgomis 
jis nebegalėjo iškilti. „Adomą“ iškėlė, atnaujino ir kovo 29 d. pristatė 
vyriausiajam karinio jūrų laivyno vadui. Šį kartą viskas vyko sklan- 
džiai, „Adomą“ paleido į serijinę gamybą, ir jis tapo įspūdingos, 325 
narius turinčios bebrų šeimos tėvu. 

Bartelsui pakvietus, savanoriai jauni jūros karininkai, technikai, in- 
žinieriai ir gydytojas tuoj pat sudarė bandytojų komandą, kuri pasiry- 
žo atlikti gana pavojingus bandymus - ištirti gyvenimo sąlygas bebre, 
jo savybes ir ypatumus. 

Kuo pasižymėjo šis naujasis ginklas, admirolo Heye'ė pavadintas 
„fronto kareivio sukurtos idėjos įgyvendinimu“? Kaip jis atrodė? 

Ginklas buvo 8 m ilgio, storiausioje vietoje - 98 cm skersmens. Ap- 
takaus korpuso viduryje kilo nedidelis bokštelis, todėl jis atrodė pa- 
našus į miniatiūrinį povandeninį laivą. Bokštelis tik 52 cm kyšojo virš 
vandens paviršiaus, o ant jo dar buvo įtaisytas pusantro metro aukš- 
čio metalinis vamzdis, dėklas kompasui ir vamzdelis, skirtas laivui 
aprūpinti šviežiu oru. Greitomis suregztoje naudojimo instrukcijoje 
laivo paskirtis apibūdinta labai paprastai: 

„Bebras gali būti naudojamas ir puolimui, ir gynybiniams tikslams. 
Jis suteikia galimybę vienam žmogui mažomis sąnaudomis su dviem 
torpedomis prisiartinti prie priešo. Saugodamas save ir įrangą pilotas 
gali panerdamas dingti iš priešo matymo lauko...“ 

Deja, tikrovėje ne viskas taip paprasta. Bet iš pradžių meskime žvilgs- 
nį į laivo vidų: slėgiui atsparus apvalkalas pagamintas iš laivų statybai 
skirto plieno, jo tvirtumą didino špantai ir keturi skersiniai sektoriai. 
Priešais pirmąjį sektorių buvo įtaisyta tik priekinė balastinė kamera. Pa- 
grindinė patalpa, vadinamasis laivo „pagrindinis skyrius“, buvo įkurtas 
tarp pirmojo ir antrojo sektorių. Šioje kameroje sėdėdavo karys, o jo gal- 
va kyšodavo mažame bokštelyje su liuku — tai buvo vienintelė galimy- 
bė patekti į laivą arba palikti jį. Šioje patalpoje visur aplink pilotą, virš 
jo ir po juo išdėstytos visos valdymo svirtys. Negana to, pagrindiniame 
skyriuje turėjo tilpti dar tokie gyvybiškai svarbūs elementai: suspausto 
oro balionai balastinėms kameroms prapūsti, deguonies balionas su 


158 


ž 
2 
ž 
E 

dirbtinio kvėpavimo aparatu, akumuliatoriai, benzino bakai ir variklio 
benzintakiai. Pats šešių cilindrų 2,5 1 tūrio benzininis variklis tilpo tarp 
antrojo ir trečiojo sektorių. Už trečiojo sektoriaus buvo įtaisytas elektros 
variklis, už ketvirtojo — galinė balastinė kamera. 

Žinoma, stengtasi visą įrangą išdėstyti taip, kad ji būtų kuo lengviau 
prieinama. Bet jau iš viršuje pateikto paviršutiniško mazgų išvardiji- 
mo galima suprasti, kad žmogui prižiūrėti ir tobulai valdyti tokį laivą 
nėra lengva, nes jis turi atlikti vado, vairininko, vadovaujančio inžinie- 
riaus ir komandos pareigybes bei visus veiksmus nuo pirmos minties 
iki paskutinio rankos judesio. Ir visa tai ne treniruotės tikslais ar taikių 
žaidimų metu, bet sunkiausiomis karo sąlygomis, kai priešas turi kur 
kas daugiau privalumųvandens paviršiuje ir ore. Ar žmogus, kad ir 
kaip kruopščiai paruoštas jis būtų, sugebėtų visas tas užduotis atlikti 
vienas? Ar iškeltos užduotys neviršija jo galimybių? 

Bebrų bandytojų komandos nariai nepaliaudami ieškojo atsakymų į 
šiuos klausimus ir nė kiek negailėdami savęs leisdavosi į drąsiausius 
bandymus. 

Svarbiausias klausimas, į kurį reikėjo atsakyti pirmiausia, ar karys 
apskritai gali išgyventi ankštame korpuse. Ar kvėpavimui jis gaus 
užtektinai šviežio, nuodingomis medžiagomis neužteršto, deguonies 
prisotinto oro? Kiekvienas vaikas žino, kad veikiantis benzininis 
variklis gamina nuodingas išmetamąsias dujas, ir jei nieko nenutuo- 
kiantis žmogus jų prisikvėpuos, jos padarys didelę žalą organizmui. 
Žinoma, apie tai žinojo ir bebrų pilotai, ir laivų statytojai. Visomis iš- 
galėmis jie stengėsi į laivą įtaisyti dyzelinį variklį. Bet pirmiausia to- 
kių mažų dyzelinių variklių tuo metu dar niekas negamino, 0 antra, 
net ir tų didesniųjų, jau gaminamų variklių, kuriuos įtaisius padidėtų 
bendras laivo tonažas, buvo neįmanoma gauti. Norint, kad šis ginklas 
apskritai būtų pagamintas, jį reikėjo surinkti iš įvairiausių po ranka 
pasitaikiusių, pramonės tuo metu serijiniu būdu gaminamų ir išlei- 
džiamų detalių. Naujo prototipo kūrimui K junginys visoje Vokietijoje 
neturėjo nė menkiausių pajėgumų. 

Esant tokioms aplinkybėms pagaliau teko rinktis ir į bebrą įmontuoti 
serijinį „Opelio“ automobilių gamyklos gaminamą benzininį variklį. 
Kiek žalos jis gali padaryti kariui ir kaip jį nuo to pavojaus apsaugoti? 
Tai vienas iš tipiškų klausimų, kuriuos K vyrams teko atsakyti atlie- 
kant bandymus su savimi, t. y. veiksmus blogiausiomis įmanomomis 
sąlygomis. 

Išsakytą teiginį labai gerai iliustruoja toks atsitikimas. 

Plaukdamas bebru bandymą atliekantis asmuo uždarė šviežio oro 
padavimo vožtuvą ir išmetamųjų dujų angą. Dvi minutes K vyras lei- 
do išmetamosioms dujoms rinktis laivo viduje. Tuomet išjungė variklį 
ir neišvėdinęs patalpos 20 minučių dreifavo užterštame kabinos ore. 
Raporte rašoma: 

„Praėjus nustatytam laikui ėmė pykinti, svaigti galvą ir zvimbti au- 
syse, todėl reikėjo nedelsiant išvėdinti patalpą. Sukaupęs paskutines 
jėgas X atvožė bokštelio liuką ir giliai kvėpuodamas gaudė vidun 
plūstantį gryną jūros orą. Praėjus pirminiams pykinimo ir apsinuo- 
dijimo požymiams, pavalgius jam staiga ėmė smarkiai skaudėti gal- 
vą, ypač kaktos srityje, o šių skausmų nepasisekė numalšinti skausmą 
mažinančiomis priemonėmis. Po penkių valandų pasireiškė staigus 
vėmimo priepuolis. Susirūpinimą kelianti būsena truko 24 valandas ir 
ją stabilizuoti pavyko tik gydant atropinu ir susilaikant nuo maisto...“ 

Todėl K vyrai iškėlė būtiną sąlygą — variklio patalpa turi būti herme- 
tiškai atskirta nuo vairininko sėdynės. Žinoma, variklį ir vairininką sky- 
rė skersinis sektorius, bet varikliui taip pat reikėjo oro, šis galėjo patekti 
tik pro kvėpavimo vamzdį pagrindinėje bebro dalyje, o iš čia per skirian- 
tį sektorių galėjo būti nuvestas į variklio patalpą. Specialus vožtuvas 

leido orui judėti tik viena kryptimi. Bet ar šios priemonės buvo gana 
saugios? Kas tuomet, jei bebro viršuje visai šalia bokštelio esančio išme- 
tamojo vamzdžio vožtuvas suges, jį sugadins priešo šūviai arba iškilęs 
į vandens paviršių vairininkas prieš paleisdamas variklį tiesiog pamirš 
jį atidaryti, nes po vandeniu vožtuvas turi būti uždarytas? Tada, kad ir 
kokios būtų saugumo priemonės, nuodingos dujos turėtų akimirksniu 
pasklisti po visą laivą... Be to, ir benzino bakams neatsirado kitos vietos 
nei pagrindinė bebro patalpa, kuro vamzdeliai į laivo galą driekėsi visai 
šalia, po pat vairininko sėdyne, o toje pačioje patalpoje esančiuose aku- 
muliatoriuose taip pat galėjo gamintis dujos. 

Atsižvelgiant į visas čia suminėtas aplinkybes tampa aišku, kad K 
vyrą, išsiruošusį bebru išplaukti į atvirą jūrą, iš visų pusių supo pa- 
vojai, ką jau kalbėti apie „normalų“ oro stygių sėdint tokioje mažoje 
ertmėje. Pasakodami apie negrą jau esame aptarę šią problemą: mažoje 
erdvėje labai greitai galima pajusti deguonies trūkumą ir padidėjusią 
anglies dvideginio koncentraciją. Atlikę daugybę bandymų su savimi, 
bebrų pilotai paprastais žodžiais ją aprašo naudojimo instrukcijoje: 

„Bebrui plaukiant po vandeniu, sandariai nuo variklio patalpos at- 
skirtas pilotas pagrindinėje patalpoje gali kvėpuoti apie 45 minutes. 
Paskui patalpa persisotina CO., todėl vairininkas iš pradžių užmiega, 
o vėliau jam pasireiškia apsinuodijimas. Tad žmogus, sėdintis viduje, 
turi dėvėti kaukę, kurios iškvėpimo vamzdis sujungtas su trimis nuo- 
sekliai išdėstytais kalkių rezervuarais, surišančiais CO,. Kiekvieno iš 
jų naudojimo trukmė - 7,5 valandos... Ribotai tiekiamo deguonies už- 
tenka 20-čiai povandeninio plaukimo valandų...“ 
tams išplaukus ieškoti priešo sudėtinguose priekrantės vandenyse. 
Arba apie sugebėjimą akimirksniu tinkamai įvertinti padėtį, jei, pa- 
vyzdžiui, laivą pastebi šturmo lėktuvas ir pradeda keisti savo kursą, 
kreipdamas skrydį jo link. Tada K vyras turi nerti kaip akmuo, išleisti 
orą iš priekinės, paskui iš galinės balastinių kamerų, nukreipti gylio 
vairą, išjungti vidaus degimo variklį, paleisti elektros variklį, užda- 
ryti už nugaros esantį išmetamojo vamzdžio vožtuvą - ir visos šios 
operacijos turi būti atliktos beveik vienu metu, per kelias sekundes, 
neprarandant sveikos nuovokos. 

Ką kalbėti apie moralinį krūvį, tenkantį Žmogui, vienui vienam su- 
sidūrus su klastinga jūra, budriu priešu ir ne ką mažiau balansuojant 
ties riba tarp valios pastangų ir nuovargio... 

Buvo ir bandymų tam tikromis priemonėmis K vyrams suteikti 
„plėšrūno“ savybių. Bebrų pilotams, nepriklausantiems K junginiui, 
buvo pasiūlyta vartoti vadinamąsias D IX tabletes, esą sukeliančias 


tokį efektą: kontroliuojamai praplečiama nuovargio riba, labai pa- 
didėja koncentracija ir kritinis mąstymas, atsiranda didelės vidinės 
energijos pojūtis, be to, sumažėja šlapimo išsiskyrimas ir sulėtėja žar- 
nyno veikla. Iš tiesų tokios savybės labai praverstų, bet koks jų veiki- 
mo mechanizmas? 


Sužinoję D IX sudėtį, K vyrai ėmė labai nepatikliai žiūrėti į šį prepa- 
ratą: tabletėje lygiomis dalimis buvo sumaišyti pervitinas, kokainas ir 
eukodalis - gryna narkotinė medžiaga! Kaip įprasta jie nutarė patys 
išbandyti šią priemonę ir akivaizdžiai parodė jos absurdiškumą. 

„Penki karininkai patys pareiškė norą dalyvauti bandyme, - rašoma 
gydytojų pranešime. - Išgėrus po 1-2 tabletes per valandą visiems pa- 
sireiškė nemalonių sutrikimų. Tiems, kas prieš eksperimento pradžią 
jautėsi esą žvalūs ir pailsėję, trumpos euforijos metu ėmė drebėti rankos, 


o turėję nuovargio požymių, skundėsi kelių silpnumu ir raumenų 
tempimu. Preparatui D IX pradėjus visiškai veikti palengva blokuota 
centrinė nervų sistema, pageidaujamos euforijos pojūtis netrukus blė- 
so, sustabdytas sprendimo priėmimo greitis ir intelektas, išseko ener- 
gija ir sumažėjo kritinis mąstymas, stiprius prakaitavimo priepuolius 
keitė pagirios, didžiulis nuovargis ir išsekimas...“ 

Pranešime nepasakyta nė vieno gero žodžio apie „šį „dopingo“ me- 
todą, gal ir tinkantį katėms, žirgams, tik ne žmonėms stimuliuoti“. 
„Opiatas ne sužadina, o stipriai narkotizuoja. Objektyviai žiūrint, 
euforijos efektas vos pastebimas, suglebimas ima reikštis dar esant 
išorinei koncentracijai... Stimuliuojamasis efektas pasireiškia tik iš- 
imtiniais atvejais ir yra sunkiai kontroliuojamas. Paprastai atsiranda 
jokiomis pastangomis nesuvaldomas potraukis miegui, kuo daugiau 
tablečių suvartota — tuo potraukis stipresnis... Kadangi vartojant pre- 
paratą pasireiškia ne pageidaujamas, o visiškai priešingas poveikis, 
rekomenduojama tuojau pat nustoti vartoti šį preparatą.“ 

Savo ruožtu bebrų komandos atlikta bandymų serija parodė, kad 
įprastinis kolamedžių šokoladas ir kiti kolamedžių riešutų ekstraktai, 
turintys purinų ir kofeino, veikia gaivinamai, o pajutę didelį nuovargį 
K vyrai turėtų vartoti nedidelę pervitino dozę. Bet pirmiausia reikė- 
tų „ruošiantis operacijai mažiausiai 10 valandų skirti ramiam, giliam 
miegui, šio miego neturėtų trikdyti jokie psichikos dirgikliai“. 

Nors ir buvo atlikta daug bandymų, klausimas liko atviras ir nuolat 
iškildavo tam tikromis aplinkybėmis: ar galima taip mobilizuoti fizi- 
nes ir dvasines Žmogaus jėgas, kad bebro pilotas sėkmingai įvykdytų 
savo užduotį. Tik realūs veiksmai galėjo padėti rasti atsakymą į pana- 
šius klausimus, o juos analizuojant tenka atversti vieną iš tragiškiau- 
sių trumpo K junginio gyvenimo istorijos puslapių. 


1944-ųjų rugsėjį „Mėlynosios portupėjos“ stovykloje tarp bebrų pi- 
lotų vyravo džiaugsminga nuotaika. Pati pirmoji paskubomis organi- 
zuota operacija Fekane, nors ir esant nepalankioms sąlygoms (nuola- 
tinė oro pavojaus grėsmė transportavimo metu, ilgas kelias iki Senos 
įlankos, blogos oro sąlygos), atnešė pirmą, kad ir kuklų, sėkmės pojūtį. 
Bet svarbiausia - visi 18 pilotų sveiki ir gyvi sugrįžo į bazę. Nuostolių 
pavyko išvengti. Tokia pradžia leido tikėtis daug. 

Sukomplektuotos bebrų flotilės buvo perkeltos į Roterdamą, o iš ten 
jos turėjo vykdyti operacijas ir trikdyti sąjungininkų laivybą Šeldės 

žemupyje. Bet ši kovinių veiksmų vieta buvo nepalyginti sudėtinges- 
nė nei sąsiauris ties Prancūzijos pakrante. Jei iš vokiečių stebėjimo 
punkto, esančio Schauveno saloje Zirikzėje, radiograma pranešdavo 
apie sąjungininkų konvojų — o tokie pranešimai atskriedavo beveik 
kasdien, ir priešui bendraujant atviru radijo tekstu stebėjimo tarnyba 
labai tiksliai žinojo apie laivų judėjimą, - pranešimas savaime dar toli 
gražu nereiškė, kad bebrų pulkas išplauks pasitikti priešo. 

Pirmiausia vėjo ir jūros bangavimas neturėjo viršyti 3-4 balų, 
antraip visas savo jėgas bebrų pilotas turėtų skirti kovai su jūros sti- 
chija. Antra sąlyga —- iš Roterdamo laivai privalėjo išplaukti praside- 
dant atoslūgiui, kad 40-ies jūrmylių atstumą iki vakarinės Šeldės prie 
Vlisingeno padėtų įveikti stipri į pietvakarius plūstanti srovė. Plauk- 
ti prieš srovę būtų visiškai beprasmiška, nes laivo greitis galėtų tik 
kompensuoti potvynio srovės greitį, ir šis kovinis laivas nenuplauktų 
pirmyn nė vienos jūrmylės. Dar viena puolimo sąlyga: atoslūgis, ne- 
šantis bebrus arčiau priešo, turėtų prasidėti dieną, tada planuojamos 
operacijos vietą pavyktų pasiekti vakare, o slepiantis sutemose iškilti 
į vandens paviršių ir, bokšteliui kyšant tik 52 cm virš vandens pavir- 
šiaus, vykdyti puolimą... 

Dieną puolimas vargu ar pavyktų, nes priešas viešpatavo jūroje ir 
apsauginių jo laivų skaičius neleido tikėtis sėkmės veržiantis prie kon- 
vojaus per apsaugos žiedą. O kokios galimybės pulti iš periskopinio 
gylio? Gali būti, kad tokį puolimo būdą pasirinko vienas ar kitas 
K vyras, bet kyla didelių abejonių, ar jų bandymai galėjo baigtis sė- 
kmingai. Bebras buvo ne povandeninis laivas, o ginklas, skirtas torpe- 
diniam antpuoliui vandens paviršiuje, ir nerti jis galėdavo tik iš bė- 
dos. Laivas turėjo dvi balastines kameras, pilotui atšovus užpildymo 
sklendes, jis imdavo grimzti po vandeniu. Laive taip pat buvo įtaisyti 
suspausto oro balionai talpoms prapūsti, jas prapūtęs bebras vėl kil- 
davo į paviršių. Bet tikslaus laivo plūdrumo valdymo tarp šių dviejų 
padėčių trūko. Stabiliai laikyti laivą periskopo gylyje per visą ataką 
buvo neįmanoma, nebent periskopas, kartu su juo ir visas laivas, būtų 
„pakabintas“ ant papildomo plūduro. Tokiu triuku gal ir buvo galima 
apgauti priešą upėje, tik ne jūroje. 

Jei aplinkybės susiklostydavo taip, kad visos sąlygos atitikdavo būtinus 
reikalavimus (prie jų dar reikėtų priskirti tamsią naktį be mėnesienos), 
tuomet korvetės kapitonas Bartelsas į operaciją išleisdavo kiek galėda- 
mas daugiau bebrų. Kranto komanda iš vadinamosios „laivų statyklos 

Vienviečiai povandeniniai laivai bebrai, prišvartuoti prie molo. 


flotilės“ atrinkdavo kruopščiai patikrintus ir nepriekaištingai veikiančius 
laivus ir pristatydavo juos į startines pozicijas. 1944 m. gruodį ir 1945 m. 
sausį tai buvo Helevutsleisas, vėliau, kai netyčia iššauta torpeda smarkiai 
apgadino pagrindinę už šliuzo esančio nedidelio uosto dalį, ja tapo Lek- 
hafeno prieplauka Roterdame. Prieplaukose „masinėms operacijoms“ į 
laivus sulipdavo po 20-30 pilotų ir laukdavo ženklo pradėti. Kai jie įsi- 
taisydavo ant siauros sėdynės atlošo, viršutinė kūno dalis kyšodavo iš 
bokštelio liuko. Jei vanduo būdavo toks ramus, kad jokia bangelė nega- 
lėdavo šliūkštelėti vidun per atvirą liuko angą, dar ilgai jie plaukdavo 
kvėpuodami grynu oru tokia „komendanto poza“. Tik tuomet, kai tarp 
Gurės ir Vornės salų arba ties signaline stotimi ant Huk van Holando 
molo jie pasiekdavo atvirą jūrą, ateidavo laikas kraustytis į siaurą triumą 
ir užverti liuko dangtį, nes ten bebrų jau tykodavo priešo atakos lėktuvai 
ir tuojau puldavo žemyn. Bebrai turėjo tik vienintelę galimybę išsigelbėti 
akimirksniu slėpdamiesi po vandeniu. 

Ne kiekvienas bebro pilotas laiku pastebėdavo tas „širšes“, kad ga- 
lėtų išvengti jų dūrio. Kaip tik priešais Huk van Holandą kai kuriems 
iš jų per anksti baigėsi tik prieš valandą pradėta priešo medžioklė. 
Krante esantys vokiečiai, pasmerkti tik bejėgiškai stebėti, ne kartą 
tapo tokios bebro mirties liudininkais. Apie šių netekčių pobūdį turime 

informacijos. Kai kada net patys pilotai papasakodavo, kaip lėktuvų 
patrankų šūviai pamušdavo ir paskandindavo jų laivus, o patiems pi- 
lotams dėl laimingo atsitiktinumo pavykdavo išlikti nesužeistiems ir 
išvengti drėgno kapo. Čia, dar matant savą krantą, buvo daugiausia 
galimybių išsigelbėti. 

Vienas iš tų žmonių, kuriems taip pavyko pasiekti namus, buvo jū- 
reivis grandinis Rėttgeris. Pirmi taiklūs britų lėktuvo pabūklo šūviai 
pramušė vandeniliu užpildytus abiejų minų korpuso pailginimus; šį 
kartą vietoj torpedų savo įdubose laivas gabeno minas. Laivas tuojau 
ėmė grimzti, bet Rottgeris atleido minas laikančius diržus, ir jos nu- 
krito žemyn. Bebras, netekęs krovinio, šovė į viršų ir iškilo virš vaterli- 
nijos. Atakos lėktuvas tik to ir laukė. Britas vėl pradėjo puolimą, bet šį 
kartą vokietis buvo vikresnis. Greitai trūktelėjęs svirtį, jis atidarė ba- 
lastinių kamerų vožtuvus ir kaip akmuo nunėrė po vandeniu, staigiai 
pasuko vairą į kairę ir pasišalino nuo mirtinos priešo šūvių linijos. No- 
rėdamas pasitraukti iš pavojingos zonos grandinis apie pusę valandos 
plaukė įjungęs elektros variklį ir išnėrė tik tuomet, kai, jo manymu, 
oro pavojus jau buvo praėjęs. 

Bet naują nelygios kovos etapą ir vėl laimėjo priešas, ir šis susirėmi- 
mo raundas tapo lemiamas. Vos iškilusį į paviršių bebrą užliejo šūvių 
kruša, bokštelio langai subyrėjo į šipulius, kliuvo išmetimo vamzdžiui 
ir variklių skyriui. Bebras ėmė sklęsti uodega žemyn, o laivo prie- 
kis 30 laipsnių kampu kyšojo iš vandens. Anglas tikriausiai pastebėjo, 
kad jo priešas išėjo iš rikiuotės, ir paliko jį ramybėje. Kurį laiką Rėtt- 
geris dreifavo jūros srovėje, bet vandens lygiui laive kylant aukštyn 
iš baterijų ėmė skirtis dujos, o bebras kiekvieną akimirką galėjo visai 
paskęsti. Todėl Rėttgeriui neliko nieko kito, kaip lipti lauk ir mėginti 
pasiekti krantą maža pripučiamąja valtimi. Per tą laiką anglų lakūnas 
keletą kartų skrido į kranto pusę, vėl grįždavo atgal, darė kilpą, dar 
kartą suko aplinkui... Atrodė, jis vis laukia ir tikrina, ar tas Žmogus 
pripučiamojoje valtyje taip ir liks vienas. Tik vėliau jis iš savo lėktuvo 
atidavė pagarbą ir nuskrido į vakarus, o Rėttgerį paėmė saviškiai ir 
saugiai nugabeno namo. Jam pavyko išvengti net lengvų sužeidimų... 

Iš Rottgerio ir kelių kitų vaikinų pasakojimo žinome, kaip jiems pavy- 
ko išgyventi sunaikinant bebrą. Bet įdomu, kaip sekėsi kitiems. Tiems, 
kurie pasiekė Šeldę ir joje atakavo priešo laivus. Arba tiems, kurie pra- 
simušė iki priešo konvojaus laivų, stovinčių reide prie Ostendės ir lau- 
kiančių palankaus potvynio meto Šeldėje. Arba tiems, kuriuos potvynio 

srovės nunešė į Šeldę ir ten jie užstrigo ant vienos iš daugelio smėlingų 
seklumų. Apie visus šiuos bebrų pilotus mes beveik nieko nežinome, 
nes tuos, kuriems pasisekė grįžti, galime suskaičiuoti ant pirštų. Gali- 
ma sakyti, kad grįžo tie, kam padėjo fortūna ir įgūdžiai, kas neprarado 
orientacijos, kas pasibaigus kuro atsargoms ar sugedus varikliui, tai yra 
negalėdami judėti patys, suprato gudrybes, kaip savo naudai pakinkyti 
jūros sroves: esant priešinei srovei guldavo ant dugno ir iškildavo tik jai 
pakeitus kryptį bei leisdavosi jos nešami bent iki pirmosios vokiečiams 
priklausančios Schauveno salos. 

Bet didžioji dalis bebrų pilotų anksčiau ar vėliau tapo gausaus priešo 
aukomis — prie milžiniškos jo persvaros vandenyje ir ore dar reikia 
pridėti klastingus, nematomus priešus pačiame bebre: išsekimą, alpu- 
lį ir nuodingas dujas. Vokiečių radijo ryšių perėmimo stotis kartais 
išgirsdavo sąjungininkų pranešimus, kad kokia nors korvetė ar kitas 
apsaugos laivas perėmė bebrą su viduje miegančiu ar žuvusiu pilotu. 
Retkarčiais pokalbiuose pasitaikydavo pranešimų apie sąjungininkų 
laivo netektį Šeldės žiotyse; jei tuo metu bebrai vykdydavo operaciją, 
pranešimus galima traktuoti kaip vienintelį patvirtinimą, kad ir ši ma- 
žoji kovos priemonė kartais laimėdavo mūšį. 


Vokiečių paliktas vienvietis povandeninis laivas bebras prie Araso miesto 
Siaurės Prancūzijoje. 

— Kartą vakare grįžome namo į savo kambarį, - pasakoja bebro pilotas, 
— ir draugo lovoje, jau šešta ar aštunta diena negrįžtančio iš operacijos, 
radome gulintį naujoką. Tą akimirką supratome, kad gavome velniškai 
pavojingą darbą. Bet ne kas kitas, o mes patys jį pasirinkome... 

Ne įsakymas ginė šiuos, dažniausiai jaunus, žmones į priekį. Žino- 
ma, nebuvo ir įsakymo, draudžiančio stotį į tokį rizikingą Žaidimą. 
Sprendimas, kaip ir daugeliu kitų atvejų K junginyje, priklausė nuo 
vidinio vyrų nusiteikimo, nuo laisvo jų apsisprendimo. Kovinis šta- 
bas, nuo flotilės vado iki vairininko, galėjo pasirūpinti tuo, kad visos 
bebrų operacijai reikalingos sąlygos būtų įgyvendintos, nes be jų pa- 
galbos bet kuri operacija būtų pasmerkta žlugti. Tačiau klausimus — 
plaukti ar ne, ar pilotas jaučiasi galintis užtikrintai suvaldyti kovinę 
mašiną bet kokioje situacijoje, ar tvirtai tiki, kad pavyks išgyventi ir 
sveikam grįžti atgalios, spręsti ir į juos atsakyti galėjo tik pats pilotas. 

Suprantama, atvira forma šių klausimų niekas neuždavinėjo. Tik 
įžvalgus viršininkas lengvai galėjo nuspėti K vyrų mintis. 

— Norint pažinti vyrus, užtikrintus savo veiksmais, - pasakoja vy- 
resnysis leitenantas Udas Heckmannas, paskutinis bebrų flotilės 261 
vadas, — užteko turėti tik aštresnę akį. Drauge su pilotais aptardavo- 
me viską iki mažiausių operacijos smulkmenų nieko nepagražindami. 
Tuomet kai kurie pritildavo ir susimąstydavo. Vėliau, kalbantis tarp 
keturių akių, tie vyrai dažniausiai dėkingi sutikdavo su pasiūlymu 
atsisakyti neplaukti į operaciją... 

— Aplinkiniams šie jaunučiai vaikinai atrodė tarsi tobulas kolektyvas, 
— dėsto daktaras Brocheris, bebrų flotilės gydytojas. Jie buvo tiesiog 
susižavėję bebrais. Nepaprastai didžiavosi esantys atrinkti į ypatingą 
komandą ir jautėsi mirtinai įžeisti, jei dėl kokių nors priežasčių, kad ir 
asmeninių, juos sulaikydavo nuo operacijos. Savanorių pilotų visada 
būdavo daugiau nei operacijai paruoštų laivų, „kova dėl vietų“ nema- 
žėjo. Keletas tų, kurių sveikatos būklė nebuvo gera arba kurie, mano 
nuomone, dar nebuvo subrendę susidurti su bebre jų laukiančiais sun- 
kumais, tiesiog ant kelių meldė užrašyti juos sveikais ir suteikti leidi- 
mą. Nelengvai pavykdavo vaikinus įtikinti, kad „skriaudžiu“ juos ne 
dėl asmeninės antipatijos. 

Ši neatsakinga laikysena mažai pasikeitė net ir tuomet, kai, nepaisant 
jų tvirto įsitikinimo, kad pavyks nugalėti ir laimingai grįžti namo, dau- 
gelis vyrų taip ir dingo kažkur priešo pusėje. Jos priežastis — tipiškas 

jaunatviškas noras nuveikti šį tą nepaprasta ir tuo parodyti kitiems savo 
vyriškumą. 

Komandos jausmas bebrų pilotams buvo tarsi išorinis minkšto bran- 
duolio kevalas. Vėjavaikiškai energingas, įžūlus, kartais sarkastiškas 
tonas galėjo staiga virsti melancholiška nuotaika. 

Vakare prieš operaciją gydytojas kartais atsisėsdavo ant lovos prie 
pilotų ir „žaisdavo anteną“, klausydamasis asmeninių jaunų kareivių 
bėdų ir rūpesčių, sugerdamas viską, ką jauni kariai nori išlieti prieš 
išplaukdami susitikti su priešu. Tai padėdavo, ir kitą dieną apie vaka- 
rykštį pokalbį niekas net neužsimindavo. Komandos jausmo kevalas 
vėl užsiverdavo. 

Aprašytas laikas, kai bebrai vykdė operacijas iš Roterdamo, truko tris 
mėnesius, nuo 1944 m. gruodžio iki 1945 m. vasario. Prieš kiekvieną 
startą tekdavo sulaukti daugelio sąlygų derinio, todėl per visą akty- 
vios veiklos laiką įvyko vos keli antpuoliai. Maždaug 110 bebrų pilotų 
išplaukė ieškoti priešo. Nors aukų tarp jų buvo gana daug, bendros 
K vyrų netektys liko santykinai mažos. Roterdamo Lekhafeno prie- 
plaukoje įvykęs nelaimingas atsitikimas turėjo tragiškų padarinių: 
netyčia paleista sava torpeda sunaikino beveik visą flotilę. Įvykis su- 
paralyžiavo bebrų junginio veiklą. 

Paskui vienvietės kovos priemonės, „dėl asmens ir aparato saugu- 
mo“ galinčios panerti po vandeniu, buvo naudojamos tik minavimo 
darbams prieš netoli esančius taikinius, pavyzdžiui, esant reikalui už- 
minuoti priešo laivų naudojamą kanalą tarp dviejų Olandijos salų. 

Bet jūroje bebrus pakeitė didesni ir gerokai patogesni ruonio tipo dvi- 
viečiai povandeniniai laivai. 


+ 


Ankstyvą 1945 m. sausio 5 d. vakarą, „dieną X-3“, trys įprasti povan- 
deniniai laivai išplaukė iš „Black Watch“ bazės netoli Haštado Nor- 
vegijoje. Jie atrodė gana keistai, nes ant denio priešais ir už bokštelio 
kiekvienas vežė po du bebrus. Susidarė įspūdis, kad pasiplaukioti į 
išvyką susiruošė didelė šeima - trys suaugusieji ir šeši vaikai. O kur 
link suko jų išvykos maršrutas? 

Valanda X reiškė „vaikų“ puolimo pradžią - šeši atrinkti sumaniau- 
si K vyrai turėjo vesti bebrus į Vaengos įlanką, į reidą prie Murmans- 
ko. Čia telkėsi didelė dalis galingai apginkluoto laivyno, saugančio 
per Šiaurės jūrą į Murmanską plaukiančius konvojus su sovietams 

Povandeninis laivas gabena du vienviečius povandeninius laivus bebrus. 
Vykdomas suplanuotas sovietinio Barenco jūros uosto puolimas. 


skirta karine medžiaga iš Anglijos ir Amerikos bei dengiančio juos 
nuo vokiečių ginkluotųjų pajėgų, povandeninių laivų ir lėktuvų 
puolimo. Ten stovėjo linijinis laivas HMS „Royal Soverein“, anglų 
padovanotas sovietams ir pervadintas „Archangelsko“ vardu. Jiems 
dar priklausė lėktuvnešis, keletas kreiserių ir eskadrinių minininkų. 
Jei tik bebrams pavyktų įsiskverbti į Vaengos įlanką, tektų gerokai 
pasukti galvą renkantis vertingiausius taikinius dvylikai torpedų. Ir 
kaip tik tokiam tikslui šie miniatiūriniai laiveliai tiko geriau nei bet 
koks kitas didelis karinis laivas. 

Bebrais apginkluota K flotilė 265 lapkričio pradžioje atvyko į 
Šiaurės Norvegiją. Pilotais atrinko tuos vyrus, kurie jau turėjo įgiję 
sėkmingos patirties prie Fekano kovojant su invazijos laivynu. Jie 
nedelsdami pradėjo pasirengimą iki menkiausių smulkmenų ap- 
galvotai operacijai. Savaime suprantama, kad ginkluotę reikėjo nu- 
gabenti kuo arčiau Murmansko, nes bebrų veikimo spindulys buvo 
smarkiai per mažas. Transportuoti tiko tik povandeniniai laivai, 
kitu atveju mėginimas prisiartinti tikrai nepraslystų priešo žvalgy- 
biniams lėktuvams pro akis. Tokį jojimo ant nugaros būdą - bebras 
ant povandeninio laivo - jau anksčiau teko išbandyti Baltijos jūroje 
ir gauti patenkinamus rezultatus. 


Murmansko vartus priešas apjuosė keletu apsaugos ruožų. Tarp Kil- 
dino salos ir pakrantės prie Set Navoloko patruliavo daug greitaeigių 
katerių, apginkluotų radarais ir klausymosi aparatūra, automatiniais 
ginklais ir giluminėmis bombomis. Dar esant gana dideliam atstumui 
iki šio gynybos žiedo bebrus reikėjo nukelti nuo povandeninių laivų — 
darbas, trunkantis vos 10 minučių, bet galintis tapti labai nemalonus, 
jei tuo metu netikėtai užklumpa priešas. 

Laikui bėgant ir atskaitai pasiekus žymę „Iš X atimti 12 valandų“ 
reiškė, kad nuo povandeninių laivų bebrus nukels 15 val. dienos prieš 
puolimo naktį. Dvylikos valandų K vyrams turėjo pakakti nuo šio taš- 
ko įveikti 40 jūrmylių atstumą ir prasmukti į Vaengos įlanką. Ten jų 
laukė nauja kliūtis: tinklo ir rąstų užtvara, užkertanti kelią į įlanką 
abipus nedidelės Salnio salos, kad joks nepageidaujamas objektas ne- 
galėtų prasiskverbti iki karo laivų. 

Žinant gynėjų įpročius būtų galima lengviau įveikti užtvarą. Iš ko- 
kios medžiagos pagamintas tinklas? Kur buvo vartai ir kada juos ati- 
darydavo? Ar galima po jais panerti ir kokioje vietoje? Be to, ar yra 
daugiau užtvarų ilgame kelyje iki Murmansko? Ar yra minų laukų? 
Kokį kelią rinktis laivams, kad būtų išvengta šių kliūčių? 

Turima informacija davė tik labai paviršutiniškus atsakymus į šiuos 
klausimus. Tam povandeninis laivas visai netoli Murmansko įlankos 
pakrantės sustabdė žvejybinį laivą ir atgabeno jį į Haštadą - norma- 
liomis aplinkybėmis labai nepageidautinas veiksmas - ir iš sumišusių 
žvejų išklausinėjo viską, ką jie Žino apie Vaengos įlanką. Paskui bebrų 
pilotai taip ilgai treniravosi pranerti po bazės tinkline užtvara, kol šį 
veiksmą ištobulino ir ne kartą visiškai nepastebėti prisiartino prie joje 
stovinčių laivų. 

Apskaičiuota, kad tinkamiausia mėnulio fazė bus 1945-ųjų sausio 8 d., 
todėl operaciją buvo numatyta vykdyti tą naktį. Tuoj po vidurnak- 
čio visiškoje tamsoje bebrams pavyktų prasmukti pro budinčius priešo 
laivus. Tuomet danguje pasirodžiusi mažėjanti mėnulio pusė, viena 
vertus, ne per ryškiai apšviestų apylinkę, antra vertus, padėtų K vy- 
rams orientuotis ir aptikti laivus. Laikas X reiškė lygiai trečią valandą 
nakties, patirtis rodė, kad tuo metu net ištvermingiausi sargybiniai 
praranda budrumą. Nevalia, kad iki puolimo pasigirstų koks nors 
šūvis. Visa puolimo jėga turėjo pasireikšti vienu metu, reikėjo vengti 
per anksti sužadinti priešo budrumą, kad jis nesutrukdytų dar kelyje 
esantiems bebrams pasiekti užsibrėžtą tikslą. 

Prieš pat kovinės operacijos pradžią bebro pilotas dar 
kartą apžiūri laivo išmetamąjį vamzdj. Iš ledinio vandens 
kyšo tik mažas bokštelis. Jauni žmonės menkoje valtyje 
turėdavo ištverti dvi, tris ar keturias dienas. 

Sugrįžimo klausimą pavyko puikiai išspręsti numatant tris bebrų su- 
sitikimo su „pagrindiniais laivais“ laikus. Saugumo jausmas per ope- 
raciją buvo vienas iš kertinių K junginio principų: ten, anapus, manęs 
laukia draugai, jie padarys viską, kad mane surastų ir pasirūpintų 
mano saugumu grįžtant. 

Šio junginio vadas kapitonas leitenantas Wolfgangas Woerdeman- 
nas per teorinį pasirengimą operacijai atsižvelgė į menkiausias 
smulkmenas. Jis pasakoja: 

— Mokslinis K junginio štabas Vokietijoje parengė viso numatomos 
operacijos pakrantės ruožo silueto eskizus su orientyrais tiksliai iš to- 
kios pozicijos, kad bebrų pilotai matytų jį, plaukdami tam tikru ats- 
tumu nuo kranto ir stebėdami jį iš 50 cm aukščio virš vandens pavir- 
šiaus. 

Kasdien teko atmintinai mokytis kursus ir atstumus, orientyrų pa- 
vadinimus ir išvaizdą, sąlygas vandenyje, sroves, mėnulio patekėjimo 
laiką ir jo padėtį danguje tam tikromis valandomis, žvaigždėlapį, grį- 
žimo atgal laikus ir numatytus maršrutus. Žvalgybinės nuotraukos 
iš oro ir kita rašytinė medžiaga papildė vyrų Žinias apie operacijos 
vietą... 

Taigi dieną „Iš X atimti 3“ startavus trims povandeniniams laivams 
su „vaikais“ ant denio prasidėjo karinė operacija, iki menkiausių 
smulkmenų apgalvota ir paruošta atsižvelgiant į turimą žinių lygį. Ta- 
čiau Vaengos įlanka, reidas prie Murmansko, daugelio sąjungininkų 
laivų inkaravimosi vieta niekada nepatyrė priešo antpuolio... Kodėl? 
Toliau pateikiamas pranešimas apie operacijos eigą: 

„Laivai praplaukė Trumsę ir patekėjus mėnuliui nusileido ant 
dugno Lingeno fiorde. Dienos „Iš X atimti 2“ popietę Žygis pratęstas. 
Dėl stiprios dyzelinių variklių vibracijos povandeniniuose laivuose 
buvo apgadinti du bebrai. Jų kuro padavimo sistema tapo nesandari. 
Viduje tvyrojo stiprus benzino kvapas. Susidarė ne tik kvėpuoti nepa- 
lankios sąlygos, paleidžiant bebro elektros variklį plykstelėjusi kibirkš- 
tis galėjo sukelti sprogimą.“ 

Dar bandant pasitaikė du tokie atvejai, vienas K vyras sprogus ben- 
zino garams patyrė sunkių sužeidimų. Buvo imtasi visų priemonių 
darant bebrus „atsparius purtymams“. O dabar ir vėl tos pačios bėdos! 
Toliau pranešime rašoma: 

„Kelionėje buvo patikrintos ir suveržtos tarpinės. Bebrai vėl pripažinti 
tinkamais naudoti. Siekiant kuo labiau sumažinti vibraciją, povandeniniai 

laivai ėmė plaukti sumažinę greitį. Du kartus paskelbtas oro pavojus pri- 
vertė grupę laikinai slėptis po vandeniu, manevrą pasisekė įvykdyti ne- 
priekaištingai. Ties Nordkapo kyšuliu du bebrai vėl išėjo iš rikiuotės. 
Šį kartą atsipalaidavo ne tik benzino padavimo sistema, bet ir kitos 
laive esančios jungtys. Atsidūrus po vandeniu į laivus ėmė sunktis 
vanduo. Turimomis priemonėmis buvo neįmanoma pašalinti gedimų. 

Bet operacija turėjo įvykti kad ir su keturiais bebrais. Grupė po tru- 
putį artėjo prie Murmansko pakrantės. Po kurio laiko dėl tų pačių 
priežasčių trečias, o netrukus ir ketvirtas bebras išėjo iš rikiuotės. Tuo- 
met sunkia širdimi priimtas sprendimas nutraukti operaciją ir sukti 
atgal į bazę...“ 

Štai kodėl Murmansko taip niekas ir nepuolė! Nesėkmės priežasti- 
mi tapo benzininiai varikliai ir sunkiai kontroliuojami benzino garai, 
sugriovę visą minutės tikslumu suplanuotą karinę operaciją jai taip ir 
neprasidėjus. 

Konstruktoriai Vokietijoje padarė išvadas. Buvo suprojektuotas 
naujas bebras. Jis tapo kur kas didesnis už savo pirmtaką, gavo dyze- 
linį variklį ir turėjo dviejų žmonių įgulą; visa atsakomybė gulė jau ne 
ant vienų pečių. Bet iki karo pabaigos šis bebro variantas taip ir nebuvo 
baigtas. 

panėrimo laikas / „Dyzelis mūsų nenužudys“ / Sėkmingas kelias namo, nors 
ir buvo intensyviai persekiojama giluminėmis bombomis / Ryškiai apšviestas 
„prospektas“ per sąsiaurį / Operacijų ir sėkmių statistika / „Ruonis“ paskan- 
dina eskadrinį minininką „La Combatante“ / Leitenanto Sparbrodto mūšio 
aprašymas / Paskutinės išvykos: su sviesto torpedomis į Diunkerką. 


Priešingai nei panerti galintis laivas bebras, dvivietė kovos priemo- 
nė ruonis buvo mažytis, bet tikras povandeninis laivas. Nors laivas ir 
šį kartą suprojektuotas, pastatytas ir išbandytas per mažiau nei šešis 
mėnesius, konstruktoriams puikiai pavyko įgyvendinti projektą. Sun- 
kiausiomis karo sąlygomis nuo 1945-ųjų sausio iki balandžio mėne- 
sio jūros ruože tarp Temzės ir Šeldės bei Duvro sąsiauryje, rodydami 
nepriekaištingas charakteristikas, ruoniai įrodė savo pranašumą prieš 
nesuskaičiuojamą galybę priešo apsaugos laivų - eskadrinių mininin- 
kų, korvečių, tralerių ir artilerijos katerių. Beveik kiekvienai iš septy- 
niasdešimties ruonių įgulų kovinių veiksmų metu teko patirti nepa- 
prastai dramatiškų įvykių. 

Pavyzdžiui, K vyrai labai greitai suprato, ką jie gali priešinti pavo- 
jingiausiam visų vokiečių jūrinių objektų priešui - staiga pasirodan- 
čiam šturmo lėktuvui. Jie stebėdavo ruonį pamačiusį šturmuotoją, 
leisdavo jam sukti saulėje į atakos trajektoriją, bet tuo metu patys nė 
piršto nepajudindavo, kad apsigintų. Tik tuomet, kai horizonte jau 
matydavosi širšės dydžio lėktuvas, kai jis jau ruošdavosi pikiruoti, 
ruonio vadas pamojuodavo į viršų, nuslysdavo į savo sėdynę, už- 
verdavo bokštelio liuką ir atidarydavo priekinę balastinę kamerą. 

Nedidelis povandeninis laivas ruonis. Jo įgulą sudarė vadas ir 
inžinierius. Laivas buvo ginkluotas dviem torpedomis. 


Tuomet visu dyzelinio variklio pajėgumu ruonis šaudavo po vande- 
niu ir ilgiausiai po 6-7 sekundžių atsidurdavo 5 m gylyje! 

Ši laivo charakteristika suteikė jam lemiamą privalumą. Turint 
galvoje tą aplinkybę, kad viena pagrindinių priežasčių, kurios lėmė 
povandeninių laivų pralaimėjimą kare, buvo vis didėjantis skaičius 
lėktuvų, pasiruošusių staiga užgriūti paviršiuje plaukiančius povan- 
deninius laivus visa bombų ir borto ginklų galia, todėl mažųjų po- 
vandeninių laivų sugebėjimą akimirksniu panerti reikėtų itin vertinti. 
Standartinio 500 t talpos povandeninio laivo rekordas paneriant pa- 
skelbus aliarmą yra 27 sekundės, bet paprastai nuo vandens pavir- 
šiaus laivai galėdavo pradingti per 35-45 sekundes. Tačiau šis vikrus 
ruonis iškeldavo uodegą į viršų, ir po keturių sekundžių vandens pa- 
viršiuje likdavo tik raibuliuojančios bangelės! 

Po vandeniu laivas nė kiek neprarasdavo judrumo. Jame buvo 
sumontuotas serijinis šešių cilindrų dyzelinis variklis, naudojamas 
plaukiant paviršiumi, o povandeniniam plaukimui naudotas stan- 
dartinio povandeninio laivo avarinio siurblio elektros variklis. Ta- 
čiau iškilus pavojui dyzelinis variklis dar veikdavo, kol ruonis pa- 
siekdavo 10 m, o kritiniais atvejais net 15-17 m gylį. Jis veikdavo, 
variklio išmetamosios dujos pasišalindavo per tam skirtą vožtuvą 

dviejų atmosterų slėgiu. Tik pasiekus kritinį 20 m gylį antrasis ruonio 
komandos narys, vadovaujantis inžinierius, turėdavo kuo skubiau 
uždaryti išmetamųjų dujų vožtuvą; tokiame gylyje atsiranda pavo- 
jus, kad vandens slėgis viršys išmetamųjų dujų spaudimą, vanduo 
pateks į variklį ir užpils jį. 

Bet kaip po vandeniu dyzelinis variklis maitinamas oru? Orą jis 
siurbė iš laivo triumo, galima sakyti, atėmė iš K vyrų gyvybiškai svar- 
bų elementą. Egzistavo teorinė galimybė, kad dyzelis iš ruonio, kaip iš 
elektros lemputės, iščiulps visą orą. Bet laivo pilotai dėl to nesuko sau 
galvos, nes žinojo: „Dyzelis mūsų nenužudys!“ 

Jų įsitikinimas buvo patvirtintas bandymais: tuo metu, kai žmogui 
pradėdavo daužytis širdis, ūžti ausyse, imdavo stigti oro, dyzelis už- 
gesdavo pats. Variklis pajusdavo oro stygių lygiai taip pat kaip ir abu 
K vyrai. Šiuo klausimu trijulė buvo vieninga; kol oro slėgis pasiek- 
davo 550 milibarų, jie galėdavo funkcionuoti, vieni kvėpuodavo, kiti 
veikdavo, o kai slėgis krisdavo dar žemiau - visiems tekdavo sustoti... 

Žinoma, tikrovėje iki ribos būdavo prieinama tik ypač retais atve- 
jais, bet ją vis dėlto reikia paminėti. Paprastai su veikiančiu dyzeliniu 
varikliu ruonis nerdavo į 10 m gylį, tuomet vadovaujantis inžinierius 
paleisdavo elektros variklį. Per tas kelias sekundes dyzelinis variklis 
nespėdavo išsiurbti iš laivo vidaus didesnio oro kiekio. 

Vos kelių paminėtų sąsajų užtenka suprasti, kad ruonis pasižymėjo 
puikiomis savybėmis. Be to, laivas buvo sunkiai aptinkamas radarų, o 
baisiosios giluminės bombos beveik niekada nesukeldavo pražūtingų 


Į vandens paviršių 
išniręs ruonis. 

padarinių, nes mažas laivelio korpuso plotas nepasidavė net ir pačioms 
stipriausioms sprogimų bangoms. Po vandeniu jos tik svaidydavo ruonį 
kaip kamuolį ten ir atgal. 

Leitenanto Livoniuso laivas atlaikė septyniasdešimt šešių giluminių 
bombų ataką, nors dalis jų sprogo visai šalia korpuso. Jis nugrimz- 
do į 60 m gylį, sprogimų bangų stumdomas šokinėjo ant jūros dugno 
pirmyn atgal, daugelyje vietų ėmė sunktis vanduo; baterijos išėjo iš 
rikiuotės, su jomis dingo paskutinė ruonio galimybė judėti. Bet po ilgo 
laiko, seniai pasibaigus puolimui giluminėmis bombomis, jis iškilo į 
vandens paviršių, o palanki srovė pačiupo ir ėmė nešti reikiama kryp- 
timi. Abu ekipažo nariai didžiausius pažeidimus sutvarkė turimomis 
priemonėmis, iš triumo išpumpavo vandenį, 0 galiausiai jiems pavy- 
ko paleisti dyzelinį ir elektros variklius. Taip atsinaujinę, pakeliui jie 
dar sugebėjo atlaikyti šešių britų artilerijos katerių puolimą. 

Ruonio vadas leitenantas Maxas Huberis ir jo inžinierius leitenantas 
Siegfriedas Eckloffas, pirmą kartą išplaukę medžioti priešo 1945-ųjų 
kovą, nuskandino 5 000 t talpos krovininį laivą ir niekieno nepersekio- 
jami be jokių nuotykių grįžo į bazę Imuidene. Jei vyrai pagalvojo, kad 
taip bus ir toliau, smarkiai apsiriko. Eckloffas pasakoja: 

— Koks rimtas ruonio ekipažo gyvenimas, pajutome per antrąją ope- 
raciją... Nakčia iškilome į paviršių ir patekome į neregėtą jūros švy- 
tėjimą. Vanduo kilvateryje žibėjo tarsi žalia skraistė. Vandens purslai 
ant denio ir bokštelio žėrėjo lyg deimantai. Staiga pasirodęs konvojus 
grąžino mus į šiurkščią karo tikrovę. Skrosdami vandenį, šie laivai 
taip pat paliko švytinčias trajektorijas. Gal mus apakino švytėjimas, 
bet kokiu atveju atakavome nesėkmingai. Dideli laivai už 600-800 m 
nuo mūsų pasirodė esą maži kateriai, kurie plaukė visai pro pat nosį, 
maždaug 200 m atstumu. Paleista torpeda, aišku, pramovė pro šalį; 
norint išvengti susidūrimo vandens paviršiuje, ruonį teko staigiai suk- 
ti į kairę. Mes panėrėme ir supykę nusileidome ant dugno. 

Išgirdome, kaip toli nuo mūsų sprogo trys giluminės bombos. Jos 
mums netrukdė, kaip tik tuo metu užkandžiavome. Po pusvalandžio 
driokstelėjo dar trys giluminės bombos, šį kartą jau truputį arčiau. 
Procedūra kartojosi kas 30 minučių. Pagaliau nusprendėme iškilti ir 
pasidairyti. Jau dienojo, vandens paviršių dengė neperžvelgiamai tirš- 
tas rūkas. Sprogo dar trys giluminės bombos. 

Pagaliau apie 10 val. ryto rūkas ėmė sklaidytis. Abu kiurksojome ruo- 
nio bokštelyje, jautėmės vienodai nustebę ir išsigandę. Vos už 2 000 m 

nuo mūsų, dreifuodamas kaip ir mes ant bangų, suposi eskadrinis mi- 
nininkas. Praėjo dar pusvalandis. Pro žiūroną stebėjome, kokius paruo- 
šiamuosius darbus atlieka anglai, kaip jis staiga dideliu greičiu šauna į 
priekį, o komandos nariai laivo gale mėto giluminės bombas. Iš pradžių 
pasirodydavo balti burbulai, tuomet iš jūros išdygdavo vandens grybai 
ir beveik tuo pat metu išgirdome trijų sprogimų garsą. 

Aha, pagalvojome mes, štai kas vyksta, kai jie mus pamato. 

Eskadrinis minininkas tuojau pat vėl sustojo ir laukdamas bei klau- 
sydamasis suposi jūroje. Dar pagalvojome, kaip čia nepastebėtiems 
prie jo prisėlinti, bet jau buvo per vėlu. Visai ne pagal planą jis pasi- 
leido į priekį, pasisuko ir nuo tada rodė mums tik tiltelio konstrukciją, 
iškilusią virš putojančių skrodžiamų bangų keterų - jis artinosi, jis bus 
mus pastebėjęs! 

Panėrėme ir nuplaukėme į šoną. Po penkių minučių sprogo pir- 
mosios mums skirtos giluminės bombos, driokstelėjo prakeiktai arti 
laivo. Pirmas subyrėjo termosas su nuostabia arbata. Šukės pažiro 
ant grindų, kas kartą ruoniui pajudėjus jos šiureno ir skambčiojo 

Britų eskadrinis minininkas MTB 219 meta minas. 

trankydamosi į laivo sieną. Bjauri situacija, nes viršuje tikrai viskas 
buvo puikiai girdėti. Kurį laiką ten buvo ramu. Bet mes žinojome, 
kaip yra iš tikrųjų. Išjungęs variklius, eskadrinis minininkas stovė- 
jo ir klausėsi. Negalėjome net atsirūgti ar tarpusavyje pasikalbėti. 
Atsargiai paguldėme ruonį ant dugno ir taip pat ėmėme laukti. Po 
įprastinio pusvalandžio virš mūsų suūžė minininko sraigtų mentės, 
o netrukus nukrito ir bombos. Trys siaubingi smūgiai sumalė mus, 
matavimo prietaisai ir kita aparatūra subyrėjo į šipulius ir išlakstė 
visur aplink. Pasijutome labai nejaukiai, čia jau nebe juokai. Ir vėl ta 
klaiki, slegianti tyla virš mūsų ir aplink mus... 

Laukti naujų bombų smūgių darėsi išvis nepakeliama, nes ir oras 
pastebimai blogėjo. Nedrįsome paleisti automatinės oro atnaujinimo 
sistemos, nes ji kėlė tokį barbarišką triukšmą, kad priešas lengvai ga- 
lėtų nustatyti tikslią mūsų padėtį. Nors elgėmės taip tyliai, tarsi jau 
gulėdami kape, po trisdešimties minučių vėl išgirdome tą gerai pa- 
žįstamą bjaurių garsų seką: suūžė greitai tolstančio laivo sraigtai, o 
tuomet kurtinantys giluminių bombų sprogimai. 

Šį kartą mus taškė dar stipriau nei anąsyk. Vožėmės į sieną, užgeso 
šviesos, viskas aplink skeldėjo ir treškėjo, o į ruonio vidų ėmė skverbtis 
vanduo. Padėtis tapo prakeiktai rimta. Jeigu jie mus girdi, galėjome 
įjungti oro atnaujinimo sistemą. Ji dar veikė. Tuojau pat pasipylė nau- 
jos bombos, visa serija iš karto. Priešas pakeitė taktiką, jis nelaukė kaip 
paprastai. Jei mums nepavyks nedelsiant iš čia ištrūkti, nepadės joks 
išgirtasis ruonio atsparumas smūgiams. Bet ką mes galėjome padaryti, 
viduje viskas sudaužyta... 

Įjungiau avarinę šviesą. Vandens lygis laive kilo, iš akumuliato- 
rių ėmė skirtis dujos, ampermetrai ir voltmetrai nuplėšti, sudužęs 
magnetinis kompasas gulėjo šalia mano sėdynės. Oro slėgio ma- 
tuoklis rodė 1 500 milibarų - bet nesuvokiama, iš kur toks didelis 
viršslėgis galėtų atsirasti? Tikriausiai šis prietaisas išėjo iš rikiuotės 
ir dabar rodo ką tik nori. 

Lyg to dar būtų maža, ruonis staiga pasviro ant šono ir ėmė slysti 
dugnu. Iš pradžių pagalvojome, kad mus užkabino lynais arba tinklu 
ir dabar tempia kaip gigantišką pagautą žuvį. Laivo korpusas sukosi 
ir vibravo, daužėsi į akmenis, purtėsi ir šokinėjo skleisdamas virš jū- 
ros dugno su niekuo nepalyginamą garsą. 

Bet įvyko stebuklas: eskadrinis minininkas nereagavo. Giluminių 
bombų ataka daugiau nepasikartojo. Supratome, kad esame nešami 

Povandeninio laivo ruonio pilotas. 


giluminės srovės, o priešingos krypties srovė tikriausiai stūmė mi- 
nininką tolyn nuo mūsų. Gali būti, kad dėl kažkokių kitų priežasčių 
jis nusprendė nutraukti mūsų puolimą. Bet kokiu atveju man staiga 
dingtelėjo mintis, kad ruonį nešančią jūros srovę galima sėkmingai 
išnaudoti judėjimui atitinkamai pakreipiant vairus. Abu puolėme 
traukti nuosekliai sujungtų vairalazdžių, bet dar kartą teko nusivilti: 
užstrigusios vairalazdės vos judėjo, vairuoti nebegalėjome. 

Pusantros valandos triūsiau ankštoje erdvėje ir likau visas šlapias 
nuo prakaito. Bet pagaliau pavyko nustatyti, kad mano galinė vaira- 
lazdė tvarkingai veikė, 0 vairuoti trukdė užsikirtęs valdymas vado pu- 
sėje. Tuomet atjungiau jas vieną nuo kitos. Valdyti ir sukioti vairus, 
nors ir sunkiai, vėl buvo galima. 

Per tą laiką srovė dugne nurimo, laivas tvirtai gulėjo ant dugno ir 
nejudėjo iš vietos. Jei pasirodys, kad nebeveikia suspausto oro sistema 
arba jei balastinės kameros taip sugadintos, kad jose neužsilaikyda- 
mas oras burbulais kyla į viršų, vadinasi, esame galutinai įstrigę ir 
Žuvę. 

Užpildžiau balastines kameras. Ruonis nepaliko mūsų bėdoje, prie- 
kis pakilo, ir mes tarsi liftu pasileidome aukštyn. Visas viduje esantis 

vanduo nutekėjo į laivo galą, kilome beveik vertikaliai aukštyn, bet 
mus vis tiek apėmė nepaprastas jausmas, kad po visų tų giluminių 
bombų sprogimų sekos ir visų smūgių, kuriuos ruoniui teko atlaikyti, 
apskritai dar galime iškilti į vandens paviršių... 

Viršuje pasirodė, kad korpuso pažeidimai nėra svarbūs. Dugne ke- 
turių atmosferų slėgiu į vidų įsiskverbusį vandenį pavyko nesunkiai 
išpumpuoti, akumuliatoriai vėl tiekė elektros srovę, į dyzelinį va- 
riklį patekusį vandenį išpūtėme sukdami, kol šis ir vėl ėmė veikti. Per 
trumpą laiką ruonyje pavyko sutvarkyti viską, išskyrus laivo viduje 
sudaužytus instrumentus, ir netrukus jis buvo paruoštas plaukti. Abu 
K vyrai galėjo plaukti namo! 

Po valandos jų kelyje pasitaikė dar vienas eskadrinis minininkas, ir 
jie netgi atakavo šį laivą. Iššovę torpedą, pagal instrukciją, jie nieko 
nelaukdami panėrė. Savo laimei, nes po kelių sekundžių jiems virš 
galvos pasigirdo burzgimas, po dešimties sekundžių pasikartojo tas 
pats, o vėliau dar ir trečią kartą. Tai buvo jų pačių paleista torpeda! 
Tikriausiai dėl giluminių bombų poveikio ji ėmė plaukti ratu. Tik per 
plauką jiems pavyko išvengti savo paleistos torpedos atakos. 

Nepatyrę jokių kitų nutikimų, Huberis ir Eckloffas grįžo į Imuideną, 
kur juos džiaugsmingai pasveikino draugai. 

— Negera mums pasidarė tik kitą rytą, - toliau pasakoja Eckloffas, — 
kai mūsų laivą iškėlė iš vandens defektams įvertinti. Kranto personalo 
lio. O ruonis? Jis atrodė kaip metalo laužo krūva. Išorinis apvalkalas 
iš dalies nuplėštas, bokštelis 4 cm sulindęs į vidų. Korpusas panėšėjo 
į sulankstytą kibirą, daugybės kojų apspardytą iš visų pusių... Tai su 
tokiu laužu sveiki ir gyvi sugrįžome namo! 

Galima nesunkiai įsivaizduoti, kad jaunus jūreivių karininkus ir 
inžinierius vienijo stiprus pasitikėjimas ruoniais, o anksčiau aprašyti 
įvykiai rodo, kad ne be pagrindo. 

Kai vieną 1944 m. rugsėjo vakarą pirmieji paruošti ruoniai plūduria- 
vo palei Nojenštato / Baltijos jūros krantinę smalsiai apžiūrimi ir apta- 
rinėjami būsimųjų pilotų, niekas net nenutuokė, ką sugeba šie mažieji 
povandeniniai laivai. Iki tol būsimieji K vyrai turėjo galimybę susi- 
pažinti tik su lydekos (paminėta pirmame skyriuje) valdymu, bet po 
pirmųjų bandymų jie nusprendė, kad ši ginkluotės rūšis nepavojinga 

priešui. Ar ruoniai padarys tokį patį įspūdį? Naujieji laivai pagaminti 
pagal tik ką sukurtą brėžinį, nebuvo laiko jų tinkamai išbandyti. Kaip 
šie maži padaužos elgsis sunkiomis kovinėmis sąlygomis? 

Pagreitintas dviejų narių ekipažo mokymų kursas baigėsi 1944 m. 
gruodį. Iki tol, kai 1944-1945 m. sandūroje bazė buvo perkelta į Imuideną 
Olandijoje, iš kur iki pat karo pabaigos vykdavo karinės operacijos, vy- 
rams atsirado pagrindas pasitikėti savo laivais. 

Bet nuo sausio pradžios iki mėnesio vidurio tarp naujai į bazę at- 
vykusių ruonių pilotų tvyrojo labai slogi nuotaika; atrodė, kad visos 
jų viltys pasmerktos. Priežastis blogai nuotaikai buvo gana liūdna. Iš 
pirmosios ruonių flotilės, Naujųjų metų vakarą iš 18 laivų, išplaukusių 
į jūrą, į krantą grįžo tik du ekipažai, kiti dingo be žinios. 

„Nors prieš akis turėjome nepaneigiamų faktų, — rašoma tų dienų 
pranešime, — jie mums atrodė nesuprantami ir nepaaiškinami. Žinoma, 
dar mokymų metu pasitaikydavo nelaimingų atsitikimų, kurie pridary- 
davo nuostolių. Bet nuostoliai niekada neperžengdavo tam tikrų ribų. 
Sugrįžę vyrai pranešė, kad jie buvo patekę į stiprią audrą. Audringa įsi- 
siautėjusi jūra — tik tokia priežastimi galėjome paaiškinti žiaurų, pirmą 
kartą su priešu susitikti išplaukusios ruonių flotilės likimą.“ 


Flotilės vadas kapitonas leitenantas Raschas prieš pat startą 
Imuidene (Olandijoje) atsisveikina su komandomis. 

Sausio 17 d. esant kur kas palankesnėms oro sąlygoms startavo dar 
10 ruonių. Pilotai žinojo, kad jie plaukia į „paskutinį bandymą“. Jeigu 
ir jie patirs didelių nuostolių, tuomet ruonius teks grąžinti toliau tobu- 
linti. Kaip jau minėta, K vyrai žinojo, kokia svarbi jų misija, ir išplaukė 
tvirtai tikėdami Baltijos jūroje įvertintomis laivų savybėmis. Per tris 
dienas grįžo visi 10 ekipažų. Jie nepranešė apie paskandintus priešų 
laivus, bet vis dėlto parvežė įrodymą, kad šiuos ginklus taip pat gali- 
ma naudoti ir Šiaurės jūroje. 

Visos abejonės dingo tik pirmosiomis vasario dienomis, kai ruonis, 
vadovaujamas leitenanto Willio Wolterio, su inžinieriumi leitenantu 
Minetzkiu iš Didžiojo Jarmuto paskandino pirmąjį krovininį 3 000 t 
talpos laivą. 

Nuo tada per kitus tris mėnesius iki karo pabaigos į operacijas nuo 
Duvro sąsiaurio iki pat Anglijos pakrantės plaukiojo apie 40 ruonių, 
kai kurie ekipažai plaukdavo po tris keturis kartus iš eilės. Jau anks- 
čiau, pasakojant apie bebrų operacijas, dėl paminėtos vokiečių ryšių 
stebėjimo tarnybos pateikiamos nepaprastai vertingos informacijos 
apie priešo laivų judėjimą Imuidene įsikūrusiam operacijų planavi- 
mo štabui pavykdavo ruoniams suplanuoti numatytų priešų konvojų 
puolimus. Dažnai vokiečiai jau prieš dieną žinodavo tikslią konvojaus 
sudėtį, jo išvykimo laiką ir kursą į paskirtą uostą žemyne. Net ir ne- 
turint šios informacijos ruoniams nekildavo sunkumų aptikti priešą. 
Palei vadinamąjį Temzės-Šeldės kelią, kuriuo konvojai kursuodavo 
nuo Margeito iki Antverpeno, kas dvi jūrmyles švietė signaliniai plū- 
durai, todėl visas kelias tamsoje žėrėjo kaip prabangus prospektas ir 
buvo lengvai iš tolo aptinkamas. Ruoniams užteko tik plaukti šios lini- 
jos kryptimi ir ją pasiekus tykoti pasaloje, kol pirmas pasitaikęs laivas 
atsidurs ties torpedos taikiklio kryžiumi. 

Tokį lengvabūdišką sąjungininkų elgesį galima paaiškinti nebent 
gniuždančiu anglų pranašumu vandenyje ir ore. Bet nesuprantamas 
tuometinių Vokietijos priešų nerūpestingumas visą laivybos gynybą 
patikėti vien tik apsaugos laivams ir lėktuvams. Iš dalies ši aplinkybė 
lėmė, kad vokiečių K vyrai, išdrįsę užsukti į pačią liūto irštvą, pasiekė 
tokių rezultatų. To nepavykdavo padaryti įprastiniams senų tipų po- 
vandeniniams laivams, nes po vandeniu ar virš vandens juos netrukus 
aptikdavo, persekiodavo ir sunaikindavo; tą tik retkarčiais pasisekda- 
vo atlikti greitaeigiams kateriams, nes jiems tekdavo stoti į įnirtingus 
mūšius su britų artilerijos kateriais, tą įgyvendino dviejų jaunų K vyrų 

Eskadrinį minininką 
„La Combatante“ 
(buvęs HMS „Haldor“) 
paskandino ruonis. 


ruonio ekipažas: jie torpedavo ir paskandino nemažai krovininių lai- 
vų, gabenančių krovinius sąjungininkų frontui Vakarų Europoje. 

Kapitoną leitenantą Raschą, pirmąjį ruonių flotilės vadą Imuidene, 
netrukus pakeitė korvetės kapitonas Brandis. Iš povandeninio laivo 
kapitonų jam vieninteliam buvo suteiktas aukščiausias vokiečių ap- 
dovanojimas už narsą - Geležinio kryžiaus Riterio kryžius su ąžuolo 
lapais, kardais ir briliantais. Tuomet į operacijas ruoniai ėmė plaukti 
ne visa flotile, bet atskirais ekipažais, dažniausiai turėdami tam tikrą 
konkrečią užduotį. Plaukdami drauge ekipažai vienas kitam vis vien 
negalėdavo padėti, o netrukus tapo akivaizdu, kad priešo gynyba ruo- 
nius kur kas greičiau aptikdavo, jeigu jie plaukdavo būriu. 

Flotilės vadas tik tuomet pripažindavo ekipažo pergalę, jei grįžusio 
ekipažo pranešimą apie įvykio vietą ir datą po kurio laiko patvirtin- 
davo ryšių stebėjimo stoties duomenys. Klausydamiesi visų priešo 
pokalbių jie sužinodavo ir tai, kiek laivų neteko sąjungininkai. Taigi 
nuo 1945-ųjų vasario iki balandžio 40-tyje operacijų dalyvavę ruoniai 
nuskandino 93 000 t laivų. Kiti torpedų pataikymai, nors K vyrai gir- 
dėjo sprogimus, bet poveikio nematė, o papildomi faktai nepatvirtino, 
kad laivas prarastas, oficialiai niekam nebuvo įskaityti. Tik po karo iš 
anglų šaltinių pavyko sužinoti, kad iš tikrųjų aptariamuoju laiku tame 
jūros ruože nuskandintų laivų tonažas sudarė 120 000 tonų. 

Kalbant apie prarastus laivus, sąjungininkai iki pat šių dienų neskel- 
bia, kad eskadrinį minininką „La Combatante“ (buvęs HMS „Haldor“) 
paskandino ruonis. 

Leitenantas Klausas Sparbrodtas su inžinieriumi jauniausiuoju kur- 
santu motoristu Gūnteriu Janke 1945 m. vasario 22 d. vakarą su ruoniu 
išplaukė į antrą užduotį. Jau ties Ševeningenu ėmė streikuoti dyzeli- 
nis variklis, todėl jie ryžtingai nusprendė apsisukti ir paleidę elektros 
variklį grįžo į bazę Imuidene. Čia jie nustatė, kad užsikimšęs vamzdis 
trukdo cirkuliuoti tepalui. Pašalinę gedimą vasario 23-iosios rytą jie 
vėl išplaukė į jūrą. Ekipažui keliama užduotis skambėjo taip: 

„Priešo konvojaus arba apsauginių laivų puolimas jūriniame kelyje 
tarp Margeito ir Duvro.“ 

Jūra smarkiai bangavo, teko plaukti uždarius liuką. Iš saulės pusės 
juos puolė du atakos lėktuvai. Janke užregistravo 6 sekundžių panė- 
rimo laiką pagal pavojaus signalą. Po dešimties minučių ruonis vėl at- 
sargiai pasirodė vandens paviršiuje, bet lėktuvai vis dar ieškojo laivo, 
todėl K vyrų komanda kelionę tęsė po vandeniu. 

Sparbrodto užrašuose pasakojama: 

„Apie 20 val. pasiekėme veiksmų rajoną. Apie 23 val. prisiartinome 
prie signalinio plūduro, iš jo supratome, kad esame jūriniame Duvro 
kelyje. Staiga išgirdome tipišką variklio riaumojimą: du britų artile- 
rijos kateriai paleido variklius. Jie tykojo atkarpoje tarp Duvro kelio 
ir Gudvino-Sandso. Panėrėme ir iki vasario 24 d. 4 val. ryto gulėjome 
ant dugno 58 metrų gylyje. Nuo tada kas valandą iškildavome į pa- 
viršių pasižvalgyti, ar nėra pavojaus, bet viršuje kas kartą išgirsda- 
vome MGB"? variklių ūžesį, todėl nieko nelaukdami vėl nerdavome 
žemyn. Apie 7 val. išnėrėme kaip tik tuo metu, kai abu artilerijos 
kateriai susiruošė išplaukti. Apsisukę jie greitai tolo ir tikriausiai 
plaukė į Ramsgeitą. 

Jūra buvo rami kaip veidrodis, bangavimas nulinis. Puse eigos 
nuplaukėme link Dumptono signalinio plūduro, esančio apytiksliai 
mums priskirto rajono viduryje. Mūsų žiniomis, kaip tik toje vietoje 
nuo Duvro kelio ėjo atšaka Šeldės kryptimi. Todėl manėme, kad čia 
bus daugiau šansų aptikti priešo konvojų ir rasti vertingą grobį tor- 
pedoms. 

Nedidelė migla kiek stelbė matomumą. Patruliavome maža eiga 
plaukiodami pirmyn atgal. Apie 10 val. stiprėjančioje migloje pastebė- 
jau laivą. Jis stovėjo vietoje, o mes pamažu artinomės. 


10 Motor Gun Boat - artilerijos kateris. 

10.20 val. panėrėme ir ėmėme artintis atakai. Plaukėme po vandeniu 
saulės take, atstumas iki laivo vis mažėjo. Janke kaip visuomet nepa- 
prastai puikiai valdė ruonį, ir laivas, visiškai nesvyruodamas, plaukė 
periskopiniame gylyje.“ 

Sparbrodtas, be kita ko, pasakoja, kad ruonis labai jautriai reaguo- 
davo į mažiausius svorio pokyčius laivo viduje. Plaukiant visuomet 
šiokių tokių nesklandumų pasitaiko periskopiniame gylyje, ši savybė 
itin išryškėja. Jei vadas nuspręsdavo, kad periskopas truputį per daug 
kyšo iš vandens ir gali juos išduoti, tuomet drauge su inžinieriumi 
sėdėdami savo vietose tiesiog pasilenkdavo šiek tiek į priekį, to užtek- 
davo, kad laivo nosis kiek pakryptų žemyn. Atsilošus atgal pasireikš- 
davo priešingas poveikis. Juokais būdavo sakoma, kad norint pasiekti 
reikiamą laivo pusiausvyrą reikia iš priekio į galą perduoti konservų 
dėžutę. Štai koks jautrus buvo šis mažytis povandeninis laivas. 

— Jau galėjau aiškiai matyti, kad artinamės prie karinio laivo, - toliau 
pasakoja Sparbrodtas. - Buvo aiškiai matyti priekinė priešų laivo da- 
lis, galas skendėjo ūkanose. Mačiau ilgą, išsišovusį priekinį bortų pa- 
aukštinimą, pabūklą virš jo, didelį tiltelį, stiebą ir kaminą - tikriausiai 
tik vieną iš daugelio; galinės dalies visiškai negalėjau įžiūrėti. Man pa- 
sirodė, kad ant priekinio paaukštinimo ir kitų įrenginių įžvelgiu mas- 
kuojančias spalvas. Tai turėjo būti mažiausiai korvetė, ungurio vertas 
grobis. 

10.27 val. inžinierius pranešė, kad kairioji torpeda paruošta šūviui. 
Periskopu stebėjau priešininką. Laivo bugas kairėje, padėtis 80, per 
minutę neužfiksavau jokio laivo judesio. Vadinasi, jis dreifavo jūroje, 
o ruonis judėjo kartu su juo. 

10.28 val. įvertinau iki taikinio esant 600 m atstumą ir daviau ko- 
mandą: „Kairioji torpeda, ugnis!“ Janke trūktelėjo šūvio svirtį šalia 
sėdynės. Girdėjome, kaip greta laivo borto ungurys sustaugė ir nu- 
šniokštė tolyn. Nuspaudžiau chronometrą ir stipriai pasukau vairą į 
dešinę. Ketinau apsukti visą ratą ir vėl stoti į pirminę kovinę padėtį. 
50, 60, 70 sekundžių nieko negirdėjome. Tikriausiai būsime „prakako- 
ję“ torpedą, bet tvirtai nusprendžiau jai iš paskos pasiųsti ir antrąją. 

Tik staiga, po šūvio praėjus aštuoniasdešimčiai sekundžių, per 
vandenį nusirito trumpas traškesys. Vadinasi, iš tiesų priešas buvo 
nuo mūsų nutolęs 850 m atstumu. Mačiau, kaip priešininkų laive 
tiksliai tarp tiltelio ir kamino pakilo sprogimo debesis. Riktelėjau: 
„Pripūsti“, per kelias sekundes iškilome į paviršių, šūktelėjau Janke'ei 

lįsti į bokštelį. Abu stebėjome, kaip priešo laivo priekis, turintis ga- 
lingą paaukštinimą, iškilo aukštai į viršų, kaip greitai jis galu smigo 
žemyn ir pradingo jūroje...“ 

Po šios pergalės ruonis „K. U. 330“ iš pradžių nugulė ant dugno. 
Sparbrodtas ir Janke gavo vištienos su ryžiais, paskui skardinę braš- 
kių, o galiausiai netikėtai 10 giluminių bombų, kurios vėl grąžino juos 
į tikrovę. Bet dešimties bombų užteko. Iki 16 val. K vyrai tyliai sėdė- 
jo, vėliau po vandeniu pasišalino ir išnėrė tik užėjus nakčiai. Antrąją 
torpedą jie iššovė nepataikydami į taikinį, per greitai plaukiantį laivą. 

Kitą dieną apie 14 val. abu grįžtantys jūreiviai pamatė gerai pažįsta- 
mą Imuideno aukštakrosnių gamyklos siluetą. Prieš uosto vartus lai- 
vą dar kartą supurtė lūžtančios bangos. Sparbrodtas apvyniojo sanita- 
rinio paketo tvarstį tarsi pergalės vėliavą aplink periskopą ir įplaukė į 
uostą. Ant šliuzo susirinkę draugai ėmė jam mojuoti. Korvetės kapito- 
nas Brandis pasveikino ruonio vadą klausimu: 

— Kur šovėte? 

— Maždaug už 5 jūrmylių į šiaurės rytus nuo Saut Fals Banko, pone 
kapitone, - atsakė Sparbrodtas. 

— O kokiu laiku? 

— Vakar 10.28 val. 

Flotilės vadas paspaudė jam ranką ir tarė: 

— Tuomet sveikinu nuskandinus eskadrinį minininką! 

Vado žinios atėmė žadą Sparbrodtui ir Jankei. Bet taip jau buvo. Die- 
na anksčiau apie vidurdienį stebėjimo tarnyba išgirdo štai tokį britų 
radijo pranešimą: 

„Eskadrinis minininkas „La Combatante“ visiškai sunaikintas. Jo 
dislokacijos vieta atitiko Sparbrodto pasakojimą. 

Bet prie laivo nuostolių sąraše iki šių dienų galima rasti tik trumpą 
įrašą - paskendo sprogus minai. 


* 


Baigiantis karui, paskutine ruonių užduotimi tapo „Diunkerko tvir- 
tovės“, vienodai smarkiai apsiaustos ir iš sausumos, ir iš jūros pusės, 
aprūpinimo darbai. 

Vietoj kovinių torpedų mažuosius povandeninius laivus užtaisyda- 
vo vadinamosiomis „sviesto torpedomis“, o jų turiniu šiek tiek page- 
rindavo skurdų tvirtovės įgulos maisto racioną. 

Britų kariuomenės ekspertai tyrinėja ruonį. 


Ir iš tiesų pirmieji trys ruoniai, vadovaujami vyresniojo leitenanto 
Kupplerio, leitenanto Sparbrodto ir vyresniojo vairininko Frėhnerto, be 
daugelio kitų būtiniausių dalykų, į Diunkerką atvežė 4,5 t maistinių taukų. 
Sunki kelionė tarp daugelio priekrantės seklumų jiems pavyko sklandžiai. 
Po šio Žygio savaitės riebalų normą badaujantiems kareiviams pavyko pa- 
didinti nuo 20 iki 40 g asmeniui. Galima įsivaizduoti, kaip nuoširdžiai 
tvirtovės gynėjai laukė šių šešių K vyrų ir kaip audringai sveikino jų 
atvykimą. 


m sr Sin 


Sąjungininkų užgrobti ruoniai. 

Tokia draugiška, beveik „taiki“ ruonių misija penkerius metus trun- 
kančio įnirtingo karo gale įgyja naujų atspalvių. Bet kuris iš trijų laivų 
plaukdamas atgal išgabeno po ypatingą krovinį. 

Visuose laivuose buvo apytiksliai po 4 500 laiškų! 

Lygiai taip pat kaip tvirtovės įgula juto maisto produktų stygių, gi- 
minės tėvynėje troško sulaukti Žinių iš sūnų, brolių ir tėvų. Visi vo- 
kiečių kareiviai tomis dienomis gavo teisę parašyti po laišką, 0 ruonių 
paštas ir šį kartą nepavedė. Šitaip tūkstančiai žmonių anuo sunkiu lai- 
kotarpiu sulaukė taip trokštamo gyvybės ženklo iš savo vyrų. 

Trys jauni ekipažai, paskutiniais trimis ruoniais atplaukę į Diunkerką, 
čia pat sulaukė kapituliacijos. Trys laivai švartavosi ar gulėjo uosto 
dugne, bet prancūzai juos iškėlė. Šiandien šie eksponatai Paryžiaus jūrų 
muziejuje kai kuriems lankytojams sukelia slogių jausmų. 

10 skyrius 


KVYRAI KOVOJE 
SU SOVIETAIS 


Karių plaukikų grupė „Rytai“ lediniame Oderio vandenyje / Porėtos gu- 
mos kostiumai neleidžia amfibijoms sustingti į ragą / Geriausiai atlyginta 
leitenanto Kellerio operacija / Sovietiniai pontoniniai tiltai ties Nipervyze ir 
Fidichovu „buvo išardyti“ / Akis už akį Štetino uoste / Du K vyrai leidžia 
rusams praūžti pro šalį / Netyčia išgirsta žinia apie karo pabaigą. 


Karių plaukikų grupė „Mokymų komanda 700“ 1944 m. rudenį 
paliko mokymų bazes Valdanjo baseine ir vienuolyno salą Venecijos 
įlankoje ir buvo perkelta į Listą šiaurinėje Sylto salos pakrantėje. Kli- 
matas čia buvo atšiauresnis: saugantis nuo šalčio lediniame žiemos 
vandenyje nardymo kostiumo vidus buvo išklotas storu porėtos gu- 
mos sluoksniu. Dabar amfibijos galėjo vėl panerti į savo stichiją nebi- 
jodamos sustingti nuo šalčio, nors vandens temperatūra būdavo vos 
keli laipsniai aukščiau nulio. 

Tuo metu, kai leitenantas Fredas Kelleris atrinko 16 K vyrų ir jų pa- 
klausė, ar nori jie drauge vykti į Rytų frontą ir sunaikinti sovietų tieki- 
mo tiltus, kalendorius rodė 1945 m. vasario 25 d. Dar tą patį vakarą ši 
naujai suformuota karių plaukikų grupė „Rytai“ išvažiavo į Berlyną, o 
po kelių dienų ji buvo išsiųsta vykdyti kovinės operacijos prie Oderio. 

Dar laikėsi žiemiškas oras, upėje grūdosi ledo lytys, o šeši K vyrai, 
vadovaujami leitenanto Kellerio prie Fiurstenbergo, sulipo į vandenį 
ir plukdydami du didelius, tarpusavyje surištus sprogmenų užtaisus 
pasileido upe žemyn. Jie taikėsi , sovietinį tiltą, per kurį buvo tiekia- 
mos atsargos Fogelsango plavdarmui, bet kaip ir Neimegeno atveju, 
stipri srovė torpedines minas nunešė ant dambos ir daugiau jų nepa- 
vyko išjudinti iš vietos. 

Patyrę pirmąją nesėkmę kariai plaukikai nenusiminė. Kaip tik prie- 
šingai, jie ėmė galvoti, kad jiems nieko nenutiks. Visi šeši operacijoje 

Narai sutikrina laiką 
prieš vykdami į 
operaciją. 


dalyvavę plaukikai sveiki ir gyvi sugrįžo atgal. Nesvarbu, kad taip 
nevykusiai jie prarado torpedines minas. Kitą kartą turėtų geriau pa- 
sisekti. 

Tiltą, vedantį į sovietinį Fogelsango placdarmą, po kelių savaičių 
užpuolė ir sunaikino sprogstamųjų valčių būriai, o karių plaukikų 
grupė „Rytai“ buvo perkelta į šiaurę vykdyti kitų užduočių. Baltijos 
jūros kurorte Albeke Usedomo saloje jie įrengė stacionarią bazę. Iš jos 
1945 m. kovą ir balandį K vyrai įvykdė daugybę atakų ir, be kita ko, 
sovietams susprogdino penkis svarbius tiltus, du iš jų Štetine, kitus 
tris tarp Volino salos ir Pomeranijos pakrantės. Leitenantas Kelleris 
pasakoja apie vieną iš šių operacijų: 

— Pomeranijos pakrantėje įsikūrė rusai, o mūsų daliniai laikė priešais 
esantį Volino salos krantą. Per Dievenovą, abu krantus skiriančią van- 
dens šaką, vedė keli nesugriauti tiltai. Abi pusės smarkiai kovėsi dėl šių 
perėjų. Galima suprasti priešo norus prasiveržti į kitą krantą ir jame įtvir- 
tinti placdarmą. O fronto ruožą ginantiems vokiečių vadams tiltas kėlė 
košmariškų rūpesčių, savo jėgomis jie niekaip neįstengė pašalinti „ner- 
vus dirginančios“ priežasties. Gavome užduotį išspręsti tą bjaurią si- 
tuaciją, priplaukti prie tiltų ir juos susprogdinti. Nieko nelaukdami taip ir 
padarėme. Nė vienas iš mano plaukikų nepatyrė net lengvų sužeidimų. 

Vienas minėtų tiltų iš sovietų užimto kranto vedė ne tiesiai į Voliną, 
0į nedidelę salelę Dievenove, joje taip pat buvo mūsų karių. Vadovau- 
jantis karininkas jautėsi nepavydėtinai: jo salą ir prieš pat nosį esantį 
priešo užimtą krantą jungė tiltas, o į užnugarį pas vokiečius kelias 
buvo atkirstas, nes per gerokai platesnę vandens juostą tarp jo salos 
ir Volino tilto nebebuvo. Be to, sovietai gavo pastiprinimą ir aiškiai 
planavo puolimą. 

1945-ųjų balandžio pradžioje sėdau į /ešį, nuplaukiau į pavojaus 
spaudžiamą salą ir prisistačiau vadovaujančiam karininkui. Labai 
nustebau pamatęs buvusį savo viršininką, jūros priešlėktuvinės gy- 
nybos mokyklos vadą. Su juo mane siejo ne patys maloniausi pri- 
siminimai. Jis taip pat mane pažino ir prisiminė, kad savo laiku iš 
manęs nesitikėjo nieko gero. Todėl labai nustebo išgirdęs mano pa- 
siūlymą susprogdinti prakeiktą tiltą artimiausią naktį. Jis manė, kad 
tokia operacija neįgyvendinama, o užduotį gali vykdyti tik savižu- 
džiai. „Jei sumanymas jums pavyks, - tarė jis, - iš mano daiktų ga- 
lėsite pasiimti viską, ko tik panorėsite!“ Padėkojau už pasiūlymą ir 
aptariau puolimo detales. 

Su ruožo vadu užmegzti ryšį teko jau vien dėl to, kad plaukiant upe 
savi kariai mūsų nepalaikytų priešo diversantais. Be to, toje vietoje, 
kur mes ruošėmės išlipti į krantą, teko imtis ypatingų priemonių. 
Pirmame apkase budintiems šauliams paaiškinome, kad MEK vyrai 
mums padės kuo greičiau palikti vandenį ir pasislėpti krūmuose. Ki- 
tame krante vos už 200 m įsitaisę sovietų snaiperiai labai akyli. Deja, 
turėjome progą patikrinti jų budrumą. 

Po vidurnakčio virš salos sulipome į vandenį ir įsikibę į abu cigarus 
leidomės srovės nešami. Iki mūsų puolimo tikslo plaukti teko palygin- 
ti nedidelį atstumą. Operacija vyko pagal planą; sklandžiai pasiekėme 
turą, paskandinome sprogmenis ir paleidome sprogdiklius. Jokių ypa- 
tingų nutikimų. Tą akimirką pavojingas mūsų darbas atrodė lengvas 
kaip vaikų žaidimas. Išmokta yra išmokta, net ir kariauti plaukiant. 
Gali būti, kad tokios mintys padarė mus per daug lengvabūdiškus, to- 
dėl iš vandens išlipome prie pat tilto. Jei būtume dar bent 10 minučių 
paplaukę tolyn, tikriausiai būtume saugiai išsiropštę į krantą. O čia, 
prie tilto, priešas akylai stebėjo net menkiausią judesį. 

Vos tik pasiekėme virš vandens esančius krūmus, aplink mus tuoj 
ėmė caksėti kulkos. Iššovė signalinė raketa, ir į tilto prieigas bei kran- 
tą sovietai atidengė uraganinę lengvųjų ginklų ugnį. Jie buvo taip 

paskirstę šaudymo sektorius, kad užgniaužtų bet kokias vokiečių 
ketinimų užuomazgas iš kranto pasiekti tiltą. Jie nesuprato, kad mes 
pasirinkome kitą kelią ir kad sprogmenys jau deponuoti prie turo. 

Dumblinoje duobėje, nuo galvos iki kojų išsivolioję purve, praleido- 
me ugnies antpuolį. Iš tiesų mums labai pasisekė. Po kelių minučių 
šaudymui nutilus, nuropojome toliau iš pavojaus zonos ir taip, kaip 
stovime, patraukėme į štabą. 

Štabe jau buvo gautas pranešimas iš priekinio apkaso, be to, šūvius 
ir taip visi girdėjo. Jie galvojo, kad mums, plaukikams, nepavyko pri- 
sikasti iki tilto ir kad už bandymą sumokėjome savo gyvybėmis. Kai 
mes staiga išdygome, apsitaisę keistais drabužiais, juodais veidais ir 
rankomis, purvini nuo galvos iki kojų, visi akimirksniu griebėsi gin- 
klų. Raportavau vadui: 

„Užduotis įvykdyta. 4.17 val. tiltas išlėks į orą.“ 

Kas kartą, po vandeniu įjungdamas sprogdiklio paleidimo mecha- 
nizmą, švytinčiame naro laikrodžio ciferblate užfiksuodavau rodme- 
nis. Sprogdiklio uždelsimo laiką nustatydavome patys, todėl sekun- 
dės tikslumu žinodavau, kada suveiks sprogmuo. O kadangi mano 
pranašystės visuomet išsipildydavo, aplinkiniams tai darydavo neiš- 
dildomą įspūdį. 
džių. Jis džiaugėsi, kad mums pavyko gyviems išsikapstyti iš avantiū- 
ros, nors giliai viduje abejojo mano pranešimo tikslumu. Laikydamas 
laikrodį rankoje jis laukė paskirtos minutės, galinčios atnešti sėkmę 
arba nesėkmę. Lygiai 4.17 val. nugriaudėjo sprogimas, tiltas nuvirto 
į vandenį... 

Kitą dieną mano vyrai atliko reviziją saloje ir išsirinko tai, ką „vertin- 
go“ norėtų pasiimti su savimi: į sąrašą pateko lengvasis automobilis, 
sunkusis motociklas ir dvi nupenėtos kiaulės! Vadas lengva širdimi 
atsisveikino su turtais, įskaitant ir vertingą pasivaikščiojimų lazdelę, 
kurią aš išsirinkau pats sau asmeniškai. Sunku buvo rasti tinkamą 
transporto priemonę trofėjams iš operacijos gabenti į bazę Albeke.“ 


- 

Antrojoje balandžio pusėje sovietai išsiveržė iš placdarmų prie 
Oderio. Jie siekė iš rytų pusės pabaigti Berlyno apsuptį ir iki ne- 
išvengiamai artėjančios vokiečių pasipriešinimo pabaigos kuo to- 
liau nužygiuoti į vakarus. Kaip tik tomis dienomis kariai plaukikai 


196 


susprogdino dar keletą Oderio tiltų, skirtų šturmo divizijoms per- 
mesti į vakarus. Tarp sunaikintų perkėlų - abu sovietiniai pontoni- 
niai tiltai prie Nipenvyzės ir Fidichovo. 

1945-ųjų balandžio 24-osios vakare keturi plaukikai pasiruošė pla- 
nuojamai kovinei operacijai, tarp jų ir leitenantas Albertas Lindneris, 
susprogdinęs vieną iš Orno tiltų invazijos fronte. Kiekvieną iš tiltų tu- 
rėjo pasiekti du plaukikai su sprogstamąja žuvimi. Tai reiškė, kad kie- 
kvienam tiltui klius po du 7,5 kg sprogmenis. Paskutinę atkarpą iki 
tiltų K vyrai ketino įveikti plačiai išskėtę kojas ir rankas, kad tikrai 
užsikabintų už vieno iš lynų, kuriais pontonai pritvirtinti prie dugne 
gulinčių inkarų. Planuota pririšti lynus, siekiančius pontoninį tiltą, o 
lynų galuose spurdėtų sprogstamosios žuvys. Tokiu būdu sprogimas iš 
tilto išplėštų keturis pontonus, tiltas subyrėtų į gabalus ir būtų nuneš- 
tas srovės. Toks buvo planas, bet skaudi nelaimė neleido jo įgyvendin- 
ti numatytą naktį. 

Keturi K vyrai jau sėdėjo priešakinėse linijose prie Oderio pylimo 
į šiaurės rytus nuo Šveto ir taisėsi plaukti skirtą įrangą. Kiek tolėliau 
laukė kiti keturi. Jų uždavinys - nunešti sprogstamąsias žuvis ir per- 
duoti jas į vandenį sulipusiems draugams. Kitame krante įsitaisę rusai 
vykdė apšaudymą trikdomąja ugnimi. 

Staiga atskriejo priešo sviedinys, kas supaisys, gerai nutaikytas ar 
paleistas kur papuola, ir pataikė į vieną iš sprogstamųjų žuvų, ši deto- 
navo. Sprogimo padariniai buvo klaikūs. Čia, Rytų fronte, tai buvo 
vienas iš retų atvejų, kai K vyrams teko patirti nuostolių skaičiuojant 
tiek užmuštuosius, tiek sunkiai sužeistuosius. Keturiems plaukikams, 
kurie sėdėjo ant žemės už kelių dešimčių metrų nuo sprogimo epi- 
centro, sprogo ausų būgneliai, jie taip pat nebegalėjo lįsti į vandenį. 
Sprogdiklių laikrodžiai jau skaičiavo laiką iki sprogimo, todėl žuvis 
teko sumesti į pelkę čia pat priešais priekinę vokiečių gynybos liniją. 
Penktą valandą ryto, sukeldamos kurtinamą triukšmą, jos išlėkė į orą. 

Kai kitą naktį pasirodė naujas K vyrų būrys ir atsinešė dar ketu- 
ris velnio kūrinius; landseriai burnodami daugiaaukščiais keiksma- 
žodžiais skubiai pasišalino. Šį kartą žuvis jie gabeno prie pat žemės 
paviršiaus ir stengėsi nerodyti jų iš priedangos. Pavojingiausią ope- 
racijos dalį - nunešti sprogmenis į vandenį - pavyko atlikti priešų ne- 
pastebėtiems. 

Už vokiečių fronto linijos aukštumoje įsikūrusiame artilerijos stebė- 
jimo punkte 5 val. ryto užfiksuoti sprogimai. Dienai išaušus išskridęs, 


197 


Raudonosios armijos kariai stato pontoninį tiltą per Oderį prie Štetino (dab. Ščecinas). 


apie operaciją nieko nežinantis žvalgybinis lėktuvas grįžęs su nuosta- 
ba pranešė, kad naktį sovietai tikriausiai „išardė“ pontoninius tiltus 
tarp Nipenvyzės ir Fidichovo... 

Keturi plaukikai negalėjo nieko papasakoti apie sėkmingos opera- 
cijos eigą. Dar tą pačią dieną ir toje vietoje, kur jie žemiau priešo 
placdarmo pasiekė krantą, drauge su kitais vokiečių daliniais plauki- 
kai pateko į sovietų nelaisvę. Tarsi klastingus nusikaltėlius ilgus metus 
juos laikė Rytų Vokietijos kalėjimuose. Kareivius, „nusikaltusius“ tik 
tuo, kad nepaprastai drąsiu išpuoliu pridarė priešui daug nuostolių. 


* 


Tomis paskutinėmis balandžio savaitėmis karių plaukikų grupei 
„Rytai“ teko dalyvauti keliose ypač sunkiose ir pavojingose operaci- 
jose Štetino uosto teritorijoje. Nors miestas dar priklausė vokiečiams, 
sovietai įsitvirtino aukštumose prie Dombio kitame rytinės Oderio at- 
šakos krante ir sutelkta artilerijos ugnimi apšaudė miestą. Tam tikrose 
vietose jiems net pavyko įsiskverbti į uosto teritoriją, ir šiame painia- 
me labirinte iš krantinių, vandens atšakų, sandėlių barakų ir kanalų, 

kai niekada nežinodavai, ar už kito kampo tavęs laukia saviškiai, ar 
priešo kariai, K vyrams teko vykdyti užduotis. 

Pavyzdžiui, laivo puskarininkį Kūnnecke'ę pastebėjo ir apšaudė so- 
vietų patrulis. Tuo metu jis drauge su kitu plaukikų darbavosi prie 
sprogdinti numatyto tilto. Užsikirto torpedinės minos užtvindymo 
svirtis, srovė stipriai nešė sunkų sprogmenį, grasindama jį pasiglemž- 
ti. Abu vyrai turėjo iš visų jėgų irtis prieš srovę, jiems nepavyko iš- 
vengti garsaus pliaukštelėjimo plaukmenimis į vandens paviršių. Šiuo 
kritiniu momentu vienam raudonarmiečiui kilo įtarimas, jis pasilenkė 
per tilto turėklus ir iškart šovė. 

Kūnnecke'ės draugas niurktelėjo po vandeniu ir daugiau nesiro- 
dė, tai buvo saugiausias būdas pasislėpti. Bet Kūnnecke'e atrodė per 
daug apmaudu nutraukti antpuolį prieš pat pabaigą. Norėdamas nu- 
skandinti sprogmenį, jis visu kūno svoriu užgulė minos korpusą. Bet 
viskas veltui. Srovė nunešė cigarą, o K vyras dar kurį laiką sukiojosi 
aplink tiltą ieškodamas draugo, jei šis šūvio sužeistas kur nors laukė 

pagalbos. Per tą laiką išaušo diena, ir Kūnnecke pasislėpė Oderyje 
plūduriuojančios baržos kajutėje. Laivas suposi pririštas prie polių 
kuoro vandens atšakos viduryje, o ne prišvartuotas krantinėje. 

Geležinės valios pastangomis jis visą dieną nesudėjo bluosto ir ke- 
letą kartų matė priešo kareivius, krantinėje ieškančius „diversantų“. 
Jau kelias savaites Oderio fronte sovietai vykdė savotišką psichologinį 
karą. Pastatę galingus garsiakalbius vokiečių pozicijų linkui pakaito- 
mis riaumojo vilionės ir grasinimai. Raudonieji žinojo, kam turėtų būti 
dėkingi už susprogdintus Oderio pontoninius tiltus, todėl ypatingus 
linkėjimus siuntė „juodiesiems upių banditams“, tikriausiai omenyje 
turėdami K vyrus. Laivo puskarininkis Kūnnecke nejuto nė menkiau- 
sio noro pakliūti kokiai nors priešo paieškų komandai į rankas. 

Ir iš tiesų vėlyvą popietę valtis su keturiais kareiviais, laikančiais 
šūviui paruoštus kulkosvaidžius, atsiskyrė nuo kranto ir patikrinimui 
pasuko į Oderio kanalo pusę. Kūnnecke sulaukė momento, kai valtis 
prisišvartuodama dunkstelėjo į baržos bortą, ir tuo metu, kai kajutė 
akimirkai uždengė jį nuo persekiotojų, tyliai įsliuogė į vandenį kitoje 
laivo pusėje. Saugodamasis nuo pavymui galimai paleistų šūvių jis 
iškart nusileido ant dugno ir prieš išnerdamas dar tam tikrą kelią su- 
korė po vandeniu. Vakare jis vėl atsidūrė pas draugus, pasitikusius jį 
nepaprastai širdingai. Iš vakaro grįžęs jo porininkas papasakojo, kad į 
Kūnnecke'ę tikriausiai pataikė priešo šūviai. 

Naktį iš balandžio 25-osios į 26-ąją kovodami iš Štetino pasitrau- 
kė paskutiniai vokiečių daliniai. Kitą dieną sovietai nedrąsiai užėmė 
miestą ir uostą, jie nerado nė vieno vokiečių kareivio. Bet du vyrai dar 
laikėsi Štetine. Jie pateko į kareivių kategoriją ir visai nenorėjo painio- 
tis naujiesiems šeimininkams akyse. Tai buvo du K vyrai. 

Manfredo L. ir Kurto B. planą nenoromis patvirtino K junginio šta- 
bas. Vyrai užaugo Štetine ir pažinojo kiekvieną gatvę kaip savo ki- 
šenę. Jie planavo leisti sovietams eiti pro šalį ir priešo užnugaryje 
susprogdinti svarbius karinius objektus. Kariams plaukikams buvo 
duotas keturiolikos dienų terminas susirasti ir įrengti vietas sprogme- 
nų, amunicijos ir maisto produktų atsargoms sandėliuoti. 

Tarp vakarinio Oderio, tekančio per Štetino miestą, ir rytinės jo at- 
šakos driekėsi pelkėtų pievų plotas, išvagotas gausių vandens atšakų. 
Jos dalijo teritoriją į daugelį mažų salelių, o kiekvieną jų juosė apsau- 
ginis pylimas. Šiuose pylimuose iš vidinės pusės K vyrai įrengė at- 
sargų slėptuvės, o galiausiai išsikasė ir būstą. Niekas neužsuko į šį 

Dievo pamirštą kampelį ir netrukdė jiems dirbti. Sovietai aiškiai matė 
visą teritoriją ir bet kurią akimirką galėjo ją užlieti ugnimi. Manfredas, 
Kurtas ir „Kmynas“, trečiasis komandos K vyras, bet dar iki sovietams 
pasirodant dingęs ir daugiau nebepasirodęs per vieną plaukikų atlik- 
tą žvalgomąjį žygį, dirbdavo tiktai naktį, o dieną ilsėdavosi. 

Savo slėptuvę vyrai įrengė ant Melnfarto kanalo kranto, Štetino rega- 
tų ruožo. Užėmę miestą, rusai taip pat menkai domėjosi šia apylinke. 
Tik kartą iš urvų išlindusių Manfredo ir Kurto laukė labai nemalonus 
susitikimas. Nespėjus jiems net pagalvoti apie priedangą, virš galvų 
staiga suūžė senutėlis lėtai ir žemai skrendantis žvalgybinis lėktuvas. 
Tikriausiai lėktuve sėdėjo vietos komendantas, ketinantis iš paukščio 
skrydžio pažvelgti į savo valdas. K vyrai greičiausiai instinktyviai pri- 
ėmė vienintelį teisingą sprendimą: nuo galvų nusiplėšę kepures, jie 
ėmė intensyviai mojuoti į viršų. Pavojingasis paukštis nuskrido tolyn, 
nekreipdamas jokio dėmesio į žmones apačioje. 

K vyrų įrangos komplekto pažiba buvo motorinė valtis. Nors išoriš- 
kai ji atrodė ne per geriausiai, po gaubtu pūpsojo nepriekaištingos bū- 
klės dvylikos cilindrų Maybacho variklis. Benzino bakuose sukaupto- 
mis kuro atsargomis galima buvo nuplaukti nemažą kelio galą. Laivas 
vadinosi „Aristidis“, ši transporto priemonė buvo skirta grįžti atlikus 
„darbą“ arba pasitraukti prispyrus bėdai. Jie ketino vidury baltos die- 
nos laivo gale iškėlę raudoną vėliavą išdidžiai plaukti upe aukštyn, o 
naktį kur nors prasiskverbti už vokiečių fronto linijos. Dėl to, kur jie 
ras vokiečių fronto linijas, vyrai kol kas nekvaršino sau galvos. 

Pro žiūronus iš savo slėptuvės vyrai puikiai matė vyriausybės pas- 
tatus Hakenterasėje, virš kurių jau daugelį dienų plevėsavo sovietų 
vėliava. Jie niekam aplink nerūpėjo, todėl norėdami rasti puolimui 
tinkamų objektų naktimis ėmė plaukioti į žvalgomuosius žygius. Kar- 
tą per tokią išvyką 1945 m. gegužės 8 d. aplink juos ėmė pašėlusiai 
šaudyti, o netrukus šaudynės peraugo į tikrą fejerverką. Rusai iš visų 
ginklų visais kalibrais kaip išprotėję šaudė į orą. K vyrai neturėjo nė 
menkiausio supratimo, ką visa tai reiškia. 

Gegužės 11 d. pirmuoju puolimo objektu vyrai pasirinko tiltą per 
Oderį, kuriuo važinėjo daug priešo transporto. Jie suprato, kad gražus 
ir ramus gyvenimas baigsis tą pat akimirką, kai sprogdindami tiltą 
atkreips į save priešo dėmesį. Bet reikėjo kada nors pradėti, juk tam 
jie ir pasiliko Štetine! Vyrai nusprendė pulti antrą naktį panaudodami 
sprogstamąsias žuvis. 

Bet gegužės 12 d. atsitiko kai kas visiškai nenumatyto. Apžiūrinė- 
jant kaimyninę salelę su joje įsikūrusia sodų ir daržų kolonija, staiga 
atsivėrė vieno namelio langas ir pro jį pažvelgė civilis vokietis. Jis at- 
pažino abu vyrus esant kareiviais ir nustebęs riktelėjo, ką jie čia veikia 
— juk karas jau seniai pasibaigė! 

Iš pradžių Manfredas L. ir Kurtas B. nenorėjo patikėti; bet vyras ga- 
lėjo pateikti ir kitų argumentų, jis turėjo radijo imtuvą! Vyriškis pa- 
kvietė juos į mažą trobelę, nes vakare Berlyno radijas turėjo transliuoti 
grosadmirolo Dėnitzo pranešimą vokiečių tautai. „Kodėl Dėnitzas?“ 
— paklausė K vyrai. „Na, todėl, kad jis yra kaip ir vyriausybės vado- 
vas“, - atsakė civilis. „O fiureris?“ — pasiteiravo jie. „Hitleris? Tas jau 
bus kokios dvi savaitės kaip miręs“, - purtydamas galvą tarė vyras, 
gal jie iš mėnulio nukrito? „Na, panašiai“, - pritarė tiedu... 

Tik tuomet jie suvokė, kad pasaulio istorijai svarbiausios dvi savai- 
tės liko visiškai ištrintos iš jų sąmonės. Balta dėmė pasaulio sampra- 
toje, jie gyveno šalia įvykių jų nesuvokdami. Supratus, kad vos nesu- 
sprogdino tilto, juos net šiurpas nukrėtė. Jei vėliau juos sučiuptų - tai, 
kad jie nieko nežinojo, niekas nepatikėtų ir niekas su jais nesielgtų 
kaip su kareiviais. Pagaliau jiems atsivėrė akys: jie suprato, ką reiškia 
tas laukinis šaudymas gegužės 8 d. vakare, tas rusiškas pergalės šven- 
timo stilius! 

Du paskutiniai vokiečių karinio jūrų laivyno kariai plaukikai vakare 
išklausė radijo pranešimą ir iš sužinotų naujienų tuoj pat padarė išva- 
das. Dar tą pačią naktį iš diversantų jie tapo normaliais civiliais. Visa 
plaukimo įranga buvo sunaikinta. Neliko laiko iš slėptuvių trauk- 
ti sprogmenis. Gali būti, kad žuvys dar ir šiandien guli kur nors po 
žeme, jei kas nors kitas jų neiškasė... 

Ketvirtą valandą ryto Manfredas ir Kurtas, tiršto rūko slepiami, val- 
timi nuplaukė į Štetiną, pririšo valtį prie krantinės ir nuėjo į miestą. Jie 
buvo tarp pirmųjų, kurie paėmė kastuvą į rankas ir pradėjo kuopti iš 
gatvių griuvėsių laužą. Kaip kariams plaukikams, vyrams pavyko iš- 
gyventi tvirtai tikint, kad jiems negali nutikti nieko blogo. Tikriausiai 
jiems pavyks susitvarkyti ir su nelengvu gyvenimu pokario Vokietijo- 
je. Šituo jie nė akimirkos nesuabejojo. 

11 skyrius 


K JUNGINIO PLANAI 


Nauji ginklai - „jūrų velnias“, „orka“, „delfinas“, „hidra“, „jūros drako- 
nas“, „banginis“, „torpedinės rogės“ — ir jų savybės / Kur dingo konstruk- 
cijos? / Planuojamas naftotiekio puolimas sąsiauryje / Mažasis povandeninis 
laivas Sueco kanale? / Amfibijos prieš viso pasaulio uostus / Hitlerio noras 
turėti K vyrų asmens sargybą / Epilogas: pokalbis Paryžiuje. 


„Turime pagaminti daug mažų įvairių ginklų serijų. Kai tik priešas 
įpras kovoti su vienos rūšies mūsų ginklais, turėsime patraukti juos iš 
kovos lauko ir nustebinti jį nauja visiškai kitokios rūšies kovos prie- 
mone, pasižyminčia visai kitomis savybėmis. Taip mes nuolat nuste- 
binsime priešą ir sukelsime sumaištį, sudarydami pagrindinę sėkmin- 
go mūsų puolimo prielaidą.“ 

Šiuo principiniu viceadmirolo Heye'ės reikalavimu, kaip matėme, 
pavyko vadovautis tik iš dalies. Paskutiniais karo metais vokiečių 
pramonė neturėjo gamybinių pajėgumų, užtikrinančių didelio spek- 
tro ginklų gamybą mažomis partijomis. Bet K junginio konstruktoriai 
suprojektavo stebėtinai daug vis naujesnių ir geresnių ginklų rūšių. 
Čia aptarsime tik tuos ginklus, kurie bent jau buvo pradėti gaminti, 
nors kovos sąlygomis taip ir nebuvo panaudoti. 

Žinoma, tuo pat metu buvo tobulinamos ir fronte naudojamos ma- 
žosios kovos priemonės. Reikėjo taisyti padarytas klaidas ir atlikti pa- 
tobulinimus. Ruonis, vienintelis tikras K junginio mažasis povandeni- 
nis laivas, yra tipiškas tokio darbo pavyzdys. Laivai iš karto atskleidė 
gerąsias savo savybes ir sunkiomis karo sąlygomis Temzės-Šeldės 
konvojų kelyje pridarė priešui nemažai nuostolių. 

Iš jo išsivystė uždaro tipo ruonis. Į šį prototipą buvo įmontuotas 
naujas cirkuliacinis dyzelinis variklis, maitinamas skystu deguonimi, 
todėl laivas galėjo kur kas ilgiau veikti po vandeniu. Ruonio vadui ir 
inžinieriui nebereikėdavo išnerti į paviršių, jei, pavyzdžiui nusilpdavo 

Mažasis povandeninis laivas jūrų velnias. 


akumuliatorius. Be to, padidėjo laivo greitis po vandeniu. Lyginant su 
pirmtakais, laivai tapo 1,5 m ilgesni, truputį padidėjo jų tonažas. 

Įgijus netikusios patirties su pirmuose bebruose įmontuotais benzini- 
niais varikliais, trečiosios serijos bebras taip pat turėjo 65 AJ cirkuliaci- 
nį dyzelinį variklį, bandymų stende parodžiusį nuostabias charakte- 
ristikas. Antras svarbus pakeitimas - šios serijos bebrą pilotuoti turėjo 
jau ne vienas Žmogus. Laivas truputį padidėjo, jame galėjo tilpti du 
žmonės. O valdyti tapo paprasčiau; vienas vyras galėjo puikiai prižiū- 
rėti laivą, bet ši priemonė suteikė galimybę pasikeisti budėjimo metu. 
Kai vienas valdė laivą, kitas galėjo išsitiesęs gulėti, ilsėtis arba miegoti. 
Atakuojant ar iškilus pavojui jie, žinoma, vienas kitam padėjo ir papil- 
dė vienas kitą. 

Bet grįžkime prie netikėtų naujų konstrukcijų. Pirmiausia reikėtų 
paminėti jūrų velnią, mažąjį povandeninį laivą amfibiją, galintį ne tik 
plaukti po vandeniu, bet ir žygiuoti sausumoje. Laivo korpusas buvo 
sumontuotas vikšrinio šarvuočio bazėje. K junginyje labai daug tikė- 
tasi iš šios kovos priemonės. Jam nereikėjo nei specialių transporto 

priemonių, nei pagalbinės tarnybos, nei nuleidimo į vandenį takų. 
Bet kurioje pakrantės vietoje jis pats galėjo nuvažiuoti į vandenį. Jei 
įgula būtų sumaniusi pailsėti arba priešo užnugaryje įvykdyti kovinę 
užduotį, mašina galėjo išropoti į krantą salose. Kovos priemonės 
ginkluotę sudarė dvi torpedos ir minos. Kad neliktų beginklis sausu- 
moje, jūrų velniui buvo numatytas kulkosvaidis arba liepsnosvaidis. 
Įgulą turėjo sudaryti du Žmonės, greitis vandenyje - 10 mazgų, sausu- 
moje — 8 km per valandą. Po prototipo bandymų pasirodė, kad dyzeli- 
nis variklis yra per silpnas, o vikšrai per siauri, todėl minkštame grun- 
te jūrų velnias klimpo ir negalėjo tinkamai judėti į priekį. Pašalinus 
trūkumus, pirmą šio ginklo partiją planuota pagaminti dar 1945 m. 

Visiškai kita, bet taip pat labai įdomi buvo orkos koncepcija. Labai 
didelis greitis darė šį ginklą savotišku povandeniniu medžiotoju. Tai 
buvo liliputinė Walterio povandeninio laivo kopija. Su juo grosadmi- 
rolas Dėonitzas siejo savo viltis ir revoliucinius povandeninio karo 
pokyčius. Bandomasis orkos prototipas taip pat buvo baigtas, bet tuo 
pačiu metu orka turėjo ir didesnę sesę, varomą vandenilio peroksido — 
ingolino - varikliu. Turėdamas 500 AJ galingumo Walterio turbiną, šis 
ginklas galėjo išvystyti 28—30 mazgų greitį. Deja, „stebuklingas kuras“ 
baigdavosi nuplaukus vos 100 jūrmylių, todėl prieš startą artyn priešo 
orkas turėdavo nugabenti „motininiai“ laivai. O tada dvi jų torpedos 
tapdavo labai pavojingu puolamuoju ginklu. 

Buvo baigtas ir mažasis delfinas, jis laukė, kada jam bus pristatytas 
specialios konstrukcijos Otto cirkuliacinis variklis. Kalbama apie 


Mažasis povandeninis laivas orka. 


205 


mažiausią ir lengviausią vienvietį povandeninį laivą pasaulyje. Laivo 
ilgis buvo vos 5 metrai, o svėrė jis 2,5 t. Panašiu į Iešių veikimo princi- 
pu, mažasis delfinas, nešdamas 1 200 kg sprogmenų krovinį, puldavo 
priešo laivą ir atsitrenkęs į jį detonuodavo. Prieš susidūrimą pilotas 
katapultuodavosi. Delfine pirmą kartą panaudotas supaprastintos ga- 
mybos principas, leidžiantis greitam laivui dinamiškai panerti nenau- 
dojant balastinių kamerų. 

Palanki hidrodinaminė forma dar geriau ištobulinta statant didįjį del- 
finą. Šis laivas, skirtingai nuo mažojo brolio, neturėjo žūti per operaci- 
ją. Tai buvo normalus dvivietis povandeninis laivas, ginkluotas torpe- 
domis arba minomis. Otto cirkuliacinis variklis leisdavo jam išvystyti 
15 mazgų greitį. Išskirtinė jo savybė - sugebėjimas dinamiškai panerti 
ir išnerti. 

Ši paprasta sistema taip pasiteisino, kad ją, kaip galutinės koncep- 
cijos variantą, ketinta įdiegti visose povandeninėse mažosiose kovos 
priemonėse. Inžinieriai manė, kad siekiant tobulumo reikia sukurti 
tokį variklių derinį: žygiui virš vandens ir po juo - dyzelinis cirkulia- 
cinis variklis, o atakai po vandeniu —- Walterio ingolino turbina. Rezul- 
tatas — 12 t laivas, po vandeniu išvystantis 30 mazgų greitį ir galintis 
nuplaukti apytiksliai 100 jūrmylių. Ginklas, pasižymintis tokiomis 
savybėmis, ir šiandien galėtų būti labai pavojingas. Kas Žino, ar jūrų 
velniai ir orkos, mažieji ir didieji delfinai kur nors pasaulyje — Rytuose ar 
Vakaruose - negaminami ir netobulinami? Dauguma vokiečių kons- 
truktorių buvo susipažinę su šiomis idėjomis. Sunku tikėtis, kad visi 
brėžiniai karui baigiantis buvo sunaikinti. O kur jie dingo? 

Naujų viršvandeninio tipo ginkluotės konstrukcijų buvo dar dau- 
giau. Vien mažųjų katerių ant vandens pagalvių yra trys skirtingos 
sistemos („Sachsenberg“, „Tietgen“ ir „Zisch“). Varomi galingų avia- 
cinių variklių, jie lengvai slydo bangomis ir išvystydavo iki 55 mazgų 
greitį. Ginkluotę sudarė torpedos arba sprogmenų užtaisai. 

Jūros drakonas (Drieseno sistema) lėktuvo sparno jungtimi jungė du 
greta plaukiančius hidros tipo mažuosius greitaeigius katerius. Jung- 
tyje įtaisytas naikintuvo turboreaktyvinis variklis leido jūros drako- 
nui išvystyti nepaprastai didelį greitį. Tarsi iš pasakos realybe virtusi 
jūros pabaisa, drakonas turėjo šauti priešo laivų junginio link, paleisti 
visas keturias torpedas ir akimirksniu vėl dingti - beveik dukart grei- 
čiau nei bet kuris iš persekiotojų vandens paviršiuje. 

Šis projektas liko tik popieriuje, dienos šviesos drakonas taip ir ne- 
išvydo. 

Mažasis greitaeigis kateris, pavadintas banginiu, perėjo tris vystymo- 
si pakopas. Paskutinį trečiosios serijos banginio prototipą jau imta ga- 
minti serijomis. Iš pradžių jo ekipažą sudarė du, vėliau keturi Žmonės, 
nes ginkluotėje buvo dvi torpedos, du reaktyviniai granatsvaidžiai ir 
kulkosvaidis, o plaukė jis arti 40 mazgų greičiu. 

Pagaliau reikėtų paminėti ir 709es, paprasčiausią iš kada nors su- 
konstruotų nešančiųjų torpedų. Jas gaminant reikėdavo tik suvirinti 
keturis štampuoto metalo ruošinius. Todėl šis ginklas labai tiko ma- 
sinei gamybai. Tai buvo laivas ant vandens pagalvių, sukurtas pagal 
inžinieriaus Wendelio sistemą ir varomas 600 AJ galingumo aviacinio 
variklio, jis galėjo išvystyti labai didelį greitį, ypač iššovus abi torpe- 
das. Turint omenyje tai, kad pirmieji negrų kapitonai su pirmąja K jun- 
ginio ginkluote galėdavo pasiekti vos 4 mazgų greitį ir kiekvienam 
juos aptikusiam persekiotojui beginkliai ir bejėgiai jie tapdavo lengvu 
grobiu, galima suprasti, kokiu milžinišku tempu ginklai tobulėjo per 
tuos kelis mėnesius. Abu K vyrai rogėse, iššovę torpedas, galėdavo 
skuosti vokiečių kranto link 40 mazgų greičiu, o gynybai savo dispo- 
zicijoje turėjo reaktyvinius granatsvaidžius ir kulkosvaidžius. 

Ir vėl kyla tas pats klausimas, kur dabar yra visos šios konstrukcijos. 
Rogių principu šiandien gaminami laivai ant vandens pagalvių civili- 
niams tikslams. Bet kaip yra su kitais prototipais? Kas užvaldė hidras, 
banginius ir jūros drakonus, kas juos tobulina? Į šiuos klausimus nėra 
patikimo atsakymo. 


" 

Sąjungininkams įsiveržus į Prancūziją, Vokietijos slaptoji tarnyba 
sužinojo, kad priešai iš britų salos per sąsiaurį iki žemyno nutiesė naf- 
totiekį ir juo tiekia kurą savo daliniams. K vyrai sudarė planą ir pa- 
tikrino, ar jis įgyvendinamas. 

Mažieji povandeniniai laivai, vilkdami inkarus, turėjo lėtai plaukti 
ta vieta, kur, apytikslėmis žiniomis, jūros dugnu buvo nutiestas naf- 
totiekis, ir jį surasti. Kitų mažųjų povandeninių laivų užduotis - atga- 
benti karius plaukikus, o šie turėtų susprogdinti naftotiekį. Plastiška 
kaip plastilinas, povandeninė sprogstamoji medžiaga nipolitas labai 
tiko tokiai užduočiai, nes ją ringėmis galima buvo apvynioti aplink 
vamzdį. Bet pirmąjį sumanymą greitai teko pamiršti. Abiejuose vamz- 
džio galuose priešas turėjo įtaisęs matavimo prietaisus ir, pasitelkęs 

juos, galėjo stebėti bet kokį slėgio pokytį linijoje. Greitai užregistra- 
vus sprogimą kuro nuostoliai būtų minimalūs, o žala greitai atkurta. 
K vyrai ėmė svarstyti kitą daugiau žadantį planą. 

Pagal jų sumanymą, patogioje vietoje reikėtų atsargiai pragręžti 
vamzdyną ir per grąžto ertmę į kurą prileisti cheminių medžiagų, pa- 
sižyminčių kurą ardančiu poveikiu per tam tikrą laiką. Šios operacijos 
priešas negalėtų pastebėti nei dėl slėgio pokyčio, nei dėl kitų užteršto 
kuro požymių pasikeitimo. Poveikis pasireikštų tik po kurio laiko, kai 
kuras jau būtų nukeliavęs į visus priešo tankus ir automobilius. Gali 
būti, kad iki tol, kol priešas suprastų, kas čia darosi, pavyktų sugadin- 
ti tūkstančius variklių. 

Reikėjo labai tiksliai apsvarstyti visas šio sunkaus plano įgyvendi- 
nimo detales ir galutinai jį subrandinti, o dėl greitos karo veiksmų 
eigos sausumoje galiausiai jo teko atsisakyti. Bet jis leidžia suprasti, 
ką gali nuveikti saujelė drąsių, ryžtingų diversantų, o šiandien, ato- 
minių ginklų amžiuje, jų veiksmai gali įgyti dar didesnę reikšmę nei 
bet kada anksčiau. 

Karo pabaiga sutrukdė K junginiui įgyvendinti daugybę planų. Čia 
paminėsime tik kelis įdomesnius. 

Supratus, kad priešas yra pažeidžiamiausias tiekimo grandinės 
jungtyse, Sueco kanalas tapo viliojančiu puolimo taikiniu. Į operaciją 
buvo numatyta pasiųsti mažąjį povandeninį laivą, ir operacijos kontū- 
rai ėmė ryškėti. Opiausia problema, kaip nugabenti ginkluotę į kana- 
lą. Niekas neturėjo vilčių, kad laivui pavyktų prasibrauti į kanalą pro 
daugybę kliūčių ir užtvarų. Sausumos kelias taip pat atkrito, todėl liko 
vienintelis variantas — oro transportas. Planas numatė, kad hidrauli- 
niu keltuvu bebras bus įkeltas į keturmotorio hidroplano BV 440 tipo 
lėktuvo triumą. Palankią naktį hidroplanas nusileis Sueco kanale, iš- 
sprogdins triumo dugną ir išleis bebrą į jo stichiją. Kanalo susiaurėjimo 
ruože laivas nusileis ant dugno ir tykos, o abi jo torpedos paskandins 
pirmą pasitaikiusį laivą tokioje vietoje, kad paskendęs jis blokuotų 
farvaterį. Atsitraukti pilotui buvo numatyta sausuma, bet teko įvertin- 
ti ir tikimybę pakliūti į nelaisvę. 

Vokiečių amfibijos taip pat turėjo karingų „pasaulinio užmojo“ 
ketinimų. Tikrove jie nevirto tik todėl, kad karo pabaigoje plauki- 
kų labai reikėjo jau anksčiau aprašytoms operacijoms upėse. Dar 
1942-aisiais vienas karo korespondentas iš povandeninio laivo bokš- 
telio priešais Niujorko uostą nufilmavo labai įspūdingus naktinio 

Manhatano vaizdus. Kai karys plaukikas von Wurzianas savaitės 
apžvalgoje pamatė šiuos kadrus, jo galvoje susiformavo planas, kurį 
vėliau perėmė ir paruošė italai. Povandeninis laivas su sprogstamo- 
siomis žuvimis, be komandos narių dar vežantis aštuonis ar dešimt 
amfibijų, galėtų atplaukti ne tik prie Niujorko, bet ir prie bet kurio 
kito pasaulio uosto bei paleisti plaukikus į mūšį. Gerai treniruotė- 
se išmoktais būdais jie prasiskverbtų į uostus, prisėlintų prie laivų, 
pritvirtintų sprogmenis po apatine išilgine laivo sija ir grįžtų atgal 
į povandeninį laivą. Vėliau jie lankytų kitus uostus, lankytų tol, kol 
užtektų žuvų atsargų. 

Mažas privalumas, jei uostuose staiga imtų skęsti laivai. Priešas 
iškart padarytų išvadą, kad veikia diversantai, pultų jų ieškoti ir 
sustiprintų apsaugą. Be to, uoste nuskendęs laivas neprarandamas, 
jį galima iškelti ir vėl sutaisyti. Norint išvengti abiejų nemalonių pa- 
darinių, šiam tikslui skirtos žuvys turėjo propelerinius sprogdiklius. 
Propeleris pradėdavo suktis tik tuomet, kai jį veikdavo bent 6 maz- 
gų greičiu judantis vanduo, ir tik tuomet jis paleisdavo sprogdiklio 
laikrodinį mechanizmą. Jei užtaisas sprogtų praėjus penkioms ar še- 
šioms valandoms nuo laivo starto, didelė tikimybė, kad jis jau plauks 
atvira jūra ir jo nepavyks išgelbėti. Be to, taip ir liktų neaišku, kas 
įvykdė puolimą. 

Ta pačia mintimi rėmėsi ir nuotykius žadantis „karinio žvejybinio 
katerio 203“ operacijos planas, tik šį kartą amfibijoms nuvežti į kitą 
Žemės rutulio pusę numatytas ne povandeninis laivas, o jūrinės žve- 
jybos kateris. Kelionės tikslas — Pietų Azija ir Persijos įlanka. Kateris 
buvo puikiai aprūpintas burėmis ir turėjo pagalbinį variklį. Triume 
sukauptų atsargų pakako visiems metams. Įskaitant laivo vadą, seną 
ir patyrusį prekybinio laivo kapitoną, įgulą sudarė dvylika koman- 
dos narių. Visi jūreiviai kalbėjo angliškai arba norvegiškai; maskuotei 
parinkta Norvegijos vėliava. 1945 m. sausį laivas išplaukė iš Haštado 
uosto Norvegijoje. Po kelių savaičių vokiečių radijo stotys užfiksavo 
dar vieną trumpą sutartinį pranešimą, reiškiantį, kad K vyrai buriuoja 
pietų kryptimi palei Vakarų Afrikos pakrantę. Komanda taip ir nepa- 
siekė tolimojo savo kelionės tikslo, nes karo pabaiga užbraukė storą 
brūkšnį jų ketinimams. 

Bet nemaloniausią užduotį nuo pat K junginio atsiradimo gavo jū- 
rinių operacijų komanda likus kelioms dienoms iki Hitlerio mirties: 
„fiureris ir vyriausiasis Vermachto vadas“ asmeniškai pareikalavo 
sargybos, sudarytos iš karinio jūrų laivyno K vyrų... 

Šis reikalavimas atsirado nuožmių mūšių dėl Berlyno dienomis. Gi- 
liame Reicho kanceliarijos bunkeryje pusiau dar sąmoningas, Hitleris 
atkakliai laikėsi plėšomas vidinių prieštaravimų tarp klaikios tikro- 
vės supratimo ir iliuzijų, kol galiausiai joms pasidavė. Visiems kalbėjo 
apie apgavystę ir išdavystę. Goringą jis liepė persekioti kaip tautos 
išdaviką, Himmlerį atleido iš visų valstybės postų ir galbūt net SS ne- 
norėjo painiotis po kojomis. Tikriausiai nuskambės kaip likimo iro- 
nija, bet tą akimirką diktatorius savo pasitikėjimu apdovanojo karinį 
jūrų laivyną — Vermachto padalinį, kuris visada aršiausiai priešinosi 
„partinei“ įtakai. Šis sprendimas pasireiškė ne tik Hitlerio testamente 
įpėdiniu paskiriant grosadmirolą Dėnitzą, bet ir nelauktu noru turėti 
karinio jūrų laivyno asmens sargybą. 

1945 m. balandžio 27 d. 30 savanorių K vyrų susirinko Rėriko oro 
uoste, o iš jo trys paruošti transportiniai Ju-52 tipo lėktuvai visa eki- 
puote (jie buvo iki dantų ginkluoti) juos turėjo nuskraidinti į apsuptą ir 
degančią sostinę. Tačiau Berlyne neveikė nė vienas oro uostas. Norint, 
kad komanda apskritai pasiektų Reicho kanceliariją, lėktuvus reikėjo 
nutupdyti plačiojoje Ost-West-Rytvakarių Achsės gatvėje tarp Perga- 
lės kolonos ir Brandenburgo vartų. Atsargumo dėlei, prieš išskrendant 
Ju, norėdama išžvalgyti nusileidimo vietą, Liuftvafė pasiuntė žvalgy- 
binį lėktuvą. Nieko nepešęs jis grįžo atgal. Sovietinė priešlėktuvinė 
gynyba atidengė ugnį iš visų vamzdžių ir neleido jam priartėti. Virš 
Berlyno tvyrojo tirštas dulkių ir dūmų rūkas. Virš miesto orientuotis 
buvo neįmanoma. Naujam žvalgui, skridusiam 28-osios rytą, labiau 
pasisekė, bet jis tik atnešė Žinią, kad visa nusileisti numatyta gatvė 
nusėta bombų krateriais; nesubyrėjęs joje nenusileis joks lėktuvas. 

Paskutinį pasiūlymą leisti K vyrams šokti parašiutais junginio va- 
dovybė atmetė kaip neįvykdomą. Mažiausiai pusė vyrų būtų nunešti 
į degančius namus, o savižudžių komandos ir šiomis paskutinėmis 
karo akimirkomis nedaug ko vertos. 

Kitą dieną savo mirtimi Hitleris atleido K vyrus nuo baisios pasku- 
tinės užduoties. 

EPILOGAS 


Tai atsitiko vieną popietę Paryžiuje. Nuo įvykių, aprašytų šioje kny- 
goje, prabėgo daug metų. Konferencijoms skirto pastato salėje drauge 
sėdėjo daugelio Europos tautų atstovai. Valandų valandas jie diskuta- 
vo apie galimybę kurti bendrą gynybos sistemą. Pirmą kartą po karo 
vokiečiai taip pat buvo tarp dalyvių. 

Prie vieno stalo olandas gyvai kalbėjosi su vokiečiu. Olandas per 
karą vadovavo anglų komandai, kuri užpuolė ir susprogdino svarbią 
vokiečių sunkiojo vandens gamyklą Norvegijoje, o vokietis paskuti- 
niais karo mėnesiais vadovavo K junginio amfibijoms. 

— Vienas klausimas neduoda man ramybės, - tarė olandas. - Labai 
smalsu išgirsti atsakymą, kaip jums pavyko patirti tiek mažai nuosto- 
lių. 

Vokietis truputį sutriko. 

— Na, mes nuoširdžiai treniravomės, kruopštus pasirengimas opera- 
cijoms ir panašūs dalykai padarė savo. 

— Mes visada galvodavome, kad jūs - ne jūs asmeniškai, bet visi jū- 
siškiai — išsiųsdavote kareivius aukotis? 

— Tokia klaidinga nuomonė iki šiol labai paplitusi. 

- Taip, kaip jau minėjau, neseniai sužinojau, kad jūsų nuostoliai buvo 
labai maži... Ar K junginys neturėjo nieko bendro su savižudybėmis? 

— Žinote, kai kokiam nors diletantui pasakojama, kokias užduotis 
teko vykdyti šiems vyrams, labai greitai gali susidaryti įspūdis, kad 
kalbama apie savižudžius. Bet jūs juk esate profesionalas... 

— Taip, šiek tiek išmanau darbo specifiką ir žinau, koks jis pavojin- 
gas. 

— Bet taip pat Žinote, kad galima išmokti išmintingai elgtis iškilus 
pavojui ir kaip jo išvengti. Taip pat kaip galima atpažinti ribą, kurios 
nevalia peržengti stengiantis išlikti, ir kad iki koktumo kruopštus pa- 
sirengimas leidžia pasiekti ir įgyvendinti tai, kas atrodo neįgyvendinama. 

— Tokiais principais vadovavosi K junginys? 

— Tokie buvo kai kurie kertiniai mūsų principai. Reikia paminėti 
nuoširdžios draugystės ryšius tarp vadų ir pavaldinių. Ir nuomonę, 
kuria nuolat vadovaudavomės: nesielk atsainiai su gyvybe, jos dar 
prireiks kitoms užduotims gyvenime. 

— Turiu prisipažinti, mane tai stebina, - pasakė olandas. - Bet, regis, 
ši nuomonė verta pripažinimo. 

— Džiaugiuosi, - atsakė vokietis. 

SERIJA: 
II PASAULINIS KARAS 


VLADIMIR BEŠANOV 
Raudonasis žaibo karas 
Lietuvos ir jos kaimynių okupavimas 


KARL KNOBLAUCH 
Pabaigai artėjant 
„Hermano Geringo“ fuzilierių bataliono kario dienoraštis 


JOACHIM HOFFMANN 

Naikinamasis Stalino karas. 1941-1945 

Antrasis pasaulinis karas kilo ne tik dėl Hitlerio, bet ir dėl Stalino 
kaltės 


MICHAEL SHARPE, IAN WESTWEL 
Vokietijos specialiosios pajėgos 
Vokiečių specialiųjų dalinių sukūrimas, operacijos įvairiose šalyse 


NIKOLAI NIKULIN 

Atsiminimai apie karą 

Sovietų kario atviri, neparankūs sovietų istorikams, tikri pasakojimai 
apie karą 


SIMON DUNSTAN, IAN WESTWEL | 

Sąjungininkų specialiosios pajėgos 

Britų komandosų ir amerikiečių reindžerių operacijos II pasaulinio 
karo frontuose 


HINRICH-BOY CHRISTIANSEN 

Su šūksniu HURRA - pirmyn! 

„Brandenburgiečio“ - vokiečių komandoso - atsiminimai apie karo ir 
nelaisvės metus 


RAYMOND F. TOLIVER, TREVOR J. CONSTABLE 
Šviesiaplaukis Vokietijos riteris 

Žymiausias Antrojo pasaulinio karo lakūnas asas (numušęs 352 
lėktyvus) „Juodasis Velnias“ E. Hartmanas 


ROLF MICHAELIS 
SS 500/600-asis parašiutininkų jėgerių batalionas 
Garsiausio vokiečių parašiutininkų dalinio kovos, mūšiai Lietuvoje 


OTTO LASCH 
Karaliaučiaus žlugimas 
Paskutinės kovos dėl Rytų Prūsijos sostinės 


BILL NIVEN (sud.) 

Svajonių laivas Wilhelm Gustloff 

Didžiausia XX a. laivo katastrofa. Sovietų povandeninis laivas 
paskandina vokiečių pabėgėlių laivą 


VLADIMIR BEŠANOV 
Leningrado skerdynės 
Baisi tiesa apie blokadą 


MIKA KULJU 
Ratės kelias. Legenda apie Žiemos karo didvyrius 
Didvyriškos suomių pastangos apginti tėvynę 


PATRICK HOOK, MICHAEL SHARPE, BRIAN L. DAVIS 
Hitlerio elitinės pajėgos 

SS divizijų „Hohenstaufen“ ir „Grossdeutschland“ operacijos 
II pasaulinio karo frontuose 


DR. HANS HEINZ REHFELDT 

Su tankų korpusu Grossdeutschland Rusijoje, Vengrijoje, 
Lietuvoje ir kovoje dėl Rytprūsių 

Puskarininkio, minosvaidininkų būrio vado dienoraštis (1943—1945) 


ARMIN SCHEIDERBAUER 

Mano jaunystės nuotykiai, arba vokiečių pėstininkas Rusijoje 
1941-1947 m. 

Austrų karininko, pakliuvusio į Rytų fronto pragarą, 

atsiminimai. 1944 m., žlugus armijos grupei „Centras“, aršiuose 
gynybiniuose mūšiuose kovėsi Lietuvoje (Labanoras, Alanta, 
Kėdainiai) 


WERNER HAUPT 

Kuršas. Pamirštos armijų grupės kronika nuotraukose 

Dvi nuo kitų Vermachto pajėgų atkirstos Kuršo armijos, kovodamos 
prieš gerokai pranašesnį priešą, parodė nepaprastą drąsą ir ištvermę, 
atlaikė šešis itin galingus sovietų puolimus ir liko nenugalėtos iki pat 
Vokietijos kapituliacijos 


HANS ULRICH RUDEL 

„Štukos“ pilotas. Karo dienoraštis 

Vieno žymiausių visų laikų karo lakūnų atsiminimai apie II pasaulinį 
LEONID RABIČEV 


karą 
NAUJIENA! | 
Karas viską nurašys 


Įžymaus rusų dailininko, prozaiko, poeto, 

II pasaulinio karo metais tarnavusio sovietų 
31-0joje armijoje ryšininku, atviras 
pasakojimas, išpažintis, laimė, gėda, atgaila, 
atsiminimai 


ALEXANDER G0GUN 

Stalino komandosai 

Išdegintos žemės taktika, provokacijos, savų 
kaimų naikinimas, plėšikavimas, girtavimas, 
prievarta, tarpusavio vaidai, bakteriologinio 
ginklo panaudojimas ir net kanibalizmas — 
toks tikrasis sovietų partizanų — Stalino 
komandosų - veidas dokumentais pagrįstoje 
knygoje 


SERIJA: 
MARK SOLONIN 


MARK SOLONIN 

Birželio 22-oji: katastrofos anatomija 

Griaunami sovietų propagandiniai mitai apie II pasaulinio karo 
pradžią 


MARK SOLONIN 
Mozgoimenije. Suklastota Didžiojo karo istorija 
Knygoje atskleidžiamos Antrojo pasaulinio karo istorinės falsifikacijos 


MARK SOLONIN 

Birželio 25-oji: kvailystė ar agresija prieš Suomiją 

„Užmirštas“ 1941-1944 m. suomių ir sovietų karas Jatkasota (Tęstinis 
karas) 

B 

MARK 5O0LONIN 

Kare nieko gero 

Stalino karo planai, lendlizas, sovietų vykdyta Berlyno blokada, 
sovietų karių niokota Rytų Prūsija 


MARK SOLONIN 

Katastrofos chronologija 

Triuškina sovietinę istoriografiją. Pirmosios Antrojo pasaulinio karo 
dienos Lietuvoje ir sovietų aviacija. Nauji, unikalūs dokumentai 


MARK SOLONIN 
1941-ųjų birželis. Galutinė diagnozė 
Karti tiesa apie „didįjį tėvynės“ karą 


SERIJA: 
ŠALTASIS KARAS 


NAUJIENA! | 


„ BEN MACINTYRE 

| Šnipas tarp draugų. 

" Kimas Filbis ir didžioji išdavystė 

: Knyga apie K. Filbį, įžymiausią XX a. šnipą, kuris 
“ištisus 20 m. išdavinėjo Sovietų Sąjungai savo 
šalį ir draugus. Remiamasi neviešintais britų 

E žvalgybos dokumentais, atskleidžiami nauji 

“ jaudinantys šaltojo karo istorijos puslapiai 


2 M.STANTON EVANS, HERBERT ROMERSTEIN 
* Stalino slaptieji agentai. Poveikis 

 Roosevelto vyriausybei 

"Ak Autoriai rašo apie daugybę sovietų agentų (tarp 

" jųbuvo daug vietinių JAV komunistų ir jiems 

“ prijaučiančių), įsiskverbusių į įvairias JAV 

L valstybės institucijas kelių Roosevelto 
vyriausybių metu. Bet tai knyga ne apie šiaip 
šnipinėjimą, o apie slaptuosius įtakos agentus ir 
jų poveikį valstybės politikai 


Lajus Bekker 


vyrai 


Vokiečių jūrų diversantai 
|| pasaulinio karo metais 


Vertėjas Gintautas Šironas 

Redaktorė Ilona Čiužauskaitė 

Iliustracijas parinko Remigijus Černius 
Viršelio dizainerė Emilija Dobrovolskienė 
Maketuotojas Simas Stonkus 


Išleido leidykla „Briedis“ 
Parodų g. 4, LT-04133 Vilnius, Lietuva 
www.briedis.lt, infoabriedis.lt 


Spausdino „Standartų spaustuvė“ 
Dariaus ir Girėno g. 39, LT-02189 Vilnius, Lietuva 
www.standart.lt, infoastandart.lt 


Jei iliustracijų autoriai pareikštų savo teises, 
esame pasirengę vykdyti visus pagrįstus reikalavimus. 


Cajus Bekkeris (tikrasis vardas — Hansas Dieteris Berenbrokas 
(1924-1975) - vokiečių žurnalistas, rašytojas, buvęs Vokietijos ka- 
rinio jūrų laivyno karininkas. Intriguojančio siužeto knygoje, pa- 
remtoje gyvų likusių K junginio vyrų pasakojimais, jis atskleidžia 
pavojingas šio junginio kovotojų diversines operacijas sprogdinant 
tiltus ir šliuzus, puolant priešininkų laivus. 

Kjunginiai - 1943 ir 1944 m. sandūroje suformuoti itin slapti Vokie- 
tijos karinio jūrų laivyno specialios paskirties mažieji kovos jungi- 
niai. Tai diversinės grupės, kurios vykdė greitas ir netikėtas operaci- 
jas prieš Vakarų sąjungininkų ir sovietų karinius jūrų laivus, svar- 
bius strateginius objektus. K junginiui priklausė narai, vienviečių ir 
dviviečių mažųjų povandeninių laivų pilotai. 

